
Forord. 


T"^\et foreliggende arbejde slutter sig nøje til dr. L . Moltesens 
bog »De avignonske pavers forhold til Danmark« (1896). 
Savnet af en fremstilling for de 70 år (1378—1448), der ligger 
imellem, vil formentlig ikke føles så stærkt, dels fordi de kirke¬ 
lige forhold allerede er behandlede i prof., dr. Kr . Erslevs bøger 
»Dronning Margrethe« og »Erik af Pommern«, dels fordi min 
fremstilling på ét vigtigt punkt — afgifterne til det pavelige 
kammer — tager fat, hvor dr. Moltesen slap. Pavernes for¬ 
hold til den danske kirke efter 1513 bør engang behandles sam¬ 
men med en skildring af dennes opløsning og omdannelse, en 
skildring, som trods alle tidligere arbejder endnu hårdt tiltrænges. 

Mit arbejde er ligesom dr. Moltesens fremkaldt af studieop¬ 
hold i Vakikanets arkiv, hvor jeg for Carlsbergfondet arbejdede 
1898—1901 og påny i foråret 1906. Jeg må takke mine studie¬ 
fæller fra det preussiske historiske institut i Rom for den gæst¬ 
frihed, hvormed jeg blev modtaget, og den hjælp, de ved mange 
lejligheder ydede mig, og særlig dr. W ’. v. Hoffmann for de 
mange gode vink, han under sin syslen med et beslægtet stof 
kunde give mig. — Foruden de romerske afskrifter har jeg gen¬ 
nemgået diplomsamlingerne i Rigsarkivet og Universitetsbiblio¬ 
teket, og hvis denne gennemgang har kunnet finde sted i et 
nogenlunde tilfredsstillende omfang, skylder jeg først og frem- 

mest hr. arkivsekretær, dr. Will. Christensen tak derfor. Uden 
dennes kyndige vejledning vilde det næppe have været mig 
muligt at finde ud af de mange systemer, hvorefter vore 
middelalderlige breve er ordnede. Jeg må endvidere takke hr. 
landsarkivar, dr. L. Weibull for tilladelsen til at benytte hans 
samlinger af afskrifter fra Riksarkivet i Stockholm, ligesom hr. 
biblioteksamanuensis, dr. K. H. Karlsson for udlån af hans regi¬ 
strant over de svenske afskrifter fra Vatikanets arkiv, hr. arkivar 
This et for mange oplysninger om danske adelige, og hr. biblio¬ 
teksassistent Alfr. Krarup , fordi han velvilligst har læst en korrek¬ 
tur på bogen. 

Da afskrifterne fra Vatikanets arkiv er ordnede i en krono¬ 
logisk række og i løbet af få år vil blive udgivne i »Acta ponti- 
ficum Danica«, har jeg kun citeret dem som »Utrykte pavebreve«. 
— Stofmængden har hindret mig i at meddele de mange lokal¬ 
historiske oplysninger, som pavebrevene giver; jeg formoder, at 
lokalhistorikere som regel vil kunne nøjes med indholdsforteg¬ 
nelsen, og har derfor indskrænket mig til et personregister. 

København 24. febr. 1907. 

Joh s. Lindbæk . 

Pavernes forhold til de danske konger. 


INDLEDNING. 


D e to første oldenburgske kongers regeringstid er både i den 
almindelige og i den særlig danske kirkehistorie et tids¬ 
rum med et bestemt og afsluttet præg. Paverne havde over¬ 
vundet koncilierne, men kun ved at ofre gejstlighedens selvstæn¬ 
dighed for fyrsterne. Man hører ikke mere tale om »reform 
på hoved og lemmer«, og pavemagten er ikke længere truet af 
farlige angreb, selv om der særlig i Tyskland er uvilje nok mod 
udsugeiserne fra kuriens side. Paverne kunde uden frygt an¬ 
vende deres tid og penge, som de selv vilde. De bedste af dem 
var oprigtig optagne af kampen mod Tyrkerne, og selv de værste 
tabte ikke denne kristenhedens store opgave helt af syne. Mange 
af dem anvendte store pengemidler på at fremme kunst og viden¬ 
skab. Desuden vandrede som bekendt under adskillige af paverne 
— især Calixtus III, Sixtus IV, Innocens VIII og Alexander VI 
— meget mere af kirkens skatte over i de grådige nepoters lom¬ 
mer, end det kunde forsvares. Til alt dette krævedes mange 
penge, og Kirkestaten selv gav ikke stort. Man skaffede da mid¬ 
lerne ved at fornye og forøge alle de misbrug, der havde dannet 
baggrunden for konciliernes reformforsøg. Følgen blev, at den 
sekulære gejstlighed efterhånden blev forarmet og magtesløs, så 
den ingen ævne havde til at gøre modstand mod den kirkelige 
revolution i 16. årh. Paverne førte deres politik, der kan be- 

tegnes ved ordene »divide et impera«, så vidt, at de tilsidst svæk¬ 
kede deres naturlige forbundsfæller aldeles. 

Medens den sekulære gejstlighed således går tilbage, går den 
regulære frem. I alle ordener, mest indenfor franciskanerne, ar¬ 
bejder man med energi på at genindføre den gamle strænghed. 
Både fyrster og folk støtter disse bestræbelser. Den religiøse 
følelse vækkes til nyt liv, og det praktiske udslag heraf er en stor¬ 
artet gavmildhed overfor kirken. Nye klostre, hospitaler og 
kirker voxer op overalt. I lang tid var munkene vel sete af 
alle samfundsklasser, indtil den tid kom, da man ikke længere 
følte sig tilfredsstillet ved den religiøsitet, som de prædikede. Da 
blev det netop dem, som kom til at lide mest under Reforma¬ 
tionen. 

Mere endnu end munkene vinder dog fyrstemagten. Paverne 
regnede på fyrsternes hjælp til at holde gejstligheden nede og 
gjorde dem til gengæld store indrømmelser. Ved denne politik 
lykkedes det tilsidst fyrsterne at knække deres gejstligheds egen¬ 
rådighed og gøre sig til mere uindskrænkede herrer over denne, 
end deres forgængere nogensinde havde kunnet drømme om. 
Den tilstand, der fandtes både i katolske og protestantiske lande 
efter Reformationen, den gennemførte statskirke, blev herved så 
godt forberedt, at overgangen for så vidt ikke har kunnet mær¬ 
kes synderligt. 

Den danske kirkes historie i de to menneskealdre fra Kri- 
stiern Vs tronbestigelse (1448) til Hans’ død (1513) ligner i de 
fleste henseender de almeneuropæiske forhold. Kongernes magt 
over gejstligheden havde fra Valdemar Atterdags tid været stor 
og i stadig stigen. Dronning Margrethes biskopper og abbeder 
er hendes bedste hjælpere. Men ærkebiskop Hans Laxmand 
havde for et øjeblik i nøje tilslutning til konciliebestræbelserne 
givet de gamle tanker om kirkens selvstændighed nyt liv. Han 
var død, netop som hans magt stod på højdepunktet, og der 
fandtes ingen til at tage arven op efter ham. Tankerne levede 
dog videre, og Kristierri I skulde mere end én gang komme til 
at støde på en passiv modstand hos sin gejstlighed, som han 
ikke magtede at bryde. Ung og uerfaren, som han var, 

da han blev konge, forstod han ikke, at paverne var hans 
bedste forbundsfæller, og en æventyrer, som han for længe 
skænkede sin tillid, forledte ham til at begynde en plan- og 
resultatløs strid med kurien. Først da han efter io års regering 
havde forstået meningen med det forbund, som paverne tilbød 
ham, var der fremgang for kongemagten overfor landets gejst¬ 
lighed. Men fremgangen var ikke uafbrudt. Flere gange bryder 
paverne, ikke som følge af en planmæssig politik, men oftest 
under påvirkning af de mange kancelliembedsmænd, der 
ønskede fede præbender, forbundet og bortgiver de danske bene¬ 
ficier til mænd, som måtte være kongerne imod. I lang tid 
var kong Hans endda særlig uheldig og var blandt andet ikke 
istand til at sætte sin kandidat til Slesvig bispestol igennem. 
Så vender alt sig med Julius II’s tronbestigelse (1503). Konger¬ 
nes lange og målbevidste anstrængelser krones med held. Ved 
år 1513 kan man næsten sige, at biskopper og abbeder kun er 
kongens tjenere, præbenderne kun de »len«, hvormed han kan 
lønne sit kancellis embedsmænd. 

Som andre samtidige fyrster blev kongerne Kristiern og Hans 
og endnu mere deres dronninger grebne af det nye religiøse liv. 
Med stor energi støttede de reformbestræbelserne indenfor 
klostrene, og det skyldes for en del dem, at der i Danmark 
som andetsteds i Europa voxer en række nye kirkelige stiftelser 
frem. Der kom stærk fremgang indenfor den danske kirke, 
og den skulde synes ved år 1513 at stå fast både i kongens og 
folkets gunst. Intet kunde dengang tyde på, at det kun skulde 
vare et par årtier, før man bortkastede alt fra den gamle tid, 
både godt og dårligt. 

I én henseende indtager Danmark dog en særstilling. Trods 
alle samtidige og senere klager over udsugelse fra pavernes side 
er det sikkert nok, at vort land slap meget læmpeligere end 
Tyskland, endog end f. ex. Sverige. Kollektorerne optræder kun 
sjældent, og deres udbytte er forholdsvis ringe. Bispeservitierne 
betales så hurtigt og regelmæssigt, at de ikke kan have været 
trykkende. Og kun yderst få beneficier rammes af annaterne. 

Dette store fortrin fremfor andre lande opvejes imidlertid ved, 

1* 

at pavernes planløshed m. h. t. besættelsen af kapitelpladserne 
fremkaldte en lang række processer imellem de forskellige gejst¬ 
lige, der gjorde krav på stillingerne, processer, der må have for¬ 
armet kapitlerne og ødelagt det religiøse liv indenfor dem. Men 
også herved bidrog paverne ubevidst til at kaste gejstligheden i 
armene på kongen. 

Vexelspillet mellem konge og pave samt deres forhold til 
gejstligheden udgør den mest interessante del af tidens kirke¬ 
historie. Men mellem de to første magthaveres standpunkt er der 
en afgørende forskel. For kongen som for den danske gejstlighed 
var forholdet til kurien af største vigtighed. Dette viser sig tyde¬ 
ligt nok ved den strøm af danske, der stadig er på vejen fra og 
til Rom, og ved at kong Kristiern én gang, hans dronning to 
gange anser det for nødvendigt at foretage den lange og besvær¬ 
lige rejse. Og i kongernes politik overfor kurien er der efter 
1458 i det store og hele både klarhed og sammenhæng. 

Ganske modsat med paverne. Deres kendskab til nordiske 
forhold havde aldrig været stort, og det blev snarest mindre. 
Antallet af de pavebreve, der i dette tidsrum udgåf til eller ved¬ 
rører Danmark, er ganske vist ikke ringe — henimod 2000 —, 
men i forhold til de millioner af breve, der findes i det pavelige 
kancellis brevbøger, betyder de danske forholdsvis lidt. Mere og 
mere blev paverne italienske landsfyrster. Overfor Danmark har 
de væsentlig kun to interesser. De vil have fred i Norden for 
at kunne foretage det korstog, der foresvævede dem alle, selv en 
Alexander VI, og de indblander sig derfor undertiden på en be¬ 
synderlig ubehændig måde i stridighederne mellem Danmark og 
Sverige. De vil have penge, bl. a. for korstogets skyld, og de 
er villige til store indrømmelser for at sikre sig, at pengene 
kommer så nogenlunde regelmæssigt ind. Alle andre spørgs¬ 
mål er dem temmelig ligegyldige, og deres afgørelser svinger 
da frem og tilbage på en måde, der kun kan forklares ved 
mangel på interesse. At de virkelig har kunnet tro det muligt, 
at de danske konger kunde deltage i et korstog, viser bedre end 
noget andet, hvor lidt de vidste om de nordiske lande. Kri- 
stierii Vs personlighed har vel nok interesseret dem noget. De 

havde årsag til at tro, at der måtte ligge noget til grund for 
alle hans pralerier om sin magt, og pavehoffet blev øjensynlig 
ikke lidt imponeret af ham under hans besøg 1474. Hans søn 
har for paverne derimod været en slet og ret forretningsforbindelse. 


For bedre at forstå den stilling, som Kristiern I forefandt ved 
sin tronbestigelse, vil det være nødvendigt at gå noget nærmere 
ind på de almindelige kirkelige forhold i tiden nærmest før 
1448 '). 

Konciliet i Basel havde i begyndelsen haft den almindelige 
sympati på sin side. Det forspildte imidlertid sine store chancer 
ved sin radikalisme og sin voldsomme adfærd overfor pave 
Eugen IV, som 1438 blev suspenderet, året efter afsat og afløst 
af hertug Amadeus af Savoyen, der kaldte sig pave Felix V. 
Fyrster og biskopper blev betænkelige over mødet, hvor der nu 
næsten ingen højerestående prælater fandtes, kun doktorer og 
præster. Nogle fyrster udtalte strax deres tilslutning til Eugen IV, 
andre anerkendte vel vedvarende denne som den retmæssige 
pave, men vilde samtidig forsøge at redde nogle af konciliets 
vigtigste reformbestemmelser. Klart og sikkert gik Karl VII af 
Frankrig den vej ved den »pragmatiske sanktion«, der blev ved¬ 
taget i Bourges 7. juni 1438. Ved denne »sanktion«, der i 
Frankrig strax fik lovskraft og med undtagelse af et kort tids¬ 
rum kom til at gælde indtil Frants I’s konkordat (1516), blev 
der sat meget snævre grænser for pavens myndighed og ind¬ 
tægter i Frankrig. Den kanoniske valgmåde blev påny indført. 
Næsten alle de reservationer, hvorved paverne tidligere havde 
forbeholdt sig bortgivelsen af hele rækker af bispedømmer, abbe¬ 
dier og andre gejstlige embeder, blev forbudt. I en årrække 
havde paverne søgt at komme ærkebisperne til livs og havde 
opnået næsten at fratage dem al magt over de dem underlagte 

*) Hefele, Conciliengesch. VII, 762 ff. Pastor, Gesch. derPåpste I, 251 ff. 

biskopper. Nu søgte man i Frankrig at genoprette denne magt 
ved bestemmelser om, at biskopperne normalt skulde indvies af 
deres nærmeste foresatte, ærkebispen, og aflægge ed til ham. 
Kongen fik ret til at anbefale dygtige gejstlige til ledige benefi¬ 
cier og derved i mange tilfælde den egentlige besættelsesret. 
Alle pavelige ventebreve ophævedes. Paven fik for fremtiden 
kun ret til at bortgive ganske få beneficier. Alle afgifter, der 
tidligere tilfaldt det pavelige kammer for bekræftelse af valg, 
provision o. lign., afskaffedes. I stedet indrømmede man paven 
en lille erstatning, femtedelen af den tidligere taxt, og hans kon¬ 
torpersonale skulde have en beskeden godtgørelse for besværet 
med at udfærdige brevene. Endelig griber »sanktionen« ind på 
et punkt, hvor der utvivlsomt i høj grad trængtes til reformer. 
Den franske gejstlighed havde klaget over, at den blev forulæmpet 
ved de mange pavelige processer, og ved at man ofte sprang de 
ordinære myndigheder over og appellerede direkte til paven. 
Det blev nu fastslået, at den regelmæssige procesgang altid skulde 
følges. Selv om det skulde blive nødvendigt at appellere til 
paven, skulde denne overgive sagen til dommere i Frankrig 
selv, ikke til sine auditører i Rom. 

På flere punkter er sanktionens bestemmelser hårdere mod 
paven end konciliets. Og som helhed kan man sige, at de er 
så hårde, at paven vilde have mistet det meste af sin magt og 
være bleven ganske forarmet, om man havde gjort dem gældende 
for hele kristenheden. 

En lignende politik forsøgte de tyske kurfyrster at slå ind 
på. Også de erklærede sig (1438) neutrale i striden mellem 
pave og koncil. De erkendte stadig Eugen IV som den lovlige 
pave og vilde ikke have noget at gøre med Felix V. Imidlertid 
vedtog man 1439 på rigsdagen i Mainz en såkaldt »pragmatisk 
sanktion«, der ligesom den franske optog de vigtigste af Basel- 
konciliets reform dekreter. Som helhed falder den tyske »sank¬ 
tion« sammen med den franske. Der er dog den hovedforskel, 
at den tyske »sanktion« ikke blev formelt stadfæstet af kongen, 
lige så lidt som den fik karakter af en rigslov. Det var kun i 

praxis, at den i en årrække delvis kom til at gælde for det tyske 
rige, hvor pavens magt og indtægter altså blev stærkt ind¬ 
skrænkede. 

Den såkaldte neutralitet, som Frankrig og Tyskland indtog, 
var således i sine praktiske følger meget mere rettet mod paven 
end mod konciliet. Hvis dette ikke havde vist så stiv og uklog 
en holdning, kunde det med lethed have opnået de to nævnte 
landes støtte. 

I Danmark 1 ) fulgte man i disse år Frankrigs og Tysklands 
exempel. Man gik imidlertid et skridt videre end disse lande. 
I kroningsakten for Kristoffer af Bayern regnes året fra Felix V’s 
tronbestigelse. Dette viser, at Danmark anerkendte denne, ikke 
Fugen IV, som pave. I årene 1440—45 er forbindelsen mel¬ 
lem Danmark og den romerske kurie derfor næsten ganske af¬ 
brudt, medens der i vore arkiver findes adskillige breve fra kon¬ 
ciliet i Basel. De to mænd, der bar denne politik frem, var 
kongen og vel især ærkebiskop Hans Laxmand, der indtog en 
magtstilling som ingen af hans forgængere siden Absalon og i 
forskellige aktstykker på en ganske usædvanlig måde optræder 
som ligestillet med kongen. Det lykkedes ham at sætte to så vig¬ 
tige bestemmelser igennem, som at tienden i Jylland og Fyn 
skulde udgives i sit fulde beløb, og at klostrene skulde refor¬ 
meres. Og den sidste reform planlægges på en sådan måde, at 
den måtte opfattes som en direkte udfordring til pavestolen. 
Bisperne skulde hver for sig have magt til at reformere klostrene 
i deres stift uden hensyn til de pavelige privilegier. 

Følgerne af denne forordning blev dog sikkert ikke store. 
Den energiske ærkebiskop døde få måneder efter, og hans 
eftermand Tuve Nielsen (Juul) kunde ikke gøre sig gældende 
på samme måde, optaget som han var af stadige stridigheder 
med sit kapitel. Kongen holdt ganske vist fast ved Hans Lax- 
mands politik; han fik sin ægteskabsdispensation fra Basel, og 
der er ikke spor af, at han nogensinde søgte udsoning med 


*) Helvegs Kirkehistorie II, 318 ff. 

Rom 1 ). Men forholdene blev efter 1445 meget ugunstige for 
det dødsdømte Baselerkoncilium, og Danmark var ikke i læng¬ 
den istand til alene at holde fast ved det. 

Som bekendt var det den smidige Æneas Sylvius Piccolomini, 
der endelig gav den forsamling, som han tidligere selv havde 
tilhørt, dødsstødet. Ved hans indflydelse kom det til en for¬ 
ståelse mellem den tyske konge Frederik III og paven (1446). 
Kongen blev ligefrem købt af denne ved løfte om kejserkronen, 
100,000 rhinske gylden til en Romerrejse samt ret til at bort¬ 
give 100 beneficier i de østrigske lande og gøre indstilling om 
besættelsen af sex bispedømmer m. m. Ganske vist fremkaldte en 
uklog og uforsigtig handling fra pavens side — afsættelse af to af 
kurfyrsterne — en ny sammenslutning mellem disse, der for¬ 
langte anerkendelse af »sanktionen« fra 1439, da de i modsat 
fald vilde slutte sig til konciliet. Æneas Sylvius forstod dog at 
afvende denne fare. Det lykkedes ham at få kurfyrsterne 
til at nedsætte deres fordringer stærkt og til at sende ge¬ 
sandter til Rom for at anerkende paven. Hvad Tyskland så 
endelig opnåede ved de såkaldte »fyrstekonkordater« (febr. 
1447), var meget mindre, end man havde ventet, og navnlig 
meget vagere i formen. Og ved en samtidig udstedt bulle for¬ 
beholdt paven sig udtrykkelig pavestolens privilegier og erklæ¬ 
rede, at alt, hvad der i aftalen stred imod disse, ikke vilde blive 
betragtet som gyldigt. Faktisk havde de tyske udsendinge så 
godt som intet opnået. Eugen IV kunde efter sit bevægede liv 
dø som sejrherre 2 ). 

Fyrstekonkordaterne skulde kun have foreløbig gyldighed, 
de var desuden heller ikke sluttede med alle kurfyrster, end sige 
med alle fyrster. Den endelige aftale, som blev gældende for 
Tyskland i hele den følgende tid indtil Reformationen, stam¬ 
mer fra det følgende år. Det er det såkaldte konkordat i Wien 
(17. febr. 1448) 3 ). Ved dette slog man en streg over alle kon- 

*) Repert. 7483. Den modsatte påstand (nemlig at Kristoffer udsonede 
sig med Rom) i Danm. Riges Hist. II, 484 har intet bevis at støtte sig til. 

*) Hefele VII, 812, 816 ff, 826, 830 ff. Pastor I, 260 ff. 

s ) Hefele VII, 838 ff. Pastor I, 297 ff. 

ciliernes reformforsøg. Da konkordatet snart kom til at gælde 
også for Danmark, vil det være nødvendigt her at gengive dets 
hovedindhold. 

Konkordatet er i høj grad beslægtet med det, der afsluttedes 
mellem Martin V og den tyske nation i Konstanz 1418. Der¬ 
ved var paven gået ind på en vis, skønt ikke meget omfattende, 
indskrænkning i de kuriale reservationer. Konkordatet bestem¬ 
mer, at ingen andre reservationer skal have gyldighed end de, 
der indeholdes i den kanoniske ret (Gratians dekret) samt i 
Johannes XXII’s og Benedikt XII’s buller »Execrabilis« og »Ad 
regimen« 1 ). Ifølge disse bestemmelser reserveres alle højere og 
lavere beneficier, der bliver ledige ved kurien (apud sedem apo- 
stolicam). Under denne reservation inddrages de embeder, der 
er ledige ved afsættelse eller forflyttelse, ved kassering af et 
valg eller forkastelse af en postulation, ved en resignation, ved 
at embedet har tilhørt en kardinal, en kurial embedsmand eller 
blot en mand, der på én eller anden måde (som »familiaris« eller 
»continuus commensalis«) har haft at gøre med nogen, der er 
knyttet til kurien, ved at indehaveren er død ved kurien eller 
på et sted, der ligger indtil to dagsrejser derfra, ved at inde¬ 
haveren er bleven forfremmet til biskop eller abbed, eller endelig 
ved, at han har siddet inde med to eller flere uforenelige (incom- 
patabilia) beneficier. — Disse reservationer var så vage og så 
omfattende, at paven derved i en stor mængde tilfælde kunde 
tiltage sig besættelsen af embeder. 

Der skulde finde kanoniske valg sted, og de valgte skulde 
derefter stadfæstes af paven. Normalt skulde denne kun provi- 
dere med en bispestol eller et abbedi, dersom ansøgningen ind¬ 
løb for sent. Dog skulde han have tilladelse til »af vigtige grunde 
og efter samråd med kardinalerne« at providere et stift eller et 
kloster med en mere værdig og bedre skikket person end den 
valgte. — På dette punkt kom den pavelige praxis dog snart til 
at gå langt videre, end konkordatet tilstedte; undtagelsen blev 
regel, og de pavelige kancelliregler udtrykker sig på en måde, 


*) Jvfr. Moltesen: De avignonske paver, 123 ff. 

som om der aldrig var bleven sluttet noget konkordat. Det 
blev skik, at paverne vel ikke, som det undertiden var sket tid¬ 
ligere, foretog en almindelig reservation af bispedømmer og 
abbedier, men at de derimod »af gode og gyldige grunde« 
regelmæssig reserverede sig enhver bispestol og ethvert abbedi i 
den regerende biskops eller abbeds levetid. Derved kunde paven 
altid senere forkaste alle valg, som kapitlet havde foretaget, og 
det skete endda oftest med en reprimande til dette, fordi det ikke 
havde taget hensyn til den pavelige reservation. Grunden til 
denne fremgangsmåde var dels politisk — man vilde tilkendegive 
biskopperne, at de kun beklædte deres embede ifølge pavens 
nåde, ikke ifølge den ret, som valget gav dem —, dels og især 
finansiel. Paverne vilde sikre sig betalingen af servispenge og 
tillige holde muligheden åben for til enhver tid at kunne for¬ 
sørge nogle af de mange embedsmænd ved kurien. Ofte blev 
denne mulighed ganske vist ikke udnyttet, således forholdsvis 
sjældent i Danmark, ofte er det fyrsterne selv, der ønsker, at 
paven skal reservere et eller andet embede, for at de selv kan 
få lejlighed til at få bispestolene besat med mænd efter deres 
ønske. Følgen heraf blev naturligvis i længden, at biskoppernes 
anseelse sank, og at deres selvstændighed tabte sig. 

Foruden de tidligere nævnte embeder, der var underkastede 
en almindelig reservation, skulde paven kunne besætte alle andre 
embeder og beneficier, sekulære og regulære, i de ulige måne¬ 
der (januar, marts etc.), alene med undtagelse af de øverste stil¬ 
linger i kapitlerne (næstbiskoppelige). Også her er det i det 
væsentlige en gentagelse af bestemmelserne fra Konstanz; kun 
havde dér i almindelighed været tale om skiftevis besættelse, 
ikke om bestemte måneder. Der kan derfor i så henseende ikke 
være nogen stor forskel på tiden før og efter Baselkonci- 
liet, og der er næppe heller fremkommet synderlig mange ind¬ 
vendinger indenfor de lande, der havde antaget Wienerkonkor- 
datet. Men følgen blev ganske vist, at paven havde magt til at 
besætte og i virkeligheden ofte besatte alle mulige beneficier, 
helt ned til de mindste vikariater og sognekald. Han har der¬ 
ved ofte fået lejlighed dels til at skaffe sine kunale embedsmænd 

små biindtægter, dels til at gøre kongerne tjenester ved at for¬ 
sørge deres kancellipersonale. Af alle konkordatets bestemmelser 
er der næppe nogen, der i den grad som denne har bidraget til 
at sænke gejstlighedens åndelige niveau. — At kurien også på 
dette punkt tit gik ud over konkordatets bestemmelser og be¬ 
satte embeder, der blev ledige i de lige måneder, følger næsten 
af sig selv. På sin rejse 1474 klagede Kristiern I over, at paven 
tiltog sig otte måneder 1 ). 

De næstbiskoppelige embeder (post pontificales majores) var 
undtagne fra denne almindelige regel. Hvorledes de da skulde 
besættes, er og har altid været et meget omtvistet spørgsmål. 
Wienerkonkordatet selv bestemmer tydelig nok, at de skal be¬ 
sættes af den ordinære myndighed (biskop og kapitel). I bul¬ 
len »Ad sacram Petri sedem«, hvorved paven gav sin officielle 
tilslutning til konkordatet, er der imidlertid foretaget sådanne 
små ændringer, at besættelsen af disse vigtige embeder netop 
altid unddroges den ordinære myndighed og gik over til paven. 
Således blev sagen da også opfattet fra pavernes side, og praxis 
blev i tiden før Reformationen, at disse altid, ganske vist under 
modstand fra kapitlernes side, besatte disse embeder. Den juri¬ 
diske ret hertil er meget tvivlsom; fremragende lærde også fra 
katolsk side har med rette henvist til, at ændringerne kun findes 
i Wienerexemplaret af pavens stadfæstelsesbulle, ikke i den trykte 
bullesamling, og de har derfor betragtet konkordatets regel som 
den gyldige 2 ). Men hvorledes end retten har været, faktisk er 
det, at paverne satte deres opfattelse igennem. — Det bør i 
øvrigt bemærkes, at denne opfattelse ikke var ny. Allerede mod¬ 
paven Clemens VII havde gjort den gældende, og skønt Mar¬ 
tin V udtrykkelig opgav den, er der netop fra hans og hans 
efterfølgers tid exempler på, at den blev udøvet, skønt ingen¬ 
lunde i det omfang, som det senere blev tilfældet 3 ). — Ved 

*) Jvfr. Hist. Tidskskr. 5. R. II, 288. 

2 ) Hefele VII, 843 ff. Hinschius, System des katholischen Kirchenrechts 
III, 139. Hist. Tidsskr. 5. R. II, 292 ff. 

8 ) Hinschius III, 132—35. Karlsson, resberåttelse (Meddelanden från 
svenska Riksarkivet V, 352 f.). 

den pavelige indgriben på dette punkt blev kapitlernes frihed i 
høj grad truet, mere og mere kunde andre interesser end de 
kirkelige gøre sig gældende ved besættelsen af kapitlernes vig¬ 
tigste pladser. 

I spørgsmålet om afgifter af de embeder, der blev besatte af 
paven, gjorde denne en tilsyneladende ikke uvigtig indrømmelse. 
Af bispestole og andre stillinger, der bortgaves af paven i konsi¬ 
storiet, skulde der i steden for den tidligere afgift betales en ny, 
der skulde indføres i det pavelige kammers bøger. Hvis taxerin- 
gen var for høj, kunde der ske en omtaxering. Reel betydning 
fik denne indrømmelse dog ikke for Tyskland, hvor udsugeiserne 
fortsattes i samme omfang. De danske biskopper fik derimod 
ikke deres taxter sat op, og da disse i forvejen for det meste 
var urimeligt små, kom de til at slippe meget læmpeligt. — De 
lavere embeder, der bortgaves af paven, uden at han hørte kon¬ 
sistoriet, skulde vedvarende betale annater (V 2 års indtægt). Var 
indtægten 24 gylden og derunder, betaltes intet. Følgen heraf 
blev, at man i Tyskland ved alle kanonikater opgav en indtægt 
af den nævnte sum eller dertil svarende 4 mark sølv, og i Dan¬ 
mark lærte man snart det samme kneb. 

I Wienerkonkordatet blev fyrstekonkordaterne højtidelig god¬ 
kendte. Alligevel udviklede praxis sig efterhånden således, at de 
sidste blev skudt til side. Resultatet blev altså, at ikke alene de 
overdrevne, men også de fuldt berettigede reformkrav fra kon¬ 
ciliernes tid blev ladt helt ude af betragtning. Tyskland måtte 
i et par menneskealdre lide under følgerne af, at dets konge 
havde forrådt sit lands interesser. 

Kristiern I’s 12 første regeringsår. Marcellus’ tid. 


D e nordiske rigers konge, Kristoffer af Bayern, havde holdt 
fast ved Baseikonciliet. Imidlertid var kongen jo ikke ube¬ 
tinget herre over sin gejstlighed, og allerede 1445 ser det ud til, 
at Eugen IV har gjort sig håb om at genvinde Norden. 30. april 
udstedte han kollektorfuldmagt x ) for tre gejstlige, to svenske og 
en tysk, som i de nordiske lande skulde indkræve det pavelige 
kammers tilgodehavende. Der nævnes særlig pengene til de græsk¬ 
katolskes omvendelse og Peterspengene, men da de sidste i et 
århundrede ikke var betalt i Danmark 2 ), og denne afgift her i 
landet følgelig måtte betragtes som bortfaldet, har kollektorernes 
hværv vel nærmest skullet gælde Norge og Sverige. Udsendelsen 
har vist været ganske frugtesløs, thi hverken i danske kilder 
eller i det romerske kammers regnskaber findes spor af kollek¬ 
torernes virksomhed. Kongen, hvis tilladelse de måtte have, 
anerkendte jo ikke Eugen IV. Lige så lidt kender man i vore 
kilder til en franciskaner, som paven omtrent ved samme tid 
befalede at prædike korstog i Tyskland og Danmark mod Tyr¬ 
kerne 3 ). 

Samtidig ser det imidlertid ud til, at i al fald en del af den 
højere danske adel og gejstlighed har været tilbøjelig til at fore¬ 
trække paven for konciliet. April 1445 sendte Eugen et brev 

*) Dipi. Norv. XVII, 456 ff. 

*) Moltesen, 51—54. 

3 ) Wadding, Annales Minorum XI, 215. 

til abbeden i Sorø om at overgive helligåndshuset i Nykøbing 
(Mors) til johanniterne i Dueholm, et andet til abbeden i Øm 
i anledning af en ansøgning fra Henrik Knudsen Gyldenstjerne 
om en tvivlsom patronatsret. Abbeden i Sorø i al fald adlød 
pavens bud. 1 ) Også i de følgende år er der nogen forbindelse 
mellem kurien og Danmark, selv om den ikke kan kaldes livlig. 
Det interessanteste af de pavebreve, der udgik hertil, er vel ét, 
der vedrører dominikanerne i provinsen Dacia (27. april 1446). 2 ) 
Disse havde fremstillet for paven, at der var en så stor tilstrøm¬ 
ning af troende ved deres provincialkapitler, at der ikke var 
præster nok til at høre skriftemål; de søgte og fik derfor tilla¬ 
delse til i dette øjemed at indvie indtil 12 præster. — Også 
dominikanerne har altså stået på pavens side. Men der kom 
ikke regelmæssige forhold i kong Kristoffers tid. I Danmark 
har man vel været lige så vaklende, som man var i Sverige, da 
ærkebispestolen i Upsala blev ledig (1448). Den gang sendte 
man én afsending til Basel, en anden til Rom, for at opnå be¬ 
kræftelse på valget af Jons Bengtson Oxenstjerna. Fra Basel 
kom stadfæstelsen først, og ærkebispen lod sig i begyndelsen 
nøje med den, men blev senere nødt til at henvende sig til 
Nicolaus V, der da også anerkendte ham 3 ) 

Januar 1448 døde Kristoffer af Bayern. Ved hans død brast 
båndet mellem Danmark og Sverige. Sidst i juni valgte Sverige 
Karl Knutson Bonde til konge, i sept. valgte Danmark Kristiern 
af Oldenburg. Selv om pavestolen ikke mere spillede den poli¬ 
tiske rolle som i ældre tid, var det givet, at begge de nyvalgte 
konger måtte søge at vinde den for sig. Der afgik derfor snart 
sendebud fra dem begge til Rom. 

Først kom de svenske gesandter, der allerede i marts 1449 
fik audiens hos Nicolaus V. 8. marts bevilgede denne en stor 
mængde suppliker 4 ) fra kong Karl, tildels af megen betydning. 
Paven stillede sig meget velvilligt både overfor kongen og hans 

*) Repert. 7492. Utrykte pavebreve. Dueholms dipi., 100 f. 

*) Dipi. Norv. XVII, 461 ff. 

s ) Celse, Bullarium, 190 f. 

4 ) Utrykte pavebreve i Sv. R. A. Jvfr. Celse, 191. 

afsendinge; de sidste, af hvilke den mest fremtrædende var me¬ 
ster Peder Matsson fra Dalarne, fik ventebreve 1 ) på beneficier i 
provinserne Upsala, Bremen og Lund. Som en særlig gunst 
var brevene daterede tilbage til 14. juni 1447, over et år før Karl 
Knutsons valg til konge. 

En måned senere nåede de danske afsendinge til Rom. 
Hovedmanden for gesandtskabet var ærkedegnen i Århus, Jens 
Iversen Lange. Det lykkedes denne i lighed med, hvad de sven¬ 
ske havde opnået, at genoprette det venlige forhold til kurien; 
paven viste sig meget velvillig overfor kongeparret, der ligesom 
de to fremragende medlemmer af familien Rosenkrantz, Otte 
Nielsen og Erik Ottesen, fik en del personlige begunstigelser — 
ret til rejsealter, til at vælge skriftefader o. lign. —, medens ge¬ 
sandten selv fik ventebrev på det første ledige prælatur i Ros¬ 
kilde og tilladelse til at forene dette med sit ærkedegnedømme. 2 ) 
— Langt større betydning havde en vigtig pavelig indrømmelse, 
selv om paven på det punkt ingenlunde gav kongen, hvad han 
ønskede. Denne havde ansøgt om, at alle pavesager fra Dan¬ 
mark måtte blive behandlede i landet selv. Ærkedegnen fremstil¬ 
lede nemlig for paven, hvor besværligt det var at rejse fra Dan¬ 
mark til de steder, hvor de af kurien indsatte dommere boede, 
på grund af de mange farlige farvande, der omgav landet. For¬ 
dringen svarer ganske til den, der blev stillet og gennemført ved 
den franske pragmatiske sanktion og den tyske »sanktion« af 
1:439, °g 1 begge disse tilfælde havde man nøje rettet sig efter, 
hvad der vedtoges i Basel 24. jan. 1438. 3 ) Men den tyske sank¬ 
tion var nu bortfaldet, og det var meget lidt sandsynligt, at pa¬ 
ven vilde indrømme kong Kristiern, hvad han havde nægtet 
Tyskland. Det skete da heller ikke. Paven gik kun ind på, at 
første instans skulde behandles i landet selv. For de senere 
måtte man altså stadig gå til de pavelige auditører i Rom, og 

J ) Tr.: Dipi. dioc. Lund III, 314, hvor dog datoen vilkårlig er rettet 
til 1448. 

2 ) Dipi. Norv. VIII, 363 f. Utr. pavebreve. Ny kirk. Saml. VI, 556 ff. Re- 
pert. 7883—85. Bamer, Familien Rosenkrantz Hist. I Dipi., 76 f. 

3 ) Hefele VII, 661. 

selv i første instans blev senere faktisk en række sager stadig 
afgjort af disse uden hensyn til privilegiet. Atter og atter klagede 
man, atter og atter blev privilegiet stadfæstet, og de danske kon¬ 
ger var vistnok tilbøjelige til at regne denne bevilling for et af 
rigets vigtigste frihedsbreve. 

På et andet punkt er det vanskeligt at komme til klarhed. 
Man kan ikke med sikkerhed se, om kongen allerede nu gik 
ind på den pavelige fortolkning, at Wienerkonkordatet gjaldt for 
de nordiske riger, fordi disse regnedes for at være en del af den 
tyske nation. Nogen skriftlig overenskomst herom er i al fald 
næppe bleven sluttet; den kunde vel ikke være forsvunden spor¬ 
løst. Og den danske regeringspolitik overfor pavestolen er i de 
næste år så vaklende, at man tydeligt ser, at man herhjemme 
ikke havde nogen klar forestilling om de andre landes forskellige 
overenskomster med kurien. En tydelig anerkendelse af konkor¬ 
datet finder først sted ti år senere, men en åben og målbevidst 
modstand imod det er der i løbet af disse år ikke tale om. 

Den danske konge faldt imidlertid ikke sammen med den 
danske kirke. Og overfor den er det sikkert nok, at kurien 
strax fra første færd gjorde konkordatet (med den udvidede 
fortolkning) gældende. Gejstligheden står uden støtte fra kon¬ 
gen, og den spredte modstand fra dens side, der af og til spores, 
bliver hurtig slået ned. 

En prøve af konkordatets hovedpunkter (se side 9—12) vil 
tydelig vise dette. 

Servispenge for bispedømmerne betales allerede 1449 for År¬ 
hus og Roskilde og derefter med stor regelmæssighed ved alle 
besættelser af bispestole. — Annater betales allerede 1450 af Oluf 
Mortensen som provst i Roskilde. I de år, da Danmark adlød 
Baselkonciliet, var der naturligvis intet bleven betalt. Men de 
nævnte afgifter var så indøvede og velkendte, at de uden van¬ 
skelighed har kunnet lade sig genindføre. 

Efter 1448 besættes alle bispestole ved provision med under¬ 
kendelse af det kanoniske valg. Betegnende er det således, at 
paven allerede 13. jan. 1449 forkaster valget af Oluf Daa til 
biskop i Roskilde, skønt han var valgt enstemmigt. I stedet 

bliver han og alle andre biskopper i tiden 1448—1513 indsatte ved 
provision ifølge pavens nåde. Den eneste undtagelse er, at pa¬ 
ven 1461 formelt godkendte Roskilde kapitels valg af Oluf Mor¬ 
tensen, men godkendelsen blev da også betalt i dyre domme. 
Den kanoniske valgmåde bliver altså her som i Tyskland strax 
krænket på trods af konkordatets bestemmelser. 

De danske konger havde altid haft megen faktisk indflydelse 
på besættelsen af deres lands bispestole. En formel af paven og 
gejstligheden anerkendt ret til at præsentere kandidater til disse 
havde de derimod aldrig haft. 1 ) At opnå denne ret var imidler¬ 
tid Kristiern Fs hovedtanke. Atter og atter søgte han om den, 
men fik ligeså ofte afslag. Kun én gang, efter hans tid, anerken¬ 
des kronens patronatsret, nemlig for Slesvig 1494, og netop ved 
dette stift brød paven sit tilsagn ved næste embedsledighed. Ku¬ 
rien vilde bevare muligheden for altid at besætte bispestolene, 
med hvem den vilde, og holdt derfor fast ved provisionen som 
den normale besættelsesform. 

Som ovenfor nævnt havde paverne allerede fra Martin V’s 
tid og tidligere endnu tiltaget sig besættelsen af de næstbiskoppe- 
lige embeder. Rigtig sat i system blev dette dog først efter Basel- 
konciliet, selv om der også i Danmark tidligere forekommer en¬ 
kelte exempler derpå. Snart efter 1448 bortgiver paven ved 
provision et par embeder, der falder ind under denne kategori 
(ærkedegnedømmet i Århus 1449 og dekanatet i København 
1451). Dertil havde han imidlertid ret efter den gamle, aldrig 
anfægtede og nylig atter erkendte, regel, at paven besatte alle 
embeder, der var ledige »ved kurien«, i disse tilfælde, fordi inde¬ 
haverne var udnævnte til biskopper. Derimod bortgav paven 1456 
ærkedegnedømmet i Ribe imod kapitlets ønske. Dette forsøgte 
en svag protest, men fandt ikke støtte hos kongen og måtte 
anerkende pavens kandidat. 2 ) Og efter den tid bliver alle næst- 

*) Det er ganske ubegribeligt, at Helveg (II, 343) kan sige, at kronens 
præsentationsret aldrig er bleven anfægtet i Danmark, når han selv (De dan¬ 
ske domkapitler, 59 ff) har påvist, at kongerne kun for Reval stift en kortere 
tid havde denne ret. 

2 ) Kinch, Ribe Bys Historie I, 339 f. 

biskoppelige embeder formelt, ofte også faktisk, boftgivne af 
paven. 

Den skiftevise besættelse af de lavere embeder og beneficier 
er det noget vanskeligere at få fat på. 1 ) Længe før 1400 havde 
paverne meget ofte besat disse, og de vedblev stadig dermed. 
At regne efter de måneder, hvori provisionsbullerne er udstedte, 
går ikke an, thi de »pavelige måneder« gælder den tid, da em¬ 
bederne blev ledige, ikke den måned, hvori de blev bortgivne. 
Tilfældet har imidlertid bevaret nogle breve, hvorved denne 
skiftevise besættelse tydelig konstateres. Allerede i en supplik 
fra 1456 nævnes »turnus apostolicus«. 1460 søger Johan Jensen 
(Quitzow), klærk i Roskilde stift, om kirken i Finderup, der er 
ledig ved dødsfald, »uden hensyn til, om den omtalte sognekirke 
allerede er bleven tildelt en anden i én af de pavelige måneder«. 
Mere klart endnu fremtræder dette i et brev fra biskop Henrik 
Stangberg af Ribe til sit kapitel (21. dec. 1460). Hr. Peder Friis har 
ønsket det ledige provsti i Jellingsyssel, og biskoppen vil gærne 
unde ham det. Hans kanonikat vil derved blive ledigt. Ganske 
vist er der nogle, der har pavelige ventebreve på dette, men da 
det ikke er ledigt i én af de pavelige måneder, har biskop og 
kapitel den fulde dispositionsret, og biskoppen nævner da en del 
»gode dannemænd«, der kunde komme i betragtning. 2 ) 

Af disse breve fremgår det tydeligt, at 1460, måske allerede 
1456, har systemet med de skiftende måneder i længere tid været 
gældende ret. Tidspunktet, da det anerkendtes af den danske 
gejstlighed, lader sig næppe fastslå. Dog tør man gå ud fra, 
at kurien har søgt at gøre det gældende allerede fra 1449. Om 
man i Danmark har protesteret med nogen synderlig energi her¬ 
imod, turde vel være tvivlsomt. Også dette punkt fandtes jo 
allerede i Konstanz-konkordatet. 

Det må altså betragtes som sikkert, at Wiener-konkordatet 

*) Helveg (II, 345) kender ikke exempler på den skiftevise besættelse fra 
Danmark. Han anfører den urigtigt således, at besættelsen skulde skifte mel¬ 
lem kurien og kongen; der er jo slet ikke tale om kongen, men om de ordi¬ 
nære myndigheder o: biskop og kapitel. 

2 ) Suppliker af 23 feb. 1456 og 11. juli 1460. Bilag. 

strax er bleven gjort gældende overfor den danske gejstlighed, 
og at denne efter nogle års forløb mere eller mindrq modstræ¬ 
bende har anerkendt det. Den danske konge ventede noget 
længere med at give sin godkendelse. 


I foråret 1449 havde Nicolaus V genvundet både Danmark 
og Sverige og stillet sig lige velvilligt overfor begge lande pg 
deres konger. Senere ændrede han denne neutrale holdning og 
begunstigede kong Karl; Kristiern I havde grund nok til efter 
pavens død at beklage sig over den skade, som denne havde 
gjort hans land. Pavens stilling skyldtes dels kongens begun¬ 
stigelse af æventyreren Marcellus, dels og især svenske intriger 
ved pavehoffet. 

Desværre er kilderne m. h. t. denne svenske diplomatiske 
virksomhed meget magre. Tydeligt er det imidlertid, at en af 
hovedmændene for den har været Birger Månsson fra Stockholm, 
kannik i Upsala. Allerede 30. dec. 1448 havde paven tildelt 
denne et kanonikat i Roskilde, 1 ) som han da også kom i be¬ 
siddelse af. Måske han allerede dengang opholdt sig i Rom, 
men i al fald i juni 1450 var han i den kristne verdens hoved¬ 
stad. Det var samtidig med, at mødet i Halmstad skulde tilføje 
kong Karl et føleligt diplomatisk nederlag og berøve ham Norge. 
I Rom havde Karl Knutsons udsending derimod held med sig. 
Han, der dengang var domprovst i Upsala, blev først pavelig 
kammerherre, dernæst (12. juni) nuntius og generalkollektor for 
Norden. 2 ) Selv om der nu ikke blev givet ham nogen politisk 
mission — han skulde ligesom udsendingene 1445 i det væsent¬ 
lige kun indkræve det pavelige kammers tilgodehavende —, så 
kunde kong Kristiern ikke andet end føle sig pinlig berørt af, 
at én af hans fjendes udsendinge blev så åbenbart begunstiget 
af paven. Og kong Kristiern havde, synes det, grund nok til 
at frygte Birgers intriger. Under forhandlingerne mellem Mar- 

*) Utrykt pavebrev. 

2 ) Dipi. Norv. VI, 561 ff. 13. juni aflagde Birger kollektoreden. 

2* 

cellus og Kalteisen 1453 beskyldte Marcellus sin modpart for at 
have modtaget bestikkelse af kong Karl. Kalteisen svarede, at den 
svenske konges prokurator i Rom, Birger, havde budt ham 600 du- 
kater for at holde med hans herre, men at han havde sagt nej 1 ). 

Overfor denne farlige modstander greb Kristiern I da til 
voldsomheder. Da Birger var på tilbagerejsen fra Rom, blev 
han fængslet af grev Gerhard af Oldenburg, kongens broder. 
Forgæves anstrængte domkapitlerne i Hamburg og Bremen sig 
for at få ham fri, det lykkedes først senere ved mægling af hertug 
Adolf. Sent på høsten 1450 kunde Birger rejse over til Sverige 2 ). 

Han havde haft brev med fra paven, hvori denne opfordrede 
ærkebispen af Riga, biskoppen af Liibeck og den tyske ordens 
højmester til at mægle fred i Norden, men brevet, der var ud¬ 
stedt 4. juni, kom på grund af fængslingen først betydelig senere 
adressaterne i hænde. 15. okt. skrev Birger fra Liibeck til høj¬ 
mesteren, bad undskylde, at han ikke selv kunde overbringe 
brevet og opfordrede højmesteren til at tage fat på det hværv, som 
paven havde overdraget ham 3 ). Noget resultat kom der dog ikke 
ud af disse ærlige fredsbestræbelser, selv om høj mesteren gjorde, 
hvad han kunde. Heller ikke som kollektor fik Birger udrettet 
noget; i det mindste modtog det pavelige kammer intet gennem 
ham. 1455 optræder han som tiendeindsamler for Sverige 
alene. 4 ) 

Nicolaus V må med opmærksomhed have fulgt den betænke¬ 
lige udvikling af forholdet mellem Danmark og Sverige. Under¬ 
retning herom kan han have fået bl. a. af Marcellus, der i be¬ 
gyndelsen af 1451 var i Rom. Han gjorde da endnu et forsøg 
på at bringe fred og sendte denne gang en italiensk domini¬ 
kanermunk, Bartolomæus Rimbertini, biskop af Koron i Græken¬ 
land. 5 ) Denne blev udnævnt til nuntius med myndighed som 

*) Kalteisens kopibog, ed. Alex. Bugge, 145. 

2 ) Styffe, Bidrag til Skandinaviens hist. III, indl. 43 f. 

8 ) Reg. 2. R. 5708, jvfr. 5759 f. 5769. Styffe III, 33 f. Fredsmæglingsbrevet 
er ikke fra kong Karl, men fra paven, hvad også titlen s. d. n. (sanctissimus 
dominus noster) viser, 

4 ) Utrykt pavebrev af 6. sept. 1455. 

B ) L. Dipi. af 23. juni 1451. Dipi. Norv. VI, 567. 

legatus de latere, 1 ) og til rejseudgifter anviste kammeret ham 
den meget betydelige sum 1200 dukater. Både heraf og af in- 
struxen ser man, hvor meget freden i Norden virkelig lå paven 
på hjærte. Han udtaler sin sorg over de forskellige krige, der 
har raset i Evropa, især mellem rigerne Danmark, Norge og 
Sverige, og over, at de har ført til landenes ødelæggelse, plynd¬ 
ring og brand. Tillige siger han, at gejstligheden i disse lande 
trænger stærkt til at blive reformeret. Af disse grunde — af 
hvilke den første åbenbart vejer mest — sender han Bartolomæus, 


*) Det bør her bemærkes, at for 15. årh.s sidste halvdel gælder ikke mere, 
hvad Hinschius (I, 514 ff., anført hos Moltesen, 151 ff.) meddeler om forskel¬ 
len på de tre slags pavelige legater (legati de latere, legati missi, legati nati). 
I 15. årh. er forholdene betydelig mere indviklede og endnu så lidt studerede, 
at der ikke med sikkerhed kan siges noget om formen for de pavelige nun- 
tiaturer. — Vigtige bidrag til at klare dette vanskelige spørgsmål har dog P. 
Richard givet (Revue des questions historiques 78, 103—48; Revue d’ histoire 
ecclésiastique for 1906, 52—71). Det pavelige diplomati var i 15. årh. i udvikling 
kommen bagud for adskillige af de andre stater, der forholdsvis tidlig fik faste 
gesandtskaber. Kurien gjorde først under Pius II tilløb til stående nuntiaturer, 
dette fortsattes med mere konsekvens under Sixtus IV, men blev atter opgivet 
af hans efterfølgere, og først under Leo X er der faste nuntiaturer i Europas 
hovedlande. Der udsendes undertiden legati de latere, der som regel er kardi¬ 
naler og udstyrede med vidtgående fuldmagt og ret til at uddele bevillinger i 
en mængde tilfælde. Desuden er der nuntii, der har en mere beskeden ka¬ 
rakter, men undertiden kan få magt som legati de latere. De kaldtes oftest 
nuntii et oratores pape og udsendtes i reglen i et enkelt bestemt øjemed, 
ikke for alle d? sager, der var under forhandling mellem kurien og vedkom¬ 
mende verdslige myndighed. Lavere står nuntii et collectores og commissarii 
cruciate. Forskellen mellem disse sidste er ikke stor, nærmest den, at de 
første skulde indsamle det pavelige kammers mere faste indtægter af annater, 
Peterspenge o. lign.; de sidste, der navnlig efter Konstantinopels erobring 
udsendtes i mængde, skulde indsamle udbyttet af den korstogstiende, som 
paven havde påbudt. De sidste to slags nuntier sorterede som finansembeds- 
mænd oprindelig udelukkende under kammeret. Men ofte blev der også givet 
dem diplomatiske hværv, og især var dette tilfældet i Europas udlande som 
de nordiske riger. En Mand som Marinus de Fregeno, der virker i Norden i 
mere end 25 år, begynder som almindelig kollektor og er tilsidst nuntius cum 
potestate legati de latere. Overfor ham kan man virkelig tale om et slags 
fast nuntiatur. — Bartolomæus Rimbertini og biskop Simon af Reval er nun¬ 
tier i tilfældige øjemed og på begrænset tid. De øvrige udsendinge hører alle 
ind under kammeret som finansembedsmænd. 

hvis duelighed han i forvejen kender, ud som sin legat, væsent¬ 
lig for at være fredsstifter. Desværre er instruxen holdt i stor 
almindelighed, så at den ikke oplyser meget. Bestemtest udtales 
det, at Bartolomæus skal have ret til at visitere alle kirker, klo¬ 
stre og hospitaler. Udsendelsen gjaldt for tre år, og Bartolomæus 
skulde have 25 ledsagere med sig. 

Om hans virksomhed i Norden véd man næsten ikke andet, 
end at han 24. sept. 1451 var i Maribo, 12. nov. i Sorø 1 ). Der 
var ingen stor sandsynlighed for, at han skulde kunne udrette 
noget, og det er da også det rimeligste at antage, at han i 
uvirksomhed har måttet se på de krigsforberedelser, som han 
skulde forhindre. 

Krigen brød altså ud. De svenske klagede til paven over, 
at de danske stillede sig så uforsonligt og ikke overholdt bestem¬ 
melserne fra Halmstadmødet. Paven lod til at ville tage kong 
Karls parti. Processen blev overgivet til behandling af den be¬ 
kendte Johannes Carvajal, kardinaldiakon af St. Angelo. Sagen blev 
dog udsat en tid, men efter indsigelse fra kong Karls sendebud 
afgav paven erklæring om, at den lovmæssige frist ikke dermed 
skulde anses for at være udløben 2 ). 

Desværre véd man kun lidt om denne proces, der sikkert 
har frembudt mange interessante enkeltheder. Hvad resultatet 
blev, er ukendt, og det er kun rent tilfældigt, at den nævnes i 
de følgende år. Man ser, at den endnu var i fuld gang, da 
Henrik Kalteisen 1455 sendtes til Rom, og man skimter, at kong 
Kristiern var stærkt optaget af den og af de intriger ved pave- 
hoffet, som han formodede fra de svenske sendebuds side. Senere 
hen, da kongen atter stod sig vel med pavehoffet, bestræbte han 


J ) Bekræfter i Maribo kong Kristoffers Gave af kirken i Ørstofte, udsteder 
i Sorø et afladsbrev (L. Dipi.). 

2 ) Raynaldus IX, 603. Jvfr. Styffe III, indl. 46, som refererer bullen 
urigtigt. Celse, 191 f. Porthan. Accessio, 103 f. — Samme år udsendte, 
paven Albertus Enoche fra Ascoli til Danmark for at søge efter håndskrifter, 
især en fuldstændig Livius. Udbyttet var sikkert meget magert (Pastor I, 415, 
Pontoppidan, Ann. ecel. Dan. II, 605). 

sig for at få hævn over de svenske, som han særlig nærede 
mistanke imod, Birger Månsson og forstanderen for Brigittes 
hospital i Rom. 


At Nicolaus V stillede sig så uvenligt overfor Danmark, 
skyldes dog ikke alene de svenske intriger, men måske fuldt så 
meget den velvilje, som kongen viste overfor æventyreren Mar- 
cellus, der i en årrække (1450—58) beherskede kongens kirke¬ 
lige politik i den grad, at man har lov til at tale om Marcellus’ 
periode eller måske på moderne vis om hans ministerium. I 
virkeligheden får man ikke nogen forståelse af de mange tilsyne¬ 
ladende svingninger frem og tilbage, som kongen foretog, uden 
ved at gå ud fra, at det hele tiden kun drejer sig om Marcellus’ 
personlige interesser, ikke om en målbevidst politik fra kongens 
side, allermindst om en klar modstand mod Wienerkonkordatet, 
som kurien jo i disse år i al stilhed skaffede anerkendelse fra 
den danske gejstligheds side. 

Marcellus var en tysk eller engelsk gejstlig, der havde ført 
et meget bevæget og æventyrligt liv. I Martin V’s sidste år blev 
han, 1 ) der dengang var franciskaner, beskyldt for bedrageri og 
forfalskning af pavelige breve; han blev kastet i fængsel både i 
Liibeck og Koln og undslap kun døden ved sin egen snildhed. 
Under Eugen IV må han imidlertid atter være kommen i gunst, 
og paven tildelte ham 1432 et kanonikat i Neuss ved Koln. som 
han virkelig kom i besiddelse af. Senere blev han indviklet i 
én af de sædvanlige uendelige processer om dette beneficium. 
Adskilligt kunde tyde pa, at han har været med på konciliet i 
Basel. Dér er det vel, at han er truffet sammen med Æneas 
Sylvius, og dér har han vel også hentet de statskirkelige teorier, 
som han senere lærte Kristiern I. — Under Nicolaus V’s første 
år blev han anset for en dygtig og anvendelig mand; april 1448 

*) En udmærket kilde til hans liv er Kalteisens kopibog. Jvfr. Daae, Chri- 
stiern Is norske historie 58 ff. 97 ff. Pavebreve i Dipi. Norv. VI, 533 ff., XVII, 
463 ff., 469- 

blev han udnævnt til biskop i Skalholt. I juni samme år, altså 
før den egentlige udsoning med de nordiske riger, udsendte 
paven ham som kollektor til Norden med en ganske vidtgående 
fuldmagt. Som andre kollektorer skulde han opkræve, hvad det 
pavelige kammer havde til gode i de nordiske lande, for Dan¬ 
mark væsentlig de resterende annater, for de andre to lande til¬ 
lige Peterspengene. Som et særligt hværv blev det overdraget 
ham at påse, at de penge og kostbarheder, der var testamente¬ 
rede til St. Peter i Rom og andre kirker, blev inddrevne hos dem r 
der sad inde dermed. For at skaffe ham mere anseelse blev 
der efter den gængse skik tildelt ham en mængde rettigheder. 
Således fik han ret til at absolvere mænd, der havde lagt vold¬ 
som hånd på præster, give dispensation for ægteskab i forbudte 
grader, give gejstlige dispensation for legemsfejl, ungdom eller 
uægte fødsel, udnævne notarer etc. På rejsen måtte han have 
15 ledsagere. — Paven viste ham sin særlige gunst ved at 
bestemme, at han vedblivende kunde nyde indtægten af sine 
beneficier, og ved at fritage ham for at betale servispenge. 

Marcellus er altså kun nuntius et collector, ikke legat. Han 
tiltog sig undertiden den sidste titel*) og har utvivlsomt forstået 
at indbilde kongen, at han virkelig var pavelig udsending af høj 
rang og en mand i en mægtig stilling. Som kollektor optræder 
han et par gange i Norge, 2 ) men det pavelige kammer modtog 
ikke noget fra ham. 

Efter kort tids forløb har man dog ved kurien fattet mistanke 
til Marcellus’ ærlighed. 1450 blev som ovenfor nævnt Birger 
Månsson indsat til hans eftermand. Marcellus fik ordre til snarest 
muligt at begive sig til Rom for at få sine regnskaber under¬ 
søgte. 

Marcellus indfandt sig naturligvis ikke i Rom, hvor hans 
modtagelse næppe var bleven den blideste. Men det var imidler¬ 
tid lykkedes ham at indynde sig hos kong Krisliern, ved hvis 

J ) Således 13. Maj 1450 (Reg. 2. R. 5704). 

2 ) 3. Septbr. i 4)0 modtager han således 175 gylden af Jens Thomsen, 
kannik i Stavanger (Dipi. Norv. IV. 675 f.) Jvfr. Skand. Literaturselskabs 
Skrifter XVI. b, 25 ff. 

hof der i det hele taget stadig optrådte en række besynderlige 
æventyrere. Han ledsagede kongen til Norge 1450, og sikkert 
efter hans tilskyndelse nægtede Kristiern at stadfæste det valg, 
som kapitlet i Trondhjem havde foretaget ved at vælge Olaf Trond- 
sen til ærkebisp. Kongen hævdede, at hans samtykke skulde have 
været indhentet i forvejen, og Olaf blev derefter tvunget til at 
træde tilbage. I stedet blev Marcellus postuleret 1 ) til ærkebiskop. 

Kristiern I troede, at »legaten« kunde opnå vigtige kirkelige 
begunstigelser ved kurien for ham og hans lande, og han beslut¬ 
tede derfor at sende denne til Rom. En formelig kontrakt 2 ) herom 
blev indgået mellem Kristiern og Marcellus. Denne forpligtede 
sig til at få udvirket flere betydningsfulde buller, hvoraf én skulde 
fastslå, at de nordiske riger til evig tid skulde være forenede, en 
anden indeholde, at kongen i Norge havde ret til at præsentere 
ærkebisper og biskopper, og at i Danmark i al fald ingen 
måtte vælges uden hans samtykke. At kongen skulde kunne 
opnå indrømmelser^ der gik i den nævnte retning, var i og for 
sig ikke så helt utænkeligt. Paven havde jo nylig givet kejser 
Frederik en lignende ret. Men kong Kristiern forlangte ganske 
vist mere, end paven havde tilstået kejseren. Desuden, en så 
stor indrømmelse måtte have været købt med en utvetydig aner¬ 
kendelse af Wienerkonkordatet, og om noget sådant er der slet 
ikke tale i kontrakten mellem kongen og Marcellus. Endelig 
var denne sidste, som paven allerede havde tilbagekaldt som 
nuntius, sikkert den alleruheldigste, som Kristiern kunde have 
valgt til at lede så vanskelige forhandlinger. 

Endnu i sept. 1450 var Marcellus i Bergen. Derfra fulgte 
han med kongen tilbage til Danmark, og her udstedte denne 


*) Postulatio kaldes valg af en mand, der ikke besidder de nødvendige 
egenskaber for at modtage valget eller i forvejen er biskop. Antagelsen af en 
postulatio er en nådesakt fra pavens side (Schulte, System des. kath. Kirchen- 
rechts, 229 ff.) 

2 ) Dipi. Norv. II. 593 f. Jvfr. Daaes Christiern I. 61 ff. Pal. Muller i Hist. 
Tidsskr. 3. R. I. 311 ff. 

3. dec. en anbefalingsskrivelse 1 ) for ham til sin svoger, markgre¬ 
ven afMantova. Marcellus må følgelig i de første måneder af 1451 
have opholdt sig i Rom. Resultatet af hans sendelse var meget 
ringe. Paven lod sig kun bevæge til nogle mindre indrømmel¬ 
ser af den slags, som kurien plejede at give, når den i hoved¬ 
sagen vilde sige nej. Han stadfæstede således kongens gave af 
Vor Frue kirke i Randers til Mariager kloster og bortgav efter 
Kristierns indstilling de beneficier, som Knud Mikkelsen, nu bi¬ 
skop i Viborg, havde haft. 2 ) Disse breve blev udstedt gratis, hvilket 
var en høflighed overfor kongen, men i virkeligheden ikke betød 
stort. Thi de vigtigste andragender bevilgedes ikke. Der ud¬ 
stedtes ingen bulle om forening af de nordiske riger, hvad de 
svenske udsendinge vel har forhindret, kongens præsentationsret 
til bispedømmerne blev ikke anerkendt, og Marcellus blev ikke 
ærkebisp. Tværtimod, man opdagede hans gamle forbrydelser 
fra Martin V’s tid foruden nogle brevforfalskninger af nyere dato, 
•og paven overdrog to kardinaler at undersøge sagen. Marcellus, 
der sikkert havde en dårlig samvittighed, flygtede fra Rom, vist¬ 
nok omkring maj 1451. På hjemvejen op gennem Tyskland 
fortsatte han med sine bedragerier, optrådte stadig under navn 
af pavelig legat, uddelte afladsbreve og dispensationer og fabri¬ 
kerede mange falske breve, deriblandt et, hvorved paven tildelte 
ham ærkesædet i Trondhjem. 3 ) 

Den bekendte kardinal Nicolaus af Cusa, der 1451—52 op¬ 
holdt sig i Tyskland som pavelig legat, 4 ) fik underretning om 
disse bedragerier og befalede ærkebispen af Koln at arrestere 
Marcellus. Arrestationen foregik sidst på året 1451, efter Mar¬ 
cellus’ sigende på en voldsom og hensynsløs måde. I febr. 
og marts 1452 var kardinalen selv i Køln og erfarede der flere 
af Marcellus’ slyngelstreger. Sagen stod altså meget dårligt for 
denne, men det lykkedes ham »på en besynderlig måde« at 


*) Om datoen jvfr. Will. Christensen, Dansk Statsforvaltning, 119. 
2 ) Utr. pavebreve af 10. april og 27. maj 1451. 

8 ) Brev fra Calixtus III i Kalteisens kopibog, 173 ff. 

4 ) Pastor I, 345—67. 

flygte fra fængslet. Det var anden gang, hans list havde befriet 
ham fra fangenskab. 1 ) Men man kunde have grund til at tro, 
at en forbryder som han ikke oftere vilde fa mulighed for at 
trænge sig ind i en konges gunst. 

Da paven en månedstid efter Marcellus’ flugt fra Rom sendte 
Bartolomæus Rimbertini til Norden som fredsmægler, gav han 
ham tillige det hværv at undersøge Marcellus’ optræden. Det 
lykkedes legaten at overbevise kongen om den tidligere yndlings 
brøde. Under sine samtaler med Kristiern I fik Rimbertini end¬ 
videre det indtryk, at denne ikke vilde have noget imod at lade 
Marcellus falde og i stedet modtage en lærd og dygtig kurtisan 
som ærkebisp. Bartolomæus indberettede dette til kurien, og 
i overensstemmelse dermed tog denne sin beslutning. 2 ) 

Yderligere oplysninger om pavens standpunkt fik kongen, 
da han sidst på året 1451 sendte én af sine mest betroede mænd, 
biskop Knud Mikkelsen af Viborg, til Rom, hvor han modtog 
bispevielsen i det tyske hospital Anima. 3 ) Knud havde det sær¬ 
lige hværv fra kongen at søge at forhindre valget af en kurtisan 
til ærkebisp. Siden samtalen med Bartolomæus må kongen altså 
.atter have skiftet standpunkt, hvis denne da ikke har misforstået 
ham; det ser endda ud til, at han endnu har søgt at holde på 
Marcellus. Imidlertid opnåede biskop Knud intet. Paven sva¬ 
rede, at Marcellus var en mand, som han ikke kunde bruge; 
fik han engang fat på ham, skulde han behandle ham således, 
at han aldrig mere kunde bedrage nogen. Tillige bad paven 
biskoppen om at underrette kongen om de bedragerier, som 
Marcellus havde gjort sig skyldig i. Knud refererede senere 
pavens svar i rigsrådet. 4 ) 

Samtidig med, at biskop Knud var i Rom, udnævnte så pa¬ 
ven (28. febr. 1452) Henrik Kalteisen til ærkebiskop i Trondhjem. 5 ) 
Efter den kanoniske rets bestemmelser kunde der ikke være 


1 ) Kalteisens kopibog, 155 f, 165 f. 

2 ) Kalteisens kopibog, 135, 139, 187. 

8 ) Utr. pavebrev af 5. marts 1452. 

4 ) Kalteisens kopibog, 146, 161, 173, 187. 

*) Utr. pavebrev. 

tvivl om pavens ret hertil. Den af kapitlet lovlig valgte (Olaf 
Trondsen) havde jo trukket sig tilbage, og paven havde god 
grund til at forkaste postulationen af Marcellus. Dernæst var 
den mand, som paven udnævnte, vel kendt for videnskabelig 
dygtighed og iver for kirkens sag, som han både før og efter 
sit ophold i Norge tjente ved korstogsprædikener. 1 ) Paven kunde 
vel have grund til at vente, at Kalteisen vilde blive modtaget 
vel og anset som en pryd for sin kirke, hvad hans personlige 
egenskaber berettigede ham til. Endelig måtte Nicolaus V for¬ 
mode, at kongen vilde stille sig velvilligt. Han havde udtalt sig 
i den retning overfor Rimbertini, og selv om biskop Knuds ge¬ 
sandtskab havde vist, at han var ved at foretage en svingning, 
kunde det ventes, at de oplysninger, biskoppen af Viborg bragte 
hjem, vilde virke således på kongen, at han uden videre vanske¬ 
lighed anerkendte Kalteisen. 

Til en begyndelse synes også alt at skulle gå godt. Den nye 
ærkebisp medbragte til kongen anbefalingsbreve fra kejseren, 
kejserinden, tre kurfyrster, domkapitlet i Mainz og, hvad der 
vel måtte virke mest på kongen, fra dennes kloge morbroder, 
hertug Adolf. Tillige bragte ærkebispen underretning om de 
svenske intriger i Rom og lovede, at han hos paven skulde 
støtte kong Kristiern på enhver måde overfor Sverige. Endelig 
er det vistnok Kalteisen, der har bragt kongen det løfte fra 
paven, at denne i fremtiden ikke vilde give bispestole eller 
beneficier i kongens lande til fremmede gejstlige uden i for¬ 
vejen at have indhentet hans udtrykkelige samtykke. Derved 
skulde kongen blive mere tilbøjelig til denne ene gang at finde 
sig i en fremmed. 2 ) 

Inden Henrik Kalteisen kunde rejse til sit ærkestift, var 
Marcellus imidlertid kommen tilbage fra fængslet i Køln og havde 


*) Wedel-Jarlsberg, Fréres précheurs, 208 ff. Daae, Christiern I. 98 ff. 
Pastor I, passim. 

2 ) Kalteisens kopibog, 158 ff. S. R. D. VIII, 374 f. Jvfr. kongens udta¬ 
lelse til kapitlet i Trondhjem om, at »ingen fremmede i fremtiden skal blive 
ærkebisper eller biskopper i vore riger, som nu sket er« (Ny danske Mag. VI, 
48 ff). 

begyndt at genvinde sin tidligere indflydelse over kongen. Kalteisen 
var ængstelig herover, men kongen forsikrede ham gentagne 
gange om, at han ikke vilde anerkende andre end ham som ærke¬ 
bisp i Trondhjem. Ved afskeden sagde han endogså, at han vilde 
jage Marcellus ud af sit rige og overgive ham til pavens straf. Kalt¬ 
eisen rejste derpå nogenlunde beroliget til Norge, hvor han blev 
vel modtaget, selv om man ingenlunde var henrykt over at 
skulle have en fremmed til gejstligt overhoved. 

Kalteisens onde anelser gik dog snart i opfyldelse. Marcellus 
og hans tilhængere, af hvilke den mest kendte er kongens senere 
kansler Daniel Kepken, der sammen med ham var kommen til 
Danmark, forstod at indbilde Kristiern I, at det alene var kong 
Karls sendebud, der havde hindret Marcellus’ anerkendelse. Kalt- 
^isens udnævnelse skyldtes altså svenske intriger, og han var 
derved på forhånd en mistænkelig person. Til bevis herfor 
fremviste Marcellus breve, der sikkert var falske, fra kardinalerne 
Colonna og Jean le Jeune, biskop af Térouanne. 1 ) Brevene 
måtte gøre indtryk på kongen, Colonna hørte, i al fald senere, 
til hans faste forbindelser ved pavestolen, og kardinal Jean le 
Jeune var i kongens tid den første, som refererede de nordiske 
sager. 2 ) Han var død omtrent samtidig med Marcellus’ flugt 
fra Rom. 

Da kongen året efter (sept. 1453) træffer sammen med Kalt¬ 
eisen i Bergen, er hans stemning overfor denne derfor helt for¬ 
andret. Han ønsker nu bestemt, at ærkebispen skal trække sig 
tilbage, og efter lange og pinlige forhandlinger, hvorunder kon¬ 
gen kom med så hvasse udtalelser, som at det var kendt nok, 
at den, der bragte 4—5 dukater med til Rom, kunde opnå alt, 
hvad han ønskede, indvilgede Kalteisen i at nedlægge sit embede 
mod pension, men kun i pavens hånd, da han ikke vilde aner¬ 
kende kongens ret til at disponere over stiftet. 3 ) 

15. okt. udstedte dernæst en del af det norske rigsråd et 


x ) Kalteisens kopibog, 158 ff. 

8 ) Dipi. Norv. XVII, 463. 

8 ) Kalteisens kopibog, 131—54. 

brev 1 ), hvori det overfor paven søgte at give en passende for¬ 
klaring på det skete. Man var klar over, at denne kun vanske¬ 
lig kunde bevæges til at godkende Kalteisens fratræden og er¬ 
klærede derfor, at der havde været en så almindelig uvilje mod 
ham, at han umuligt kunde vedblive at være ærkebiskop. Alle¬ 
rede tidligere har man 2 ) med rette gjort opmærksom på, at man 
ikke kan stole på brevets oplysninger. Det er ikke troligt, at 
der så snart skulde være kommet en farlig modstand mod Kaltei- 
sen, når han efter sine egne oplysninger 3 ) var bleven modtaget 
vel både af gejstlighed og folk og vinteren igennem ikke havde 
mærket nogen uvilje mod sig. Dertil kommer, at udstederne af 
rigsrådsbrevet, den danskfødte Hartvig Krummedige, den svenske 
Magnus Gren og de to endnu ikke anerkendte biskopper af Ho- 
lum og Stavanger, vanskelig kan siges at være en passende 
repræsentation for det norske folk, lige så lidt som de to gejst¬ 
lige, der skulde bringe brevet til Rom, den danske Mogens 
Krafse og den tyske Daniel Kepken, egentlig syntes skikkede til 
at udtrykke den norske gejstligheds mening, selv om den sidste 
var kannik i Trondhjem. 

Nogen uvilje har der sikkert nok været i den norske gejst¬ 
lighed mod den fremmede 4 ), men den har ikke været over¬ 
vejende eller alene bestemmende for kongens handlemåde. Det 
afgørende er de rent personlige bevæggrunde hos hans yndling 
Marcelius. 

1453 har denne opgivet håbet om selv at vinde ærkebispe- 
stolen; det var umuligt at trodse både folkets misfornøjelse og 
den voldsomme uvilje fra kuriens side. Derimod har han for¬ 
sonet sig med Olaf Trondsen og ønsker, at denne skal blive 
ærkebisp. Han vil hævne sig på Kalteisen, som har trængt 


J ) Dipi. Norv. III, 598 ff. 

2 ) Daae, Christiem I, 100 ff. 

8 ) Kalteisens kopibog, 159 f. Kalteisen er en pålidelig og sandfærdig 
mand, hvis oplysninger må stå mere til troende end opgivelserne i rigsråds¬ 
brevet. 

4 ) Jvfr. Daae, Christiern I, 103; Krønike om ærkebisperne i Nidaros (Fest¬ 
skrift i anl. af Trondhjems 900 års jubilæum). 163 ff. 

ham ud, og for sig selv ønsker han æresoprejsning fra kuriens side. 
Derfor lader han gang på gang fremstille for paven, hvor skamme¬ 
ligt han er bleven behandlet, og ved alle mulige midler søger 
han at få denne til at tage ham til nåde. Kongen har han vun¬ 
det ved at forespejle ham, at han skulde kunne opnå den samme 
magt over sine landes kirker som den, Karl VII af Frankrig 
havde nået ved den pragmatiske sanktion. Den politik, han så¬ 
ledes havde indgivet Kristiern, og hvis program er klart angivet 
allerede i overenskomsten 1450, gik ud på landskirkens uaf¬ 
hængighed af paven og underdanighed under kongemagten. Den 
er på en måde en fortsættelse af Kristoffer af Bayerns politik, 
men dels havde denne levet i en tid, da pavemagten var meget 
svag, dels virket i fuld forståelse med sit lands gejstlighed. At 
skulle gøre front både mod en gejstlighed, hos hvilken der levede 
stærke traditioner fra koncilietiden, og mod en styrket pavemagt, 
det var noget, kongen i længden ikke formåede. 

På en interessant måde fremtræder kongens eller rettere sagt 
Marcellus’ standpunkt overfor kuriens under forhandlingerne 
mellem ham og Kalteisen i Bergen 145 3 x ). Det er den verds¬ 
lige landskirkesynsmåde, der mødes med den gejstlige, nærmest 
ultramontane, betragtning, som den var bleven gjort gældende 
af paverne i lange tider, undtagen når de var under for stærkt 
pres fra konciliernes side. 

Marcellus erklærer, at kongen har ret til at postulere kandi¬ 
dater til bispestolene, og at hans stadfæstelse kræves, for at et 
valg skal være gyldigt. Paven har ingen ret til at besætte noget 
embede ved provision, da dette strider mod bestemmelserne på 
de to reformkoncilier, mod forskellige ældre konstitutioner og 
mod, hvad Eugen IV og Nicolaus V havde lovet. 

Hertil svarer Kalteisen, at hovedbetingelsen for, at en mand 
er lovlig biskop, er, at han er kanonisk valgt af kapitlet og stad¬ 
fæstet af paven. Hvis kongens samtykke skulde kræves til valg 
eller postulation, så vilde jo hele valget komme til at afhænge 
af hans vilje, ikke af den kanoniske valgret. En mand, der er 


J ) Kalteisens kopibog, 131 ff. 

postuleret f. ex. af kongen, kan ikke forlange pavelig stadfæstelse, 
•og når han beder derom, har paven altid ret til at sige nej. 

Men, siger Marcellus videre, koncilierne har forbudt, at paven 
reserverer sig bispestole. — Hertil svarer Kalteisen overlegent, 
at paven kan sætte sig ud over alle konciliebestemmelser. Des¬ 
uden, konciliet har kun forbudt almindelige reservationer, ikke 
særlige, og om det sidste var der netop tale overfor ærkesædet 
iTrondhjem. »Når det behager paven, benytter han for biskops- og 
ærkebiskopskirker en særlig reservation, der gælder denne ene 
gang«, en overmåde rigtig karakteristik af den metode, hvorved 
paverne kunde gå udenom forbudet mod de almindelige reserva¬ 
tioner. 

Når Marcellus dernæst hævder, at paven ikke kan besætte 
bispeembeder ved provision, fordi kongen både i sin danske og 
norske håndfæstning har svoret, at han ikke vil finde sig deri 
-eller i det hele tillade, at fremmede indtrænges i Norden, svarer 
Kalteisen: »Også dette ræsonnement er falsk, thi i enhver ed 
forudsættes pavens myndighed undtagen«. 

Man ser her de to synsmåder stå bestemt mod hinanden. 
Men unægtelig er det gejstligt ultramontane standpunkt, som 
forfægtes af Kalteisen, i sig selv klarere end det modsatte. — 
Uklar var forresten både nu og senere hele kongens stilling. 
Han havde svært ved at finde ud af forholdet mellem de for¬ 
skellige sanktioner og konciliebeslutninger. Betegnende er det 
således, hvad han 13. april 1456 skriver til kejseren 1 ): »Vi 
havde håbet meget af pave Calixtus’ tronbestigelse, at han vilde 
rette nogle fejl, som hans formand har begået m. h. t. Norge. 
Denne har nemlig brudt løfterne i sine egne breve, skadet den 
pragmatiske sanktion , som vi ligesom den franske konge støtter 
os til i vore riger, og krænket de indrømmelser, som Eugen IV 
og Nicolaus V har gjort den tyske nation, som vi er inkorporerede 
i og forenede med«. 

Der er en besynderlig usikkerhed over disse udtryk. Hvad 
den pragmatiske sanktion betød, har kongen vel nok vidst, og 


*) S. R. D. VIII, 366. 

han bad senere Karl VII sende sig en kopi*) deraf. Men hvilket 
af de tyske konkordater mener han? Det kunde ligge nærmest 
at tænke på den »pragmatiske sanktion« af 1439, men selv den 
og den franske dækker ingenlunde hinanden, og den tyske var 
aldrig bleven anerkendt af Nicolaus V. Fyrstekonkordatet af 
1447 er både uklarere og ugunstigere end »sanktionen«, og i 
endnu højere grad gælder dette om Wienerkonkordatet. Og dog 
er det jo dette sidste, som blev gældende ret, ikke alene for det 
tyske rige, men også for Norden, uden at kong Kristiern på 
nogen måde har søgt at værge sin kirkes uafhængighed. Han 
interesserer sig ikke for denne, kun for sin egen formentlige ret. 
Og selv denne søger han kun overfor Trondhjems ærkestol at 
hævde på en nogenlunde konsekvent måde. Det kan altså heraf 
med sikkerhed sluttes, at det kun er det rent personlige hensyn 
til Marcellus, der har gjort sig gældende. 


Det norske rigsråd havde, som ovenfor nævnt, sidst i 1453 
afsendt Daniel Kepken og Mogens Krafse til Rom med ærke¬ 
biskop Henriks afskedsansøgning. Gesandtskabet udrettede imid¬ 
lertid aldeles intet, og dersom nogle udsendinge fra Ribe kapitel, 
der 1454 med kongens anbefaling var i Rom og opnåede for¬ 
skellige buller af mindre vigtighed 2 3 ), tillige har haft politiske 
hværv, så udrettede de i al fald heller ikke noget. 

Herefter blev det klart for kongen og Marcellus, at man 
ikke kunde håbe på godkendelse af Kalteisens resignation, med 
mindre denne selv fremstillede sig ved kurien. Han var bleven 
ret hårdt behandlet vinteren igennem, næsten som en fange. I 
maj 1454 kom man til en overenskomst med ham ved et rigs¬ 
rådsmøde i København. Kalteisen resignerede atter og fik ny be¬ 
kræftelse på sin pension. Til gengæld lovede han at drage til 


2 ) Werlauff i Skand. Literaturselskabs Skrifter XVI, b, 62. 

2 ) Utr. pavebreve af 13. og 14. sept. 1454. 

Rom som kongens prokurator ved kurien, »hvilket var så meget 
mere nødvendigt, som kong Karl havde mægtige fortalere ved 
kurien, hvad kong Kristiern ikke havde« 1 ). Sammen med Kaltei- 
sen sendtes kongens tro mand Mogens Krafse. De fik med sig 
en energisk anbefaling fra kongen til paven for Marcellus, hvis 
udmærkede egenskaber kongen atter fandt anledning til at frem¬ 
hæve 2 ). Henrik Kalteisen var altså svag nok til at anbefale en 
mand, hvis uheldige sider han godt nok kendte. 

På vejen skulde Kalteisen forsøge mægling i den liineburgske 
prælatstrid. Skønt han her fik støtte både af hertug Adolf og 
staden Lubeck, mislykkedes mæglingen dog ganske 3 ). Og bedre 
gik det hellere ikke senere i Rom, hvortil han og Mogens Krafse 
nåede i jan. 1455. 

Det var forskellige vigtige anliggender, som Kalteisen i kong 
Kristierns navn havde at forebringe 4 ). Men på en enkelt und¬ 
tagelse nær svarede paven nej. Henrik skulde bede paven op¬ 
hæve de processer, som kong Karl havde indledt mod den 
danske konge ved kurien, og på dronningens vegne skulde 
han anmode om, at biskoppen af Lubeck måtte blive indsat til 
dommer i en proces, som hun vilde rejse mod Sverige i anledning 
af sin morgengave. Kalteisen fremhævede stærkt al den uret, 
som kong Karl havde begået, og opnåede da også, at der blev 
udstedt en, som det synes, nu tabt bulle 5 ) mod denne. 

I øvrigt mislykkedes gesandtskabet helt. Kalteisen indgav sin 
afskedsbegæring og erklærede, at han nu var ble ven helt for¬ 
sonet med kongen. Han synes endda at være gået ind på det 
standpunkt, som han så stærkt havde bekæmpet under mødet i 
Bergen 1453. Thi han fremhævede nu, at kongen på grund af 
sin kroningsed måtte sørge for, at ingen udlænding fik embede i 
Norge, og at den udvalgte ærkebisp, Olaf Trondsen, fik pave¬ 
lig stadfæstelse. Derfor anmodede han paven om enten at stad- 


*) Kalteisens kopibog, 164. 

2 ) Dipi. Chr. I, 58. 

8 ) Kalteisens kopibog, 177 ff. 

4 ) Kalteisens kopibog, 167 ff. 

5 ) Hvitfeld, 861. 

fæste Olaf eller — Peder Axelsen Thott, »der var stærkt an¬ 
befalet af adel og gejstlighed i Danmark«. Altså anbefalede kon¬ 
gen dog en udlænding til trods for sin kroningsed. — Paven 
erklærede imidlertid efter samråd med kardinalerne, at han ikke 
vilde modtage Kalteisens resignation og altså heller ikke udnævne 
nogen ny ærkebisp. 

Ligeledes nægtede paven at tage straffebestemmelserne mod 
Marcellus tilbage, endskønt Kalteisen, efter hvad han selv for¬ 
sikrede, anbefalede denne stærkt og påstod, at han som nuntius 
havde opført sig udmærket. — Et andet afslag måtte tilsyne¬ 
ladende være ubehageligt for Kalteisen selv. Denne skulde fore¬ 
bringe en ansøgning fra kongen om, at han måtte blive sendt 
tilbage til Norden som »legatus de latere« for at afhjælpe for¬ 
skellige misbrug. Men skønt kongen erklærede, at han ikke 
vilde anerkende nogen anden legat end Kalteisen, fandt paven 
ikke at kunne tage hensyn til anmodningen. 

Mindre vejede afslaget på visse små personlige bevillinger, 
som kongen og dronningen ønskede, således aflad for kapellet 
på Kallundborg slot, men også disse afslag har man naturligvis 
følt som en krænkelse. Og i Danmark har man vel nok med 
nogen grund formodet, at Kalteisens iver ikke havde været sær¬ 
lig stor, at han tværtimod i al stilhed havde medvirket til gesandt¬ 
skabets uheldige udfald. 

Et par måneder efter døde Nicolaus V, hvis forhold til den 
danske konge var blevet dårligere og dårligere. Under sådanne 
omstændigheder kan man ikke undre sig over, at de pavelige 
kollektorer i disse år intet bragte hjem fra Danmark. At det 
var gået således med udsendingene 1445, Marcellus og Birger 
Månsson, er tidligere nævnet. 1453 omtales tilfældigvis den 
nordtyske klærk Otto Berlin som nuntius og generalkollektor for 
Slesvig stift 1 ), men hans virksomhed er ganske ukendt. — 30. 
sept. 1453 efter Konstantinopels fald havde paven udstedt en stor 
korstogsbulle, hvorved der tilstodes fuldkommen aflad til alle, 
der vilde deltage i eller give bidrag til korstoget, og pålagdes en 


*) Utr. pavebreve af 7. juli 1453. 


3 * 


Digitized by 


Google 


r 



3é 

almindelig korstogstiende over hele kristenheden 1 ). Men fore¬ 
løbig fik dette ingen betydning for -Norden. Den opfordring, 
som kejser Frederik i jan. 1454 rettede til kong Kristiern om 
at deltage i korstoget 8 ), bar heller ikke nogen frugt. 

I Danmark optrådte derimod i disse år en afladsprædikant, 
hvis indsamling havde en mere privat karakter. Det var Pauli- 
nus Chappe, der ifølge en pavelig tilladelse af 1. maj 1452 ind¬ 
samlede penge til den af Tyrkerne stærkt truede konge af Cy¬ 
pern. Han og hans udsendinge virkede i Danmark og dets 
nabolande i årene 1454 og 145s. Okt. 1454 udstedte han selv 
fra Liibeck et afladsbrev for hertug Adolf og dennes hustru, 
april 1455 var han i Roskilde, hvor han udstedte et afladsbrev 
for St. Clara kloster og takkede søstrene for deres gode støtte. 
Samtidig optræder én af hans underkommissærer, Peder Madsen, 
vikar i Viborg, i Jylland, og en anden, Konrad Winter, på Sjæl¬ 
land 3 ). 

Der var da heller ikke kommet så ganske få penge ind. 1 
afladskisten, der stod i sakristiet i Roskilde domkirke under 
bispens varetægt, lå der 535 x / 2 mark lybsk. Men 2. juni 1455 
indfandt kongen selv sig i Roskilde, hvor han »til rigets mærke¬ 
lige tørft, nytte og behov« udtog alle pengene. Han erklærede, 
at han vilde holde biskoppen skadesløs, om der skulde komme 
nogen tiltale i den anledning. Hvis pavens »rette hovedbrev og 
bulle« skulde komme om denne sag, og kongen og rådet blev 
enige om, at pengene skulde sendes ud af landet, da skulde 
det ske; hvis ikke, skulde pengene igen indleveres i sakristiet, 
og biskoppen skulde da »skikke dem til den hellige gravs gavn 
og nytte« med kongens råd 4 ). Det så’ jo meget smukt ud, 
men at kongen af Cypern aldrig så’ noget til sine penge, kan 
man vel være temmelig trygt forvisset om. 

Efter Nicolaus V’s død havde kardinalerne imidlertid valgt den 


*) Pastor I, 463 f. 

2 ) Kalteisens kopibog, 193 ff. 

8 ) Gem. Archiv I, 2. L. Dipi. 27. og 29. april 1455. Det sidste henføres 
urigtigt i Reg. 4243 til året 1465. Rørdam, Kbhns. Kirker og Klostre, 130—31. 
4 ) Danske Mag. I, 352. 

gamle Spanier Alfonso Borgia, der som pave kaldte sig Calix- 
tus III (1455—58)- For ham var korstogstanken ét og alt, og 
han arbejdede i sin korte regeringstid med en beundringsværdig 
iver på at få den virkeliggjort. Kristiern I havde grund til at 
vente, at paven på grund heraf vilde stille sig lidt mere venligt 
overfor hans og Marcellus’ ønsker. 

Dette blev imidlertid ikke tilfældet. Calixtus III modtog de 
danske udsendinge i audiens og erklærede, at han hverken vilde 
give sit minde til Kalteisens resignation eller anerkende Olaf 
Trondsen. Og så lidt var der tale om at tage anklagerne mod 
Marcellus tilbage, at paven tværtimod skrev et meget hvast brev 
om ham, stilet til kongen, ærkebispen af Lund og biskoppen 
af Roskilde. Heri fastholdt han alle sin forgængers beskyldnin¬ 
ger mod Marcellus og befalede de to gejstlige herrer enten selv 
at pådømme sagen, hvortil han håbede, at de kunde få kon¬ 
gens bistand, eller sende Marcellus til Rom til forhør og af¬ 
straffelse *). 

Brevet satte vistnok de to gejstlige i en pinlig forlegenhed. 
Optræde mod kongens yndling kunde de ikke, overhøre et så be¬ 
stemt pavebud var heller ikke rådeligt. Deres ubehagelige stil¬ 
ling fremtræder tydeligt nok i det svar 2 ), som de i begyndelsen 
af næste år sendte paven. De erklærede, at den lange krig med 
kong Karl havde forsinket dem, da den havde tvunget dem til 
først at sørge for deres egne kirker. Først nu havde de kunnet 
tage fat på sagen, og de havde opfordret kongen til at lade ret¬ 
ten gå sin gang. Denne havde da også givet dem frie hænder, 
men det var ingen let sag at gå frem mod Marcellus, der var 
kongens højt skattede og ansete rådgiver. Endvidere tvivlede 
de noget på rigtigheden af de beskyldninger, der rettedes mod 
Marcellus Det var sikkert, at han i Norden ikke havde begået 
de forbrydelser, som han blev sigtet for, og han havde vist sin 
gode samvittighed ved frivilligt at møde til forhør hos dem. 

*) Kalteisens kopibog. 173 ff. 

9 ) S. R. D. VIII 371 f. Aret må være 1456, ikke 1455, som brevet selv an¬ 
giver, ikke heller 1457, som brevet af én eller anden grund ansættes til i Reg. 
2. R. 6049. 

Under disse vanskelige forhold bad de derfor paven om nye 
ordrer. 

Brevet viser tydeligt, at Marcellus i øjeblikket var den mæg¬ 
tigste mand indenfor den danske kirke og i gejstlige anliggender 
så at sige kongens førsteminister. Et tilfælde har bevaret en 
afskrift af hans kopibog 1 ), som senere gik over i kancelliets eje. 
Ofte nok har forskerne beskæftiget sig med de mange mærke¬ 
lige breve, den indeholder, og som kun strækker sig over ganske 
få år. Han søger på alle mulige måder, at få sin sag frem, lader 
kongen henvende sig til paven, kejseren, kongen af Aragonien, 
forskellige kardinaler osv., alt for at skaffe Marcellus oprejsning 
for de formentlige forurettelser, som paven og byen Koln havde 
tilføjet ham. Den energi, som yndlingen viste, er på sin vis 
beundringsværdig, men midlerne, han anvendte, var næppe 
egnede til at føre til målet. Kongen måtte komme til at stå i 
et mærkeligt lys ved alle de uforskammede løgne, der forekom 
i de breve, som udgik i hans navn, og ved den svingning frem 
og tilbage, som hans politik tilsyneladende undergik. Kun til¬ 
syneladende, drivfjederen er stadig hensynet til Marcellus. Læser 
man brevene ud fra den betragtning, bliver der god mening i 
dem. 

Efter at Mogens Krafse var vendt tilbage fra det mislykkede 
gesandtskab, der havde varet mere end et år, besluttede man 
noget ind i året 1456 at afsende en ny mand, Italieneren Gemi- 
nianus Trevisanus. Der er bevaret så mange udkast 2 ) til de 
breve, denne skulde have med, at det kan have sin vanskelighed 
at konstatere, når han egentlig er kommen afsted, og hvorhen 
han er rejst. 

13. april 1456 er der følge- og anbefalingsskrivelse 3 ) for 
Geminianus til kejser Frederik. Gesandten skulde beklage sig 


J ) S. R. D. VIII. I spørgsmålet om, hvorvidt denne kopibog oprindelig 
har tilhørt Marcellus, slutter jeg mig ganske til Arup (Hist. Tidsskr. 7. R. 

iv, 550). 

2 ) At der ofte kun er tale om udkast, ser man bl. a. af, at brevet i ud¬ 
gaven s. 409—10 kun er en anden form for det s. 395—96. 

3 ) S. R. D. VIII, 365-67. 

over pavens optræden i den trondhjemske ærkebispesag og over, 
at denne havde behandlet hans forrige gesandter så ilde, ladet 
dem vente så længe og endda vende hjem med uforrettet sag. 

Det er ikke videre rimeligt, at Geminianus virkelig er kom¬ 
men afsted på denne rejse, thi allerede 27. maj træffes han atter 
i Danmark. Fra denne dag skriver sig det bekendte brev 1 ), som 
han skulde have med til kong Alfons af Aragonien og Neapel. 
Karakteristisk nok er dette brev, som er stilet til en så fjærn fyrste, 
der naturligvis ingen forestilling havde om nordiske forhold, 
også det, der indeholder de uhyggeligste løgne, bl. a. om uhyre 
sejre over en række mystiske folk, af hvilke Lapperne er det 
eneste, der har noget med virkeligheden at gøre. Til løgnene må 
sikkert også henregnes fortællingen om, at Nordmændene af for¬ 
bitrelse over pavens optræden havde tænkt på at gå over til den 
græske kirke. — Kong Alfons opholdt sig mest i Neapel, og 
for Geminianus vilde det ikke være nogen vanskelig sag at af¬ 
levere brevet, selv om det unægteligt ikke var troligt, at dette 
skulde kunne nytte. 

Et par uger senere (13. juni) udstedte kongen anbefalings¬ 
skrivelser 2 ) for Geminianus til paven og kardinal Torquemada. 
Kort efter er afsendingen formodentlig kommen afsted. I al fald 
var han borte fra landet 1. aug., da kongen den nævnte dag 
sendte ham en afskrift 8 ) af de pavelige privilegier for Norge, 
som han ønskede bekræftelse på. Geminianus opholdt sig der¬ 
efter i Rom til begyndelsen af året 1457. Kongen og Marcellus 
må have ventet sig meget af ham; derpå tyder de mange skri¬ 
velser, der stadig afgik til ham. Han fik ordre til at søge støtte 
hos forskellige gejstlige, som kongen tidligere havde eller nu ønskede 
at få forbindelse med. Af disse har vi netop nævnet kardinal 
Torquemada. En ældre forbindelse havde kongen med den be¬ 
kendte kardinal Johannes Carvajal, men kongen havde først på 
året i hvasse ord bebrejdet denne hans optræden overfor Marcel- 


!) S. R. D. VIII, 367-69. 

8 ) S. R. D. VIII, 372-73, 376. 
8 ) S. R. D. VIII, 376. 

lus 1 ), og det er rimeligt at antage, at kardinalen derefter er bleven 
fornærmet og har nægtet at have noget at gøre med de danske 
anliggender. Med en tredje kardinal korresponderede kongen 
derimod fra slutningen af året 1456. Det var den mægtige Pros¬ 
per Colonna, som vel kunde være istand til at gøre kongen 
vigtige tjenester 2 ). 

Det var en lang række sager, som Geminianus skulde fore¬ 
bringe. Men i de fleste henseender var hans gesandtskab lige 
så frugtesløst som de foregående. Et opnåede han dog. Nicolaus 
V havde, som tidligere omtalt, tilstået kongen (1449), at gejstlige 
sager i første instans skulde behandles i landet selv. Kongen 
beklagede sig nu over, at delegerede dommere og konservatorer 
i Tyskland uden hensyn til privilegiet havde stævnet danske til 
at møde udenfor landet og derved voldt dem stor ulæmpe og 
bekostning. Til denne klage tog paven virkelig hensyn. Han 
kasserede alle de processer, domnie o. lign., der stred imod hans 
forgængers brev, og forbød de tyske dommere i fremtiden at 
beskæftige sig med danske forhold. Til exekutorer af dette brev 
indsattes tre af kongens tro mænd, ærkebiskop Tuve, biskop 
Claus Wulf af Slesvig og provst Oluf Mortensen i Roskilde. I 
forening skulde de tre være beskyttere for landets indbyggere 3 ). 

Denne indrømmelse vejer dog kun lidt mod de afslag, som 
ansøgningerne ellers fik. Hovedsagen var jo stadig at skaffe 
Marcellus æresoprejsning og få Olaf Trondsen gjort til ærkebi¬ 
skop i Trondhjem. Dette kommer frem i næsten alle brevene 
fra dette år. Stadig hedder det, at paven må beskytte den 
»kanoniske frihed«, og man truer, som tidligere omtalt, med, at 
Nordmændene godt kan finde på at gå over til den græske 
kirke. Om Kalteisen lyder udtrykkene helt forskelligt, efter 
hvem brevene er stilede til. I brevet til kardinal Torquemada 
(13. juni) siges det, at Kalteisen er en lærd, hæderlig og for¬ 
træffelig mand, men at det vilde have fremkaldt uro i Norge, 

1) S. R. D. VIII, 369—70. Brevet er vistnok samtidigt med det fra 
ærkebispen og biskoppen i Roskilde (ibd. 371 f.). 

2 ) S. R. D. VIII, 375 f. 

8 ) S. R. D. VIII, 427 ff. 

om kongen havde støttet ham; i det omtrent samtidige brev til 
kong Alfons (27. maj) fremstilles ærkebispens karakter derimod 
i de mørkeste farver. 

Trods alle anstrængelser opnåede man på dette punkt intet. 
Og synderlig heldigere var kongen næppe heller i sine klager 
over et par svenske. Vi har tidligere nævnet de svenske intriger 
ved pavehoffet, som kongen var meget ængstelig for, og når 
han nu havde brudt med Kalteisen, kunde han jo ikke få den 
hjælp, som denne havde tilsagt ham. I brevet til kardinal Car- 
vajal først på året 1456 beklager kongen sig stærkt over, at 
Erik Fasteson, forstander for Brigittes hospital i Rom, lagde 
mange onde råd op imod ham, »især på Island«. Det sidste 
lyder ganske ubegribeligt, men skal måske, som Hildebrand har 
formodet 1 ), forstås om ellers ukendte intriger mod Marcellus. 
Noget bedre begriber man, at ham rettede et voldsomt angreb 
mod Birger Månsson, som vi tidligere har omtalt som én af 
hans farligste modstandere. Kristiern anklagede ham på det hæf- 
tigste og søgte at fortrænge ham fra det kanonikat i Roskilde, 
som Nicolaus V havde givet ham 1448. Sagen blev fremstillet 
således, at den tidligere pavelige praxis, at providere fremmede 
med bispestole og beneficier, ofte havde virket »til stor skade 
for gudstjeneste og gudsfrygt«, og at pave Nicolaus derfor havde 
lovet kongen, at han i fremtiden ikke vilde tildele fremmede 
provisionsbreve uden i forvejen at have spurgt om kongens 
ønske. Alligevel havde paven på trods af dette brev, da et 
kanonikat blev ledigt i Roskilde, forbigået den mand, som 
biskoppen havde indstillet, og i stedet udnævnt Birger, endskønt 
kanonikatet egentlig slet ikke var hjemfaldet til pavens besættelse. 
Birger blev alligevel anerkendt som kannik, men i syv år havde 
hverken han eller nogen stedfortræder givet møde ved domkir¬ 
ken, så at embedet blev forsømt. Nu vilde kongen imidlertid 
ikke længere finde sig i, at dette »uhyggelige uhyre« havde 
plads imellem de »ærværdige kanniker«, da han foruden at til¬ 
sidesætte sine gejstlige pligter havde intrigeret mod kongen, ud- 


l ) Svensk hist. Tidskrift II, 226. 

spejdet hans hemmeligheder o. lign. Efter kongens henstilling 
havde biskoppen derfor afsat Birger og givet hans stilling til Jens 
Pedersen 1 ). 

Der er adskilligt at indvende mod denne kongens fremstilling, 
først og fremmest, at præmisserne vitterlig er falske. Det løfte, 
som Nicolaus V havde givet kongen, var ikke ældre end 1452, 
medens Birger havde fået kanonikatet fire år i forvejen. Det 
ses da heller ikke, at paven har foretaget noget hverken mod 
ham eller mod Erik Fasteson. Imidlertid er det sandsynligt, 
at det virkelig er lykkedes kongen at berøve Birger indtægterne 
af kanonikatet. Det var en hævn, som ikke betød stort. 

Det kan her nævnes, at kongen i løbet af 1456 anmodede 
paven om at besætte bispestolen i Reval efter hans ønske) 2 . I 
det hele søgte han . i disse år pavens støtte til sine planer om at 
erhværve Østersøprovinserne, især Estland og Øsel. Der er in¬ 
gen grund til at gå nærmere ind på disse planer, der aldrig 
blev drevet med energi fra Danmarks side og hurtig opgaves 3 ). 

Endnu ét vigtigt hværv havde Geminianus. Bergens bispe¬ 
stol stod endnu ledig efter det bekendte mord på biskop Thor- 
lav 1455. Kongen havde allerede i april 1456 skrevet herom til 
paven og anbefalet sin yndling Joakim Grubbe, kannik i Ros¬ 
kilde 4 ). Ganske vist, denne var udlænding — altså et nyt brud 
på kongens norske håndfæstning —, han havde ikke den kano¬ 
niske alder, så han strængt taget ikke kunde vælges, kun postu¬ 
leres, og overvættes kirkelig sindet har han næppe heller været. 
Et par år senere oplyste han selv, at han havde deltaget i kam¬ 
pen mod engelske og bretonske sørøvere, der angreb stiftet, og 
var mødt i rustning sammen med sine folk. Oven i købet 
havde han deltaget i røverier og plyndringer til lands og 
vands og for krigens skyld pantsat nogle af kirkens klenodier 5 ). 


*) S. R. D. VIII, 374 ff. Brevet til paven (14. nov.) er vel i virkeligheden 
samtidigt med det til Colonna (14. dec.) om samme sag. 

2 ) S. R. D. VIII, 377, 394 — 95 - 

8 ) Jvfr. Mollerup, Danmarks Forhold til Lifland, 15 ff. 

4 ) S. R. D. VIII, 373 f. 

Utr. pavebrev af 15. nov. 1458. 

Alle disse hensyn hindrede dog ikke kongen i at anbefale 
paven at give Joakim stiftet, hvis styrelse han allerede havde 
overtaget. Samtidig bad kongen om, at stiftets indbyggere måtte 
blive forskånede for interdikt, da de var uskyldige i mordet på 
biskop Thorlav. 

Heller ikke her fandt paven dog at kunne føje kongen og 
tilsidesætte de kanoniske regler af hensyn til ham. Calixtus gav 
Bergens bispestol til en fremmed, dr. Paulus Justiniani*), der 
tilhørte en fornem genuesisk familie. Den kardinal, der refere¬ 
rede denne sag i konsistoriet, var Colonna, hvis hjælp kongen 
netop særlig havde stolet på. 

Paven må have haft særlig tillid til Paulus, siden han sam¬ 
tidig overdrog ham et betydningsfuldt hværv 8 ). Han udsendte 
ham som sin nuntius til Norden med et følge på 12 mand og 
med varme anbefalinger til gejstlige og verdslige. Paven havde 
hørt om den store krig mellem kongerne Kristiern og Karl og 
beklagede dybt, at de kræfter spildtes, som forenede kunde ven¬ 
des mod Tyrkerne. Paulus, hvis gode egenskaber paven stærkt 
roste, skulde arbejde for, at der blev sluttet en virkelig og varig 
fred eller i al fald en lang våbenhvile mellem de nordiske kon¬ 
ger. — Ved at sende en så betroet mand som dr. Paulus vilde 
paven åbenbart opveje den krænkelse, at han ikke var gået efter 
kongens indstilling. Samtidig fornyede Calixtus sin formands 
løfte om, at han ikke i fremtiden vilde disponere over gejstlige 
embeder i Norden uden først at have indhentet kongens sam¬ 
tykke eller i al fald spurgt om hans ønske 3 ). 

Da Paulus kom til Norden, var forholdene helt forandrede. 
Sverige var faldet i kongens hænder, og denne var bleven kro¬ 
net i Stockholm. Han måtte nu synes en meget mægtig monark, 
som krævede hensyntagen. Paven gjorde da heller intet forsøg 
på at støtte kong Karl, og de svenske intriger ved kurien spores 
ikke i et tidsrum af 20 år. 19. okt. 1457 absolverede Calixtus III 


*) Gustav Storm, Afgifter fra den norske Kirkeprovins, 77. 

*) Utr. pavebrev af 15. maj 1457. 

8 ) Jvfr. kongens brev til paven 17. nov. 1457 (S. R. D. VIII, 378 f.). 


Digitized by 


Google 



44 


ærkebiskop Jons Bengtson og andre svenske gejstlige for den 
forseelse, de havde begået ved at bære våben mod kong Karl, 
der nu betegnes som usurpator og tyran *). 

Også Kristiern har vel nu ment, at han bedre end før kunde 
bøje sig for kurien. Og man ser da en mærkelig svingning 
foregå i hans holdning overfor denne. Han, der havde gjort så 
mange indvendinger mod anerkendelsen af Kalteisen, går uden 
videre ind på at lade dr. Paulus blive biskop i Bergen. Joakim 
Grubbe måtte træde tilbage og senere i Rom søge absolution for 
sine forseelser. Men ikke alene det, kongen viste sin højeste 
bevågenhed overfor Paulus og Geminianus, der formodentlig var 
rejst sammen fra Rom. De to og Edvard Justiniani, slægtning 
af Paulus, er de første os bekendte mænd, der fik kongens 
ordenstegn (»elefantordenen«), og i et brev til familien Justiniani 
i Genova, udtalte kongen sin glæde over, at et medlem af den 
havde fået en stilling i kongens lande 2 ). 

Forklaringen på al denne velvilje er sikkert, at kongen og 
Marcellus har tænkt sig, at Paulus kunde bruges til at skaffe 
denne oprejsning og få det evindelige spørgsmål om Trondhjem 
ærkestol klaret. De besluttede strax at sende Paulus tilbage til 
Rom som Danmarks udsending. Atter udfoldes der en feber¬ 
agtig virksomhed i kancelliet. Der findes to sæt instruxer for 
breve, som Paulus skulde have med på rejsen. Det første (sept. 
1457) omfatter breve til paven, kardinal Colonna og Franciscus 
Sforza i Milano 3 ), det andet (nov. 1457) breve til paven, kardi¬ 
nalerne Colonna, Piccolomini, Calandrini, Torquemada og Jakob 
af Portugal 4 ). Endelig anbefalede Marcellus indtrængende sig 
selv til kardinalerne Colonna og Piccolomini 6 ). 

*) Celse, 195 ff. Raynaldus X, 122 f. S. R. D. VIII, 414 ff. 

2 ) S. R. D. VHI, 387 ff.. 392. Kan det ikke siges at være rimeligt, at 
Marcellus er den egentlige stifter af elefantordenen? Tiden vilde passe godt, 
og de breve, hvorved ordenstegnene uddeles, er affattede i den stil, han 
plejer at anvende. 

8 ) S. R. D. VIII, 380 ff. 

4 ) S. R. D. VIII, 377—79; 384 - 9 2 - 

5 ) S. R. D. VIII, 388—89. — Der er ikke grund til at kalde alle disse 
kardinaler andet end kongens forbindelser ved kurien. Senere hen i det 16. 


Digitized by 


Google 



45 


Det kan ikke nægtes, at der denne gang fra Marcellus’ side 
blev arbejdet med en vis snedighed. Paulus blev, som ovenfor 
bemærket, anerkendt som biskop i Bergen. Ganske vist, kongen 
udtalte overfor kardinal Colonna, at han ikke var helt tilfreds 
med resultatet af Geminianus’ rejse. Især* troede han ikke på, 
at det norske rigsråd vilde synes om at få en fremmed til biskop 
i Bergen, men han lovede af hensyn til Colonna, der havde an¬ 
befalet Paulus på det varmeste, at arbejde på at skaffe ham aner¬ 
kendelse. Marcellus meddelte kardinalen, at han selv og Jons Bengt- 
son var de eneste, der i rigsrådet havde stemt for at modtage 
Paulus som biskop. Marcellus’ afstemning skyldtes kun hans 
agtelse for kardinalen, og han håbede derfor, at denne vilde vise 
gengæld og sørge for, at hans anliggender blev bragt i orden. 

Kardinal Piccolomini, som Marcellus tidligere, formodentlig 
på konciliet i Basel, var truffet sammen med, og hvis humani¬ 
stiske interesser var vel kendte, søgte han nu at vinde ved en 
humanistisk farvet lykønskning til, at denne nylig (17. dec. 1456) 
var bleven kardinal. Formodentlig har Æneas Sylvius kun smilet 
ad, at der i brevet på en meget klodset måde er indblandet 
klassiske figurer som Apollo, Cerberus og Titan, og sikkert har 
han ikke vedkendt sig det gamle venskab, som Marcellus på¬ 
beråbte sig. Æneas Sylvius havde jo under sit lange ophold i 
Tyskland fået meget kendskab til dette land, noget til nordiske 
forhold. Nogen synderlig interesse for disse har han dog ikke 
vist som kardinal, så vist som der ikke er noget exempel på, at 
han har haft referat i de danske sager, og det kan derfor kun 
betragtes som en høflighedsfrase, når kongen udtalte sin taknem- 


årh. havde hvert af Evropas hovedlande i det hellige kollegium en fast til¬ 
lidsmand, der kaldtes landets protektor og skulde varetage dets interesser. Den 
eneste, om hvem man indenfor det tidsrum, vi her beskæftiger os med, fin¬ 
der brugt denne titel, er Franciscus Gonzaga, hvem hans sekretær i et ikke 
officielt brev af 1474 kalder således (jvfr. Hist. Tidsskr. 7. R. III, 487). Nogen 
fast institution har kardinalprotektoratet i al fald ikke været før 1513, så vist 
som der i årene 1483—1505 ikke engang kan nævnes nogen kardinal, som 
kong Hans har fast forbindelse med. Hele spørgsmålet om, hvornår kardinal¬ 
protektoratet er opstået, hvilke forpligtelser det medførte, og hvilke rettigheder 
der var forbundet dermed, er i øvrigt endnu slet ikke undersøgt. 

lighed overfor ham, fordi han af egen drift skulde have påtaget 
sig disse. Når der snart efter kom et omslag i kuriens hold¬ 
ning, skyldes det ikke, som Paludan-Miiller har antaget 1 ), Æneas 
Sylvius, men i første linje, at kongen selv skiftede standpunkt 
overfor spørgsmålet om Wienerkonkordatet, i anden linje kardi¬ 
nal Colonna. 

Hovedmidlet til at vinde kurien skulde være, at kongen ud¬ 
talte sin villighed til at gå med til det korstog, som var pavens 
kæreste ønske, og som denne 4. april 1457 havde opfordret ham 
til at deltage i 2 ). I den kuriøse instrux for Paulus Justiniani 
udtaler kongen, at korstogstanken tiltaler ham stærkt. Hidtil har 
han dog ikke kunnet give efter for sit ønske om at deltage på 
grund af de farlige angreb på hans egne lande fra kong Karl, 
de »hedenske« Russere, der var i forbund med kongen af Sve- 
rige, og de vilde æventyrfolk, der undertiden oversvømmede 
kongens lande i et antal af 150,000(1). Nu var farerne dog for¬ 
svundne og kong Karl fordreven. Kristiern I drøfter derfor, 
tilsyneladende i dyb alvor, om det er bedst at drage gennem Un¬ 
garn eller Rusland, og kommer til det resultat, at Rusland er at 
foretrække 3 ). 

At hele denne korstogsplan ikke må opfattes alvorligt, siger 
sig selv. Hvor lidt man i Rom end havde begreb om nordiske 
forhold, har man dog næppe ladet sig narre af alle de løfterige 
fraser. Og sikkert har man kunnet læse mellem linjerne, at de 
to betingelser for deltagelsen stadig var, at Marcellus fik oprejs¬ 
ning og Trondhjem en ærkebiskop. Selv om disse betingelser 
opfyldtes, var der i øvrigt så mange men’er, at kongen med let¬ 
hed kunde trække sig tilbage fra sine halve løfter. 

Ligesom ved det forrige gesandtskab søgte man at ramme et 
par mænd, der havde stået kongen og Marcellus imod. Den 
ene er provsten i Bremen, Johan Royd, der tidligere havde været 
kongens prokurator i Rom, men hvem han nu i de hårdeste 


x ) Hist. Tidsskr. 3. R. I, 324 ff. 
2 ) Raynaldus X, 112. 
s ) S. R. D. VIII, 390-92. 

udtryk bebrejder hans uvillige holdning overfor Marcellus 1 ). — 
Den anden er ligesom i 1456 forstanderen for Brigittas hospital 
i Rom, Erik Fasteson. Også her er udtrykkene ubegribelig vold¬ 
somme 8 ). Noget resultat førte dette fornyede angreb, der gen¬ 
toges næste år, ikke til. Torquemada, hvem brevet var rettet til, 
var selv protektor for Brigittinerordenen og har nok vidst, at 
Erik var en samvittighedsfuld og dygtig mand. 

Endnu et par sager skulde Paulus se at få afgjort, medens 
han i foråret 1458 opholdt sig i Rom. I febr. sendte kongen 
breve til paven og kardinal Colonna og udtalte ønsket om, at 
paven vilde støtte de tyske riddere mod Polen, og at Kettil Karl¬ 
son Vasa måtte blive koadjutor hos den gamle biskop i Lin- 
koping, skønt han ikke havde den kanoniske alder 3 ). 

Det gik imidlertid langsomt med expeditionen af de forret¬ 
ninger, der var overdraget Paulus, og kongen sendte derfor i 
maj eller juni en ny afsending, kanniken Marquard fra Øsel, til 
Rom for at støtte ham 4 ). Foruden de tidligere nævnte sager 
skulde han skaffe en afgørelse af forholdene i Øsel stift og for¬ 
skaffe kongens »sekretær« Daniel Kepken udnævnelse til pavelig 
skriver. Overfor paven skulde han endvidere bringe en und¬ 
skyldning fra kongen for, at han ikke deltog i korstoget, fordi 
han som sædvanlig blev overfaldet af vilde folk. Samtidig med 
Marquard rejste formodentlig Kettil Karlson, hvem kongen nu an¬ 
befalede til bispestolen i Linkoping, efter at den gamle biskop 
var død 5 ). 

Brevene er karakteristiske for kongens hele opportunistiske 
politik. I brevet om Øsel taler han om, hvor farligt det er, at 
kanoniske valg brydes eller hindres. I det første brev om Lin¬ 
koping opfordrer han derimod paven til at reservere stiftet på 
forhånd til fordel for Kettil for at undgå senere stridigheder. 


*) S. R. D. VIII, 393. 

**) Jvfr. Svensk hist. Tidskr. II, 226 f. 

8 ) S. R. D. VIII, 379 f., 383—84. 

4 ) Han fik anbefalingsskrivelse med til Gonzagaerne i Mantova (Hist. 
Tidsskr. 7. R. III, 472). 

5 ) S. R. D. Vin, 396—400, 406—07. 

Når det passer kongen, beder han altså selv paven om at krænke 
de kanoniske regler. Af interesse er det at se, at det begynder 
at gå op for kongen, at de pavelige reservationer så langt fra er 
til skade for kongernes magt over deres landskirker, at de tvært¬ 
imod i givet fald kan være dem til stor nytte, når der er fare 
for, at kapitlet vil vælge en mand, der er kongen ubehagelig. 

På ét hovedpunkt var Paulus’ gesandtskab heldigt. 7. juni 
1458 providerede pave Calixtus virkelig Olaf Trondsen med 
ærkestolen i Trondhjem. Henrik Kalteisen fik afsked pa den ære- 
fuldeste måde, fik sikret en årlig pension på 200 rhingylden og 
blev udnævnt til ærkebiskop af Cæsarea 1 ). Paven, der både nu 
og senere brugte ham meget som korstogsprædikant, udtalte sig 
meget anerkendende om hans fortjenester af kirken. — Men i 
det brev af 17. juni, hvori Colonna, til hvem alle kongens ud¬ 
sendinge anbefaledes, meddelte ham dette 2 ), må han tillige have 
bragt ham andre og mindre lystelige efterretningen Kettil Karl¬ 
son blev ikke udnævnt til biskop i Linkoping, der blev ikke fore¬ 
taget noget mod Erik Fasteson, og, hvad der naturligvis for 
Marcellus var det vigtigste, han fik ingen æresoprejsning. Da 
brød kongens vrede løs mod de Italienere, som han det fore¬ 
gående år havde udmærket, men med hvis tjeneste han nu var 
utilfreds. Allerede i foråret var Geminianus vistnok faldet i 
unåde. Dronningen havde erfaret, at han var kommen med be¬ 
klagelser overfor hendes slægt i Mantova, og lovede, at han 
skulde blive hårdt straffet 3 ). I aug. 1458 udtalte kongen der¬ 
næst både overfor paven og Colonna sin misfornøjelse med Pau- 


*) Utr. pavebrev. Kr. Erslev mener (Danm. Riges Hist. II, s 08 f.), 
at denne udnævnelse står i forbindelse med, at den lille Hans jan. 1458 
blev valgt til sin faders efterfølger, og at kongen altså for at opnå dette 
har måttet finde sig i Olaf Trondsen. Det kan ikke være rigtigt. Kongen 
arbejder allerede fra 1453 f° r Olaf, og denne optræder i al fald fra 1455 
(Daae, Christiern I, 103) med titel electus som medlem af rigets råd. Mod¬ 
standen mod, at Olaf blev ærkebisp, skyldes ikke kongen, men kurien, der 
vil skaffe kongen ubehageligheder på grund af hans adfærd mod Henrik 
Kalteisen. 

2 ) Jvff. S. R. D. VIII, 403. 

8 ) Hist. Tidsskr. 7. R. III, 470. 

lus 1 ). Som påskud brugte han, at paven efter dennes anbefaling 
skulde have gjort dominikaneren Paulus til biskop i Holum 2 ). 
Han erklærede, at man ikke kunde stole på Paulus, undtagen 
når denne medbragte en skriftlig ordre fra kongen. Skønt det 
samtidig siges, at Paulus jo nok havde handlet i god tro, må 
denne alligevel have følt grunden usikker. Han nævnes ikke 
mere i kongens tjeneste og kom vistnok aldrig til sit stift. 1460 
blev han udnævnt til biskop i Nola i Norditalien, og en norsk 
mand blev biskop i Bergen i hans sted 3 ). 

I sommeren 1458 døde Calixtus III og afløstes af én af 
de mest fremragende mænd, der har siddet på pavestolen, 
Æneas Sylvius Piccolomini, som pave Pius II. Man kunde 
vente, at denne mand, der mere end nogen anden havde bi¬ 
draget til at knække Baselerkonciliet, vilde have interesse af at 
bringe Kristierns riger ud af den usikre mellemstilling, som de 
nogle år havde indtaget. Kongen havde i de foregående år et 
par gange henvendt sig til ham, og også Marcellus håbede, at 
paven vilde mindes deres gamle bekendtskab. 

Der blev da udsendt et nyt gesandtskab, hvis vigtigste med¬ 
lem var Olaf Trondsen. For sig selv skulde denne opnå ind¬ 
vielsen som ærkebisp og betale servispenge. Desuden havde 
han andre vigtige hværv. Han skulde sørge for, at Mogens 
Krafse, kongens kansler og tro mand, der selv to gange havde 
været afsendt til kurien og meget vel kan have været ærke¬ 
bispens ledsager, blev anerkendt som koadjutor hos den gamle 
biskop Hennike i Odense, og medbragte derfor anbefalingsskri¬ 
velser for Mogens både fra kongen og kapitlet i Odense. Des¬ 
uden skulde han arbejde for, at Øsel bispestol blev besat efter 
kongens ønske. Endelig medbragte han et par skrivelser fra Mar¬ 
cellus; den ene var rettet til Pius II og lykønskede ham til 
valget, den anden til • kardinal Colonna, hvem Marcellus på den 


1 ) S. R. D. VIII, 404-05. 

2 ) Sagen er tvivlsom, da denne Paulus af Holum ikke kendes fra de 
pavelige registre. 

8 ) Eubel, Hierarchia Catholica II. 

underligste måde både lykønsker og beklager, fordi han ikke 
var bleven pave 1 ). 

Olaf traf paven i Perugia, hvor denne opholdt sig på vejen 
til kongressen i Mantova, hvor der skulde træffes aftaler om en 
fælleseuropæisk optræden mod Tyrkerne. Han blev vel modtaget 
og opnåede det meste af, hvad han ønskede. For sig selv fik 
han en betydelig nedsættelse i servispengene 2 ), og Mogens 
Krafse blev udnævnt til koadjutor. Med hensyn til bispestolen 
på Øsel fik kongen derimod ikke sin vilje; den af Calixtus III 
udnævnte Jodocus Hohenstein forblev i uforstyrret besiddelse af 
sit stift, men formodentlig har kongen, som ovenfor berørt, heller 
ikke haft nogen virkelig stor interesse af forholdene i disse egne. 
Vigtigere var det, at det heller ikke nu lykkedes ham at opnå 
noget for Marcellus. Kongen må derefter endelig være bleven klar 
på, at det var både meningsløst og håbløst at holde fast ved forbin¬ 
delsen med denne æventyrer, og at beskyttelsen af ham var den 
eneste virkelige hindring for et godt forhold til pavestolen. Kristierns 
unåde ramte da Marcellus, som den før havde ramt Kalteisen og 
Paulus. I den del af kopibogen, der hidrører fra Marcellus’ tid, 
findes endnu kun nogle breve fra juni 1459, og derefter for¬ 
svinder sporene af, at han har haft noget at gøre med kongens 
kirkepolitik. Få år efter druknede han. 

Da Marcellus var fjærnet, opnåede kongen for sig, sine slægt¬ 
ninge og afsendinge omtrent alt, hvad han ønskede. I somme¬ 
ren 1459 havde kongens morbroder hertug Adolf bud i Man¬ 
tova og fik sat igennem, at den tidligere omtalte pavelige bevil¬ 
ling om, at gejstlige sager i første instans ikke måtte stævnes 
udenfor Danmark, blev udstrakt til hans lande. Endvidere ser 
man, at han på sine gamle dage havde fået en stærk interesse 
for klosterreformer. Han erklærede, at i flere klostre i hans 
lande var den regulære observans i nedgang, da munkene begik 
afskyelige udskejelser og forbrydelser. Paven gav derfor til¬ 
ladelse til, at ærkebispen af Bremen og biskopperne af Liibeck 


*) S. R. D. VIII, 402—04, 407—08, 410—11. 

2 ) Storm, Afgifter fra den norske Kirkeprovins, 18 f. 

og Slesvig måtte visitere og reformere klostrene 1 ). De tre 
nævnte gejstlige var ganske vist ordinarierne for hans lande, 
men dog kan man heri med nogen grund se lyst hos ham til 
også i gejstlig henseende at løsrive Sønderjylland fra kongeriget. 

Juni samme år sendte kongen atter Kettil Karlson til kurien, 
for at han nu endelig kunde blive stadfæstet som biskop i Lin- 
kdping. Han blev kraftig anbefalet både til paven, fyrstefami- 
lien i Mantova og kardinalerne Colonna, Calandrini, Estoute- 
ville og Jakob af Portugal. Tillige skulde han atter minde 
paven om sagen angående Øsel og endelig bringe kongens und¬ 
skyldning for, at han ikke kunde komme til stede ved kongres¬ 
sen 2 ). Undskyldningen var indsvøbt i en mængde af de vanlige 
fraser om kongens store sorg over Tyrkernes fremgang og var 
i og for sig intetsigende nok. Paven tog ham imidlertid ikke dette 
afslag ilde op; han kendte bedre end sine forgængere de nordiske 
forhold og vidste, at der dog ikke kunde være tale om nogen 
hjælp. Med undtagelse af Øselsagen opnåede Kettil da også, 
hvad han og kongen ønskede. 24. sept. 1459 blev der givet 
ham dispensation, fordi han ikke havde den fornødne alder, og 
han blev derefter udnævnt til biskop 3 ). — Sidst i samme år af¬ 
sendte kongen endelig Mogens Krafse til Mantova, for at han 
kunde opnå stadfæstelse som biskop i Odense efter Hennikes 
død. Mogens, der var ved kurien for tredje eller fjerde gang, 
opnåede, hvad han ønskede, og blev i begyndelsen af 1460 ud¬ 
nævnt til biskop i Odense 4 ). 

Al denne velvilje fra kuriens side, der står i den stærkeste 
modsætning til den uvillige holdning, den havde vist under det 
meste af de to foregående pavers regering, viser unægtelig, at 
man nu betragtede og behandlede kong Kristiern på en helt 
anden måde end i de år (1450—58), da han lod sig lede af 
Marcellus, medens den svarer til den venlige behandling, der 


1 ) Utr. pavebreve af 24. juli og 4. aug. 1459. 

2 ) S. R. D. VIII, 411 —14. Hist. Tidsskr. 7. R. III. 471. 

8 ) Utr. pavebreve. Jvfr. Styflfe III, indl. 129. Det er urigtigt, når denne 
siger, at expeditionen lod vente på sig ind i næste år. 

4 ) Dipi. dioc. Lund. III, 413 f. 

blev hans ansøgninger til del 1449. Men kuriens gunst gaves 
ikke for intet. Alt tyder på, at kongen nu endelig opgav den 
tilbøjelighed til at slutte sig til Baselerkonciliets sætninger eller 
til den »pragmatiske sanktion«, der, om end vaklende og ube¬ 
stemt, havde vist sig i Marcellus’ tid. Han anerkender nu ufor¬ 
beholdent Wienerkonkordatet som gældende for sine lande. 
Allerede midt i 1458 havde han, som vi ovenfor så\ selv op¬ 
fordret paven til på trods af de kanoniske regler at reservere 
Linkoping bispestol. Tydeligere udtaler han sin ændrede hold¬ 
ning i det brev om besættelsen af Øsel bispestol, der blev med¬ 
givet Olaf Trondsen sidst i 1458 x ) og var rettet til kardinal¬ 
kollegiet. Heri erklærer han nemlig, at bullen »Ad sacram 
Petri sedem« har gyldighed for hans riger, fordi de hører til 
den tyske nation, som den nævnte bulle var rettet til. Og 
det er netop den, der indeholder pave Nicolaus’ tilslutning til 
Wienerkonkordatet. Dette får altså nu godkendelse fra kongens 
side, efter at kurien allerede i en årrække havde gjort det gæl¬ 
dende overfor den danske gejstlighed, der ikke havde rejst nogen 
nævneværdig modstand derimod. Og der er måske her grund 
til at fremhæve, at kongen ingenlunde var enevældig herre 
over sine landes kirker, hvor meget så gejstligheden ved mange 
lejligheder føjede sig efter ham. Det var gejstlighedens egen 
holdning, det kom an på; det var dens eftergivenhed, der var 
skyld i kuriens sejr. Kongens godkendelse af konkordatet har 
egentlig kun den betydning, at sejren nu bliver officielt fastslået 
og sikret. 

Som bekendt hævder imidlertid en så kyndig forsker som 
Paludan-Muller, at én af de vigtigste følger af kong Kristierns 
rejse til Rom 1474 var, at kongen »blev draget helt ud af en 
uvis mellemstilling, rent bort fra Baselerkonciliets standpunkt, 
som han hældede stærkt over til i det første afsnit af sin rege¬ 
ring og aldrig havde opgivet udtrykkelig«, og at paven til gen¬ 
gæld for denne indrømmelse gav kongen forskellige vigtige be- 


1 ) S. R. D. VIII, 410-n. 

gunstigeiser 1 ). Besynderlig nok har den lærde forfatter overset, 
at hans teori direkte modbevises af opskriften om de punkter, 
som kongen vilde søge at udvirke under sit besøg i Rom. Det 
fremgår med stor tydelighed af denne opskrift, at konkordatet 
længe havde været fuldt gyldigt for de nordiske riger. Hvad 
kongen vil, er bl. a. netop at hindre forskellige misbrug af det 
bestående konkordat. 

Sammenfatter man, hvad kongen havde vundet ved sin lange 
strid med kurien, var det tilsyneladende lidt nok. Hans forsøg 
på at få slået den tyske eller franske pragmatiske sanktion fast 
for sine riger var ganske mislykket; han havde måttet finde sig 
i Wienerkonkordatet og derved prisgivet sin kirke for kurien. 
Sit særlige ønske om besættelsen af ærkesædet i Trondhjem havde 
han først fået opfyldt efter mange års anstrængelser og endda måttet 
ofre Marcellus. Til gengæld herfor havde han intet reelt vun¬ 
det; man anså det ikke for umagen værd at købe hans tilslut¬ 
ning ved lignende indrømmelser som dem, kurien i sin tid havde 
givet kejser Frederik. Kongen har måttet lade sig nøje med de 
ubestemte løfter om, at kurien ved embedsbesættelser vilde tage 
hensyn til hans ønsker, og har vel håbet på, at hans under¬ 
kastelse vilde skaffe ham opfyldelse af disse. 

Det forbund, der fra nu af var sluttet mellem paven og kon¬ 
gen, var efter sin natur nærmest rettet imod domkapitlerne. 
Det forudsatte en nøje samvirken mellem de to første magt¬ 
havere. Men denne samvirken kom endnu ikke rigtig i stand 
før Sixtus IV’s tronbestigelse (1471). 

*) Hist. Tidsskr. 5. R. II, 296. Rigtigere udtrykker den samme forfatter 
sig i en tidligere afhandling (Vidensk. Selsk. 5 R. II, 281 ff.). 

Kristiern I overfor kurien 1460—71. 


A rene mellem Marcellus’ forsvinden og Sixtus IV’s tid frem- 
byder for dansk kirkepolitik lidet af interesse. Det er en 
mellemperiode, hvor kongens forhold til pavestolen hverken er 
helt godt eller helt dårligt, og hvor han i en mærkelig ringe grad 
benyttede sig af sine gode forbindelser. 

I den avignonske tid havde forbindelsen mellem Danmark og 
kurien været livlig nok, men der havde ikke været nogen fast 
tillidsmand for kongerne ved pavehoffet 1 ). Disse nøjedes med sær¬ 
lige afsendinge for hver enkelt sag, som de ønskede sat igennem. 
Så vidt det vides, vedblev dette forhold indtil kong Kristierns tid. 
Under de mange vanskelige forhandlinger om Trondhjems ærke- 
bispedømme følte denne imidlertid trang til at knytte en nærmere 
forbindelse med en enkelt kardinal, der kunde være rigets tillids¬ 
mand. Efter mange forgæves anstrængelser og henvendelse til 
en række forskellige kardinaler lykkedes det endelig at få en fast 
forbindelse i kardinal Prosper Colonna. Da denne var død 
(1463), fik kongen en anden støtte i kardinalkollegiet. Det var 
en nær slægtning, den unge Franciscus Gonzaga fra Mantova, 
dronningens søstersøn 8 ), og han var fra nu af til sin død (1483) 
til megen hjælp for sin onkel. Såvel han som Colonna havde 
i regel referat i de danske sager og kunde derved øve indflydelse 

l ) Moltesen, 151. 

a ) Hist. Tidsskr. 7. R. III, 472 ff. 

på disses behandling. Man tør vel antage, at de begge har fået 
honorar ligesom mere eller mindre bestemte løfter om præbender 
i de nordiske riger. I al fald Gonzaga blev imidlertid narret 
både for provstiet og senere for ærkebispedømmet i Lund, så 
lidt som han nogensinde fik nogen afståelsessum for de nævnte 
embeder. 

Foruden kardinalen havde kongen jævnlig extraordinære af- 
sendinge i Rom, til tider vistnok også en fast repræsentant, 
der modtog hans ordrer og skulde forhandle med kardinalen. 
Den første af disse efter 1460 var den pavelige notar Albert 
Krummedige, der 1462 kaldes kongens orator ved kurien 1 ), men 
vistnok kun har haft en rent foreløbig beskikkelse. — Mere som fast 
gesandt virkede Henrik v. Gherven (Gervinus), kannik i Liibeck, 
der fra okt. 1464 i et par år varetog kongens interesser som procura- 
tor generalis. 1466 forlod han Rom med den hensigt ikke at vende 
tilbage. Hans afrejse må dog være sket i forståelse med kongen, siden 
denne senere (1468) indstillede ham til at opnå et beneficium ved 
Ploen 2 ). Efter Henriks afrejse ønskede kongen, at Vilhelm »Mo- 
litoris«, klærk fra stiftet Liége og notar hos kardinal Gonzaga, 
fra hvem han havde bragt bud til Danmark, skulde træde over 
i hans tjeneste. Vilhelm bad dog om, at man først vilde ind¬ 
hente kardinalens tilladelse, og da denne var givet, vedblev han 
i en årrække at være knyttet både til kongen og kardinalen. 
1472 og 1473 var han i den sidstes ærinde i Danmark, sidste 
gang for at udvirke, at kardinalen blev anerkendt som ærkebiskop 
i Lund 3 ). — Endelig havde kongen en tid som sin repræsen¬ 
tant en Holstener, Didrik Calve fra Itzehoe. Calve havde i 
mange år opholdt sig ved kurien, var dr. decretorum og blev senere 
provst i Liibeck, pavelig protonotar og referendar. En forbin¬ 
delse mellem ham og kongen spores 1466, da denne anbefalede 
ham til at få en kirke i Kampen. Som kongens »orator« næv¬ 
nes Calve vistnok kun i sin gravskrift, og det er derfor muligt, 

*) Utr. pavebrev af 24. juli 1462. 

2 ) Utr. pavebreve af 31. okt. 1464 og 22. juni 1468. S. R. D. VIII, 434 
(2. okt 1466). 

8 ) S. R. D. VIII, 434. Hist. Tidsskr. 7. R. III, 472, 476. 

at han kun har fungeret som sådan fra kongens besøg 1474 til 
sin død 1475. Han blev begravet i hospitalet Animas kirke 1 ). 
— At kongen kan have ladet sine ærinder i Rom blive besørget 
ved de talrige udsendinge fra biskopper, kapitler og klostre, siger 
sig selv. 

Skønt kongen altså havde faste forbindelser i Rom, var det 
forholdsvis ikke ofte, han gjorde brug af dem. Det er så meget 
mærkeligere, som kurien i reglen indrømmede ham, hvad han 
ønskede. Særlig besynderligt er det, at han både i de få år. da 
han faktisk var herre i Sverige, og senere efter sin fordrivelse 
så lidet anstrængte sig for at få pavens støtte til bevarelse af sin 
svenske krone. 

At han før 1464 søgte at gøre sin indflydelse gældende ved 
besættelsen af gejstlige embeder i Sverige, er selvfølgeligt. 1460 
udnævnte paven således hans kapellan Henrik Vrese, kannik i 
Åbo, til provst sammesteds, og 1461 blev en anden sekretær 
Bengt Jonsson provst i Vesterås. 1462 sendte kongen Skjalm 
Gertsen, en klærk fra Lunde stift, til Rom med anbefaling til 
sin slægt i Mantova, og Skjalm blev så efter ønske af den gamle 
biskop i Vexiø udnævnt til hans koadjutor. Samme år drog 
kongens tidligere modstander Birger Månsson til Rom i hans 
ærinde og blev da også efter kongens ønske biskop i Vesterås. 
Endelig kan man nævne, at kongen 1463 udvirkede et afladsbrev 
for Vadstena kloster 2 ). 

Samme år fængslede kong Kristiern imidlertid som bekendt 
ærkebiskop Jøns Bengtson Oxenstierna, en handling, der skulde 
blive skæbnesvanger for hans herredømme i Sverige. Han må 
have følt, at dette skridt trængte til retfærdiggørelse overfor pa¬ 
ven, og affattede derfor 30. aug. 1463 en lang skrivelse til denne. 
Heri fremstillede han alle ærkebispens forseelser, både de tidligere 


1 ) S. R. D. VIII, 437. Kirk. Saml. 4. R. VI, 716—17. Jvfr. Schmidlin, 
Gesch. der Anima, 98, 200. 

2 ) Utr. pavebreve af 4. juli 1460, 10. febr. 1461, 30. okt. 1462, 26. jan. 
og 27. febr. 1463. Hist. Tidsskr. 7. R. III, 472. Quellensamml. der Ges. fur 
schl. holst. Gesch. II, 1, 13. 

(mod kong Karl), da han på trods af sin bispelige værdighed 
lod sig udråbe til rigsforstander, og de senere, da han havde an¬ 
stiftet uroligheder i Sverige, som kongen havde måttet underkue 
med stor strænghed. Følgen af ærkebispens oprør havde da væ¬ 
ret, at kongen havde set sig nødsaget til at fængsle ham. — Men 
det var svært at få nogen til at tro på denne fremstilling. Der 
var kommet indberetning fra anden side. Upsala domkapitel 
havde et par gange skrevet til Rom, første gang i en meget op¬ 
hidset tone, anden gang afdæmpet, så at det endda kalder kongen 
for en brav katolsk fyrste, der har ladet sig vildlede af dårlige 
rådgivere 1 ). Men kapitlet handlede åbenbart sidste gang under 
et stærkt pres; stemningen mod kongen er ikke til at tage fejl 
af. — Også fra den pavelige nuntius Marinus de Fregeno, der 
opholdt sig i Sverige, må der være kommet indberetning, og den 
har næppe været gunstig. Kongen havde nemlig henvendt sig til 
ham for at få støtte for sin fremfærd, men nuntien havde udtrykt 
sig meget undvigende. Pius II lod sig ikke narre. I marts 
næste år udstedte han en række buller, stilede til ærkebisperne 
i Magdeburg og Riga samt biskoppen i Strengnås. De skal 
bandlyse kongen, dersom han ikke strax giver ærkebispen fri, og 
give Upsala domkapitel absolution for den forseelse, som det 
havde begået ved ikke at overholde det interdikt, der var lagt 
over riget i anledning af fængslingen. Paven udtaler sig i skarpe 
ord om kongens uretmæssige adfærd, der har vakt forargelse 
hos alle troende 2 ). 

Det så* jo meget truende ud, men uvejret drev hurtig over, 
og der kendes ikke flere skridt fra kuriens side mod kongen. 
Sverige var i disse år ikke godt repræsenteret i Rom. Den 
svenske kolonis midtpunkt, Brigittas hospital, var stadig truet 
af Kristiern I’s klager over dets forstander Erik Fasteson, og da 
denne var død (1465), varede det nogen tid, inden forholdene 
fæstnede sig, og Peter Henrikson blev anerkendt som stiftelsens 


J ) S. R. D. VIII, 417 f. Hist. handl. VIII, 17 ff. 
*) Celse, 199 f. Styffe III indl., 150, 157. 

styrer 1 ). De svenske, der opholdt sig ved kurien, var desuden 
temmelig fåtallige. Så meget mere underligt er det, at Kristiern 
ikke brugte sine gode forbindelser til at gå angrebsvis frem mod 
den svenske gejstlighed. Havde han sørget for at få sine kandi¬ 
dater provideret med de svenske bispestole og næstbiskoppelige 
embeder, kunde han have fremkaldt en mængde pavelige pro¬ 
cesser, der nok skulde have generet den svenske gejstlighed be¬ 
tydeligt og fremmet dens unionsvenlighed. En sådan målbevidst 
politik er der imidlertid ikke spor af. — Da biskop Kettil Karls¬ 
son Vasa af Linkoping var død, henvendte han sig (c. 1465) til 
kardinal Gonzaga og bad denne udvirke, at embedet ikke blev 
besat, før man havde hørt kongens mening 2 ). Det vides ikke, om 
man tog denne henstilling til følge. Men i øvrigt er der i 
årene før 1475 kun ét tilfælde, hvor kongen søgte pavestolens 
hjælp overforene oprørske undersåtter. 

Den mand, han da henvendte sig til, var én af de mange 
besynderlige æventyrere, som tiden fostrede, observantbroderen 
Ludovicus fra Bologna. Det er endnu ikke rigtig klaret, hvor 
meget humbug og hvor meget ægte der var over korstogsiveren 
hos denne mand, som førte et mere bevæget liv end de fleste. 
1454 nævnes han første gang og optræder da i Jerusalem, hvor¬ 
fra han skulde rejse til Æthiopien (Abyssinien) og Indien. Efter 
sin hjemkomst spillede han en stor rolle hos Calixtus III 
og talte tit i timevis med ham om hans store korstogsplaner. 
Som et led i disse indgik det, at kristenheden skulde få hjælp 
mod Tyrkerne hos disses naturlige fjender, naboerne mod syd 
og øst. Både under Calixtus og hans eftermand Pius II blev 
Ludovicus benyttet til gesandtskaber i Orienten og fik store pri¬ 
vilegier for at skaffe sin orden udbredelse i disse egne. — 1460 
kom han tilbage fra Østen og optrådte i Italien sammen med 
en mængde orientalske gesandter; han havde da, uvist med hvilken 
ret, antaget den fornemme titel som patriark i Antiochia, end¬ 
skønt den franske biskop Guillaume de la Tour i forvejen havde 

*) Svensk hist. Tidskr. II, 231 f. 

*) S. R. D. VIII, 425. 

dette titulære embede. En tid lod paven imidlertid til at tro på 
Ludovicus og sendte ham med hele følget af virkelige eller fore¬ 
givne Orientalere til Frankrig og Burgund for at prædike kors¬ 
tog. Han kom imidlertid tilbage uden resultat, og da paven 
fattede mistanke til ham og tilmed erfarede, at han på ulovlig 
måde havde ladet sig indvie til patriark, blev Ludovicus bandlyst 
og måtte flygte (1461). Han forsvinder derefter i nogle år. 
1465 træffes han påny hos kanen på Krim, efter sigende som 
gesandt fra kejser Frederik og pave Paul II. 1466 opholder han 
sig hos kong Kasimir af Polen. De næste år er han i forbin¬ 
delse med kong Kristiern, hos hvem han optrådte med titel af 
kejserens afsending. I juni 1467 sendte kongen ham tilbage til 
kejseren med den besked, at når han selv vel havde klaret den 
svenske opstand, skulde han nok gå imod Tyrkerne, et løfte, 
som han naturligvis har ment lige så lidt med som de fore¬ 
gående. Tillige vilde kongen benytte Ludovicus* hjælp til det 
mere nærliggende og praktiske formål at forhindre kong Kasimir 
af Polen fra at hjælpe hans modstandere. — Næste år kom »pa¬ 
triarken« igen til Danmark. Han udstedte her et par kraftige 
breve til kapitlet i Upsala og Svante Sture og opfordrede dem 
til at møde ved en fredsforhandling i Kalmar. Det burde vel 
have vakt kongens mistanke, at Ludovicus optrådte med den stor¬ 
pralende titel »patriark af Antiochia og over hele Europa«, men 
Marcellus* exempel havde vist, hvor let tilgængeligt hans hof var 
for svindlere. Det behøver næppe at tilføjes, at der intet resul¬ 
tat kom af »patriarkens« opfordring. Denne forsvinder nu fra 
Norden. Han træffes senere i Rom (1471), og 1476 så* en rej¬ 
sende ham i Hamadan i Persien, hvor han kaldte sig patriark at 
Antiochia og Karl den dristiges gesandt 1 ). 

Lige så lidt, som kong Kristiern overfor Sverige benyttede 
sine gode forbindelser ved pavehoffet med alvor, lige så lidt er 
dette tilfældet på de andre punkter af hans ydre politik. Det 
betyder således ikke stort, at han flere gange truede kongen af 

*) Mitteil. d. Inst. fur oesterr. Geschichtsforschung XXII, 288 ff. S. R. D* 
VIII, 439—40. Celse, 201. Hvitfeld, 912. Pastor II, 172—74. 

Skotland med den pavelige myndighed i anledning af forment¬ 
lige overgreb fra dennes side, især overfor Ørkenøerne 1 ). Lige 
så lidt vægt ligger der på kongens indgriben i den vidtløftige 
strid, der førtes mellem kapitlet og byen Luneburg om ret til 
saltværkerne. Paven indsatte kongen til dommer i sagen 12. juni 
1462, og 18. dec. lykkedes det virkelig ham i forening med bi- 
skoppérne i Ltibeck og Schwerin at bringe forlig til veje. men 
forliget blev ikke holdt, og to år senere er der atter et pavebrev 
i sagen 2 ). 

Pave Paul II henvendte sig ved en enkelt lejlighed til kon¬ 
gen i et væsentlig politisk anliggende, idet han 1471 bad ham 
hjælpe kapitlet i Kamin mod greverne af Eberstein, der havde 
plyndret og ødelagt dets ejendomme 3 ). Om resultatet af denne 
henvendelse er næppe noget kendt, men det udtryk, paven i den 
bruger om Kristiern, »en fortræffelig og katolsk konge«, var på 
en måde træffende nok. Han havde i høj grad vist sig »katolsk«, 
hvad man kan se af korrespondancen mellem ham og kætteren 
Georg Podiebrad af Bøhmen, hvem han med mange hårde og 
bebrejdende ord erklærede krig 4 ). 

Går man over til kongens forhold til sit lands gejstlighed, så 
må man også her sige, at han i disse år ikke nåede ret langt 
frem mod det mål, han nødvendigvis måtte sætte sig, at gøre 
sig den underdanig. Vi véd, at han nærede meget høje tanker 
om sin ret over de danske bispestole og opfattede dem såvel som 
embederne i kapitlerne som sine og den danske krones len, ved 
hvis besættelse han havde ret til at gøre sin indflydelse gældende. 
Særlig grelt fremtræder denne opfattelse i et brev 5 ) af 1459 til 
svogeren i Mantova, hvori han anbefaler Mogens Krafse til at 
blive biskop i Odense. Han udtrykker sig heri således, at det 
ser ud, som om han mener, at hans samtykke er af større be- 


*) Hvitfeld, 880, 909. 

2 ) Utr. pavebreve af 12. juni 1462 og 27. juli 1464. Will. Christensen, 
Hansestæderne, 368 f. 

8 ) Dipi. Norv. VI, 603. 

4 ) Reg. 2. R. 6301, 6311 — 12, 6326. 

8 ) Dipi. dioc. Lund. III, 413-14. 

tydning end det kanoniske valg. Men det var såre langt fra, at 
kapitlerne altid gik ind på hans ønsker. Således faldt hans for¬ 
søg 1466 på at få gjort.hr. Otto Nielsen til kantor i Ribe uhel¬ 
digt ud, og på samme måde gik det, da han 1469 anbefalede sin 
skriver Jakob Friis til et kanonikat sammesteds. Den form, som 
kongen i det sidstnævnte brev anvender, har sagtens været for 
stødende for kapitlet. Ganske vist, han beder kun om kanoni* 
katet, men siger dog »vi ville, at han ærligen skal forses ved 
eders domkirke«, og . noget sådant havde kongen slet ingen ret 
til at forlange 1 ). Et godt exempel både på kongens voldsomme, 
uberegnede optræden og på en sejg modstand fra kapitlets side 
er, hvad der skete 1466 i anledning af et kanonikat i Roskilde 2 ). 
Han indblander sig her uden skygge af ret i et rent kirkeligt 
anliggende, stævner kapitlet for sig og tvinger det til at aflægge 
vidneforklaring. Han fik dog intet udrettet herved, såvist som 
hans kandidat næppe blev sat igennem 3 ). Men meget betegnende 
er det, at han i anledning af denne forholdsvis ubetydelige sag 
bruger så hvasse udtryk, som at der i hans lande er forskellige, 
både højere og lavere, prælater, der undertiden arbejder på kon¬ 
gens og rigets undergang, således som det nylig var sket i 
Sverige.* 

I samme brev kommer kongen tilbage til sin gamle yndlings- 
tanke, at han burde have præsentationsret til de danske bispe¬ 
stole. Han siger, at »det hændes ofte, at der til biskopper ved 
embedsledighed antages personer, som hverken er nyttige for 
riget, kongen eller kirken. Disse fabrikerer ofte falske skrivelser, 
der ligner valgdekreter, præsenterer dem for paven og fravrister 
derved denne provisionsretten til kirkerne. Når de så er bleven 
biskopper, bortødsler de kirkens ejendomme og driver folket 
til oprør«. 


*) Kinch, Ribe I, 364, 368. Moltesen siger (s. 45), at Valdemar Atterdag 
fik ret til at besætte en plads i hvert af sit riges domkapitler foruden to plad 
ser i Lund og Slesvig. Det må dog bemærkes, at disse bevillinger kun til- 
stodes for en enkelt gang (Acta pont. Dan. I, 182, 257 f.). 

2 ) S. R. D. VIII, 418ff., 433, 441. 

3 ) Sagen vil blive nærmere behandlet under Roskilde domkapitel. 

Det er ikke rigtig klart, hvem denne frygtelige salve er rettet 
imod. Den eneste biskop, der havde faet sit valg anerkendt in 
optima forma, var Oluf Mortensen i Roskilde, men han har jo 
altid været anset for én af kongens mest trofaste tjenere. For¬ 
klaringen er vel den, at kongen er bleven nervøs over den uhel¬ 
dige gang, som begivenhederne fik i Sverige, Axelsønnernes fra¬ 
fald, mistanken mod Eggert Frille for forræderi. Han har da 
anet noget lignende fra sine biskoppers side, så meget mere som 
disse samme sommer havde fornyet den gamle bestemmelse om 
at holde sammen for det tilfælde, at nogen af dem blev fængslet 1 ). 

Som et hjælpemiddel mod de nævnte ulæmper foreslog kon¬ 
gen, at ingen i fremtiden måtte blive provideret med bispestole, 
uden han havde kongens anbefaling, »hvilket vilde forøge ære- 
frygten for Gud i de nordiske riger«. Naturligvis forsikrer kon¬ 
gen samtidig, at det ingenlunde er hans hensigt at ville gøre 
pavestolen noget afbræk i dens ret eller højhed; tværtimod vil 
han som en lydig søn og katolsk konge i alle måder adlyde den. 

Man tør sikkert sige, at kongen heller ikke denne gang op¬ 
nåede, hvad han ønskede. Mest interesse har det atter her at få 
bekræftelse på, at han var kommet fuldstændig bort fra sit gamle 
standpunkt, at holde på kapitlets valgret. Han betragter nu den 
pavelige provision som den egentlige retskilde for, at en mand 
er lovlig biskop. 

Den eneste betydelige udvidelse af sin magt overfor den se¬ 
kulære gejstlighed opnåede kongen et par år efter, at han havde 
erhværvet Slesvig og Holsten. Kongen fremstillede for paven, 
at provstiet i Hamburg i sin tid var oprettet af hans forgængere, 
greverne af Holsten, som følgelig havde haft patronatsret over 
det. Men forgængerne havde ikke altid sørget for, at denne ret 
blev overholdt, så at paverne, der ikke vidste bedre besked, havde 
bortgivet embederne uden præsentation, og retten var bleven 
tvivlsom. Den blev nu fornyet for kongen som greve af Hol¬ 
sten, og paven forpligtede sig til at stadfæste dem, som kongen 


*) Hvitfeld, Bispekrønike, s. 32, henført til 1460. Helveg har (II. 376) 
vist, at brevet snarest må være udstedt 1466. 

saledes præsenterede 1 ). Formodentlig fik denne ret til det vig¬ 
tigste embede i Hamburgs domkapitel en ikke ringe betydning 
for kongens stilling overfor den mægtige Hansestad. 

Nogle bevillinger, som kongen satte megen pris på, men som 
ikke i sig selv har stor interesse, er afladsbevillingerne for hans 
nye broderskab, der var knyttet til Helligtrefoldighedskapellet i 
Roskilde. 8. juni 1462 gav Pius II kapellet en aflad, der dog i 
omfang var ganske begrænset. Men 6 år senere blev den be¬ 
tydelig udvidet. Kongen fik skaffet medlemmerne af det af ham 
stiftede broderskab, »der fromt sukkende betragter Kristi lidelse« 
og bærer selskabets insignier, en aflad på 100 år og lige så mange 
kvadragener 2 3 ). 

Resten af de ikke videre betydningsfulde bevillinger, som 
kongen fik i disse år, kan nævnes i få ord. De er dels mere 
personlige, som ret til at medføre en skriftefader på sine 
rejser, dels til fordel for embedsmændene i hans kancelli, så¬ 
ledes for Daniel Kepken 8 ). Dels er det endelig de breve, der 
viser hans nyvakte interesse for klosterreformerne. Denne inter¬ 
esse, som under forsøgene i 50erne havde været ringe nok 4 ), 
blev fra midten af 60erne stærkere og stærkere, sikkert fordi 
dronningens indflydelse var i stigen. Han støttede ivrigt Lau¬ 
rids Brandsens bestræbelser for at indføre observansen indenfor 
franciskanerne, antoniternes virksomhed fremmede han ved at 
oprette Præstø kloster som aflægger af Morkær, i Mariested (Sæby) 
stiftede han et nyt karmeliterkloster, og for den nyindførte hel¬ 
ligåndsorden viste han sin interesse, både ved at skænke dens 
ældste kloster i Ålborg Skagen kirke og ved at få oprettet et nyt 
kloster i København. 


1 ) Dipi. Chr. I, 148—49. 

2 ) Dipi. Chr. I, 140-41. Utr. pavebrev af 26. aug. 1468. 

3 ) Utr. pavebreve af 27. aug. 1468, 29. maj, 17. og 29. juli 1462. 

4 ) Jvfr. Will. Christensen i Kirk. Saml. 4. R. V, 84 ff. 

Det forholdsvis ringe resultat, som kong Kristierns kirkelige 
politik nåede, står måske nok i forbindelse med den hårde op¬ 
træden, han viste overfor en pavelig udsending, som Norden 
under hans mere end 2oårige optræden lærte særdeles godt at 
kende. Det var afladshandleren Marinus 1 ), en italiensk gejstlig 
fra den lille by Fregeno i stiftet Spoleto. Få mennesker har 
haft en så vexlende skæbne, fra at stå i gunst hos paver og fyr¬ 
ster til at blive forfulgt og efterlyst som tyv og røver. Få er 
også bleven så forskellig bedømt. Afladshandlerne var sjælden 
elskede, men ikke om mange lyder der så hårde ord som de, 
Hansestædernes krønikeskrivere bruger om ham. Så meget må 
i al fald være sikkert, at Marinus var en ualmindelig dygtig¬ 
hed. Hvor mange uheld der end ramte ham, er der vist ikke 
nogen, der i det nævnte tidsrum har skaffet det pavelige kam¬ 
mer så store indtægter ved afladshandel. 

Det er berørt, at den gamle pave Calixtus III kun havde én 
stor interesse, kampen med de vantro, og at hele hans regering 
gik hen med ivrige og frugtesløse forsøg på at tilskynde de 
kristne fyrster til korstog. 1455 havde han, som ovenfor nævnt, 
udsendt Svenskeren Birger Månsson som tiendeindsamler til Sve¬ 
rige. To år senere udsendtes den ovennævnte Marinus, der var 
subdiakon, altså endnu ikke præsteviet 2 ). 

I marts og april 1457 udstedte paven en lang række buller i 
anledning af Marinus’ udsendelse. Den vigtigste er selve kors¬ 
togsbullen, hvorved han opflammer fyrsterne og deres folk til 
kamp imod Tyrkerne. Den er stilet til kongerne af Polen og 
Danmark samt til hertugerne af Sachsen. — Som de lande, 
Marinus skulde berejse, nævnes Norge, Gotland og Lithauen 
foruden nogle tyske stifter. Han skulde her indsamle den tiende, 


1 ) En stor mængde aktstykker om Marinus, som jeg desværre ikke har 
kunnet benytte, findes i Statsarkivet i Dresden. 

2 ) 25. okt. 1457 befalede paven sin udsending, franciskaneren Jacobus de 
Marchia, at henvende sig til kejseren, kurfyrsterne og kongerne af Ungarn, 
Bosnien, Polen og Danmark i anledning af korstoget (Wadding XIII, 5—6). 
Da rejseruten imidlertid var så lang, er det meget tvivlsomt, om han er nået 
herop. 

som Nicolaus V havde pålagt flere år i forvejen i anledning af 
korstoget 1 ), og som hvilede på alle gejstlighedens indtægter. 
Marinus skulde henvende sig til fyrsterne og forestille dem, 
hvorledes paven fra sin regerings begyndelse kun havde tænkt 
på at hævne den store skændsel, som Konstantinopels indtagelse 
var for kristenheden. Paven havde selv anstrængt sit lands kræf¬ 
ter over ævne, men resultatet var da også, at hans flåde allerede 
var afsejlet, havde taget to tyrkiske øer og nu hindrede Tyrker¬ 
nes fremgang. 

Paven anbefalede i stærke ord Marinus til vedkommende fyr¬ 
ster og erklærede, at han var ham vel kendt som en trofast, 
ærlig, klog og omhyggelig mand. Mere kunde det vel opmuntre 
fyrsterne til at støtte Marinus, at han stiltiende fik den vanlige 
tilladelse til at dele byttet med dem. 

I øvrigt blev afsendingen opfordret til at vise al mulig iver 
ved indsamlingen. Han skulde skaffe sig gode prædikanter, se¬ 
kulære eller regulære, som kunde prædike for folket, forklare 
dette indholdet af korstogsbullen og opfordre til at give bi¬ 
drag. Pengene skulde deponeres hos købmænd eller andre brave 
mænd, som skulde sørge for at få dem sendt videre til kurien, 
og navnene på de bidragydende skulde optegnes af en notarius 
publicus sammen med deres bidrag, »for at enhver kan være vis 
på, at pengene bliver brugt til dette så store og så nødvendige 
trosværk«. For at hindre konkurrence blev det fastsat, at alle 
andre indulgenser i de lande, hvorhen rejsen gik, skulde suspen¬ 
deres, noget, der måtte komme til i høj grad at skade landenes 
klostre, for hvilke afladshandel var en hovedindtægt. Endelig 
kunde Marinus fængsle alle andre indsamlere, der ulovligt op¬ 
trådte i de lande, hvor han virkede. Selvfølgelig skulde han til¬ 
lige indsamle, hvad kurien ellers havde til gode, særlig annater. 

Marinus’ sendelse synes foreløbig mærkelig nok ikke at have 
skullet udstrække sig til Danmark. Brevet er stilet bl. a. til 
»kongen over Danmark, Norge og Gotland« for de to sidste 
lande. I øvrigt viser brevene en selv efter romerske forhold på- 


l ) Pastor I, 463, jvfr. 516 — 17. Korstogsbullen hos Raynaldus X, 112. 

faldende ukendskab til tilstandene i Norden, når ét af dem er 
stilet til ærkebisperne over Norge, Sverige og Gotland (I) *). 

I pave Calixtus’ tid nåede Marinus endnu ikke længere end 
til Tyskland. Kun ét år efter sin udsendelse kom han til at 
mærke skæbnens ugunst. Hertugerne af Sachsen og Meissen 
havde sluttet overenskomst med ham om at dele udbyttet. De 
fattede imidlertid mistanke og lod Marinus fængsle. Det viste 
sig også ganske rigtigt, at han havde »reddet« både pavens part. 
og den, der tilkom hertugerne, så disse opnåede intet 2 ). Det 
var næsten det samme, som senere hændtes Marinus overfor 
kong Kristiern. 

Pius II delte i begyndelsen sin forgængers tillid, fornyede 
alle dennes breve til Marinus og gav tillige taxtbestemmelser for 
de afladsbreve, som han måtte komme til at udstede 3 ). Men 
allerede en måned efter blev han mistænksom overfor Marinus’ 
ærlighed. I et brev 4 ) til Johan Lochner (Luthener), præst i 
Niirnberg, udtaler han, at Marinus har samlet en stor sum penge, 
der dels er hos ham selv, dels deponeret hos forskellige byråd. 
Lochner fik da befaling til at henvende sig til Marinus og hans 
underkollektorer, afkræve dem pengene og deponere disse hos 
et Nurnbergerfirma, der var filial af Mediceerne. Hvis Marinus 
ikke vilde gå ind herpå, skulde han blive hårdt straffet. 

Det varede et halvt år, inden Marinus kunde få fjærnet den 
mistanke, der hvilede på ham. I løbet af den tid udnævner 
paven en anden, biskop Gunnar af Oslo, til opkræver afPeters- 
pengene i Norge 5 ). Midt i juli 1459 er det imidlertid lykkedes 
Marinus fuldstændig at rense sig. Ganske væsentlig har det vel 
bidraget hertil, at han 8. april havde hjemsendt som resultat af 
sin afladsprædiken i Tyskland »og Norden« 6000 gylden. Paven 
anerkendte da, at Marinus havde udført sit hværv med størst 
mulig hurtighed, klogskab og ærlighed. Udsendelsen af Johan 


*) Dipi. Norv. VI, 583 f. Utr. pavebreve af 26. marts 1457. 

2 ) Voigt, Enea Silvio III, 95. 

3 ) Utr. pavebrev af 28. nov. 1458. 

4 ) Utr. pavebrev af 18. dec. 1458. 

5 ) Utr. pavebrev af 27. febr. 1459. 

Lochner blev annulleret, og paven erklærede, at han havde været 
fejl underrettet. Samtidig udstedtes der en række breve til Ma¬ 
rinus, hvorved paven fornyede og udvidede hans fuldmagt*). 

Korstogsbullen, bullen om korstogstienden og den, der gav 
aflad for alle deltagere eller bidragydere, blev fornyede. Det blev 
endvidere bestemt, at enhver, der gav et vist bidrag (i til 5 
gylden), kunde vælge en skriftefader, der kunde give absolution 
selv i tilfælde, der ellers var reserverede pavestolen. Dette brev, 
der lovede så store åndelige fordele, skulde læses op på alle søn- 
og helligdage. — Marinus’ myndighedsområde blev udvidet og 
omfattede nu også Danmark. 

Helt stolede paven dog ikke på Marinus, og han medgav 
ham derfor *som kasserer og kontrollør Jacobus Carmignola fra 
Siena. Afladskisten skulde nu være forsynet med 2 nøgler, 
hvoraf Marinus og Jacobus hver havde én. Hver aften skulde 
gaverne nøjagtig optælles og overgives til Jacobus, som tillige 
modtog pengene fra underkollektorerne, der ellers skulde lyde 
Marinus. Der var fastslået en stræng gensidig kontrol, og de to 
kollektorer vare i de fleste henseender ligestillede; kun betegnes 
Marinus’ stilling som hele expeditionens chef ved, at han havde 
9 ledsagere, Jacobus kun 3. Dagpengene både for kollektoreirne 
og deres ledsagere ansattes til Vs gylden for hver. Desuden 
skulde Marinus have sine udlæg godtgjort og 2 »bononienses« 
for hvert brev, han udstedte. Underkollektorerne skulde stille 
kaution og lønnedes af kammeret. Endelig udtaler paven, for¬ 
modentlig belært af erfaringen, at da der »blandt de verdslige 
fyrster ofte findes nogle, der viser vanskelighed ved at give til¬ 
ladelse til at prædike og gør fordring på en del af de indsamlede 
penge«, må Marinus indrømme dem så stor en del, som han 
anser for passende. 

Aug. 1460 modtog det pavelige kammer atter en større sum 
(926 gylden) fra Marinus som resultat af hans afladshandel i 
Tyskland. Derfra drog han over til Sverige, hvor han, at dømme 
efter de afladsbreve, som han har udstedt, opholdt sig fra slut- 


V Utr. pavebreve af 5. juli 1459. 

5 * 

ningen af året 1460 1 ). Både respekteret og frygtet, men tillige 
i høj grad hadet har han sikkert været, om man da kan anvende 
den karakteristik, som krønikeskriveren i Liibeck giver, og som 
snarest synes at måtte gælde om hans optræden i Sverige: »han 
var . . et bundløst dyb af begærlighed, så skarp og nøje på det, 
at han ofte lod de stakkels enfoldige mennesker gå nøgne og 
sultne fra sig; . . for sin aflad forsmåede han ikke noget, men 
modtog gammelt kobber, tin, jærnmalm, gamle kedler og alt, 
hvad der kunde indbringe penge, og alt det lod han føre til 
Liibeck« 2 ), hvorfra det skulde føres videre. 

Lykkedes det nu end Marinus på denne måde at udpresse 
mange penge af befolkningen, så var han meget mindre heldig, 
når det gjaldt om at få dem sendt til Rom. Først måtte han 
betale ganske betydeligt til kongen. Hvitfeld udtrykker sig derom 
i de morsomme vendinger: »men den tid kongen formærkede, at 
hans får klippedes, talte han med samme sendebud, at han måtte 
lade ham få noget af ulden« 3 ), under påskud af sin krig med 
Russerne. Virkelig fortæller to krøniker 4 ) samstemmende, at 
Marinus allerede før kongens ankomst (1461) havde indsamlet 
mange penge i Sverige og sendt til Liibeck over 4000 mark 
i mange slags varer, således over 160 mark lødigt sølv. Da 
kongen erfarede dette, lod han beslaglægge alt, hvad afladshand¬ 
leren endnu havde i Sverige, 7000 eller 8000 mark. Man rådede 
så Marinus til at forlige sig med kongen, hvad han også gjorde 
på den betingelse, at denne måtte beholde, hvad han havde taget, 
og i fremtiden skulde have halvdelen af alt, hvad Marinus ind¬ 
samlede, så at denne »støttet paa kongens breve kunde blive ved 
med at malke de svenske og norske«. 


*) Afladsbreve for Arnold Moller 31. dec. 1460, for lagmanden i Søder- 
manland 5. maj 1461 (Celse, 197, 198). Jvfr. om hans hele virksomhed: 
Pauli, Lubeckische Zustånde II, 84 — 89. Gottlob, Aus der Camera apostolica, 
210—12. 

2 ) Detmars fortsættelse, ed. Grautoff II, 423. 

3 ) Hvitfeld, 893. 

4 ) Chronicon Slavicum ed. Laspeyres, 227. Grautoff II, 238. 

Samme år 1 ) gik det rent galt med en stor forsendelse af 
Marinus’ penge, der skulde føres til Rom. Det var udbyttet 
af hans indsamling i Sverige, vel sagtens de ovenfor nævnte 
4000 mark. Firmaet Franciscus Rucellai i Lubeck skulde besørge 
forsendelsen, der afgik over Liineburg til Frankfurt. Det var 
i alt otte vogne. Imellem pelsværk og vox, sild og stokfisk 
var pengene indpakkede, for at ingen kunde ane, hvad vognene 
fragtede. Frederik af Braunschweig, søn af hertug Vilhelm den 
ældre, fik imidlertid nys om transporten og overfaldt den i nær¬ 
heden af Gottingen, under det ganske intetsigende påskud, at 
vognene kom fra Liineburg, »en by fuld af bandlysning og 
ondskab«. Ganske vist lykkedes det kuskene for de fire af vog¬ 
nene at redde dem, men det udbytte, der tilfaldt hertugen og hans 
hjælpere, var ikke des mindre stort nok. — Paven gjorde, hvad 
han kunde, for at få pengene tilbage, sendte en rundskrivelse til 
hele kristenheden om hertugens skammelige adfærd og befalede 
alle gejstlige myndigheder at opfordre ransmændene til under 
bands straf at give det røvede tilbage til firmaet Rucellai. De 
gejstlige deltagere i forbrydelsen skulde møde for den pavelige 
skatmester. — Denne skrappe skrivelse frugtede dog ikke. Her¬ 
tugen og hans fader blev bandlyste, men heller ikke dette skræm¬ 
mede dem, og. lige så lidt har det vel nyttet, at paven sidst i 
1463 indsatte dekanen i Halberstadt til dommer i den sag, der 
fra kammerets side blev anlagt imod dem. 

Dette uheld kunde dog ikke lægges Marinus til last, og til 
noget ind i 1463 prædikede han uforstyrret i Sverige Han ud¬ 
stedte afladsbreve både til klostre og private og nød så stor en 
anseelse, at Vadstena kloster henvendte sig til ham for at få hans 
støtte overfor de hårde beskyldninger, som kong Kristiern rettede 
imod hr. Erik Fasteson i Rom 2 ). Da ærkebiskop Jøns Bengt- 
son blev fængslet, indsatte Marinus fire medlemmer af domka- 


*) Chron. Slav., 229. Grautoff II, 242. Hvitfeld fortæller begivenheden 
under 1461, men gentager den under 1475; det sidste er urigtigt. Desuden 
utr. pavebreve af 5. aug. 1462 og 23. dec. 1463. 

*) Afladsbrev for Askaby kloster 28. juni 1462 (Celse, 199), for Margrethe 
Bjelke 22. sept. 1462 (L. Dipi.). Svensk hist. Tidsskr. II, 229. 

pitiet til foreløbig at styre stiftet og gav dem under interdiktet 
tilladelse til at skrifte og give afløsning til dem, der trods dette 
havde fejret gudstjeneste 1 ). Egentlig gik Marinus herved ud over 
sin bemyndigelse, der kun strakte sig til at opkræve korstogs¬ 
penge og annater m. m. I de mindre lande fik en kollektor, 
som ovenfor berørt, imidlertid ofte noget nær myndighed som 
legat. — Pavens tillid nød Marinus stadig. 8. marts 1463 blev 
han udnævnt til klærk i det pavelige kammer. 30. jan. 1464 
fik han tilladelse til at have 12 ryttere i sit følge og tage 7a 
gylden om dagen for hver af dem lige som for sig selv 2 ). Det 
synes, at paven nu ikke mere har anset det for nødvendigt at 
medgive ham Jacobus Carmignola som kontrol. 

Dengang det sidste brev udstedtes, var Marinus imidlertid ble¬ 
ven ramt af et andet uheld, der var mere skæbnesvangert for ham 
end de tidligere og forøvrigt også direkte skyldtes hans egen 
forsømmelighed. Som tidligere nævnt havde kong Kristiern i 
sept. 1463 bedt bl. a. ham udtale sig om, hvorvidt fængslingen 
af den svenske ærkebisp var lovlig eller ikke. Hans udtalelse 
var ikke gunstig for kongen, og man tør antage, at han har 
frygtet dennes unåde og derfor skyndt sig at bringe sit bytte i 
sikkerhed. Han sejlede da fra Sverige til Mecklenburg og drog 
dernæst fra Wismar over land til Lubeck. Men ved Greves- 
miihlen havde han det mærkelige uheld, at en pengesæk faldt af 
vognen. Selv skal han have været syg, så at hans tjeneres ufor¬ 
sigtighed kom til at bære skylden. Sækken indeholdt over 3000 
gylden i myntet guld, ringe og barrer. Efter fortællingen fandt 
en fattig kone sækken og gav den til sin mand. De blev begge 
meget glade, betalte deres gæld og købte nye klæder. Da man 
derefter fattede mistanke til dem, måtte de afgive pengene til 
høvedsmanden i Grevesmiihlen, Henrik Biilow, der atter udle¬ 
verede dem til sin herre, hertug Henrik af Mecklenburg. 

Denne fremstilling af sagen, der med ubetydelige afvigelser 
er fælles for krønikeskriverne i Lubeck og en pavelig bulle af 8. 


*) 9. sept. 1463 (Hist. handl. VIII, 13). 
*) Utr. pavebreve. 

marts 1464, afviger stærkt fra den, som hertugen selv giver i et 
brev til rådet i Liibeck. Han siger, at pengene rent tilfældig var 
tabte, rygtet havde fortalt, at en smeds kone havde fundet dem, 
og hertugen havde derefter anstillet undersøgelser, som intet 
havde oplyst. Han bad derfor rådet på egen hånd gå videre i 
sagen. — Lige så uskyldig anstillede hertugen sig overfor Mari¬ 
nus selv, da denne kom tilbage for at kræve pengene og erklæ¬ 
rede, at de tilhørte paven og kirken og skulde bruges* imod Tyr¬ 
kerne. Hertugen svarede: »Hvorfor giver I mig formaninger? 
I har dog ingen penge betroet mig«. Og Marinus måtte vende 
om med uforrettet sag. 

Hertugens fremstilling lyder just ikke meget sandsynlig. Man 
har ikke mindste grund til at antage, at han skulde have været 
mindre modtagelig for Mammons fristelser end hertugerne af 
Braunschweig. Paven tog da heller ikke hans beretning for gode 
varer, men befalede biskopperne af Liibeck og Ratzeburg samt 
Marinus selv at kræve pengene tilbage under trusel om bandlys¬ 
ning og interdikt over landet Mecklenburg. Hvad følgen heraf 
har været, er næppe kendt. Sandsynligheden taler for, at de 
pavelige buller udrettede lige så lidt overfor Mecklenburg som 
overfor Braunschweig*). . 

Hvor meget så end Marinus eller rettere sagt det pavelige 
kammer havde mistet, så havde det alligevel grund til at være 
tilfreds med ham. 1463—64 modtog kammeret fra ham i alt en 
så stor sum som 7773 gylden, betydeligt over 15,000 lybske 
mark. Alle pengene indbetaltes gennem firmaet Rucellai i Lii- 
beck 2 ). — Når hertil kommer de summer, som kong Kristiern 
og hertugerne af Braunschweig og Mecklenburg tilvendte sig, 
løber hele summen op til c. 15,000 rhingylden eller c. 32,000 
mark. Dertil kommer endelig lønnen for Marcellus og Jacobus, 
deres 12 ledsagere og^alle underkollektorerne. — Selv om man 


*) Grautoff II, 270—71. Chron. Slav., 239—40. Utr. pavebrev af 8. marts 
1464. De lybske krøniker opgiver summen, der gik tabt, til 4240, pavebrevet 
til 3243 rhingylden. — Liib. Urkundenbuch X, nr. 423. 

2 ) Nemlig 2. april 1463 5445 gylden, 31. jan. 1464 218 gylden, 24. juli 
samme år 2110 gylden. 

ikke tager hensyn til den sidste sum, vil man se, at Marinus i 
løbet af 3 år har kunnet samle c. 750,000 frcs., væsentlig i det 
forholdsvis fattige Sverige. 

Først på året 1464 finder man atter Marinus i Norden, da 
han i Borgholm på Øland udsteder et afladsbrev 1 ). Men han 
må vel her have erfaret, at kongen påny var forbitret på ham, 
fordi han efter dennes sigende havde brudt sit løfte og bortført 
en mængde penge fra landet uden at give kongen hans del. 
Marinus flygtede til Polen. Kongen udstedte et åbent brev imod 
ham, hvori han brugte sine sædvanlige kraftige udtryk og sagde, 
at Marinus var draget bort »som en tyv og røver«. Han gav 
derfor sin udsending fuldmagt til at lægge beslag på alle Mari¬ 
nus’ ejendele overalt, hvor han kunde få fat på dem. Tillige 
siger han, at paven (Paul II) i et brev til ham havde udtrykt 
sig på lignende måde 2 ). For kongen måtte det særlig nu, da 
Sverige var i fuldt oprør, være ubehageligt at undvære de penge, 
Marinus havde lovet ham. 

Ulykkerne styrtede nu ind over den arme Marinus fra alle 
sider. Kong Kasimir af Polen arresterede ham og »plukkede 
ham for mange skatte«. Og samtidig var han, som kongens 
ovenfor anførte brev viser, faldet i unåde ved kurien. 12. febr. 
1465 udstedte paven en bulle til Albertus de Gaji, domkustos i 
Gnesen. Heri siges det, at Marinus ganske vist havde fået mange 
penge ind fra de nordiske lande, men at han ikke havde aflagt 
noget endeligt regnskab over sine indsamlinger i dem, skønt han 
nu var borte fra Norden og opholdt sig i Polen. Albertus 
fik derfor ordre til at fængsle Marinus og hans følge samt kon¬ 
fiskere alt, hvad denne havde indsamlet. Pengene skulde han 
overgive til firmaet Rucellai i Liibeck eller Muller i Krakau 
og sammen med én af kuriens embedsmænd, der blev sendt op 
for at hjælpe ham, skulde han se at få rede på alle Marinus' 
pengeforhold 3 ). 


«) Dipi. Norv. XVI, 237 f. 

*) S. R. D. VIII, 422. Må høre til slutningen af 1464. 
8 ) Utr. pavebrev. 

Både kong Kristiern og paven vilde altså have fat på Marinus’ 
ejendele. Først på året 1465 mødtes da i Liibeck den danske 
udsending, kongens læge Engelbert Korner, med dekanen i Ham¬ 
burg Henrik Pomert, der var pavens repræsentant. Den sidste 
kom først og lagde beslag på, hvad han fandt, men efter for¬ 
handlinger med Korner, som hævdede, at hans herres krav var 
ubestrideligt, fordi han ikke havde fået den ham lovede del af 
udbyttet, trådte Pomert tilbage. Korner henvendte sig derpå til 
rådmanden Johan Hertze, der opbevarede afladshandlerens ejen¬ 
dele. De så’ meget lovende ud, to lukkede skibskister, men hele 
indholdet vurderedes kun til 400 lybske mark. En del bøger, 
der fandtes i kisterne, skænkede kongen senere til Korner som 
afdrag på dennes tilgodehavende løn. Kongen gav kvittering for 
modtagelsen af denne temmelig ringe sum, der var så meget 
mindre end det, som Marinus lykkelig havde fået sendt til Rom, 
og lovede Hertze, at han skulde blive holdt skadesløs, om nogen 
senere vilde rette tiltale mod ham, fordi han havde udleveret 
pengene. 

Samtidig gik det galt med en anden pengesum på 330 rhin- 
gylden, hvorfor Marinus i Reval havde tilkøbt sig en vexel på 
en købmand i Liibeck. Den sidste udbetalte den til kongens 
udsending Marquard v. Rene. Da Marinus to år efter (1467) 
kom tilbage til Liibeck for at få fat på noget af det, han havde 
stående der og i Liineburg, forefandt han kun kvitteringer, og 
med dem måtte han lade sig nøje. Først ti år senere, da Mari¬ 
nus’ stilling var helt forandret, lykkedes det ham at få 300 mark 
hos Johan Hertzes arvinger*). — Marinus’ skæbne i Paul IFs 
sidste år er ukendt. 

1464 havde der fra pavestolens side været nye forsøg på at 
drage i al fald folk fra hertugdømmerne med på korstog. I Lii- 
beck optrådte Hieronymus Landus, ærkebiskop af Kreta, som 
afladsprædikant, vistnok først på året. Den gamle pave (Pius II) 
vilde personlig lede korstoget og begav sig til Ancona, hvorfra 

l ) Liib. Urkundenbuch X, nr. 584, 596; XI, nr. 227, 332. Pauli, Lu- 
beckische Zustånde II, 88. Chron. Slav., 251, 261. Grautoff II, 282 f., 300 f. 

hans flåde skulde løbe ud. Det var noget så sjældent at se en 
pave som fører mod Tyrkerne, at mange mennesker strømmede 
til Ancona fra alle verdens lande. Fra Liibeck alene skal der 
have været over 2000, og de tog store summer med sig 
fra staden. Men denne sværm af uøvede og dårligt rustede 
korsfarere blev til stort besvær for paven. Landus fik det hværv 
at bevæge de fleste af dem til at vende om, og da paven snart 
efter selv døde, blev alle planerne til intet. De lybske krønike¬ 
skrivere er meget forbitrede over den behandling, der vederfores 
alle de stakkels mennesker, der var rejst ud i god tro og nu 
måtte vende hjem, fattige og med uforrettet sag 1 ). 

Endnu et par dage efter pavens død skrev Carvajal, én af de 
kardinaler, for hvem korstoget spillede den største rolle, til bi¬ 
kop Claus Wulf af Slesvig og gav ham tilladelse til at love 
alle dem, der forberedte sig til toget mod Tyrkerne, samme af¬ 
lad som dem, der virkelig deltog deri 2 ). Men om Carvajal har 
håbet på, at korstoget trods pavens død endnu skulde komme i 
stand, så blev han skuffet. Paul II lod ganske vist ikke krigen 
mod Tyrkerne helt ude af tankerne, men viste dog langtfra den 
samme energi som sin formand. I hele hans regeringstid op¬ 
trådte der ingen korstogsprædikanter i de nordiske lande. 


*) Grautoff II, 273—75. Chron. Slav., 243. Pastor II, 246—47. 
2 ) Reg. 4217. 

Kristiern I og Sixtus IV (1471—81). 


1471 døde den livsglade og magelige Paul II og blev efter¬ 
fulgt af en meget betydeligere mand, franciskaneren Sixtus IV. 
Denne hårde og energiske pave tog atter med iver fat på be¬ 
stræbelserne for at samle de kristne fyrster til korstog. Han op¬ 
nåede virkelig også ved egne kræfter nogle resultater overfor 
Tyikerne. Og henimod slutningen af året 1471 udstedte paven 
en højtidelig bulle, hvori han opfordrede kristenheden til fælles 
forsvar, samtidig med, at han udsendte fem kardinaler som »le- 
gati de latere« for at prædike korstog 1 ). 

Det står i nøje forbindelse hermed, at Marinus atter kom i 
gunst ved pavehoffet. Han havde jo vist sig som en dygtig af¬ 
ladsprædikant, og hans hjælp kunde ikke undværes. På den 
sidste dag i 1471 2 ) blev han derfor igen udnævnt til nuntius og 
kollektor i kong Kristierns lande samt dele af Nordtyskland og 
Østersølandene. Paven udtalte sig meget anerkendende om hans 
tidligere virksomhed, »han var optrådt med stor omsigt og tro¬ 
skab, og hans klogskabs duft var paven kær«. Derfor bliver da 
også alle tidligere afladshandlere, deriblandt den før nævnte Hen¬ 
rik Pomert, der havde hørt til Marinus’ uvenner, tilbagekaldt; 
Marinus skulde affbrdre dem regnskab og modtage, hvad de 
havde indsamlet. 

I velformede breve, hvis sprog kunde tjene som mønster 


J ) Pastor II, 415 ff. 

2 ) Dipi. Norv. VI, 603 ff. Utr. pavebreve af 12. jan. 1472. 

på humanismens veltalenhed, deklamerer paven mod Tyrkerne, 
hvis grusomhed skildres med levende farver, og som naturligvis 
sammenstilles med barbariske oldtidsfolk. Pavens forgængere 
havde som gode hyrder på enhver måde bestræbt sig for at 
skærme fårene mod ulvene, Paul II havde således af sit skat¬ 
kammer brugt 200,000 gylden til at hjælpe Skanderbeg, despo¬ 
ten på Morea og andre af kristenhedens forkæmpere, men det 
forslog ikke, da Tyrkerne nu var trængt stærkt frem i Albanien 
og Eubøa, og paven måtte derfor påkalde de troendes bistand. 

Der blev da påny pålagt en korstogstiende. Den skulde 
hvile på alle gejstlige indtægter efter deres virkelige værdi, selv 
for de beneficier, som kardinalerne sad inde med, men i mod¬ 
sætning til tienderne i 14. årh. kom den kun til at gælde for 
ét år. Alle tiendefritagelser blev ophævede, og de, der vægrede 
sig ved at betale eller støtte nuntien i hans arbejde, kunde blive 
bandlyste og miste deres embeder. Der blev kun gjort und¬ 
tagelse overfor johannitterne, der jo selv forsvarede kristenheden 
mod Tyrkerne. 

Foruden at pålægge disse afgifter appellerede paven ligesom 
sine forgængere til de troendes gavmildhed og gav dem, der 
betalte et bestemt bidrag ( 1 / 2 —5 kammergylden), tilladelse til at 
vælge skriftefader, der i de fleste, også de såkaldte pavelige til¬ 
fælde, kunde give dem absolution. Marinus skulde opkræve 
både disse frivillige og tvungne afgifter og tillige annater, Peters- 
penge og kuriens øvrige tilgodehavende og gå skarpt frem mod 
alle de ugudelige mennesker, der drog rundt i forskellige lande 
og prædikede en aflad, der forlængst var tilbagekaldt. Han blev 
naturligvis forsynet med de sædvanlige pas — for sig og 12 
ledsagere — og instruxer, der ikke i nogen henseende afviger 
fra dem, som han fik på Calixtus III’s tid. 

Det skulde synes at være en stor hindring for Marinus under 
hans arbejde i kong Kristierns lande, at han tidligere var bleven 
jaget bort af denne som »tyv og røver«. Paven foretager derfor 
et betydningsfuldt skridt for at forsone ham med kongen, idet 
han erklærer, at kongen har berettet om de hyppige overfald, 
som hans riger er genstand for fra skismatikere og vantro, der 

går grusomt frem med drab, rov og brand. Paven, som skal 
beskytte de troende mod de vantro, hvor han kan, giver derfor 
Marinus tilladelse til at udbetale til kongen eller dennes tillids- 
mænd en fuld halvdel af indsamlingens udbytje, for at pengene 
kan hjælpe ham til at forsvare sine lande mod de vantro. 

Denne usædvanlige rundhåndethed fra pavens side måtte 
mere end noget andet bidrage til at stemme kongen blidt 
mod afladshandleren. Fra slutningen af 1473 har man da også 
vidnesbyrd om, at Marinus optrådte i den danske konges lande, 
ganske vist i Holsten 1 ). Og i 1474 fik Marinus både fra pave¬ 
lig og kongelig side vidnesbyrd om stor tillid. Paven udstedte 
1. febr. en bulle 2 ), hvori han erklærede, at han ganske vist i be¬ 
tragtning af det kommende jubelår (1475) havde suspenderet al 
anden plenaraflad, men da man havde meddelt ham, hvor ud¬ 
mærket den aflad virkede, som Marinus prædikede, skulde denne 
ikke rammes af suspensionen, men fremdeles gælde i sin fulde 
udstrækning. 

Et endnu smukkere vidnesbyrd om tillid fik Marinus fra kon¬ 
gen under dennes ophold i Rom. Efter Kristierns ønske ud¬ 
stedte Sixtus IV en bulle 3 ) om reform af klostrene i Danmark. 
Paven erklærer, at han har hørt, at der i kongens lande var 
mange klostre og fromme steder, hvor den regulære observans 
en tid var bleven overholdt af kanniker, munke og nonner. Nu 
var imidlertid den tidligere varme kølnet, og den gamle måde at 
leve på var bleven opgivet. Tilmed havde paven med sorg er¬ 
faret, at man nogle steder førte et løsagtigt liv, og at gejstlige 
til forargelse for menigmand offentlig levede sammen med kon¬ 
kubiner. Efter kongens opfordring befalede paven derfor Mari¬ 
nus, at han sammen med nogle ordensgejstlige skulde visitere 
alle klostre i kongens riger. Med biskoppernes hjælp skulde han 
derefter foretage den nødvendige reform af disse på hoved og 
lemmer. Marinus skulde have magt til at holde forhør angående 


*) Afladsbrev for Cismer kloster, udstedt i dette 24. sept. 1473 (L. Dipi.). 
2 ) Dipi. Norv. VI, 615 f. 

8 ) Utr. pavebrev af 13. april 1474. 


Digitized by 


Google 



7 « 


alle klosterforstanderes og medlemmers liv og straffe de skyldige. 
Han skulde kunne berøve abbederne deres stillinger og genind¬ 
føre den gamle observans. Imidlertid skulde han stadig arbejde 
sammen med biskopperne, og hvor der i et kloster fandtes kon¬ 
kubiner, skulde vedkommende biskop have strafferet. 

Det var en stor myndighed, der således tilfaldt Marinus, 
næsten som om han var legatus de latere. Om han i nogen 
særlig grad har benyttet sig af den, er vistnok ukendt. Kun i 
et ganske enkelt tilfælde nævnes hans navn sammen med reform 
eller grundlæggelse af klostre, nemlig da Frederik Barsebek vilde 
oprette et karteuserkloster på sin ejendom Elvedgård 1 ). Men i 
al fald måtte han nu, støttet både af kongen og paven, være så 
mægtig en mand, at man ikke turde vægre sig ved at opfylde 
hans forlangender. 

Han optræder da også i de tre år, i hvilke han opholdt sig i 
Danmark og dets nabolande, alle vegne med stort overmod. Et 
grundigt had pådrog han sig allerede nu fra universiteterne i 
Rostock og Greifswalde. Han erklærede overfor sognepræsten, 
guardianen og rådet i Kiel, at de ufortøvet havde at aflevere til 
hans udsending, Antonius Benedicti fra Fregeno, en stor kiste 
med penge, der var indsamlede i anledning af korstoget mod Hus¬ 
siterne 2 ). Overordentlig betegnende for ham er særlig de breve 3 ), 
som han udvexlede med domkapitlet i Ribe, hvilket han (13. 
dec. 1474) gjorde bebrejdelser, fordi det ikke havde villet prædike 
den aflad, han forkyndte. Han befaler nu i strænge ord, at 
denne forkyndelse skal finde sted, og benytter samtidig lejlig¬ 
heden til at rose sin aflad i høj grad og stille den over den, der 
blev givet i jubelåret (1475). Han kunde nemlig give aflad to 
gange i et menneskes levetid, jubelåret kun én gang. — Da 
kapitlet atter gjorde vanskeligheder, fordi det formodede, at den 


*) Utr. pavebrev af 13. dec. 1475. 

*) Westphalen IV, 3322 f. — Marinus havde i brevet af 1. febr. 1474 fået 
ordre til at indkræve disse penge, der må være indsamlede i anledning af en 
bulle af 1469 mod Georg Podiebrad (Chron. Slav., 271). 

8 ) Terpager, 96—100. Kinch I, 375—77. 

Marinus tilståede aflad var suspenderet ved jubelafladen, svarede 
denne i et nyt brev af 20. dec. Han henviser heri til den pave¬ 
lige bevilling af i.febr. 1474, der havde undtaget hans aflad alene 
fra suspension, og opfordrede atter indtrængende kapitlet til at 
lade afladen forkynde fra prædikestolene. Og påny betonede 
han sin egen aflads fortrinlighed. »Afladshandelen fremtræder 
unægtelig her omtrent i den værste skikkelse«. 

Marinus’ rejse strakte sig til alle dele af Danmark. Efter at 
han havde tilbragt slutningen af året 1473 og begyndelsen af 
næste år i Mecklenburg, træffes han 13. dec. 1474 i Haderslev, 
20. dec. i Odense, hvorfra han i febr. 1475 vilde komme til 
Ribe. Maj 1475 var han i Grenå, okt. samme år i Roskilde, 
hvor han udstedte afladsbreve til Agnete og Clara nonneklostre. 
I sept. 1476 træffes han i Væ i Skåne, og det sidste spor af 
hans afladsprædiken er endelig et brev, som han fra et unævnt 
sted har udstedt for Kirstine Asmundsdatter 12. dec. 1476 , ). 

Det pekuniære udbytte af Marinus’ anden rejse i Norden 
blev ikke så stort som af den første. Danmark er i det hele 
i løbet af 15. årh. sluppet meget billigere fra de pavelige 
afladshandlere end Sverige. I alt modtog kammeret fra ham, 
hvis de pavelige regnskabsbøger da er fuldstændig bevarede, 
henimod 3500 gylden i tiden fra marts 1474 til nov. 1477 2 ). Efter 
overenskomsten med ham må man antage, at kongen har fået 
mindst det samme beløb, og beregner man dernæst de sandsyn¬ 
lige driftsomkostninger til ca. 3000 gylden, har Marinus i Dan¬ 
mark og dets nabolande opkrævet c. 1 / 2 miil. frcs. Denne sum 
er ikke stor, hverken i forhold til, hvad der kom ind fra Dan¬ 
mark i 14. årh., eller til, hvad han tidligere havde opkrævet i 
Sverige. Dog var han ubetinget den dygtigste af de afladskræm¬ 
mere, der i det nævnte tidsrum optrådte i Norden. 

1477 drog Marinus tilbage til Rom. På vejen opholdt han 
sig, som ovenfor nævnt, atter i Lubeck, hvor det lykkedes ham 
at få en del af de penge, som han før havde mistet. Han var 


*) Breve i L. Dipi. — Arnemagn. Dipi. V, 17. 

2 ) Utr. pavebreve af 11. marts 1474, 8. febr. og 13. nov. 1475, 18. aug. 
1476, nov. 1477. 

nu ikke mere den forfulgte og efterstræbte mand, men i høj 
gunst hos konge og pave. 

Aug. 1478 var han atter i Rom, denne gang som Kristierns 
sendebud. Sikkert nok skulde han forsøge at virke for at skaffe 
kongen ret over for hans oprørske undersåtter i Sverige. Ved 
kongens indflydelse fik han lov til at forene flere ellers ufor¬ 
enelige embeder. Han må endvidere have fået et kanonikat i 
Strengnås, og han kaldes både klærk ved det pavelige kammer, 
pavelig notar og professor i teologi. I nov. opnåede han den 
egentlige løn for sin virksomhed, i det han blev provideret med 
bispestolen i Kamin, et embede, der stod direkte under Rom og 
var taxeret til 2000 gylden i servispenge, altså særdeles ind¬ 
bringende 1 ). 

Marinus var i Rom endnu i den første halvdel af 1479. 
Man hører noget nærmere om ham gennem de svenske sende¬ 
bud, der opholdt sig ved kurien for at virke for kanonisationen 
af Katarina, den hellige Brigittas datter. Udsendingene havde i 
begyndelsen tillid til Marinus, om de end gjorde sig klart, at 
han ikke handlede af uegennyttige grunde. Senere erfarede de, 
at han havde udvirket meget ved kurien til Sveriges skade. De 
troede da, at hans tunge var glat, men at han ikke mente, hvad 
han sagde 2 ). 

De svenskes mistanke til Marinus var vel grundet, thi i 
juni 1479 blev han udnævnt til nuntius for Norden med myn¬ 
dighed som legatus de latere. Hans egentlige instrux er næppe 
bevaret, men af senere breve ser man, at han skulde afgøre alle 
svævende stridigheder mellem Danmark og Sverige. Motiverin¬ 
gen til, at netop han skulde overtage dette vanskelige hværv, 
var, at han var biskop i et nærliggende stift og antoges at være 
lige venlig sindet mod begge parter. Imidlertid er det klart, at 
paven må have vidst, i hvor nært forhold Marinus stod til kong 
Kristiern. Hans udnævnelse til legat var derfor en betydelig sejr 
for denne. 


*) Utr. pavebreve af aug- 1478. Eubel II. 
* 2 ) Svensk hist. Tidskr. II, 233 — 35. 

For at give Marinus mere anseelse udstyrede paven ham (20. 
juni 1479) med en stor mængde rettigheder, sådanne som ellers 
kun plejede at gives til virkelige legati de lat^re. 60 personer 
kunde han give dispensation for ægteskab i forbudte grader. Han 
måtte tilstå 25 adelige eller rådsherrer ret til at have rejsealter 
og udnævne 30 notarer. Den vigtigste rettighed var, at han 
måtte besætte 30 beneficier, der dog ikke måtte høre til de 
højeste i domkirker eller kollegiatkirker, heller ikke være mere 
end 50 gylden værd eller være underlagte pavestolens besættelse 
i følge en almindelig reservation. Tilfældigvis véd man, at han 
også gjorde brug af denne sidste ret 1 ). 

Efter midsommer 1479 drog så Marinus, udstyret med denne 
store myndighed og med støtte af kong Kristiern og mark¬ 
greverne af Brandenburg, afsted for at tage sit stift i besiddelse. 
Men i forvejen var der i Kamin en postuleret biskop Ludvig af 
Eberstein, der i 8 år faktisk havde siddet inde med bispestolens 
ejendomme. Det kostede mange vanskeligheder, inden det lyk¬ 
kedes Marinus at få denne til at træde tilbage og selv opnå 
anerkendelse af hertugen af Pommern, stæderne og gejstligheden. 
Og da han forsøgte på at pålægge denne en skat som hjælp til 
at betale sine servispenge, rejste kapitlerne i Kamin og Stettin 
sig imod ham og anklagede ham overfor paven for overgreb og 
udsugelse. Under disse forhold kunde Marinus ikke udrette 
meget for sin kongelige ven. Han skrev 31. dec. 1479 fra Kol- 
berg til det svenske rigsråd og stævnede det til sammen med 
det danske i løbet af 40 dage at møde for hans domstol for at 
høre hans kendelse i stridsspørgsmålene. Skrivelsen var affattet 
i en mild, venlig og beskeden tone, men førte ikke til noget 
resultat. Efter lang betænkning gav det svenske rigsråd 21. juli 
1480 et afslående svar. 

Marinus kunde altså ikke være kong Kristiern til nogen vir¬ 
kelig nytte, og det var snarest for selv at søge hjælp, at han be¬ 
søgte kongen i København, hvor han opholdt sig i nov. 1480. 
Stort mere end gode løfter og trøstende ord har han næppe faet 


*) Utr. pavebreve af 20. juni 1479 °g juli 1483. 

af kongen. Tilbagerejsen til sit stift lagde han, formodentlig på 
grund af ishindringer, over Slesvig, hvorfra han i jan. 1481 ud¬ 
stedte et par afladsbreve. Kongens støtte nyttede ham imidlertid 
ikke. Da han 12. marts 1481 opholdt sig i Greifswalde, blev han 
stenet af byens indbyggere på kirkegården, hvor han vel havde 
villet søge tilflugt. En af hans tjenere, der vilde forsvare et pave¬ 
brev, der var slået op på kirkedøren, blev hårdt såret af én af 
disse »djævelens svende«. 

Efter denne hårde medfart drog Marinus atter til Rom for at 
føre proces mod domkapitlet i Kamin, der var gået så vidt, at 
det havde suspenderet ham fra styrelsen af stiftet. I Rom døde 
han året efter (juli 1482) »i sorg og elendighed«, som hans 
uvenner troede. Elendigheden har dog næppe været stor. Nogle 
måneder efter biskoppens død overlod paven hans broder Nantius 
alt, hvad der af Marinus’ efterladenskaber fandtes i et par fæst¬ 
ninger i stifterne Fermo og Spoleto, og hvad han ellers måtte 
have efterladt sig, mod at broderen betalte kurien 1200 kam¬ 
mergylden. Så meget må Marinus i det mindste have efterladt 
sig, og det var ikke nogen ganske ringe sum. Pavens tillid be¬ 
holdt han til det sidste, og i et brev, der er skrevet efter hans 
død, udtaler denne sig i varme ord om hans redelige troskab. — 
I Liibeck glædede man sig over Marinus’ Død og følte sig over¬ 
tydet om, at Fanden havde taget ham 1 ). 

I året 1479, da paven viste kong Kristiern den velvilje at 
lade hans ven Marinus gå som legat til Norden, tildelte han til¬ 
lige to af kongens undersåtter hværv, der næppe var mindre 
betydningsfulde end Marinus’, n. juni blev den svenske fran- 
ciscaner, lektor Knut Jonsson fra Stockholm, sendt som kætter- 
inkvisitor til de nordiske riger. Han skulde i forening med 
biskoppen i vedkommende stift fængsle, dømme og straffe kæt¬ 
terne, om muligt føre dem tilbage til den rette tro. Hvert år 

skulde han indsende beretning om sin virksomhed til det pavelige 

___ * 

*) Brieger, Zeitschr. fur Kirchengesch. XX, 169—70, Wehrmann, Gesch. 
v. Pommern I, 233 ff. Hist. handl. VIII, 41 ff. Rørdam, Kjbhvns. Kirker og 
Kloste, Tillæg 77. Chron. Slav., 335. Grautoff II, 423 f. Kirk. Saml. 4. R. 
VI, 361 (hvor dagen for steningen urigtig angives som 9. febr.). Monumenta 
2. R. II, 485. Utr. pavebrev af 11. jan. 1483. 

kammer, som skulde have trediedelen af de bøder, der kom ind 1 ). 
Det kunde næsten synes, som om man har tænkt sig, at kæt¬ 
terierne ikke var farligere, end at de som regel kunde udsones 
med bøder. Synderlig ondartede har de næppe heller været, og 
der kendes vist slet ikke noget til inkvisitorens virksomhed. 

Et par måneder i forvejen var der udsendt en ny kollektor, 
til hvis person der knytter sig nogen interesse, fordi han i dette 
tidsrum er den eneste danske, der optrådte i denne egenskab. 
Det var en gejstlig fra Odense stift, Jens Mathiesen af den adelige 
slægt Brun. Efter studier i udlandet opholdt hr. Jens sig i en 
længere årrække (i al fald fra 1467) ved kurien, nær knyttet til 
det store helligåndshospital som præst ved dettes kirke. Han var 
i gunst hos paven som »familiaris« hos dennes søster Francheta 
della Rovere og blev pavelig kapellan. Senere kom han ligeledes 
i yndest hos kong Kristiern og blev, formodentlig 1474, udnævnt 
til kongelig kapellan. En del præbender opnaaede han da også, 
kanonikater i København og Viborg og sognekirken i Collignola 
ved Verona, som han dog lod bestyre ved en kapellan. 

Under sit ophold i Rom 1479 fik Marinus denne, som det 
synes, dygtige gejstlige gjort til sin eftermand som kollektor i 
Norden samt ærkestiftet Riga. 16. marts fik hr. Jens sin instrux, 
der gjaldt på ubestemt tid og bl. a. fastsatte, at han hvert andet 
år skulde indsende indberetning om resultatet af indsamlingen. 
Instruxen adskiller sig i øvrigt i ingen henseende fra den, der 
blev givet Marinus. — Sidst i marts fik han pas og anbefalings¬ 
skrivelser gældende for ham og 12 ledsagere, og samtidig aflagde 
han overfor kardinalkammermesteren troskabsed. Han satte alt sit 
gods i pant og lovede under bøde af 500 dukater at føre godt regn¬ 
skab og indsende de indkrævede penge på sikker måde. Beteg¬ 
nende nok er én af kautionisterne Marinus de Fregeno, den 
anden sekretæren ved helligåndsklostret i Rom, Lucianus de Firmo. 

Kun et par år kom Jens Mathiesen til at virke som kollektor. 
Det eneste spor af hans virksomhed i Norden er vistnok et brev, 
udstedt i Oslo 4. marts 1481, hvorved han kvitterer for 150 


*) Utr. pavebrev. 

gylden i Peterspenge, som ærkebiskop Gaute havde ladet indsamle 
i Trondhjem ærkestift. To år senere siges det, at han er død inden¬ 
for sit kollektoris område. Hans embeder blev givet bort af 
paven, og juli 1483 udbetalte hans dødsbo til kammeret 490 
gylden, der udgjorde nettoudbyttet af indsamlingen 1 ). 


Som man vil have set, var det en god modtagelse, der i 
kong Kristierns sidste regeringstid blev de pavelige udsendinge 
til del. Dette tyder på god forståelse og samvirken mellem ham 
og kurien. -Det samme viser sig da også ved undersøgelse af, 
hvad kongen i disse år opnåede af paven. Det er en periode, 
hvor det forbund, der halvt om halvt var bleven afsluttet mel¬ 
lem disse to magthavere omkring 1459, bliver nøje overholdt, 
og hvor kongen ved pavens hjælp får en større indflydelse over 
den danske kirke end nogensinde før. 

Dette fuldtud venlige forhold daterer sig fra Sixtus IV’s tron¬ 
bestigelse, men blev først rigtig fastslået ved kongens store uden¬ 
landsrejse tre år senere. Derved har denne rejse, hvis ydre for¬ 
løb er fremstillet så ofte, at det vil være overflødigt at gentage 
skildringen, ret til at indtage en fremtrædende plads i den danske 
kirkehistorie. 

Ganske vist ikke så stor som den, man tidligere har villet 
tillægge den. Paludan-Miiller vil som bekendt hævde, at rejsens 
hovedbetydning er den, at kongen nu først gik ind paa Wiener- 
konkordatet og til gengæld opnåede betydelige begunstigelser, 
samt at vi stadig som minder om rejsen har Københavns uni¬ 
versitet og helligåndshospital 2 ). Begge påstande er urigtige. 
Wienerkonkordatet var, som tidligere bemærket, anerkendt i Dan¬ 
mark over 14 år før. Universitetets grundlæggelse fastslås ved 
en bulle af 1475, altså året efter kongens besøg, og må sættes 

*) Lindbæk og Stemann, Danske Heliigaandsklostre, 54 ff. — 4. nov. 1482 
betales der Peterspenge fra Strengnås stift til værdi af m mark. Disse penge 
er måske betalt til Jens Mathiesen (Celse, 206). 

2 ) Hist. Tidsskr. 5. R. II, 296 ff, 332 f. 

i forbindelse med dronningens rejse 1 ). Om helligåndshospitalet 
endelig må det bemærkes, at det er rigtigt nok, at kongen be¬ 
søgte pavernes store stiftelse St. Spirit.o in Sassia og følte sig 
meget tiltalt af, hvad han så’ der, men det kan ikke have til¬ 
skyndet ham til at indføre helligåndsordenen i Danmark eller 
omdanne Københavns helligåndshus til et kloster. Ordenen 
havde været kendt i Danmark i 23 år og havde 1474 to klostre 
i landet, Ålborg og Nakskov, og Københavns helligåndshus var 
allerede før rejsen »reformeret« ved hjælp af prior Jens Nielsen 
i Ålborg. Hvad kongens rejse betyder for ordenens historie i 
Danmark, indskrænker sig til, at det ved hans hjælp lykkedes pri¬ 
oren i København, Kristiern Torkildsen, at befri sig for afhængig¬ 
hedsforholdet overfor Ålborg, og at kongen formodentlig ved at 
se det romerske hospital er bleven tilskyndet til i sin hovedstad 
at indføre en lignende omsorg for hittebørnene som den, der 
fandtes i St. Spirito in Sassia 2 ). — Hovedvægten ligger derimod 
på, hvad kongen vilde opnå, og hvad han faktisk opnåede over¬ 
for sine landes gejstlighed. De to ting falder nemlig ingenlunde 
sammen. 

De fordringer, som kongen agtede at stille, er tilstrækkelig 
vel kendte 3 ). De viser, at han vilde dele magten over kirken 
med sin adel. Ingen skal kunne antages til kannik eller nogen 
højere stilling i et kapitel, uden når han er af adel eller doktor og 
fra den provins, hvor kapitlet ligger. Herved må underforstås, 
at adelige og doktorer ligeledes skal have eneret til de danske 
bispestole. Som et led i samme politik må sikkert omdannelsen 
af benediktinerklostret i Odense betragtes. Forandringen vilde 
kunne give adelen adgang til lettere anbringelse af sine yngre 
sønner, og kongen kunde skaffe sig patronatsretten over de digni- 
teter, der skulde oprettes. — Dernæst gentog kongen for sit eget 
vedkommende den gamle velkendte fordring om, at han skulde 
have ret til at præsentere til de danske bispestole, egentlig, som 
som det synes, uden hensyn til kapitlets valg. Af mindre 

*) Hist. Tidsskr. 7. R. III, 506. 

2 ) Lindbæk og Stemann, 54, 100, 156 f. 

8 ) Hist. Tidsskr. 5. R. II, 287—89. 

betydning er det, at han påtaler det misbrug ved udøvelsen af 
Wienerkonkordatet, at paven tiltager sig otte måneder og kun vil 
unde de ordinære myndigheder fire, i steden for at parterne 
skulde dele lige. 

Af disse ønsker fik kongen egentlig kun ét bevilget, omdan¬ 
nelsen af Odense kloster. Paven kunde og vilde ikke give adelen 
eneret til pladserne indenfor kapitlerne efter hele den demokratiske 
tankegang, der altid har været rådende i den katolske kirke. 
Heller ikke faktisk er dette krav bleven opfyldt. Ganske vist, 
det var og havde længe været en stor anbefaling for at opnå en 
stilling indenfor et kapitel, om man kunde rose sig af at være 
af »adelig eller ridderlig slægt på begge sider«, som det så ofte 
fremhæves i supplikerne, men uadelige vedblev at have adgang 
til kapitlerne, hvor der stadig fandtes en del, og nåede endogså 
op til at blive biskopper, hvilket f. ex. gælder om så fremragende 
gejstlige som Birger Gunnersen og Jens Andersen. Heller ikke kon¬ 
gernes præsentationsret blev nu så lidt som nogensinde tidligere 
eller senere (en undtagelse er det tidligere nævnte brev om Sles¬ 
vig bispestol 1494) indrømmet, og der kendes næppe heller fra 
tiden før 1513 tilfælde, hvor kongerne påberåber sig nogen ret 
til bispestolene. Deres, anbefalinger er altid henstillinger, ikke 
indstillinger. 

Kongen fik imidlertid i stedet en anden vigtig indrømmelse, 
der var så meget værd, at den næsten kunde opveje alle rejsens 
store bekostninger. 22. april 1474*) gav paven ham ret til at 
præsentere kandidater til 16 digniteter i de nordiske riger. Af 
disse var de 8 svenske. De andre 8, der alle var danske, var 
provstierne i Lund og Slesvig, dekanaterne i Roskilde og Kø¬ 
benhavn og arkidiakonaterne i Århus og Ribe, der alle var de 
højeste embeder næst efter biskoppernes, endvidere dekanatet i 
Lund og provstiet i Roskilde. Denne bevilling blev givet uden 
forbehold, thi det kan ikke siges at være urimeligt, at de præ¬ 
senterede inden fire måneder skulde give meddelelse til paven, 


*) Dipi. Chr. I, 300—01. Oversat af Pal.-Muller i Hist. Tidsskr. 5 R. II, 
297-99. 

eller at der skulde søges ny provision, hvis embedet i forvejen 
med urette skulde være reserveret en anden, ligeså lidt som der 
deri, som Paludan-Muller antager, kan ligge nogen fælde. Men 
naturligvis, intet nok så bindende løfte kunde hindre, at en føl¬ 
gende pave eller selv den samme tog bevillingen tilbage. Paven 
står efter den katolske kirkeret over alle love og alle løfter. 

Om bevillingen skulde få betydning, kom ganske an på den 
energi, hvormed kongerne vilde gøre den gældende. Her er der 
imidlertid en iøjnefaldende forskel på bevillingens to dele. Den 
del, der vedrørte Sverige, synes kongerne i al fald indtil 1513 
slet ikke at have gjort forsøg på at hævde. Tanken må dog vel 
fra Kristiern Fs side have været, at han ved pavens hjælp vilde 
søge at få danskvenlige mænd ind på de svenske kapitlers ypperste 
pladser eller i al fald forvolde pladsernes svenske indehavere så 
mange processer ved pavehoffet, at disse muligvis kunde blive 
lidt mere tilbøjelige til fornyelse af unionen. Men det synes 
virkelig, at denne tanke, der fra kongens standpunkt må kaldes 
sund og forstandig, er falden død til jorden 1 ). 

Ganske modsat gik det med bevillingens anden halvdel. Den 
gav, som ovenfor bemærket, kongen ret til at besætte de højeste 
embeder i 6 af rigets kapitler samt de to næsthøjeste embeder i 
Lund og Roskilde kapitler. I forvejen havde kongen patronatsret 
over provstiet i Børglum og over et par af embederne i det for 
ikke mange år siden oprettede domkapitel i Viborg; ved omdan¬ 
nelsen af Odense kloster til domkapitel fik han tillige retten til 
at besætte flere embeder der. Havde kongerne først på dette 
ene punkt fået mulighed for at bryde kapitlernes ring, vilde de 
med naturnødvendighed efterhånden fuldstændig kunne beherske 
dem og dermed bispevalgene. At det virkelig gik således, vil 
senere blive påvist. Fuldt så let, som man før har antaget, var 
det vel ikke. Gang efter gang blev bevillingen krænket fra pavens 
side ved indtrængen af udlændinge, ofte også ved anstrængelser 

*) Det vilde være umagen værd, om man fra svensk side optog en nøje 
undersøgelse af, om den ovenfor nævnte sætning er rigtig. Mine undersøgelser 
er på dette punkt for lidt begrundede til, at jeg kan udtale mig med fuld sik¬ 
kerhed. 

fra de danske fribytternaturer, der opholdt sig ved kurien. Men 
ved kong Hans’ død stod kronen alligevel som sejrherre. 

I nær forbindelse hermed står det, at kongen fik fornyet sin 
ret til at præsentere til provstiet i Hamburgs domkapitel 1 ). Der 
er træk nok den følgende tid, der viser, at kongen både for¬ 
fulgte og nåede sin hensigt at gøre sig dette kapitel underdanigt. 

De andre bevillinger og indrømmelser, som kongen opnåede, 
var af mindre betydning, hvor talrige de så end var. Megen vægt 
har han øjensynlig selv lagt på de buller, der vedrørte hans ynd- 
lingsstiftelse, kapellet og broderskabet i Roskilde. Først nu gav 
paven sin stadfæstelse herpå og knyttede dertil store nye aflads¬ 
rettigheder både for kongen og for 50 medlemmer af hans bro¬ 
derskab. Afladen er dog ikke saa stor for medlemmerne som 
for kongefamilien; denne fik aflad to gange selv i tilfælde, der 
var reserverede pavestolen, medlemmerne kun i dødsstunden og 
for ikke reserverede tilfælde 2 ). Noget senere suppleredes den 
række buller, som kongen havde opnået for sit broderskab, med 
én, der gav medlemmerne tilladelse til at vælge skriftefader og 
en anden, der flyttede en afladsbevilling til en anden dag 3 ). 

For Lunde stift var kongens rejse af megen betydning. Det 
var to år i forvejen bleven tildelt dronningens søstersøn, kardinal 
Gonzaga, men kongen ønskede, at denne skulde resignere til 
fordel for kapitlets og hans egen kandidat, Jens Brostrup. Kar¬ 
dinalen viste ham da også den elskværdighed at trække sig til¬ 
bage mod en afståelsessum, som ganske vist aldrig blev betalt 4 ). 
Frænderne var de bedste venner, og, som tidligere omtalt, blev 
kardinalen »protektor« for Danmark, et udtryk, som man dog 
næppe skal lægge for stor vægt på. 

Lunds domkirke opnåede tillige stadfæstelse af sine privilegier 
og et afladsbrev, det samme var tilfældet med Roskilde domkirke, 
medens Københavns Fruekirke og helligåndskloster, Maribo kloster 

*) Jensen, Kirchengesch. II, 343 ff. 

2 ) Dipi. Chr. 1 , 295 ff. Refereret i Hist. Tidsskr. 5. R. II, 300 ff. 

8 ) Dipi. Chr. I, 338 f. Suhms Saml. I, 1, 66 f. Utr. pavebrev af 19. 
juni 1475. 

4 ) Hist. Tidsskr. 7. R. III, 487 ff. 

og Slesvig domkirke fik afladsbreve. Endvidere udstedte paven 
en mængde provisionsbuller på anbefaling af kongen. Ikke 
mindre end 54 gejstlige fik ventebreve, der blev regnet tilbage 
til at gælde fra 1. jan. 1472 1 ). Størstedelen af disse gejstlige 
var tyske og stod vel snarere i forbindelse med hans ledsagere, 
hertugen af Lauenburg og greven af Barby, end med ham. 

Der er grund til at omtale endnu nogle buller af mere inter¬ 
esse. Den, der vedrører den klosterreform, som Marinus de 
Fregeno skulde udføre, er tidligere omtalt. Overfor sine kredi¬ 
torer i Slesvig og Holsten opnåede kongen en bulle*) af i.juli, 
hvormed hans mening i al fald tydelig nok var at få en stor 
nedsættelse af sin gæld, selv om bullen måske ingen praktisk 
betydning fik 3 ). Det er betegnende, at han lod bullen blive 
udstedt et par måneder efter sin afrejse, og at han fik indsat 
som exekutorer, ikke de rette vedkommende kirkelige myndig¬ 
heder, biskopperne af Slesvig og Liibeck, men derimod ærke¬ 
bispen af Magdeburg og provsten i Havelberg, lige modsat sine 
sædvanlige bestræbelser for at holde alle retssager indenfor lan¬ 
dets grænser. 

En anden bevilling viser på en interessant måde, at kongen, 
skønt der kun var gået tre år siden hans store nederlag på 
Brunkeberg, var forsonlig stemt mod Svenskerne. Vi har tid¬ 
ligere omtalt den rolle, som Brigittas hospital i Rom spillede 
som midtpunkt for de svenske intriger. Der er ingen grund til 
at antage, at den daværende forstander, Peter Henrikson, var 
mere venlig sindet mod Danmark end hans forgængere. Allige¬ 
vel opnåede kong Kristiern et par betydningsfulde bevillinger 
for ham. Peter havde ved vådeskud i sin ungdom dræbt en 
mand og var derfor ude af stand til at udføre kirkelige for¬ 
retninger. Kongen havde imidlertid det ønske, at forstanderen 
skulde være skriftefader for alle de nordiske pilgrimme og 


*) Utr. pavebreve af april 1474. 

2 ) Dipi. Chr. I, 306—10. Refereret af Pal.-Muller i Hist. Tidsskr. 5. R. 
II, 302—04 

8 ) Jvfr. Arup i Hist. Tidsskr. 7 R. IV, 318 ff. 

følgelig indvies til præst, og paven gik beredvillig ind her¬ 
på 1 ). Denne elskværdige holdning overfor Sverige står i stærk 
modsætning til den politik, der blev indledet året efter under 
dronningens besøg. 

Dronning Dorotheas rejse til Rom 1475 2 ) danner et supple¬ 
ment til kongens. Den har ingenlunde den samme betydning 
for Danmarks kirkehistorie, dens mål var heller ikke som for 
kongens rejse politisk eller kirkepolitisk. Den er derimod i 
første linje en pilgrimsrejse, hvor Dorothea vil opnå jubelårets 
aflad. Hvad der blev udrettet på den, er dog af tilstrækkelig 
interesse til, at den fortjener at huskes. For eftertiden fik det 
størst betydning, at hun udvirkede den bulle, der gav tilladelse 
til at grundlægge universitetet. Det er lidet sandsynligt, at tan¬ 
ken derom skulde have været fremme under kongens besøg. 
Rimeligere er det, ar denne har givet sin hustru de fornødne 
instruxer i så henseende, medens han var i Køln, og hun 
ventede ved rigets sydgrænse. Nogen forbindelse med denne 
Kølnerrejse turde det vel også have, at de fleste af universitetets 
første lærere var fra Køln, der i det hele blev den københavnske 
stiftelses forbillede. 

For samtiden skulde det komme til at spille den største 
rolle, at dronningen på rejsen opnåede to buller, der danner ud¬ 
gangspunktet for den lange proces, der blev ført ved pavehoffet 
mellem hende og Sten Sture om hendes svenske livgeding. 
Den ene var rettet til ærkebisperne af Lund, Magdeburg og 
Ragusa 3 ) og befalede dem at gå frem mod enhver, der for¬ 
holdt dronningen hendes ejendom. Den er holdt i stor al¬ 
mindelighed og giver ikke noget bestemt bevis for, at den sær¬ 
lig skulde bruges imod Sten Sture. I den anden bulle, der er 


*) Utr. pavebrev af 26. april 1474. 

2 ) Hist. Tidsskr. 7 R. III, 496 ff. 

8 ) Dipi. Norv. VI, 620. — Styffe (IV, indl. 79) har ingen ret til at for¬ 
andre Ragusa til Riga. Ærkebispen af Ragusa, Johannes Veneris, var ansat i 
det pavelige kancelli. Det var fast regel, at den ene af de tre exekutorer ud¬ 
nævntes af kurien, og denne ene er som regel en »kurtisan«. 

rettet til ærkebispen af Magdeburg alene, nævnes Sten Sture 
derimod udtrykkelig. Med energi blev denne sag dog først op¬ 
taget fra dronningens side et par år senere. 

I de år, der endnu var tilbage af kong Kristierns regering, 
bevaredes og befæstedes det venlige forhold til kurien. Kardi¬ 
nalen af Mantova vedblev stadig at tage sig af de danske sager x ) 
og gjorde sine slægtninge så mange tjenester, at dronning 
Dronning Dorothea fandt grund til at mindes ham i forskellige 
af de sjælemesser for sin slægt, som hun siden indstiftede. I 
det væsentlige opnåede kongen, hvad han ønskede. Af bevil¬ 
lingerne for disse år ligger der mest vægt på, hvad han nåede 
overfor Hamburg mod syd og Sverige mod nord. 

I syd havde kongen på flere måder bestræbt sig for at styrke 
sin magt. At han søgte at skaffe sig besættelsesretten af dom¬ 
provstiet i Hamburg, peger i samme retning, som at han havde 
ladet kejseren tildele sig Ditmarsken. I begge bestræbelser var 
hans naturlige modstander ærkebispen af Bremen, Henrik af 
Schwarzburg, under hvem Hamburgs domkapitel lød, og som 
fra gammel tid havde beskyttelsesret overfor Ditmarsken. Den 
strid mellem ærkebispen og kongen, der i disse år gik for sig 
ved pavehoffet, blev delvis afgjort til kongens fordel. Fuld¬ 
stændigt held havde denne med sig overfor domkapitlet. 29. 
jan. 1476 udstedte paven efter kongens ønske en bulle, hvorved 
det blev forbudt fraværende kanniker i Hamburg at modtage 
noget udbytte af deres præbender, for at ikke deres ophold på 
fremmede steder skulde skade deres egen domkirke. Medens 
denne bulle, der for resten strider ganske mod den adfærd, som 
kongerne viste overfor de danske domkapitler, i sig selv måtte 
være gavnlig og næppe kan være rettet mod ærkebispen, er det 
modsatte tilfældet med en supplik, der bevilgedes det følgende 
år (18. jan. 1477). Kongen havde peget hen på, at efter en 
tidligere overenskomst skulde provsten, dekanen og skolastikeren 
i Hamburg deltage i valget af ærkebispen. Alligevel kaldte denne 


*) 20. nov. 1478 refereres i konsistoriet en dansk sag af kardinal Raphael 
Riario. Da var Francesco Gonzaga imidlertid borte fra byen (Eubel II, 46 ). 


Digitized by v^ooQLe 



92 


sig kun »af Bremen«. Kongen fik da den bevilling, at det skulde 
overdrages til stedlige prælater at undersøge, om ikke ærke¬ 
bispen burde kalde sig «af Hamburg-Bremen« og om ikkeHam- 
burgs kapitel burde kaldes domkapitel, ikke kollegiatkapitel. Til¬ 
lige ansøgte kapitlet om, at kirkerne Lunden og Wesselburen 
måtte blive lagt ind under det. Begge disse kirker ligger i Dit¬ 
marsken, og ansøgningen betyder altså et forsøg fra kongens 
side på at skaffe sig magt i denne landsdel. 

Expeditionen af bullen lod imidlertid vente på sig. Ærke¬ 
bispen af Bremen har haft sine udsendinge ude for at modvirke 
kongen, og de havde held med sig, for så vidt som paven helt 
underkendte kongens fordringer på Ditmarsken. 13. jan. 1477 stad¬ 
fæstede han ærkebispens ret til dette land i samme omfang, som 
Frederik I i sin tid havde givet det til ærkebiskop Sigfrid af 
Bremen ved rigsmødet i Erfurt 1181. Ved et brev udstedt to 
måneder senere blev tre gejstlige indsat til exekutorer af denne 
bulle. Hvor lidt end denne pavelige indblanding her havde at 
sige, viser den dog, at kongens uvenner foreløbig havde over¬ 
taget. — Den ovenfor nævnte bulle om benævnelsen af Ham- 
burgs domkapitel blev efter en lang forsinkelse udstedt 12. nov., 
men indeholdt da intet om de to kirker i Ditmarsken. Kongens 
angreb på dette land var altså for så vidt afslået. 

Mere held havde han med sig overfor dom kapitlet i Ham¬ 
burg. Da domprovstiet her blev ledigt (1478), providerede paven 
efter hans indstilling den bekendte Albrecht Clitzing, hans sekre¬ 
tær og politiske rådgiver under rejsen 1474, med embedet, som 
han da også kom i besiddelse af. Mange år senere (1505) resig¬ 
nerede Albrecht med kong Hans’ samtykke på sit embede til 
fordel for sin slægtning Joakim Clitzing mod en årlig pension 
på 100 rhingylden 1 ). 

Endnu mere held fulgte i kong Kristierns tid de forsøg, han 
eller måske rettere dronningen gjorde på at skaffe Sten Sture og 


*) Staphorst, Hist. eccl. Hamburg. I 2, 288 f., I 4, 154—55. Bolten, Dit- 
mars. Gesch. III, 83 ff. Utr. pavebreve af 13. jan. 1477, 21. jan. 1478, 28. 
juli 1505. 

Sverige ubehageligheder fra pavelig side i anledning af, at man 
forholdt hende den livgeding, der var lovet hende. Hele den 
vidtløftige sag skal ikke behandles her, så meget mindre som den 
fra svensk side 1 ) er ret udførlig skildret, og de nye undersøgel¬ 
ser i Vatikanets arkiv ikke har bragt fund af synderlig inter¬ 
esse. Det vil være nok at minde om hovedtrækkene. Efter de 
to ovenfor nævnte buller af 1475, som dronningen opnåede på 
sin rejse, lod hun sagen hvile i to år. Den genoptoges 1477 
ved et par buller rettede til biskopperne af Halberstadt og Merse- 
burg, der fik befaling til at dømme i sagen. Efter at de lange 
forberedelser endelig næste år var endte, udfoldedes der 1478 en 
stærk virksomhed ffa dansk side for at drage pavehoffet over til 
sig. Kongen havde en hel række udsendinge i Rom. Foruden 
Marinus de Fregeno er der kongens skriver Jakob v. Wettringe, 
kannik i Slesvig, hvem Kristiern hen på efteråret anbefalede kraf¬ 
tigt til kurien. Endvidere er der de fire gejstlige, som dronnin¬ 
gen sidst på året gav fuldmagt til at optræde mod Sten Sture. 
De var alle tyske eller halvtyske, domprovsten i Hamburg Al¬ 
brecht Clitzing, kantoren i Slesvig Didrik Stoveman, vikaren i 
Slesvig Poul Santbek (senere erstattet af mester Frants Grambek) 
samt en kannik i Liibeck 2 ). 

For at modarbejde disse danske udsendinge sendte Sten Sture 
et par dygtige svenske gejstlige til Rom. Det var ærkedegnen 
i Upsala, Ragvald Ingemundson, der tidligere havde afhentet 
bullen om oprettelsen af universitetet i Upsala (1477), og Hem¬ 
ming Gad. Vi skal senere komme tilbage til en skildring af 
alle de fortrædeligheder, som denne voldte kong Hans. På kong 
Kristierns tid var der endnu stadig fremgang for den danske 
sag, takket være kardinal Gonzaga. Der begyndte at komme 
en svingning, da Sten Sture 1480 lagde sin sag i hænderne på 
Stefanus Nardini, kardinal af Milano. At denne dygtige mand 
blev vundet for Sverige, kom siden til at gavne dette land 


*) Styffe, IV indl. 78-85. 
s ) Geh. Arch. Aarsberetn. IV, 373. 

meget 1 ). Nogen afgørende tilbagegang mærkedes dog ikke i 
Kristiern I’s tid. 

En del enkeltstående bevillinger, som kongen opnåede i årene 
1476—81, viser, at hans indflydelse ved kurien var usvækket, 
1478 fornyede paven bestemmelsen om, at »pavesager« i første 
instans skulde behandles indenfor landets grænser, og dette blev 
nu udvidet til Holsten, hvilket for øvrigt kun var en fornyelse 
af den bevilling, som hertug Adolf havde udvirket 1459. Næste 
år skaffede kongen sig en bulle, der indskærpede hans ret til de 
vrag^ der drev op på landets kyster. Han påstod, at indbyg¬ 
gerne ofte tilvendte sig vragene til stor skade for ham, at de 
endda ofte svor på, at de ikke havde taget noget, og at dom¬ 
stolene derpå frikendte dem 2 ). At pavebullen om ret til at be¬ 
sætte forskellige høje embeder indenfor kapitlerne virkelig fik 
noget at sige, viste sig ved, at hans kandidater til dekanatet i 
Lund og provstiet i Slesvig opnåede disse embeder. Endelig 
lagde både hans myndighed over klostergejstligheden og hans 
iver for klosterreformer sig for dagen ved, at der med hans 
støtte oprettedes nye helligåndsklostre i Fåborg og Malmø, at 
nonneklostret i Ribe blev ophævet og dets ejendomme tildelt 
johanniterne, endelig ved at johanniterne i Horsens efter hans an¬ 
befaling fik sogneforholdene i byen ændret. 

Inden vi forlader kong Kristiern, er der grund til som en 
passende slutning på hans kirkepolitik at dvæle ved hans mærke¬ 
lige optræden overfor én af sine nærmeste rådgivere, biskop Al¬ 
bert Krummedige i Liibeck. 

Denne mand, der i årene 1471—79 havde gjort kongen store 
tjenester ved ordningen af de forviklede gældsforhold i hertug¬ 
dømmerne 3 ), havde, formodentlig som løn derfor, fået tilladelse 
til, at klostret Reinfeld, som han erklærede, var blevet for¬ 
sømt af sine abbeder og forringet i sine indtægter, blev lagt 


J ) Styffe IV, indl. 82 f. 

*) Utr. pavebreve af 26. aug. 1478, 14. dec. 1479. OipL Chr, I, 343 
— 44 - 

3 ) Hist. Tidsskr. 7 R. IV, 400 ff. 


Digitized by 


Google 



95 


ind under bispestolen i Liibeck, dog kun for hans levetid. Dette 
skete efter hans fremstilling, som der ikke er nogen grund til 
at tvivle om (selv om der fra en enkelt side påstås, at bullen 
var opnået ved tilsnigelse), med kongens samtykke. — Imidler¬ 
tid, da bullen var ankommen, havde Kristiern skiftet sind. Noget 
påvirket kan han vel være bleven af forestillinger fra abbeden og 
munkene om, at en sådan indlemmelse vilde være til skade for 
klostret, men snarest har han af en eller anden grund, der må 
stå i forbindelse med hans indviklede pengetransaktioner, villet 
lade biskoppen føle sin vrede. Resultatet var i al fald, at denne 
i nærværelse af kongens to sekretærer, Jakob v. Wettringe og 
Johan Cordes, måtte give afkald på al ret over klostret; kongen lod 
udstede et åbent brev derom og tog klostret under sin beskyttelse. 
Den pavelige bekræftelse på denne ændring måtte imidlertid 
gives, og den kom da også henimod slutningen af året 1480. — 
Nogen erstatning fik biskoppen dog. Kirken i Oldenburg (Hol¬ 
sten) havde tidligere ligget under domkapitlet i Hamburg, men 
1479 blev unionsbrevet efter kongens ønske erklæret for ugyl¬ 
digt, og kirken blev tildelt kongens sekretær og afsending i Rom, 
Jakob v. Wettringe. -Kongen måtte nu holde biskoppen nogen¬ 
lunde skadesløs for tabet af Reinfeld kloster, Wettringe måtte 
derfor opgive Oldenburg kirke, der for biskop Alberts levetid 
blev lagt ind under bispestolen i Liibeck. Indlemmelsen, der 
først efter kongens død blev bekræftet af paven, skete med rigs¬ 
rådets samtykke, men sikkert var der stor forskel på den årlige 
indtægt af kirken og klostret, så at biskoppen foruden krænkel¬ 
sen også har lidt et betydeligt pengetab. Kirken i Oldenburg 
kom faktisk ind under bispestolen i Liibeck og blev efter biskop¬ 
pens død (1489) givet til Frants Grambek 1 ). 

Hvor lidt betydelig denne sag end er, karakteriserer den dog 
godt kongens hele person og viser, hvor usikre hans omgivelser 
måtte føle sig overfor ham, når han var så lunefuld og uberegnelig. 
Også hans kirkepolitik havde været både udfordrende og vak- 


*) Urkundensamml. d. schl. holst. lauenb. Ges. IV, 99—101. Bartholinske 
Saml. C., 641. Utr. pavebreve af 26. juni 1479, 6. maj 1482, 6. dec. 1490. 

lende, og han var derfor ingenlunde nået så langt frem mod sit 
mål, at blive den danske gejstligheds herre, som man havde kun¬ 
net vente efter de gode forbindelser, han havde haft. Dog var 
hans magt bleven styrket så meget, at gejstligheden vel havde 
grund til at føle sig ængstelig og forsøge, om den ikke ved tron¬ 
skiftet kunde sætte bom for de danske kongers forbindelse med 
pavestolen. 


Digitized by ^.oo^Le 



Kong Hans overfor Innocens VIII og Alexander VI, 


D et var rimeligt at antage, at den nye konge ikke vilde slippe 
det forbund med pavestolen, der havde gjort hans fader 
så megen nytte, selv om han jo nok i begyndelsen var nødt til 
at optræde med nogen forsigtighed. Allerede 1482 havde han 
da også bud i Rom, og efter hans ønske stadfæstede paven de 
rettigheder, der tilkom provstiet i Odense 1 ). 

Netop samtidig kronedes de anstrængelser, som man i nogle 
år fra svensk side havde gjort sig for at få Brigittas datter Kata¬ 
rina kanoniseret, med et delvist held. Paven sendte meddelelse 
til alle gejstlige og verdslige i de nordiske riger om, at han var 
velvillig sindet overfor denne kanonisation og havde betroet 
undersøgelsen af Katarinas liv til tre kardinaler. Hvis disse 
fandt, at sagen fortjente at gennemføres, skulde de gøre indstil¬ 
ling derom til konsistoriet. Foreløbig fik man i Norden lov til 
at vedblive at vise Katarina ærefrygt på samme måde som hid¬ 
til 2 ). 

Af de tre kardinaler, der skulde undersøge denne sag, var 
den ene, Stefanus Nardini, ven af Sverige, den anden, Franciscus 
Piccolomini, træffes et par gange som referent i danske sager, 
den tredje var neutral. Der er her på en måde tegn til en for¬ 
sonligere stemning mellem de to nabofolk. 1 Danmark havde 


*) Utr. pavebrev af 19. sept. 1482. 
s ) Dipi. Norv. XVI, 302 f. Celse, 206. 

man ganske vist ikke været med i bestræbelserne for kanonisa- 
tionen, men det ser heller ikke ud til, at man her har arbejdet 
imod den. At få en ny nordisk helgen kunde vel alene være 
en fordel. 

Samtidig standsede man fra dansk side trods dronning Doro- 
theas indsigelse foreløbig processen mod Sten Sture, der havde 
vakt megen harme i Sverige. Nu, da der åbnedes udsigt til, at 
kong Hans på fredelig måde kunde blive svensk konge, var det 
nødvendigt at vise forsigtighed. 

Som bekendt blev resultatet af mødet i Kalmar(i483) virke¬ 
lig, at kong Hans blev valgt til svensk konge mod at under¬ 
skrive en stræng håndfæstning. I denne fandt også gejstlig¬ 
hedens misfornøjelse med kong Kristierns kirkepolitik udtryk. 
Kong Hans måtte love ikke at »hindre eller bevare sig med« bispers 
eller andre prælaters valg med skrivelse eller bud til Rom, hel¬ 
ler ikke at indtrænge nogen imod kirkens ret og friheden Hver 
kirke og hvert kloster skulde beholde sit frie valg, og de privi¬ 
legier, som var opnåede derimod, blev erklærede for ugyldige 
undtagen »for de kirkens len, som kongen og kronen havde 
patronatsret til« 1 ). — Det er dog ikke troligt, at man med dette 
sidste udtryk har villet bekræfte kongens ret til de embeder, som 
paven indrømmede hans fader 1474; langt snarere er det netop 
mod rejsens resultater, at håndfæstningens bestemmelser er rettede. 

Et andet vigtigt punkt i håndfæstningen er, at kongen skal 
lade den bandlysning falde, som dronningen i Rom havde er- 
hværvet mod Sten Sture. På dobbelt måde vilde man binde 
kong Hans’ hænder og tvinge ham til at opgive den politik, 
som hans fader havde fulgt. 

Resultatet af håndfæstningen blev dog på disse punkter lige 
så ringe som på de fleste andre. Der opnåedes kun en udsæt¬ 
telse, ikke en opgivelse. Sagen mod Sten Sture blev først gen¬ 
optaget 1486, og kongen vovede ikke at lade gå »skrivelse eller 
bud« til Rom før 1485. Men fra den tid går han ganske i sin 
faders fodspor. 


*) Aarsberetn. fra Geheimearch. II, 48. 

Til sin afsending ved kurien valgte kongen en mand, der både 
stod ham, hans moder og broder nær, domprovsten i Slesvig 
Enwald Sovenbroder.. Hr. Enwald havde tidligere (1473) op¬ 
holdt sig i Rom, hvor han havde ført en lang proces om kantor- 
dømmet i Slesvig med Didrik Stoveman; han havde fået flere 
beviser på den pavelige nåde, bl. a. ret til at forene provstierne 
i Slesvig og Barvid syssel. Han udførte da også sin mission til 
tilfredshed og opnåede både for de høje herskaber og for sig 
selv en overordentlig stor mængde buller og breve. 

Vigtigst var tre buller, der blev udfærdigede i to å tre ex- 
emplarer hver, for at ét kunde være i kongeriget, ét i hertug¬ 
dømmerne. 12. juni udstedtes to breve, hvoraf det ene stad¬ 
fæstede den ofte tidligere nævnte bestemmelse om, at pavesager i 
første instans skulde behandles i riget selv, samt den senere udvidelse 
af denne bestemmelse til hertugdømmerne. Det andet brev befalede 
biskop Albert Krummedige i Liibeck og hr. Enwald selv at våge 
over, at dette privilegium blev overholdt. 14 dage senere stad- 
fæstedes alle de privilegier, som paverne havde tildelt de frem- 
farne konger, især kong Kristiern. I denne stadfæstelse må og¬ 
så være indbefattet retten til at besætte de førnævnte 8 embeder 
i de danske domkapitler, embederne i Odense og Viborg dom¬ 
kapitler og domprovstiet i Hamburg 1 ). 

I en særlig skrivelse til kong Hans roste pave Innocens VIII 
(1484—92) i høj grad hans udsending Enwald, fordi denne 
havde fremstillet kongens ønsker klogt og var optrådt med omhu 
og troskab, »især m. h. t. reservationen af Roskilde bispedømme 
og andre hemmelige anliggender«. Det ses heraf, at kongen i 
tide har villet sikre sig, at en pålidelig mand blev biskop i Ros¬ 
kilde, hvis kapitel hans fader havde haft meget bryderi med. 
Kong Hans har ikke villet linde sig i, at dette kapitels valgret 


*) Utr. pavebreve af 24. nov. 1473 og 31. okt. 1480. — 3 buller i smukke 
exemplarer i Rigsarkivet. (Gem. Archiv I, 8, 9, 11; Danmark 13, 13 b, Sles¬ 
vig, 89, 89 b; Danske gejstlige Sager, 20). — Hvitfeld (s, 989) opgiver, at 
den ene af disse buller er udstedt 29. juli, men her må foreligge en fejl¬ 
tagelse. — Dipi. Norv. VI, 633—35. 

blev respekteret af paven, således som det var sket ved valget 
af Oluf Mortensen. Faktisk blev kongens ønske også op¬ 
fyldt, og paven må have reserveret sig besættelsen af denne 
bispestol. Da Oluf Mortensen samme år døde, blev Niels Skave 
pro videret med stiftet, efter den sikkert w rigtige tradition mod 
kapitlets vilje, men efter kongens ønske. 

På et andet punkt måtte paven med stor beklagelse nægte et 
ønske af dronningen. Hun havde anmodet om, at der måtte 
indsættes dommere i hendes sag mod kurfyrst Albrecht Achilles 
angående arven efter hendes forældre. Paven erklærede imidler¬ 
tid, at denne sag var rent verdslig, og at dronningen derfor 
måtte henvende sig til kejseren, der var kurfyrstens overhoved. 
Selv kunde han ikke indse, hvordan han »med hæder« kunde 
indblande sig. — Pave Innocens havde altså ikke lyst til at 
skride ind imod den mægtige kurfyrste i anledning af dron¬ 
ningens meget tvivlsomme arvekrav. Derimod opfordrede han 
den mindre betydelige hertug Bugislav af Stettin til at lade 
dronningen få den arv, der tilkom hende efter hendes afdøde 
søster hertuginde Elisabeth. Endelig tilstod paven dronningen, 
at en kirke ved Itzehoe måtte lægges ind under det derværende 
nonnekloster. 

Enwald havde altså udrettet meget for sine høje patroner. 
Men forholdsvis endnu mere opnåede han for sig selv 1 ). Der 
skal her kun nævnes nogle af de mange bevillinger, der tilstodes 
ham. Hans forældre havde stiftet et kapel ved sognekirken i 
Kiel, som hans slægt havde patronatsret til. Han fik nu bevilget, 
at der til dette kapel måtte blive knyttet et kanonikat og et 
vikariat, og desuden, at der tildeltes det aflad. Endvidere fik 
han ret til at forene tre embeder. Han havde dernæst i sin 
tid (1479) truffet aftale med provsten i Slesvig, kongens ofte 
anvendte afsending Johan v. Embecke, der var bleven spedalsk, 
om, at denne skulde oplade ham sit embede mod en pension 
på 50 dukater. Denne aftale var bleven fastslået ved en offent¬ 
lig kontrakt og stadfæstet af kongen og Albert Krummedige af 

*) Utr. pavebreve af juni 1485. 

Liibeck. Fremgangsmåden var dog fra et kirkeligt standpunkt 
mindre korrekt, Enwald kunde let mistænkes for simoni, og for 
denne mulige synd fik han absolution. Endelig fik han tilladelse 
til at gøre testamente for et beløb af indtil 5000 dukater. 

Enwald Såvenbroder kom altså hjem med vigtige og nyttige 
resultater og det, skønt der ikke længere var nogen »kardinal¬ 
protektor« efter Franciscus Gonzagas død (1483). Det ser næsten 
ud til, at kong Hans og dronning Dorothea, der begge var lige 
så sparsommelige, som kong Kristiern var ødsel, har ment, at 
man kunde spare udgiften til kardinalen. Sikkert er det, at 
man i en årrække ikke kan påvise nogen bestemt kardinal, der 
havde at gøre med de danske sager. Der nævnes ingen sådan, 
og ved de få lejligheder, hvor man kan angive, hvem der har 
haft referat for konsistoriet i danske anliggender, optræder der 
forskellige kardinaler 1 ). Sikkert synes dette negative resultat at 
blive ved den omstændighed, at dronningen i sin instrux af 
1489 2 ) slet ikke nævner nogen kardinal, men lader sine ønsker 
blive foredraget direkte af sin prokurator Ludovicus fra St. Gimig- 
nano. Man ser af det samme brev, at dronningen anstrængte sig 
for at få sin yngre søstersøn Ludovicus Gonzaga gjort til kardi¬ 
nal og søgte at interessere både paven og Lorenzo Medici der¬ 
for. Formodentlig var det meningen, at denne slægtning skulde 
have været »kardinalprotektor«, men det lykkedes aldrig at få 
ham udnævnt til kardinal. 

Den ilde anbragte sparsommelighed, som her blev vist fra 
dansk side, havde til følge, at alt kom til at gå dårligere, end 
man havde haft grund til at vente. Der kommer en periode på 
henimod 20 år, hvor Danmarks forhold til pavestolen snarest er 
slet. På en række afgørende punkter gik kurien imod den danske 
regerings ønsker, og det viste sig da, at den hver gang havde 
magt til at sætte sin vilje igennem mod kongens. 


*) i5.okt. 1498 indstiller kardinal Johannes Lopez Laurids Vesteni til biskop 
i Viborg, men 24. maj 1499 foredrager kardinal Franciscus Piccolomini et brev 
fra kong Hans i konsistoriet (Utr. pavebreve). 

*) Geh. Arch. Aarsberetn. IV, 428 f. med året 1490. 

Først gik dronning Dorotheas sag mod Sten Sture, som var 
genoptaget 1486*), snarest langsommere end før. Og det lykke¬ 
des ikke at bevæge kurien til at foretage sig noget imod Albrecht 
Achilles eller efter dennes død (1486) mod hans arvinger. 

Disse uheld var vel én af grundene til, at dronningen be¬ 
sluttede at foretage sin anden rejse til Rom, endskønt det frem¬ 
går af den samtidige beretning 2 ), at et løfte, hun havde afgivet 
om at rejse til Jerusalem, skulde gælde for hovedgrunden. Hun 
blev ganske vist også løst fra dette løfte, men ellers havde hen¬ 
des ophold i Rom (2 6 . april—8. maj 1488) langtfra den både 
højtidelige og fornøjelige karakter som det foregående. Kardinal 
Gonzaga var død, og hun måtte bo på en gæstgivergård, hvilket 
sikkert ikke har tiltalt hendes sparsommelige natur. Hun ud¬ 
mærkede sig ikke ved elskværdighed overfor kardinalerne, der 
da heller ikke viste hende større høflighed, end de akkurat var 
nødt til. Hendes hushovmester Johan Oxe var heller ikke inde 
i formerne og kom derved til i høj grad at støde den pedantiske 
ceremonimester Johan Burckardt. 

En del bevillinger opnåede hun alligevel. Paven stadfæstede 3 ) 
-4. maj for kong Hans de privilegier, der var tildelt ham og 
hans forgængere af kejsere og paver, og indsatte tre danske gejst¬ 
lige, ærkebispen af Lund og biskopperne af Roskilde og Viborg, 
til at våge over privilegiernes overholdelse. Stadfæstelsen skete 
dog i meget vage udtryk og skulde kun gælde, for så vidt disse 
privilegier var i brug. Det var ikke meget lovende, hvad der i 
de følgende år mere end tilstrækkeligt skulde vise sig. Et par 
andre resultater, som dronningen troede at have opnået, blev 
også til intet. Paven havde i anledning af hendes klage over 
den uret, hun havde lidt af sine brandenburgske slægtninge i 
den evindelige arvesag, givet hende et brev med til dem. Strax 
efter at hun var kommen hjem til sine lande, skrev hun (15. 
juli) til dem og sendte dem pavens brev, »forat de deraf kunde 


*) Jvfr. Geh. Arch. Aarsberetn. IV, 370. Styffe IV, indl. 83. 
*) Diarium Burckardi, ed. Thuasne I, 306—08. 

8 ) Dipi. Norv. IX, 368 f. 

se både hendes og pavens gode mening« x ). Resultatet af denne 
henvendelse blev dog lige så magert som af de tidligere, og hun 
fik aldrig sin arvepart. 

Også overfor Sten Sture opnåede dronningen et par buller, 
den ene stilet til ham, den anden til Sveriges ærkebisp og biskop¬ 
per 2 ). Ved disse syntes sagen at skulle blive drejet ind i et for 
hende gunstigere spor, men nogle måneder efter opnåede Hem¬ 
ming Gad modbuller, som indsatte de to landes ærkebisper samt 
biskopperne af Roskilde og Strengnås til sammen med 24 ud¬ 
valgte mænd at afgøre sagen 3 ). Denne skulde altså behandles i 
landene selv og vilde da formodentlig blive afgjort til fordel for 
Sten Sture, da flertallet i Danmark ugærne så’ det gode forhold 
til Sverige blive forstyrret ved dronningens rent personlige 
krav. 

De eneste buller fra dronningens rejse, der virkelig fik prak¬ 
tisk betydning, var de, der fastslog genoprettelsen af benediktiner¬ 
klostret i Odense og stiftelsen af et observantkloster i Køge 4 ). 

Også i de næste år vedblev uheldet at følge kongen og dron¬ 
ningen. Sagen mod Sten Siure trak stadig ud og hældede mere 
og mere til gunst for den sidste. Dertil kom et andet stort 
uheld, den mærkelige embedsbesættelse i 1489, da paven gjorde 
Eggert Durkop til biskop i Slesvig. Følgen blev lange stridig¬ 
heder 5 ), i hvilke kongen dog tilsidst trak det korteste strå, så 
at han først måtte anerkende Eggert, siden affinde sig med hans 
eftermand, kardinalen af Agrigent. Alle gejstlige forhold i Sles¬ 
vig stift kom i denne tid i opløsning, og »kurtisanerne« benyt¬ 
tede lejligheden til at kaste sig over dets embeder. Samtidig be¬ 
gyndte de danske gejstlige, der opholdt sig ved kurien, på lig¬ 
nende måde at skaffe sig provision med danske beneficier og 
hjemsøge deres indehavere med processer. Ved mange lejlig¬ 
heder fik kongen og hertug Frederik kun med stort besvær 


*) Riedel, Codex Brandenburg. 3. Haupttheil III, 122. 
a ) Reg. 2. R. 7952—53, Jvfr. Geh. Arch. Aarsb. IV, 370. 
8 ) Geh. Arch. Aarsberetn. IV, 419—23. 

4 ) Utr. pavebreve af 4. og 10. maj 1488, 

5 ) Vil senere blive behandlet under Slesvig stift. 

sat deres kandidater igennem, ofte slet ikke. — Samtidighed be¬ 
viser ikke samhørighed. Alligevel er det et mærkeligt sammen¬ 
træf, at alle disse uheld ramte den danske konge, netop medens 
Hemming Gad var og virkede i Rom. Og sikkert er det i al 
fald, at én af de mest ondartede embedsjægere, Laurids Vesteni, 
stod ham personlig nær. 

Det nyttede ikke heller, at de kongelige atter 1489 sendte 
Enwald Sovenbroder til kurien. Hvad han skulde i Rom, frem¬ 
går tydeligt af instruxen 1 ). 

Det drejede sig naturligvis først og fremmest om at give 
processen med Sten Sture en gunstigere vending. Ikke mindre 
vigtigt var det at få ophævet udnævnelsen af Eggert Durkop til 
biskop i Slesvig. At denne sag ikke nævnes i instruxen, er let 
forklarligt, thi denne er ment som en huskeseddel for Enwald, 
og der var ingen grund til at minde ham om en sag, der i så 
høj grad vedrørte ham selv personligt. Endvidere skulde En¬ 
wald, som ovenfor bemærket, arbejde for, at Ludovicus Gonzaga 
blev kardinal, og endelig søgte dronningen om tilladelse til at 
reformere franciskanerklostrene i Roskilde og Kallundborg samt 
om aflad for klostret i Køge. 

Man har vel i Danmark ventet sig meget af Enwald, hvis 
tidligere gesandtskab havde været så glimrende, men så meget 
større blev skuffelsen. Tilfældigvis véd man, at han 2. febr. 
1490 havde audiens hos paven 2 ), hvor han må have foredraget 
sine sager, men resultatet var lige så magert som i Marcellus’ 
tid. Den eneste af de kongelige ansøgninger, der blev bevilget, 
var en reform af franciskanerklostret i Roskilde, og ret som for 
at vise, at dermed ikke antydedes nogen særlig velvilje, udstedte 
paven samtidig på provincialministerens anmodning en stræng 
bulle mod observanterne 3 ). 

En udsigt over de pavelige bevillinger, der blev kongen og 
hans slægt til del i årene 1486—93, stadfæster helt dette meget 

*) Geh. Arch. Aarsberet. IV, 428—29. At udsendingen er Enwald, frem¬ 
går af det nedenfor citerede sted hos Joh. Burckardt. 

2 ) Diarium Burckardi I, 394. 

8 ) Utr. pavebreve af 15. og 29 dec. 1489. 

ugunstige indtryk. Kongen opnår mindre begunstigelser for 
mænd i sin tjeneste som Johan Jepsen Ravensberg 1 ), Jens Tegent- 
husen 2 ), sin sekretær Helmold Alverding 8 ) og sin kansler Anders 
Nielsen 4 ); endvidere får han afladsbevillinger for et alter i Sorø 
kloster og ét i Æbelholt 5 ), tilladelse til at lade hente relikvier og 
lade dem bringe til Maribo 6 ) og andre i det hele ubetydelige 
indrømmelser. I de vigtige spørgsmål går både Innocens VIII 
og hans eftermand Alexander VI (1492—1503) oftest imod kon¬ 
gen. Man kan ikke betragte det som et rent tilfælde, at der i 
disse år udstedes en del breve mod observanterne, der jo kunde 
glæde sig ved kongens og hans moders særlige yndest. 

Der kommer en forbigående svingning i denne yderst uhel¬ 
dige stilling fra det øjeblik, da kongen bøjer sig for kurien og 
anerkender Eggert Durkop som biskop i Slesvig. Men godt 
blev forholdet alligevel ikke, så længe Alexander VI levede. 

Eggerts anerkendelse (1493) skete på den betingelse, at kon¬ 
gens (og hertugens) ret til at præsentere til bispedømmet i Sles¬ 
vig blev formelig godkendt af kurien. Det var tilsyneladende 
en betydelig sejr for de fyrstelige krav. — Eggert Durkop be¬ 
fandt sig imidlertid ikke vel i sit nye stift, hvor han vist for 
resten aldrig for alvor havde tænkt på at blive, og allerede 1495 
•rejste han tilbage til Rom. Han var nu i fuld forståelse med 
kongen og havde det betydningsfulde hværv at være hans re¬ 
præsentant ved pavehoffet. Man skulde kunne vente, at en 
mand i hans mægtige stilling som én af de 12 auditører ved 
den romerske højesteret vilde kunne udrette meget mere for 
Danmark end de tidligere lidet kendte og lidet indflydelsesrige 
nordiske gejstlige, så meget mere som den håbløse proces mod 
Sten Sture, der efterhånden var døet hen, samtidig faldt fuld¬ 
stændig bort efter dronning Dorotheas død. 


J ) Utr. pavebrev af 7. febr. 1489. 

2 ) do. af 8. juni 1489. 

8 ) do. af 7. juni 1491. 

4 ) do. af 16. dec. 1491. 

5 ) do. af 26. nov. 1491 og 10. jan. 1492. 

6 ) do. af 8. juni 1487 Relikvierne hentedes af kongens kapellan Ejler. 

I begyndelsen frugtede denne udsendelse virkelig også. I 
nov. 1495 blev der udstedt en bulle 1 2 ) efter kongens ønske om 
reform af franciskanerklostret i Helsingør. Suppliken var bleven 
bevilget 8 måneder i forvejen, men expeditionen havde ladet 
vente længe på sig og blev først fremskyndet, efter at Eggert 
var kommen til Rom. Samtidig fik kongen bevilget en anden 
supplik om indførelse af franciskanerobservansen i Flensborg 
kloster 8 ). Nogle andre bevillinger fra disse år må ligeledes sæt¬ 
tes i forbindelse med Eggert Durkops beskikkelse som kongens 
»orator«. Det kan således nævnes, at der blev givet tilladelse 
til at oprette et Clarakloster i København, og at dronning Kri¬ 
stine fik lov til sammen med tre ledsagerinder at besøge alle 
nonneklostre i riget og opholde sig der sammen med nonnerne, 
dog ikke om natten. Af mindre betydning var det, at kongen 
fik udvirket aflad for et nyoprettet vikariat i kongefamiliens kapel 
i Roskilde domkirke, ligesom det ret selvfølgelige, at han fik 
skaffet sin sekretær Anders Glob sognekirken i Kallundborg efter 
ærkebiskop Birger 3 ). 

Disse bevillinger betød ganske vist noget. Men alligevel 
havde kong Hans ingen grund til at være fuldstændig tilfreds 
med biskoppen af Slesvig. Det måtte være alt andet end be¬ 
hageligt for ham og hans brodér Frederik, at paven gav dem 
uret i en strid, som de havde med klostret Reinfeld i Holsten. 
Dette fornemme klosters abbed og 52 munke klagede over de 
mange besværligheder, som de var udsatte for på grund af det over¬ 
drevne gæsteri, som kongen, hertugen og andre verdslige herrer 
plagede dem med. Forholdene var vanskelige nok i forvejen, da 
klostret lå i en sumpet egn; man var alvorlig bange for, at det 
efter abbedens død skulde blive givet som kommende (len) til en 
uvedkommende, og at ejendommene derved, som det plejede at 
ske, skulde blive bortødslede og ødelagte. Paven gav derfor 
klostret højtidelig tilsagn om, at det ingensinde skulde blive 


1 ) Bulle af 3. nov. 1495. Supplik af 31. marts 1493. 

2 ) Utr. pavebrev af 10. nov. 1493. 

8 ) Utr. pavebreve af 25. og 27. febr. 1497, 15. okt. 1498, 16. febr. 1499. 

bortgivet som len, men at der derimod ved næste ledighed 
skulde blive udset en abbed ved kanonisk valg 1 ). Behageligt 
kunde det heller ikke være, at kongen og hertugen måtte lade 
deres kandidat til kantprstillingen i Slesvig falde og finde sig i 
•den af paven providerede Didrik Tetens. 

Endnu i sommeren 1498 forekommer imidlertid Eggert Dur¬ 
kop som kongens repræsentant 2 ), og han havde i disse år som 
dommer at gøre med en række vigtige sager, der angik Dan¬ 
mark. Men på samme tid fik kongen ved et besøg i Sønder¬ 
jylland klarhed på, i hvor høj grad biskoppens stadige fraværelse 
fra stiftet var til skade for det. 6. aug. 1498 udstedte han der¬ 
for fra Sønderborg et energisk brev til paven, afsatte Eggert som 
sin »orator«, kaldte ham tilbage til stiftet og opfordrede kardi¬ 
nalkollegiet til i hans sted at anerkende kongens sekretær Johan 
Cordes som dansk repræsentant ved kurien 3 ). 

1499 træffes da også både Cordes og Ditlev Pogwisch, hvem de 
fyrstelige brødre vel har ønsket som den svagelige Eggert Durkops 
eftermand på bispestolen, i Rom 4 ). Men naturligvis måtte disse 
udsendinge kæmpe med intriger fra biskop Eggerts side, og det 
viste sig atter denne gang at være en uheldig sparsommelighed, 
at man ikke havde nogen fast forbindelse blandt kardinalerne. 
Kongens brev blev ikke oplæst i konsistoriet før 24. maj 1499, 
og det fik ingen følger, for så vidt som Eggert slet ikke gjorde 
mine til at vende tilbage til sit stift. 6. nov. døde han, og Dit¬ 
lev Pogwisch skyndte sig hjem til Slesvig, hvor han virkelig 
også 20. dec. blev valgt til biskop. Hans hastværk nyttede imid¬ 
lertid ikke. Allerede på Eggerts dødsdag havde paven udnævnt 
én af kardinalerne, Johannes de Castro, til administrator for 
stiftet. Det løfte, som paven 1494 havde givet om at tage hen¬ 
syn til kapitlets valg og kongens (hertugens) præsentation, kom 
altså ikke til at betyde noget. Det blev fra kuriens side betragtet 

*) Utr. pavebrev af 2. dec. 1495. 

*) Utr. pavebrev af 31. juli 1498. 

8 ) Eubel II, 263. 

4 ) Begge optoges i Animas broderskdb i sommeren 1499 (Kirk. Saml. 4. 
R. VI, 721). 


Digitized by v^ooQLe 



io8 

som et enkeltstående løfte, .der ikke kunde veje noget overfor 
den omstændighed, at Eggert jo faktisk var død ved kurien. 
Pavens ret til at besætte alle embeder, der var ledige på deti 
måde, havde altid været hævet over enhver tvivl, og kurien vilde 
ikke gøre brud på denne regel. 

Det hjalp ikke, at kongen og hertugen ivrig anstrængte sig 
for at skaffe Ditlev Pogwisch anerkendelse. 1501 sendte kon¬ 
gen og Slesvig kapitel i forening kanniken Ghiso Usier til Rom 1 ). 
Han kom her til at virke sammen med Leander de Pellagallis 
fra Perugia, en italiensk klærk, der i en årrække optræder som 
fuldmægtig både for kongen og de danske prælater, når disse skulde 
betale servispenge 2 ). Leander indtog altså en lignende stilling som 
den, Ludovicus fra St. Gimignano ti år tidligere havde indtaget. 
At han var en brugelig mand, må vel betragtes som givet, når 
kongen senere kraftig anbefalede ham til at blive biskop i Lin- 
koping, hvor han skulde spilles ud imod Hemming Gad. Ved 
denne lejlighed nyttede Leanders dygtighed imidlertid ikke. 
Paven udstedte en tordnende bulle mod dem, der forholdt kar¬ 
dinalen stiftet, og kongen og hertugen måtte bøje sig. Kardi¬ 
nalen fik pension af bispestolen, og først derefter blev Ditlev 
Pogwisch udnævnt til biskop ved provision. 

Overfor den uvilje, som Alexander VI således viste overfor 
kongens og hertugens ønsker på de afgørende punkter, betyder 
det forholdsvis lidt, at han i mindre vigtige spørgsmål undertiden 
handlede efter deres vilje. Mest interesse har en bevilling, der 
står i forbindelse med det store jubelår, der begyndte juledag 
1499. Samtidig hermed udstedte Erik Valkendorf transsumpt 3 ) 
af en supplik, som paven havde bevilget, og hvorved der til- 
stodes kongen, dronningen, hertug Frederik, prins Kristiern og 
prinsesse Elisabeth en stor mængde indulgenser, hvoraf den vig¬ 
tigste var den samme aflad, som de vilde have opnået ved at 

*) Ghiso betegnes 23 . marts 1501 som kongens prokurator (Utr. pavebrev). 

2 ) Leander er »prokurator« for Jens Andersen Beldenak 19. jan. 1502, for 
Niels Friis af Viborg 12. dec. 1498, for Johan Jepsen Ravensberg 28. april 
1501. Jvfr. Geh. Arch. Aarsberetn. I, 3, 8 f. 

8 ) L. Dipi. (26. dec. 1499). 

besøge Rom i jubelåret. Kongefamilien følte altså ingen trang 
til personlig at søge jubelafladen, således som det havde været 
tilfældet med dronning Dorothea 1475. Derimod drog en stor 
skare af Danmarks' og Norges fornemste mænd og kvinder til 
Rom l ) i jubelårets sidste måned, deriblandt så fremragende mænd 
som Poul Laxmand, Oluf Krognos og ærkebisp Birger. 

Enkelte andre bevillinger har interesse, fordi de viser, at den 
pavelige uvilje ikke hindrede, at privilegiet fra 1474 om retten 
til at besætte kapitlernes højeste pladser nu for alvor begyndte 
at træde ud i livet. Det er netop i årene omkring 1500, at 
kapitlernes modstand mod at finde sig i, at de bedste pladser 
gives til de kongelige skrivere, bliver endelig brudt. Den kreds 
af danske kurialer, der i 90'erne opererede på egen hånd og der¬ 
ved skadede kongens interesser, var endvidere ved 1500 borte; 
lige så var den kreds af svenske, der samledes om Hemming Gad, 
forsvunden eller bleven uskadelig. Kongens kandidater til kapi¬ 
telpladserne får derfor nu som regel stadfæstelse; således rejste 
paven ingen indvending mod de mange forflyttelser, som efter 
kongens ønske foretoges med Jens Andersen Beldenak og 
Johan Jepsen Ravensberg, før disse blev biskopper. — Den 
unge Kristierns kansler Erik Valkendorf blev efter kong Hans’ 
begæring provst i Lund, og efter brødrenes ønske blev den 
unge Gotskalk Ahlefeld, der i en årrække havde virket ved 
kurien, ansat som koadjutor for den gamle provst Enwald S6ven- 
broder i Slesvig, ligesom kongens kammermester Jens Lauridsen 
efter hans ønske fik bevilling om at måtte forene tre embeder 2 ). 
— Hertug Frederik fik tilladelse til at indføre observansen i 
franciskanerklostret i Slesvig. Man kan videre nævne et par 
bevillinger, som denne opnåede for sin, tidligere kongens, sekre¬ 
tær Helmold Alverding, samt endelig to ægteskabsdispensationer. 
Den ene fra året 1499 gav ham tilladelse til at ægte Sofie af 
Mecklenburg. Dette ægteskab blev dog ikke til noget, hvorfor 


x ) Lindbæk og Stemann, Danske Helligaandsklostre 59 f. 

2 ) Utr. pavebreve af 22. jan. og 27. maj 1503, 16. nov. 1501. 

han 1501 fik en bevilling om, at han kunde gifte sig med Anna 
af Brandenburg 1 ). 

• Både kongen og hertugen havde grund til at være paven 
taknemlige for den måde, hvorpå han behandlede en ubehagelig 
gældssag, der gik tilbage til deres faders tid. — En klærk i 
Schwerin, Didrik v. Huddesen, havde påstået, at hans fader 
havde solgt kong Kristiern varer for 1400 rhingylden, og at nu 
sønnerne måtte være hans skyldnere for denne sum. Under 
påskud af, at han ikke kunde være sikker på at få ret overfor 
disse mægtige mænd i deres egne lande, havde han fået sagen 
overdraget, først til Eggert Durkop, senere til andre auditører. 
Men da nu kongen og hertugen hævdede, at dette stred mod 
det ofte omtalte privilegium »de non evocando in prima instan- 
tia«, der jo var bleven udvidet til hertugdømmerne, blev denne 
sag overgivet til pådømmelse af biskoppen af Lubeck, hvad der 
kun kan have været til held for kongen og hertugen 2 ). Sagens 
senere forløb kendes næppe. 

Disse forskellige mindre elskværdigheder kan dog ikke for¬ 
mindske det hovedindtryk, at kong Hans som helhed stod sig 
ret dårligt med paverne Innocens VIII og Alexander VI og 
sikkert ikke havde grund til at mindes dem med større kær¬ 
lighed end den, hvormed hans fader havde bevaret mindet 
om Nicolaus V og Calixtus III. 


Det svarer nøje hertil, at der i disse 20 år kun er yderst 
svage spor af, at de pavelige nuntier og kollektorer har ladet sig 
mærke her i landet. Der er ganske vist udsendinge nok, og der 
er bevaret instruxer i mængde for disse, men lige som indholdet 
af instruxerne er meget magrere, end man kunde formode efter 


*) Utr. pavebreve af 29. juni I499, 20. april 1493, 30. dec. 1495, 27. juli 
1499, 13. febr. 1501 (ikke 1500, som det urigtig angives til hos Pontoppidan 

n, 717)- 

2 ) Ut. pavebrev af 15. maj 1501. 

deres uhyre længde, lige så vist er det, at det pavelige kammers 
udbytte fra Danmark i disse år var meget ringe. 

En besynderlig vaklen gjorde sig i øvrigt også gældende fra 
kuriens side. Den udsendte nogenlunde samtidig forskellige 
nuntier og kollektorer, hvis myndighedsområde faldt omtrent 
sammen, og som derfor måtte komme i stadig konflikt. Således 
var der 1482 ikke mindre end fire udsendinge i Tyskland, hvoraf 
de to, Angelus Gherardini, biskop af Suessa, og Bartolomæus 
Marasca, biskop af Cittå di Castello, var nuntier med magt som 
legati de latere, altså væsentlig udsendte i diplomatisk øjemed, 
medens Bartolomæus de Camerino og Bartolomæus Ziglino var 
kollektorer 1 ). For de tre første blev virksomheden udvidet til 
Norden. 

Gherardini var Marinus de Fregenos eftermand som biskop i 
Kamin, et embede, som han dog snart opgav, og overtog på en 
måde også hans stilling som legat for Norden. 1482 blev hans 
tidligere mere indskrænkede myndighed udvidet 2 ), så han fik 
ligestilling med virkelige legati de latere og opnåede ret til at 
bortgive en række embeder, bestemme pensioner, udnævne no¬ 
tarer, give ægteskabsdispensationer, afgive kendelser i kirkelige 
stridigheder, uddele aflad m. m. Han skulde afkræve kollektorerne 
indenfor sit område penge og regnskab, men da dette distrikt 
omfattede så vidtstrakte lande som Tyskland, Ungarn, Polen, 
Bøhmen og Danmark, tør man med sikkerhed antage, at man i 
Danmark aldrig har mærket noget til ham. 

Lige så lidt så’ man formodentlig til Marasca. Denne mand, 
der 1474 havde gjort opvartning hos Kristiern I 3 ) og var det pave¬ 
lige kammers skatmester, optrådte som nuntius i Tyskland i årene 
1480 — 85. 1483 blev hans myndighed udvidet 4 ), så at han nu 

ligesom Gherardini fik myndighed som legatus de latere og blev 
udstyret med alle dertil hørende rettigheder. Noget mere inter- 


*) Richard, Origine des nonciatures permanentes (Revue d’histoire ecclé- 
siastique for 1906), 66. 

2 ) Utr. pavebrev af 22. juli 1482. 

8 ) Hist. Tidsskr. 7. R. III, 489 f. 

4 ) Utr. pavebrev af 7. juni 1483. 

esse har det, at hans overkollektorstilling fastslås bestemtere. Sær¬ 
lig skulde han sørge for, at de mange penge, der var ind¬ 
samlede for at støtte johannitterne på Rhodos, blev indbetalte. 
Marascas område var ligeså udstrakt som Gherardinis. 

Det pavelige kammer har imidlertid følt trang til en mere 
virkningsfuld indsamling end den, der kunde foretages af de to 
nævnte nuntier med deres altfor omfattende distrikter. Bartolo- 
mæus de Camerino blev derfor 1483 udnævnt til kollektor for 
Sverige og Norge, medens der mærkelig nok ikke blev indsat 
nogen kollektor for Danmark, skønt den nylig afdøde Jens Ma¬ 
thiesen Brun også havde haft dette land under sig. Sixtus IV an¬ 
befalede Bartolomæus til Sten Sture for Sverige, kong Hans for 
Norge, og medgav ham en stor bulle, hvori paven med stor 
veltalenhed udbreder sig om Tyrkernes frygtelige vildskab og 
sine anstrængelser for at holde dem tilbage, lover en betydelig 
aflad til dem, der vil give bidrag til korstoget, og indrømmer 
afsendingen en mængde rettigheder, så at han næsten bliver 
ligestillet med en legatus de latere 1 ). 

Bartolomæus skulde jo kun samle ind i Sverige og Norge, 
og det blev faktisk også i Sverige, han kom til at virke. Han 
ankom til Stockholm i aug. 1484, blev modtaget vel både af 
prælater og stormænd og optaget i Vadstena klosters broderskab. 
Afladshandlerne gjorde altid bedre forretninger i Sverige end i 
Danmark, og det er derfor rimeligt at antage, at han har solgt 
en del af de trykte afladsbreve, han havde med sig, og hvoraf 
tilfældet har bevaret et exemplar. Afladshandelen gik så godt, at 
der i mellemtiden mellem Sixtus IV’s død og valget af Innocens 
VIII (1484) blev udstedt en bulle for nærmere at regulere 
den 2 ). 

Heller ikke Bartolomæus slap imidlertid for den almindelige 
mistanke om at gøre sig uberettiget fordel af afladspengene. 1485 
lovede to Italienere, hvoraf den ene lige som Bartolomæus var fra 
Camerino, medens den anden er den Ludovicus fra St. Gimig- 
nano, der senere optræder som Danmarks fuldmægtig i Rom, at 

*) Utr. pavebreve af 11., 14. og 17. okt. 1483. Celse 206—07. 

*) Celse, 206—07. Jvfr. Kyrkehist. årsskrift 3, 123 ff. 

Bartolomæus skulde være tilbage i Rom inden i V 2 års forløb. 
I modsat fald skulde han eller de som kautionister ifalde en 
bøde på 3000 dukater. — Omtrent samtidig anbefalede paven til 
kong Hans sin nye udsending, dr. Benedictus Mansella, ærkedegn 
i Aquino og pavelig kammerherre, der var på vejen til Norden 
for at revidere både Bartolomæus’ og alle andre indsamleres 
regnskaber samt inddrive, hvad disse skyldte det pavelige kam¬ 
mer. Innocens VIII bad kong Hans om eventuelt at fængsle 
Bartolomæus og andre kollektorer, om de skulde vise sig gen¬ 
stridige. 

Usikker og famlende synes kammerets optræden i øvrigt at 
have været overfor Bartolomæus. Sidst i samme år lovede 
Brunectus de Camerino, at han om 8 måneder skulde komme 
tilbage fra biskoppen på Øsel og tillige medbringe alle Barto¬ 
lomæus’ penge. — Men ikke en måned efter udsender paven en 
Tysker, provsten i Magdeburg Giinther v. Bunaw, og opfordrer 
ham til at træde op med al mulig bestemthed mod nogle »falske 
indsamlere«, der optræder i Østersølandene og Norden, bedrager 
de kristne og presser penge ud af dem. Paven beder kong Hans 
stå Giinther bi mod disse bedragere, arrestere dem og beslag¬ 
lægge deres indsamlede penge. Atter her er der øjensynlig tale 
om Bartolomæus de Camerino. Sidst i 1486 var denne imid¬ 
lertid kommen tilbage, hans kautionisters obligation kasseredes, og 
i begyndelsen af 1488 modtog kammeret den ikke ringe sum af 
2000 gylden, som han havde indsamlet i de nordiske riger, vel 
især i Sverige 1 ). 

Giinther v. Bunaw nævnes udtrykkelig som kollektor også 
for Danmark foruden Sverige, Norge og dele af Tyskland. Ifølge 
sin instrux 2 ) af jan. 1486 skulde han væsentlig opkræve restan¬ 
cer, penge, der henstod på forskellige steder fra Marinus de 
Fregenos og Marascas indsamlinger, eller som var skænkede til 
pavernes yndlingsstiftelse St. Spirito in Sassia. 

*) Dipi. Norv. VI, 635. Utr. pavebreve af 18. juli og 10. dec. 1485, 7. 
jan. og 30. okt. 1486, 10. jan. 1488. Jvff. Gottlob, Aus der Camera aposto- 
lica, 213. 

2 ) Utr. pavebrev af 7. jan. 1486. 

Giinther kunde ikke ene bestride sit hværv, hvorfor der næste 
år blev givet ham medhjælpere i Herman Tuleman, kannik i 
Utrecht, og Joh. Antonius, abbed i klostret St. Gemino. Opfor¬ 
dringerne til at indkræve restancer gentoges, og for at skaffe 
kollektorerne mere anseelse blev der givet dem en del rettig¬ 
heder, bl. a. til at uddele ægteskabsdispensationer, give tilladelse 
til at vælge skriftefader o. lign. Den aflad, som de nævnte tre 
gejstlige skulde forkynde, var ligestillet med den, som man ellers 
erhværvede ved pilgrimsrejse til Rom, og al anden aflad blev 
suspenderet, så længe de optrådte. 

Giinther optræder virkelig i slutningen af 1487 i Sverige, 
hvor han, der kalder sig pavelig protonotar og kommissær til de 
nordiske riger, udsteder et afladsbrev for ridderen David Arild- 
son 1 ). I Danmark optræder Giinther, så vidt vides, slet ikke. 
Lige så lidt var dette vistnok tilfældet med en kollektor, der i 
de følgende år virkede i Sverige, Antonius Magni. Meget inter¬ 
essante aktstykker giver oplysning om dennes omfattende virk¬ 
somhed. Han medbragte 20,000 trykte afladsbreve og fik ad¬ 
skillige trykt i Stockholm. Hans sendebud færdedes i hele riget, 
og det lykkedes dem at afsætte mange af deres »varer«, således 
2500 breve alene i Finland. Som betaling modtog Antonius ikke 
alene penge, men også naturalier som kobber, jærn og skind. Man 
ser, at det er lykkedes ham at få grumme meget ind, og man 
tør antage, at det pavelige kammers andel må have været betyde¬ 
lig, selv om han har måttet dele med det svenske rigsråd, der 
nøje kontrollerede ham og hans underkollektorer 2 ). Det er 
sandsynligt, at kantoren i Slesvig, Didrik Stoveman, der tilfældig 
nævnes som pavelig underkollektor, har virket enten under An¬ 
tonius, Bartolomæus eller Giinther. 3 ). 

Det er ukendt, om en betydelig senere udnævnt kollektor, 
Filip Ingmarson, kannik i Trondhjem, men vistnok svensk af 
fødsel, udrettede noget. Juli 1499 fik han sin instrux, der er 

*) Utr. pavebreve af 24. marts og 12. april 1487. L. Dipi. 9. dec. 1487. 
Jvfr. Gottlob, 213. 

*) Handl. ror. Skand. hist. XVIII, 194 ff. Celse, 208. 

8 ) Utr. pavebrev af n. sept. 1493. 

holdt i de almindelige udtryk, men meget ubestemt, som op¬ 
kræver af pavestolens tilgodehavende i de tre nordiske riger, og 
i næste måned lovede han overfor én af kammerets embedsmænd, 
biskoppen af Reggio, at være tro og føre omhyggeligt regnskab 1 ). 
At han ikke spores i Danmark, er for øvrigt ikke så underligt. 
Af fortegnelsen over hans kautionister ser man, at han hørte til 
den for kong Hans meget generende kreds af gejstlige, der holdt 
til i Brigittas hospital. Kautionisterne er Hemming Gad, der 
endda kalder sig gesandt for »kongen af Sverige«, Peter Hen- 
rikson, forstander for Brigittas hospital, og den besværlige em¬ 
bedsjæger Laurids Vesteni, »ærkedegn i Ribe, Århus og Viborg«. 

Medens de nævnte kollektorer næppe har haft noget politisk 
formål forbundet med deres mission i Norden, er der derimod 
en politisk tanke med de breve, der 1488 udgik til Simon 
v. d. Borch, biskop i Reval 1477—93. Paven gjorde denne til 
nuntius med myndighed som legatus de latere, for at han skulde 
opfordre kong Hans og kong Kasimir af Polen til enighed og 
sammenslutning med den tyske orden, som de i fællesskab skulde 
hjælpe imod den store fare, der truede den fra Rusland. 

Paven må vel have ment, at biskoppen formåede at udrette 
noget, siden han udstyrede ham med ualmindelig store rettig¬ 
heder. Han kunde tildele en mængde personer de indulgenser 
og dispensationer, som pavestolen ellers plejede at forbeholde sig 
selv; således kunde han bortgive 50 embeder indenfor sin lega¬ 
tions område, give 40 gejstlige ret til at besidde flere embeder 
på én gang m. m. 2 ) — Der lå ganske vist en fornuftig tanke i 
planen om det forbund mod Russerne, som pavestolen her øn¬ 
skede at stifte. Men under den bitterhed, der på den tid rådede 
mellem Danmark og Sverige, var det utænkeligt, at planen kunde 
blive virkeliggjort. Tværtimod indlod kong Hans selv sig jo 
senere i forbund med de kætterske Russere. Hele biskop Simons 
virksomhed indskrænker sig vistnok til, at han kunde pynte sig 
med titlen som legat 3 ). 

1 ) Utr. pavebreve af 1. og 10. juli, 23. aug. 1499. 

a ) Raynaldus XI, 158. Utr. pavebrev af 21. maj 1488. 

8 ) Således i utr. pavebrev n.jan. 1491. Reg. 4883 (21. febr. 1489) og 2. R. 
81IJ (23. jan. 1491). 

Dette påtænkte tog mod Russerne kan kun uegentlig kaldes 
et korstog. Tanken om det store korstog mod kristenhedens 
hovedfjender Tyrkerne var imidlertid selv ved Alexander Vi s 
ryggesløse hof ikke helt uddød. Den blev repræsenteret i al fald 
af én udmærket mand, den franske kardinal Raimund Peraudi 
— Denne, der i en årrække havde været i kuriens tjeneste, 
først som kollektor, senere som korstogsprædikant, blev 7. dec. 
1486 udnævnt til nuntius med myndighed som legatus de latere 
for at prædike korstog i det tyske rige, de nordiske lande, Preus¬ 
sen, Lifland m. m. Hans hovedvirkefelt var imidlertid Tyskland; 
hos kong Maximilian var han nuntius 1486—91, trådte senere i 
hans tjeneste, blev biskop af Gurk og 1493 kardinal. Oprigtig 
besjælet, som han var, af iver for det store korstog lod han sig 
hverken skræmme tilbage af rejsens besværligheder eller sine 
hårde legemlige lidelser. Gang efter gang arbejdede han på at 
skaffe fred mellem kristenhedens fyrster, således 1490 mellem 
Karl VIII og Maximilian, men sit livs kæreste ønske, virkelig 
at se korstoget blive udført, fik han ikke opfyldt 1 ). 

Raimund nåede aldrig til Danmark og synes i mange år heller 
ikke at have udsendt underkollektorer til de nordiske lande. At 
han en enkelt gang kom til at gribe ind i forholdet mellem 
Danmark, Lubeck og Sverige ved sin fredsmægling (1503) i Lii- 
beck, hvorhen han havde begivet sig efter opfordring af kong 
Hans, er tilstrækkelig kendt, ligeledes, hvor store ubehageligheder 
dette senere medførte for én af deltagerne i mødet, Jens Ander¬ 
sen Beldenak 2 ). Utvivlsomt var Raimund en ærlig mægler, og 
sikkert kan man også ud fra en almeneuropæisk betragtning sige, 
at hans standpunkt, forbundet mellem alle kristne mod Tyrkerne, 


') Af de mange afhandlinger om Raimund, der gennemgående stiller ham 
i et meget gunstigere lys, end man har været vant til fra protestantisk side, 
skal nævnes: Schneider, Die kirchliche und politische Wirksamkeit des Legaten 
Raimund Peraudi; Gottlob i Hist. Jahrbuch VI, 438—61; Paulus i Hist. Jahr- 
buch XXI, 645—82; Revue des questions historiques 78, 123 f.; Revue d’histoire 
ecclésiastique for 1906, 66 fif. ; Pastor III, passim. 

2 ) Allen, De tre nordiske Rigers Hist. I, 316 ff. Pal.-Muller, De første 
Konger af den oldenborgske Slægt, 251 ff. 

var rigtigere og mere storlinjet end det, der dikterede kong Hans’ 
og hans fjenders optræden, men det er ligeså sikkert, at det 
vidnede om ringe kendskab til nordiske forhold at tænke sig 
muligheden af en virkelig deltagelse i korstog heroppe fra. Freds¬ 
mæglingen blev som bekendt nærmest til skade for kong Hans. 
Dette træk hører med til at vise, at dennes stilling overfor pave- 
hoffet under paverne Innocens VIII og Alexander VI gennem¬ 
gående var ugunstig. 

Kong Hans og Julius II (1503—13). 


N ov. 1503 besteg kardinal della Rovere pavestolen under 
navnet Julius II. Det er vel kendt, hvor stor betydning 
hans regering fik for Kirkestaten, der først fra hans tid kan 
siges at være pavernes sikre eje. Men også for kuriens forhold 
til Danmark indtræder der en afgørende vending. Et brev 1 ), som 
den nyvalgte pave skrev til dronning Kristine, hvis forbøn han 
bad om, viste, at han havde i sinde at følge den samme politik 
som sin onkel Sixtus IV. Fra nu af forsvinder da også det 
uvenlige forhold, der i en årrække havde hersket mellem Dan¬ 
mark og kurien, og der er ofte en meget hjærtelig tone i de 
breve, der udvexles mellem paven og kongen. Det er så at sige 
først nu, at det forbund mellem disse to magthavere, der var 
indledet 1449 og styrket ved kong Kristierns besøg 1474, bliver 
slået endelig fast, og at paven konsekvent går med til at ned¬ 
bryde den danske kirkes selvstændighed til fordel for konge¬ 
magten. 

Ved forbundet måtte det efter sagens natur blive kongen, 
der vandt mest. Paven ønskede kun nogenlunde sikkerhed for, 
at kammerets indtægter, både de regelmæssige — servitier og 
annater — og de uregelmæssige (kollektorier) indløb trygt. Ret¬ 
ten til den første slags indtægter havde kongerne egentlig aldrig 


*) L. Dipi. (26. nov. 1503). 

bestridt paverne. Derimod havde uvenskabet i en årrække lagt 
hindringer i vejen for en regelmæssig udsendelse af kollektorer. 
Detté bliver fra nu af ganske ændret, men noget stort udbytte 
tilflød sikkert heller ikke nu kammeret fra Danmark. 

En ganske anden fordel kunde kongen have af forbundet. I 
disse år bliver bullen fra 1474 om hans ret til besættelse af en række 
høje embeder i de danske domkapitler helt ført ud i praxis, og 
paven providerer så godt som ikke andre end hans kandidater. 
Kapitlerne bliver da væsentlig forsørgelsesanstalter for hans kan¬ 
cellibetjente, et forhold, der ikke var meget forskelligt fra, hvad 
der senere var tilfældet med disse stillinger i protestantismens 
første århundrede. 

Meget skyldtes den hele forandring i forholdet formodentlig, at 
kongen nu bestemte sig til at opgive sin gamle sparsommelighed 
og vende tilbage til sin faders system at have en bestemt kardinal 
at henvende sig til. Det havde under sagen om besættelsen af 
Slesvig bispestol efter Eggert Durkops død tilstrækkelig vist sig, 
at Leander de Pellagallis ikke formåede stort. Kong Hans fik da 
fra nu af to faste forbindelser indenfor kardinalkollegiet. Den 
ene var den gamle kardinal Jacobus de Serra, der efter hans 
ønske fik bispestolen i Linkoping. Senere knyttede han kardi¬ 
nalen af Præneste, Marcus Vigerius 1 ), til sig. Han var nødt 
til at lønne den sidste godt med præbender, foruden formodent¬ 
lig med en fast årlig godtgørelse. Tillige måtte kongen nu finde 
sig i, at kurialer i ikke ganske ringe antal trængte sig ind i 
danske beneficier. Men han opnåede da også, at pavestolen 
gjorde alt, hvad der stod i dens magt, for at støtte ham mod 
Sverige. Og det var virkelig ikke så ganske lidt, den formåede. 
Selv om kong Hans ikke fik sit tabte rige tilbage, fik han i al 
fald knækket og ødelagt sin mest hårdnakkede modstander Hem¬ 
ming Gad. 

Det er her nødvendigt at gå tilbage nogle år før 1503. — 
Hemming Gad havde ved sine mangeårige underjordiske intriger 
opnået at gøre den danske konge megen skade. Men for Sve- 


’) Allen II, 383 ff. 

rige havde han egentlig ikke udrettet stort. Katarina blev heller 
ikke nu formelig kanoniseret. En korstogsbulle, som Hemming 
i mange år anstrængte sig for at opnå imod Russerne, blev 
ganske vist tilsidst udstedt (1496), men kom for sent til at gavne 
Sten Sture og blev desuden vistnok slet ikke bekendtgjort af 
ærkebisp Jakob Ulfson, fordi kong Hans deri nævnedes som 
forbundsfælle af Russerne. Hemming Gad kom i den anledning 
i stor gæld og forlod snarest Rom som en slagen mand 1 ). Thi 
1497 skete det, som han så længe havde kæmpet imod. Kong 
Hans vandt virkelig sit svenske rige. 

Ingen upartisk historieskrivning vil kunne nægte, at kong 
Hans overfor Svenskerne optrådte med en sjælden loyalitet og 
ordholdenhed. På en interessant måde bekræftes dette ved et 
nyfundet brev 2 ) fra Vatikanerarkivet. Kongen lod sin daværende 
gesandt i Rom, Eggert Durkop, fremstille for paven sammen¬ 
hængen med den tidligere proces om Orebro slot, som jo væsent¬ 
lig var bleven ført mellem hans afdøde moder og Sten Sture, 
endvidere med den nye proces mellem Sten Sture på den ene, 
»nogle ærkebisper og biskopper« og kongen på den anden side 
angående lydighedsforholdet overfor kongen. Da kongen nu 
havde fået Orebro slot, og der var aflagt lydighedsed til ham, 
bad han paven om og opnåede, at begge disse processer måtte 
blive hævede. 

Det viste sig imidlertid, at ærkebispen på egen hånd et par 
måneder i forvejen havde skaffet sig en bulle 3 ) mod Sten Sture. 
Efter den fremstilling, som Jakob Ulfson havde givet af alle sine 
genvordigheder, gav paven ham naturligvis fuldstændig ret og 
opfordrede kong Hans til at være dommer i sagen, for at ærke¬ 
bispen kunde opnå, hvad der tilkom ham. Atter her valgte 
kongen imidlertid at være den forsonende mægler, endskønt han 
godt kunde være optrådt strængt i denne sag, der ikke vedrørte 
hans eget forlig med Sten Sture. Han fik (febr. 1499) mæglet 


*) Styffe IV, indl. 195 f. Svensk hist. Tidskr. II, 237. Allen I, 181. 
2 ) Utr.-pavebrev af 31. juli 1498. 

8 ) Utr. pavebrev af 10. maj 1498. 

kt forlig, hvorved denne sikkert slap med at betale en mindre 
erstatning end den, ærkebispen oprindelig forlangte 1 ). 

Hr. Sten opfyldte imidlertid ikke forliget og betalte intet. 
Ærkebispen måtte da påny henvende sig til paven, og denne 
befalede nogle gejstlige at skaffe sagen gennemført ved bandlys¬ 
ning, eventuelt ved at henvende sig til den verdslige magt 2 ). 
Bullen kom næppe til udførelse, da kongen snart efter dens an¬ 
komst til Sverige blev afsat. Givet er det i hvert fald, at kon¬ 
gen ikke har haft noget at gøre med disse angreb, der helt og 
holdent må stå for ærkebispens regning. 

At Hans derimod efter oprøret, der var kommen på trods af 
de højtideligste løfter og uagtet v hans næsten for vidt drevne 
loyalitet, søgte at anvende alle midler, også henvendelse til pave¬ 
stolen, for at slå sine troløse undersåtter ned, det har man ingen 
grund til at undre sig over. Mod oprørets egentlige leder, Hem¬ 
ming Gad, var hans harme naturligvis især rettet. Men mærke¬ 
lig nok udgår hovedangrebet på denne ikke fra kongen, men 
fra en anden svensk »kurtisan«, Hans Brask. 

Denne mand, der i kløgt og lærdom kunde måle sig med 
Hemming, havde ligesom han lært kurien og dens rænker godt 
at kende under et flereårigt ophold. Han træffes i Rom 1499, 
var knyttet til kurien og i al fald senere i tjeneste hos kardinal 
Joh. Remolini af Perugia 3 ). 1500 siger han, at han er kommis¬ 
sær for den svenske nation, men samtidig, at han er knyttet til 
det pavelige kammer og pavens »familiaris« 4 ). I disse egen¬ 
skaber fik han i årene 1499 og 1500 en del bevillinger, bl. a. 
på et par kirker i Lunde stift. Det var ikke andet, end hvad 
så mange embedsjægere gjorde. Men mere betænkeligt for be¬ 
dømmelsen af Hans Brasks karakter er det, at han tog en meget 
væsentlig del i de angreb, der efter kong Hans’ fordrivelse fra 


J ) Styffe IV, indl. 240 f. Det er overordentlig partisk, at Styffe kan an¬ 
føre dette imod kongen. 

2 ) Utr. pavebrev af 19. aug. 1500. 

3 ) Utr. pavebreve af 5. okt. 1499 og 8. okt. 1503. 

4 ) Utr. pavebreve af 16. maj og 13. juni 1500. 

forskellige sider rettedes imod Hemming Gad, uden hensyn til 
dennes lange arbejde i fædrelandets tjeneste. 

Sept. 1501 blev kardinal Jacobus, formodentlig efter kongens 
ønske, provideret med Linkoping bispestol, hvori Hemming Gad 
havde søgt at indtrænge sig 1 ). Denne påstod ganske vist altid 
senere, at han var lovlig valgt af kapitlet, oven i købet efter 
kongens anbefaling, men selv om den første del af denne på¬ 
stand kunde være sand, er den anden det sikkert ikke. Da kar¬ 
dinalen naturligvis ventede at finde modstand, lod han (febr. 
1502) besættelsen af stiftet bekendtgøre ved en bulle, hvori paven 
truede Sten og Svante Sture med hårde straffe, hvis de mod¬ 
satte sig ham. 

Nov. 1501 skaffede Hans Brask sig provision på Hemmings 
domprovsti i Linkoping og fik april 1502 en fornyet provision. 
Hemming Gad måtte altså nu selv føle ubehagelighederne ved 
de processer, som han før med så megen dygtighed havde skaffet 
andre. Så meget mere, som der samtidig kom et par andre an¬ 
søgere. Dec. 1501 skaffede klærken Johannes Petri sig provi¬ 
sion på provstiet. Han var imidlertid selv svensk, og hans be¬ 
gæring om, at Hemming Gad måtte miste sit embede, var ikke 
affattet i så hvasse udtryk som en ansøgning fra en fransk klærk 
(febr. 1502). Denne påstod, at Hemming Gad havde begået 
mange forbrydelser, mord og røverier, at han havde deltaget i 
krige, i flere år levet offentlig med en skøge og i to år været 
bandlyst uden at tage hensyn dertil. Hemming blev derfor be¬ 
røvet sit domprovsti, der blev givet til den omtalte franske gejst¬ 
lige. Omtrent samtidig hermed blev en mand, der stod Hem¬ 
ming Gad nær, provsten Henrik Venne i Abo, bandlyst, fordi 
han stod i restance for de penge, der skulde betales for kors¬ 
togsbullen af 1496. Han blev tillige fradømt sit provsti, der 
ligesom det i Linkoping blev givet til Hans Brask 2 ). 


*) Eubel II. Provisionen erfaredes i Norden sidst i okt. samme år. (Styffe 
IV, indl. 301). 

2 ) Utr. pavebreve i Svenske Riksarkiv. Geh. Arch. Aarsberetn. IV, 300— 
04 (bullen rettet til ærkebispen af Ragusa og biskopperne af Lubeck og Ros¬ 
kilde). 

Det må altså fastholdes, at de første angreb på Hemming 
Gad mindre skyldes den danske konge end Hemmings egne 
landsmænd. Men hele den mærkelige rolle, som Hans Brask 
har spillet, foreligger endnu altfor lidt belyst til at kunne klares. 

Der er ingen grund til at gå ind på de lange processer, som 
Hemming Gad førte om sine to embeder i Linkoping. Hoved¬ 
leddene i denne strid er vel kendte og ligeledes slutningsresul¬ 
tatet, at Hemming Gad mistede begge embederne, i det Hans 
Brask blev domprovst og senere biskop. Kong Hans havde en 
god støtte i kardinal Jacobus, der var ivrig for at opnå indtægterne 
af Linkoping stift, i sin romerske prokurator Leander, hvem han 
søgte at skaffe provision på embedet for det tilfælde, at kardina¬ 
len skulde dø — hvilket ganske vist ikke skete før 1517 —, 
endelig i sin egen gejstlighed. Den danske ærkebiskop Birger 
lod således bandbullen mod Hemming trykke og sprede i mange 
exemplarer. Heller ikke det svenske rigsråd stillede sig på 
Hemmings side, og denne havde overhovedet kun én pålidelig 
støtte, Svante Sture. Han har sikkert haft god brug for alt sit 
robuste humør for ikke helt at tabe modet. 

Stemningen hos de stridende parter blev naturligvis mere og 
mere ophidset. Betegnende er et par indlæg i striden, som tyde¬ 
lig viser, hvorledes man trådte sandhedens grænser så nær som 
mulig eller overskred dem. Hemming Gad udslynger i sit 
appellationsskrift til paven 1 ) fra 1507 de hårdeste beskyldninger 
mod kong Hans, erklærer, at denne har båret sig troløst ad både 
mod ham og det svenske folk, sluttet forlig med Russerne og 
afstået en betydelig landstrækning til dem m. m. Med god 
grund har Paludan-Miiller gjort gældende, at man ikke som 
Styffe kan bygge en bedømmelse af kong Hans’ regeringstid i 
Sverige på dette overordentlig usandfærdige partiskrift. — Men 
en næsten lige så rasende tone findes i et brev 2 ), der fra dansk 
side vistnok i efteråret 1510 blev skrevet til kardinal Marcus. 


*) Handl. ror. Skand. hist. XX, 17 ff. Jvfr. Pal.-Muller, De første Konger 
af den oldenborgske Slægt, 217 ff. 

2 ) Geh. Arch. Aarsberetn. I, 41. 

— Hemming Gad opholdt sig dengang i Liibeck, og kongen 
var med grund ængstelig for hans rænker. Han skildrede ham 
da som en overordentlig slet karakter, en mand, der havde gjort 
sig skyldig i oprør, forræderi, plyndring, mord og brand og i 
lang tid trodset bandstrålen, og opfordrede derfor kardinalerne 
Marcus og Jacobus til at sørge for, at Hemming blev arresteret 
af Liibecks biskop og bragt til Rom for at lide sin straf. 

Kurien var efter Hemmings afrejse fra Rom næsten altid be¬ 
stemt mod ham og Svante Sture. Det er da en underlig mod¬ 
sætning hertil, når paven 1509 stadfæster Svante Stures (»vice- 
regis«) præsentation af Erik Svenson til dekanatet i Linkoping, 
som han for resten længe havde siddet inde med, og det ved 
den lejlighed omtales, at den udvalgte biskop (Hemming Gad) 
havde indsat Erik, uden at der nævnes noget om, at Hemming slet 
ikke var anerkendt af kurien, tværtimod stod i et meget spændt 
forhold til den 1 ). Dekanatet i Linkoping hørte til de embeder, 
der ifølge bullen af 1474 hjemfaldt til kongens besættelse; ved 
denne lejlighed ser man altså, at det var rigsforstanderen og hans 
mænd, der søgte at drage fordel af privilegiet. 

Dronning Kristine søgte ligesom sin mand at fa pavens støtte 
overfor Svenskerne. 1506 klagede hun over, at Sten Sture og 
Hemming Gad havde berøvet hende Orebro slot og, i øvrigt var 
optrådte troløst mod hende og kongen. Mod denne havde de lagt 
baghold i en skov, da han fra Stockholm vilde begive sig til 
Danmark. Han var dog undsluppen, men hun blev senere på 
Stockholms slot gjort til fange ved forræderi og måtte blive i 
fangenskabet tre år. Det var rimeligt, at paven måtte tage hen¬ 
syn til disse berettigede klager, og han befalede da også ærke¬ 
bisperne i Lund og Upsala at sørge for, at hun genvandt sit 
slot og sine klenodier, og at de ulydige undersåtter måtte blive 
bandlyste 2 ). 


*) Utr. pavebrev af 29. sept. 1509. 

2 ) Utr. pavebrev af 14. aug. 1506. Jvfr. Allen I, 177. — 23. jan. 1504 
fik dronningen lov til at lade hente relikvier i Tre Fontane ved Rom og 
bringe dem til Claraklostret i København. 


Digitized by v^ooQLe 



125 


Som pave JuiiUs her havde handlet efter dronningens og 
kongens ønske, således er der mange andre træk, der viser hans 
velvilje overfor dem. — 1505 må kong Hans have haft en særlig 
udsending i Rom, måcke Hans Skovgaard, der samtidig opnåede 
provstiet i Harsyssel, og paven gav da kongen, dronningen og 
Jens Andersen Beldenak en stor mængde indulgenser, der i om¬ 
fang gik betydelig videre end det sædvanlige 1 ). — Dronningen 
fik desuden særlig tilladelse til fire gange om året sammen med 
6—8 jomfruer at måtte besøge alle nonneklostre i landet, selv 
Claraklostre, endvidere en ny og stærkt udvidet ret til at hente 
relikvier, hvor hun vilde, og bringe dem til klostre og andre 
fromme stiftelser — sikkert til franciskanerklostrene. 

Grunden til al denne velvilje ses af andre breve, der er ud¬ 
stedte samtidig. Paven skrev nemlig til hertug Frederik og kong 
Hans i anledning af kardinal Raimunds tidligere afladshandel og 
fredsmæglingen i Lubeck 1503. Han roste kongen, fordi denne 
uden hensyn til, at hans stilling i krigen var gunstig, havde ladet 
sig bevæge af kardinalens bønner, sluttet fred med Lubeck og 
således tilsidesat sine private ønsker for helt at kunne vende sig 
mod Tyrkerne. Ligeledes roste han hertugen, fordi denne havde 
villet gå i kaution for freden, der ellers ikke var kommen i 
stand. Men han opfordrede nu begge brødre til at gøre alt 
muligt for, at freden kunde blive overholdt, da han ellers vilde 
iværksætte den tidligere bebudede bandsættelse mod dem, der 
brød den. 

Den smukke og smigrende skildring af brødrenes andel i 
freden i Lubeck, som de hver for sig af forskellige grunde havde 
årsag nok til at være misfornøjede med, kunde muligvis få dem 
til at lytte til den opfordring, der var brevets egentlige kærne, 
at passe godt på de penge, som kardinal Raimund havde ind¬ 
samlet, og sørge for, at de i god behold kom til det pavelige 
kammer. — Brevene blev afsendte til kong Hans med johannite- 


*) Således må deres skriftefader én gang om året give dem absolution 
også for de forseelser, der ellers var forbeholdte pavestolen, medens denne 
indulgens ellers kun gælder én gang i livet. 

ren Jacobus de Clipelle, der på kardinalens vegne skulde tage 
Linkoping bispestol i besiddelse 1 ). 

Den samme velvillige holdning fra pavens side varede nu 
ved i resten af kongens regeringstid. Af hans bevarede brevbog 
fremgår, hvad han søgte kurien om, og fra anden side véd vi, 
at de fleste af ansøgningerne bevilgedes. Hovedparten af dem 
vedrører enkelte embeder, som han ønskede at skaffe sine tro 
mænd. Da således Gotskalk Ahlefeld var bleven valgt til biskop 
i Slesvig, bad kongen Leander sørge for, at Gotskalks tidligere 
beneficier ikke blev bortgivne, uden at kongen blev spurgt. Sær¬ 
lig ønskede denne, at hans sekretær Eggert Haynck måtte få 
provstiet i Slesvig, og hans øvrige sekretærer de andre beneficier. 
Kongen fremhævede, at han havde præsentationsret til alle de 
embeder, som Gotskalk havde haft 2 ), en fortolkning af privile¬ 
giet af 1474, der ganske vist var lovlig dristig, men vel endda 
er bleven godkendt i praxis. Haynck blev i al fald provst. — 
Nogle år senere (1510), da Erik Valkendorf efter kongens ønske 
var bleven ærkebisp i Trondhjem 3 ), ønskede denne at få ind¬ 
flydelse på besættelsen af de embeder, der blev ledige efter Erik, 
især provstiet i Roskilde, som faldt ind under privilegiet af 
1474. Han anbefalede meget energisk sin elskerinde fru Edles 
broder, Laurids Mikkelsen Jernskæg, både til paven og kardinal 
Marcus, og udtalte, hvad der åbenbart var sandt, at paven aldrig 
havde gjort ham imod; han håbede, at denne vilde forsvare 
hans og i det hele de danske kongers privilegier mod mulige 
tvivl og angreb. Da svaret på disse ansøgninger lod vente 
temmelig længe på sig, skrev kongen atter både til paven og 
kardinalen og bad dem gøre ham til vilje i denne sag, da han 
for sin værdigheds skyld nødig vilde have den udsat. Samtidig 
erklærede han, at han, ligeledes efter privilegiet af 1474, havde 
præsenteret Laurids til dekanatet i København, og bad da om 
pavens samtykke til, at Laurids måtte forene disse to ellers ufor- 


l ) Dipi. Norv. VI, 666 ff. 

*) Geh. Arch. Aarsberetn. I, 8—9, 16. 
8 ) Dipi. Norv. IV, 771 ff; V, 723 f. 

enelige embeder 1 ). Det var dog først is 12, at hr. Laurids blev 
provideret med dekanatet. 

Mindre heldig var kongen med en ansøgning af 1508 om, at 
der måtte blive indført regulær observans i Kolding franciskaner¬ 
kloster 2 * ). Paven havde på denne tid ikke lyst til at forøge 
observantklostrenes antal, og reformbevægelsen i Danmark stand¬ 
ser derfor foreløbig. Men dette uheld er næsten enestående. 
Paven gav (1509) kong Hans ret i hans klage over, at biskoppen 
i Roskilde plagede sine præster med usædvanlige afgifter, og ud¬ 
stedte samtidig en skarp bulle mod Liibecks borgere. Kongen 
havde nemlig besværet sig over, at disse uberettiget plagede ind- 
byggerne på Femern med skatter og afgifter og tilmed med gejst¬ 
lige straffe, fordi Lubeckerne havde penge til gode på øen, som 
de fattige indbyggere ikke kunde betale. Efter kongens erklæ¬ 
ring om, at Lubeckernes plagerier var til skade både for ind- 
byggerne og ham L selv, blev der indsat pavelige dommere i 
sagen 8 ). 

Også kongehusets øvrige medlemmer nød godt af den pave¬ 
lige velvilje. Dronningen opnåede et afladsbrev for Claraklostret 
i København, skaffede dette observantbrødrenes privilegier og fik 
lov til sammen med kongen at tvinge de ulydige søstre til lydig¬ 
hed eller til at forlade klostret. — Hertug Frederik fik meget 
vidtgående ventebreve for en mængde af sine yndlinge, hvori¬ 
blandt så bekendte mænd som Gotskalk Ahlefeld, Albert Krantz 
og Johan Wulf. — Prins Kristiern endelig opnåede bekræftelse 
på den af ærkebispen foretagne ordning, at munkene i Munke¬ 
liv i steden for deres eget kloster, der var forladt efter ødelæggel¬ 
sen .1455, måtte overtage Nonnesæter og flytte nonnerne til 
andre klostre 4 ). 


1 ) Geh. Arch. Aarsberetn. I, 37 f., 43 ff. 

*) Geh. Arch. Aarsberetn. I, 3 s f- 

8 ) Utr. pavebrev af 8. marts 1509. 

4 ) Utr. pavebreve af 1. marts, 9. juni og 9. aug. 1506, 19. okt. 1509. 

Til denne velvillige holdning fra pavens side svarer det nøje, 
at kongen lod hans afladshandlere tumle sig i Danmark, som de 
vilde. Der lægges dem ingen hindringer i vejen fra autoriteternes 
side, og de kommer til at føre en ganske anderledes behagelig 
tilværelse end adskillige af deres forgængere. Men ganske vist 
måtte de betale godt for sig. Bekendt er det således, at kardi¬ 
nal Raimunds afsendinge lovede hertug Frederik en betydelig 
del af, hvad der blev indsamlet i hans lande, og at en lignende 
kontrakt sikkert er bleven afsluttet med kong Hans 1 ). 

Raimund Peraudis fredsmægling i Liibeck er tidligere omtalt, 
og hans udsendinges virksomhed i Danmark er så vel kendt, at 
der ingen grund er til at gå nærmere ind på den. Så meget 
mindre, som de nyeste undersøgelser i Vatikanets arkiv her har 
bragt meget lidt nyt. Kammerarkivet for de første årtier af 16. 
årh. synes for største delen at være gået tabt. Også det er vel 
som en stor del af datariets arkiv faldet som offer for Napoleons 
flytning af de store arkivmasser til Frankrig. 

Raimund kom aldrig selv til Danmark, men brugte som sine 
kommissærer abbeden Johan Speglin og præsten Herman Ander¬ 
sen, der attei udsendte underkommissærer, blandt hvilke Johan 
Biltzemann, professor i Greifswalde. En række afladsbreve fra 
disse udsendinge er endnu bevarede og viser, at kommissærerne 
har arbejdet over hele landet og skaffet afsætning for deres varer 
hos alle samfundsklasser, hos de fornemme nonner i St. Clara 
kloster og St.Agnete kloster i Roskilde såvel som hos borgeren Name 
Jensen i Flensborg 2 ). Det var ikke alene afladsbreve, der blev 
udstedte; Raimund var virkelig legatus de latere og kunde handle 
med næsten fuldstændig pavelig myndighed. Et udslag heraf 
er det, når han under sit ophold i Liibeck meddeler biskop 
Ditlev Pogwisch i Slesvig tilladelse til at give ægteskabsdispen¬ 
sationer til 50 personer og på samme tid giver Lage Urne vente- 
brev på det første ledige kanonikat i Roskilde domkapitel 3 ). Selv 

*) Kirkekalender for Slesvig stift II, 105 ff. Allen I, 316 ff. 

2 ) Afladsbreve f.ex. i Reg. 2. R. 8793. Pontoppidan II, 723. Kirk. Saml. 
II, 388 ff. L. Dipi. under 17. og 19. aug. og 23. dec. 1502. 

3 ) Pont. II, 724 f. Dipl. Arnemagn. XXIX, 12. 

hans underkommissærer kunde uddele ganske vigtige dispensationer, 
som når Joh. Biltzemann giver præstesønnen Peder Lauridsen 
dispensation for uægte fødsel og tilladelse til at besidde tre em¬ 
beder på én gang 1 ). 

Disse breve er kun enkeltstående rester af et langt større an¬ 
tal, der må have foreligget tidligere. Sikkert skyldes det kardi¬ 
nalens ophold i nærheden af Danmarks grænser, at forbindelsen 
med pavestolen i disse år tilsyneladende er stærkt i aftagende — 
dog kun for at tiltage så meget stærkere i Julius Il s sidste år. 

Det pekuniære udbytte af kardinalens indsamling kan ikke 
have været ringe, men det er nu umuligt at opgive med nogen 
sikkerhed. — Enkelte oplysninger har man dog. Således ind¬ 
fandt der sig 1503 i Ribe en Italiener fra Spoleto stift, Urbanus 
de Urbanis, som kommissær for kardinalen. Domkapitlet ind¬ 
rømmede ham 100 rhingylden af de afladspenge, der fandtes i 
afladskisten i domkirken og udgjorde et meget større beløb. Han 
tog pengene, efter hvad han selv siger, med kongens tilladelse, 
og det synes at ligge heri, at denne havde ret til en del deraf 2 ). 

Kardinal Raimund døde 1505 uden at have fået noget resul¬ 
tat af sine energiske korstogsbestræbelser. Fra hans indsamling 
lå der imidlertid rundt om i de forskellige lande, der udgjorde 
hans store distrikt, en del penge, og dem bestræbte kurien sig i 
de følgende år sig for at få fat på. — Febr. 1505 skriver paven 
i den anledning til dekanen i Liibeck, Herman Westphal. Denne 
var i sin tid bleven indsat til kardinalens kommissær for at mod¬ 
tage nogle penge, der lovlig tilkom det pavelige kammer. En 
del af disse, indsamlede i Danmark, Holsten, Mecklenburg og 
Pommern, ialt til et beløb af 2000 gylden, havde Westphal de¬ 
poneret hos den lybske forretningsmand Joakim Bilzing. Da 
denne imidlertid var død uden at have indbetalt pengene til 
kammeret, anmodede paven både Herman Westphal og hans 
biskop om at sørge for, at disse penge blev udbetalte af Bilzings 


*) Dipi. Norv. VI, 664. 

’) Terpager, 94—95. Jvfr. Kinch I, 422 f. 

bo og derefter indbetalte hos kammerets bankier, firmaet de 
Falaris 1 ). 

Rimeligvis har dekanen ikke kunnet eller ikke villet udføre, 
hvad paven anmodede ham om, siden denne året efter henven¬ 
der sig til provsten i Liibeck, dr. Henrik Bockholt, der i mange 
år havde opholdt sig ved kurien og været knyttet til hospitalet 
St. Maria in Anima. Han med sine ti ledsagere skulde i de 
nordiske lande samt i provinserne Koln og Bremen indkræve de 
jubelårspenge, der stod igen fra Raimunds tid. En lang række 
anbefalingsskrivelser udstedtes for hr. Henrik til nordtyske fyrster 
og biskopper, desuden til ærkebiskop Birger, biskoppen af -Sles¬ 
vig, hertug Frederik og kong Hans. — Brevet til den sidste 
vidner om, i hvor høj grad det var paven magtpåliggende at fa 
pengene. Julius II erklærede, at han mod Tyrkerne havde 
måttet udruste hære og flåder samt udbetale forskellige fyrster, 
især kongen af Ungarn, betydelige beløb; kardinalerne havde lige¬ 
som han gjort deres bedste og bidraget med en treårstiende af deres 
beneficier. Alle anstrængelser havde dog været frugtesløse, og 
man havde måttet gribe til extraordinære forholdsregler og ladet 
prædike jubelaflad, bl. a. af kardinal Raimund. Imidlertid var 
pavestolen kommen i gæld og var nødt til at indkræve alt, hvad 
den kunde få ind. — En længere skrivelse til kong Hans var 
overflødig, erklærede paven med fin smiger, da hans varme in¬ 
teresse for den katolske kirke, hvori han fulgte sine forfædres 
udmærkede exempel, var tilstrækkelig kendt; han vilde derfor kun 
i al korthed anbefale sin afsending 2 ). — Det er vist ukendt, om 
Henrik Bockholt udrettede noget; formodentlig er det gået som 
i så mange lignende tilfælde, at omkostningerne har slugt alt, 
hvad der blev opkrævet, så at det pavelige kammer intet fik. 

Endnu én pavelig udsending virkede i Norden i kong Hans’ 


*) Dipi. Norv. VIII, 470 ff. — Omtrent samtidig (30. aug. 1505) tilstår 
paven en stor del aflad for at hjælpe kong Alexander af Polen mod Tyrker, 
Tatarer og Russere. Afladen strækket sig også til de nordiske lande, men 
der nævnes ingen afladshandler (Dipi. Norv. VI, 671 ff.). 

2 ) Dipi. Norv. VI, 675. f. Utr. pavebreve af 27. marts, 15^ 16. og 20. 
april 1506. 

tid, en ganske vel kendt mand, dr. Itzard Gravius 1 ) fra Frisland, 
pavelig kammerherre og kannik i Sinigaglia. i. marts 1510 fik 
han sin første instrux, gældende særlig for Norden; 1. maj 1512 
blev instruxen fornyet, og hans område blev udvidet til at om¬ 
fatte hele Nordtyskland. Det viser sig af instruxerne, hvis ind^ 
hold i øvrigt ikke afviger fra det sædvanlige, at Itzard ligesom 
Henrik Bockholt og Herman Westphal nærmest skulde opkræve 
de betydelige pengesummer, som man formodede, endnu lå hist 
og her fra kardinal Raimunds tid. Desuden skulde Itzard na¬ 
turligvis opkræve pavestolens øvrige tilgodehavende, som annater 
o. lign., og for Norges og Sveriges vedkommende Peterspengene. 

Itzard drog derefter rundt i de nordiske lande indtil 1515. 
Elsket af folket var han ikke, men han fik til gengæld megen 
hjælp og støtte fra kongefamiliens side. Kong Kristiern skrev 
således samtidig med ham til domkapitlet i Trondhjem og op¬ 
fordrede det til at betale afgifterne for stiftet, som det i lang tid 
havde stået i restance for 2 ). Men ganske vist, kongernes støtte 
blev ikke givet gratis. 12. april 1511 udstedte Itzard således fra 
Nyborg et brev, hvoraf det synes at fremgå, at han har måttet 
indrømme kong Hans c. 2000 gylden af de penge, der var ind¬ 
samlede bl. a. af Joh. Biltzemann i Fyens stift alene. Biskop 
Jens Andersen havde haft pengene i forvaring, men måtte nu 
efter nuntiens befaling udlevere dem 3 ). — En ganske væsentlig 
tjeneste gjorde Itzard for øvrigt den unge konge, i det han 17. 
dec. 1511 gav ham absolution for hans voldsomme adfærd over¬ 
for biskop Karl af Hamar og i absolutionsbrevet udtaler sig, som 
om han helt tror på kongens fremstilling. 4 ) 

Med kongelig støtte kunde Itzard altså i fred foretage sin 
indsamling. Synderlig glad var gejstligheden næppe over hans 
besøg, og hvor ængstelig man var for alle de bedragere, der 
under falske foregivender søgte at få fat på nogle af de lokkende 


1 ) Om Itzard i alm. jvfr. Allen II, 399 ff. Utr. pavebreve. 

8 ) Dipi. Norv. V, 725 ff. 

8 ) L. Dipi. Jvfr. Allen I, 319 anm. 16. 

4 ) Danske Mag. IV, i89f. 

9 * 

afladspenge, ser man af et brev 1 ) fra biskop Iver Munk af Ribe 
til hans kapitel (28. jan. 1511). Biskoppen meddelte kapitlet, at 
kongen havde skrevet til ham, at han skulde sende de penge, 
der lå i afladskisten i Ribe domkirke, til København. Samtidig 
havde han selv i Kallundborg modtaget besøg af »en doktor«, 
der havde fremvist et brev fra paven om, at »to borgere i Lii- 
beck« var udsete til at oppebære jubelpengene over hele Dan¬ 
mark. Da doktoren imidlertid ikke havde noget bevis for, at 
lian virkelig var repræsentant for de to nævnte borgere, var bi¬ 
skoppen noget ængstelig og opfordrede kapitlet til kun at ud¬ 
levere pengene til doktoren, hvis han kunde legitimere sig fyldest¬ 
gørende og mødte med lensmandens nøgle til afladskisten. — 
Det tør antages, at den gode biskop her har gjort sig skyldig i 
nogle misforståelser. De »to borgere i Liibeck« er åbenbart Hen¬ 
rik Bockholt og Herman Westphal, og »doktoren« kan vanskelig 
være nogen anden end selve Itzard. — Misforståelsen må dog 
være bleven opklaret, thi 27. april 1512 var Itzard i Ribe og 
modtog hele den betydelige sum. der lå i afladskisten, bl. a. c. 
800 gylden og 60 lod sølv 2 ). Det var ikke noget ringe udbytte 
for et enkelt stift. Betydelig større var det, som ovenfor nævnt, 
fra Fyens stift, og efter dette at dømme må det have været be¬ 
tydelige summer, der udbetaltes af den danske gejstlighed. Stør¬ 
relsen er det ganske umuligt at opgive, bl. a. af den grund, at 
pengene kom fra forskellige kilder. Det er dels gejstlighedens 
regelmæssige afgifter, annaterne, dels de indtægter, som handelen 
med jubelaflad gav, foruden salg af de mangfoldige dispensationer. 
— Men kun en ringe del af pengene kom virkelig til det pave¬ 
lige kammer. Kongen og hertugen tog deres del, opkræverne 
skulde have deres løn, og endelig kunde der være bedragere 
iblandt disse, der beholdt pengene selv. Således klagede Ha¬ 
derslev domkapitel (22. sept. 1512) til paven over, at to hos 
kongen og hertugen så højt betroede mænd som kannikerne 
Helmold Alverding og Johan Wulf havde til vendt sig aflads- 


1 ) Genealog. Archiv I, 17—18. 

2 ) Terpager, 95. Jvfr. Kinch I, 437 f. 

pengene, som kapitlet nu kom til at stå til ansvar for 1 ). Sikkert 
er det, at der kun kendes én indbetaling fra Itzard, og den lyder 
på et så forholdsvis ringe beløb som 1500 gylden 2 ). — Aflads¬ 
handelen var ikke nogen god forretning for kurien. Trods hele 
det store apparat og det vidtløftige skriveri opnåede den ikke 
stort andet end at vække en stærk og stigende uvilje mod sig, 
en uvilje, der mere end noget andet har bidraget til at fremme 
Reformationen. 


, Kong Hans’ forbindelse med pavestolen afsluttes med to be¬ 
tydningsfulde legationer til Rom år 1512. Det var det år, da 
kristenheden var stærkt optaget af den store kamp mellem pave 
Julius på den ene, Ludvig XII og Maximilian på den anden side. 
Begge parter søgte at drage kongen over til sig, men han fore¬ 
trak at holde sig neutral, dog med mest hældning til pavelig 
side 3 ). Han fik belønning herfor ved den venlige modtagelse, 
hans gesandter fik i Rom. 

I det første gesandtskab, der må være afgået fra Danmark 
allerede sidst i isn, var hovedmanden provsten i Assens Hans 
Hansen, der mødte som udsending for dronning Kristine og den 
unge konge sammen med dronningens kansler Hans Reff. Dron¬ 
ningen beklagede sig over, at biskop Erik Kaas i Viborg ikke 
vilde betale penge, som han skyldte hende, og at de svenske, 
særlig Hemming Gad og Svante Sture, ikke havde opfyldt deres 
løfte fra freden i København (1509) om at give hende en er¬ 
statning for Orebro slot. I begge tilfælde fik hun indsat pave- 


*) Utr. pavebrev. 

*) Utr. pavebrev af 6. nov. 1511. 

8 ) Allen I, 611 ff. Ærkebiskop Birger udtaler sig i stiftelsesbrevet for sin 
store gave til Lunds domkirke (Suhms Saml. I, 3.) med stor sympati om pa¬ 
ven og antyder, at kongen står på samme side. 

lige dommere til at pådømme sagerne 1 ). Betydningsfuldere var 
det, som den unge konge opnåede i sin ret ubehagelige sag over¬ 
for biskop Karl af Hamar. Dennes voldsommme fængsling og 
hårde behandling er tilstrækkelig kendt. Der var nogen mis¬ 
stemning ved pavehoffet i den anledning, og sagen kunde blive 
generende for Kristiern, men blev nu klaret på den fordelag¬ 
tigste måde. Paven gik ganske ind på hans fremstilling, der 
lød således: biskoppen havde stræbt kongen efter livet og for¬ 
søgt at overgive ham og hans hof i fjendernes hænder, men ved 
Guds hjælp var han sluppet ud af fjendernes snarer og havde 
straffet oprørerne. Derpå lod han biskoppen på grund af dennes 
høje stilling tage i sømmelig bevogtning, ikke på sin egen, men 
på pavens vegne. Kristiern ønskede imidlertid, at så frygtelige 
ugærninger ikke måtte være ustraffede, og bad derfor om, at der 
måtte blive indsat dommere mod biskoppen fra desamme egne; 
imens skulde denne vedblive at være i fængsel. Til dommere 
udnævnte paven efter kongens ønske nogle biskopper i nærheden 
af, men dog ikke i de nordiske lande, nemlig biskopperne af 
Verden, Ratzeburg og Schwerin sammen med Itzard Gravius. 
Kort efter fik kongen imidlertid biskopperne i Verden og Schwerin 
ombyttet med de af ham afhængige biskopper i Liibeck og Slesvig, i 
det han påstod, at disse ikke boede i hans kongeriger — hvilket 
unægtelig var sandt, men en smule jesuitisk. — Hele ansøgnin¬ 
gen forefalder lidt mærkelig, da der er adskilligt, der tyder på, 
at biskoppen dengang allerede var død. Ved pavens velvilje slap 
den unge konge altså meget let fra sin voldsomme handling og 
blev senere på en ganske læmpelig måde absolveret 2 ). 

Lidt senere på året 1512 ankom et nyt gesandtskab, hvis 
ledende mand var den mærkelige prælat Johan Wulf. Denne, 
der var Slesviger eller Holstener, havde allerede tidligere været 


*) Utr. pavebreve af 27. marts 1512. 

2 ) Utr. pavebreve af 6. febr. og 30. marts 1512. Jvfr. Danske Mag. IV, 
180 ff. Allen I, 460 ff. Den nyeste behandling af biskoppens historie (L. 
Daae i Norsk hist. Tidsskr. 4. R. III, 327 ff) har uheldigvis ikke taget hensyn 
til de to ovennævnte pavebreve og er derfor bleven ufuldstændig og delvis 
urigtig. 

ved kurien — i al fald 1506 — og regnedes for at være pave¬ 
lig »familiaris«. Han havde opnået en del beneficier, således et 
kanonikat i Haderslev, der var forenet med Halk kirke, vikaria¬ 
ter i Ribe (med kirken Fårup), Slesvig og Århus, endelig kano- 
nikater i Ribe og Slesvig; dog var han næppe kommen i be¬ 
siddelse af alle disse embeder. Desuden havde han, som det var 
sædvanligt for dem. der var i tjeneste hos kongen, fået fritagelse 
i to år for at lade sig præstevie, tilladelse til at bo, hvor han 
vilde, til at forene flere embeder etc. Alt i alt havde han dog 
endnu opnået forholdsvis lidt. Sammen med ham fulgte dr. Ditlev 
Smither, kannik i København, og de indtegnede sig begge i 
Animas broderskab 2. okt . 1 ). 

På kongens vegne skulde gesandterne meddele, at han aner¬ 
kendte, at paven alene havde ret til at sammenkalde koncilier, 
og at kongen foreslog at henlægge det pavelige koncilium til en 
by ved Rhinen. Til gengæld for denne lydighedserklæring skulde 
de udvirke forskellige vigtige bevillinger. Kongen havde 6 . april 
skrevet til paven 2 ) og beklaget sig over biskop Jens Andersens 
egenmægtige adfærd overfor provstierne i Assens og Odense, 
som han havde tilvendt sig indtægterne af, men som kongen 
nu ønskede at skaffe sine trofaste tjenere Hans Hansen og An¬ 
ders Glob. Den første, som formodentlig i Rom havde oppe- 
biet det nye gesandtskabs komme og i mellemtiden havde skaffet 
sig en bevilling på at måtte forene to embeder, opnåede da og¬ 
så, at paven fuldt ud anerkendte kongens patronatsret til Asssens 
provsti og gav ham selv dette embede. — Samtidig fik Anders 
Glob provstiet i Odense, altså et nyt tab for Jens Andersen; til¬ 
lige opnåede hr. Anders tilladelse til at bo, hvor han vilde, og 
forene to embeder (han var tillige dekan i Roskilde og præst i 
Kallundborg). — Ligeledes havde kong Hans bedt kardinal Mar¬ 
cus om at skaffe Ove Bille en bevilling på at forene to embe¬ 
der, for at han i ro kunde besidde sine beneficier. Dette blev 
også bevilget ved et brev af 3. april, der formodentlig er ante- 

*) Biogr. Lex. XIX, 234 fif. Utr. pavebrev af 16. maj 1506. Kirk. Saml. 
4. R. VI, 723- 

2 ) Hvitfeld, 1086. 

dateret, siden det er så dyrt (40 carleni), og Johan Wulf næppe 
kan være kommen til Rom så tidlig. Endvidere godkendte 
paven efter kongens anmodning Lage Urne som biskop i Ros¬ 
kilde, og endelig havde kong Hans og hertug Frederik det fæl¬ 
les ærinde at forskaffe sig ret over borgen Delmenhorst lige over¬ 
for biskoppen af Miinster, der ulovlig havde besat og endnu sad 
inde med den, hvor ofte så brødrene i al venlighed havde bedt 
ham om give den tilbage. Fyrsterne bad nu om, at paven vilde 
indsætte dommere imod biskoppen, og at det måtte blive pålagt 
disse, at de skulde stævne ham og under en bøde af 10,000 
dukater tvinge ham til at give borgen tilbage. Ogaå her føjede 
paven sig efter fyrsternes ønske 1 ). 

Hertug Frederik opnåede samtidig et afladsbrev for sit slots¬ 
kapel på Gottorp — det synes for resten ikke just at være det, 
han havde ønsket 2 ) —, og efter kong Kristierns ønske blev der 
udstedt en lang række buller til fordel for Malmo helligånds¬ 
kloster 3 ). 

Samtidig sørgede Johan Wulf udmærket for sig selv. Han 
fik ventebreve på beneficier i Slesvig og Holsten til et samlet 
beløb af 200 dukater, blev kantor i Roskilde, provst på Mors, 
kannik i Århus, Ribe og Roskilde. Særlig mærkelig er en lang 
bevilling på alle disse embeder sammen, der er udstedt gratis 
trods brevets uhyre længde og netop derved er tegn på en sær¬ 
egen bevågenhed. Den klage, der samtidig (s. 132) kom over ham 
og Helmold Alverding fra Haderslev domkapitel, der beskyldte 
dem for at have tilvendt sig jubelpengene, kan næppe have 
generet ham synderlig. Pavens velvilje forspildte klagen i al 
fald ikke, thi da Johan Wulf i jan. 1513 skulde forlade Rom, fik han 
samme ret til ventebreve som den, der tilkom embedsmænd ved 


*) Utr. pavebreve af 3. april, 27. maj, 27. juni, 6., 10., 20. aug., 7. sept. 
1512. Geh. Arch. Aarsberetn. I, 49. 

2 ) Pont. II, 738 f. Jvfr. Geh. Arch. Aarsberetn. II, tillæg 47 f. Hertugen 
havde bedt Johan Wulf om at virke for »jubelår og aflad«. Meningen er ikke 
rigtig klar, men må dog vel være, at jubelafladen stadig måtte prædikes, så 
at hertugen vedvarende kunde få sin del af udbyttet. 

8 ) Lindbæk og Stemann, Danske Helligaandsklostre. Tillæg, 138—39. 

kurien 1 ). Ved sin afrejse har han så kunnet medtage det brev 2 ), 
som Julius II skrev til Lage Urne, og hvori han roste kong 
Hans’ store klogskab og fromhed, at han havde villet indlade 
sig på et fredsmøde med Svenskerne, og indsatte Lage Urne til 
sin nuntius ved dette møde. 

Det er det sidste brev fra Julius II til Norden, og da det 
nåede frem, var kong Hans død, dagen før paven. Kong Kri- 
stiern II arvede fra sin fader et udmærket forhold til kurien og 
stor magt over sit lands sekulære og regulære gejstlighed. 

*) Utr. pavebreve af aug. og sept. 1512 og 6. jan. 1513. 

*) Pont. II, 741 f. 

Det pavelige kammers regelmæssige indtægter fra 

Danmark. 


V i har ofte i det foregående haft lejlighed til at beskæftige os 
med det pavelige kammer og dets anstrængelser for at få 
indsamlet penge i Danmark, anstrængelser, der jo oftest faldt 
uheldig ud. Men det er her nødvendigt at gå lidt nærmere ind 
på denne mærkelige institution. 

Det pavelige kammers historie 1 ) er endnu ikke skrevet på en 
fuldtud fyldestgørende måde, og der fremdrages stadig så meget 
nyt stof i Vatikanets arkiv, at en behandling selv nu vilde stå i 
fare for at blive forældet. Man har således bl. a. endnu slet ikke 
klaret, hvad de verdslige stater i deres overgang til regelmæssige 
budgetter og et ordnet finansvæsen har lært af det pavelige kam¬ 
mer. Sikkert synes det dog at være, at de har lært meget. 


*) De bedste bidrag til denne er foreløbig: Gottlob, AusderCamera apo- 
stolica. Baumgarten, Untersuchungen uber die Camera collegii cardinalium 
(kun til 1437). Schulte, Die Fugger in Rom (1495—1523). Kirsch, Påpstliche 
Kollektorien in Deutschland wåhrend d. 14. Jahrh. (Quellen und Forschungen 
der Gorresgesellschaft III); Påpstliche Annaten in Deutschland wåhrend d. 14. 
Jahrh. (ibd. IX). Golier, anmeldelse af den sidste 1 Gott. gelehrt. Anz. 1904, 
nr. 10. Der liber taxarum der påpstl. Kammer (duellen und Forschungen d. 
preuss. hist. Instituts VIII, 113—73,305—43). Mayr-Adlwang, Ueber Expensen- 
rechnungen fur påpstl. Provisionsbullen d. 15. Jahrh. (Mitt. d. Inst. for oester- 
reich. Gesch. XVII, 71 ff.). Karlsson, Die Berechnungsart der minuta servitia 
(ibd. XVIII, 582 ff.). — Pauli, Lubeckische Zustånde im Mittelalter II passim. 
Moltesen, 5 5 ff. 


Digitized by v^ooQLe 



139 


Førend i nogen anden stat gik man i det pavelige kammer over fra 
natural- til pengehusholdning og modtog nødig anden betaling 
end ædelt metal. Den pavelige forvaltning havde gennemført et 
bogholderi, der ganske vist ikke var fuldkomment, men for sin tid 
alligevel meget højt udviklet. Dens opgaver var planmæssig for¬ 
delte, og der fandtes en stærkt gennemført, i det store og hele 
skarp og god, kontrol overfor kammerets embedsmænd. Dertil 
kom, at dettes forretninger strakte sig over hele den katolske 
verden, hvor man overalt så’ de pavelige pengeopkrævere. Ingen 
stat har derfor bidraget så meget til at udvikle bankier- og penge¬ 
væsenet som det pavelige kammer, der med god grund har fået 
tilnavnet »mater pecuniarum«. 

Store som området var de opgaver, der påhvilede kammeret. 
Overfor en tidligere tids skepsis m. h. t. pavernes virkelige kors¬ 
togsiver har Pastor vist, at denne fandtes hos dem alle, selv hos 
Alexander VI, og at de alle ofrede forholdsvis store pengemidler 
på formål, der burde have være. hele kristenhedens, kampen mod 
Tyrkerne og støtte af den kristne verdens truede forkæmpere 
som fyrsterne på Balkanhalvøen, Skanderbeg, kongen af Ungarn 
og andre. At resultatet ikke blev større, kan man fornuftigvis 
ikke give pavehoffet skyld for. Skylden ligger hos den kort¬ 
synede politik fra de verdslige staters side, særlig de italienske. 

Endskønt dette nu må fastslås som sikkert, kan man ikke 
undre sig over, at uviljen mod at betale til kammeret var stor, især 
i et land som Tyskland, der blev stærkest hjemsøgt af de pavelige 
kollektorer. Og følgen af denne uvilje blev, at det pavelige 
kammers indtægter trods alle anstrængelser aldrig blev så store 
som ventet. Ofte var der mangel i kassen, ofte blev denne be¬ 
sveget af de udsendte kollektorer. Marinus de Fregenos historie 
viser, hvorledes kammeret svinger frem og tilbage i sin tiltro til 
en kollektor. Hvad denne kunde indsamle, kunde være tryk¬ 
kende nok for det land, hvor han virkede, men da om¬ 
kostningerne ved opkrævningen normalt ikke var under 60 
procent, fyldte pengene kun lidt i kammerets kasse. Meget 
blev hos den vældige stab af embedsmænd, som den indviklede 
forretningsgang krævede. 


s* 

Den praktiske expedition af alle de omfattende pengetrans¬ 
aktioner overlod kammeret til de store bankierhuse, 1 ) der heller 
end gærne trådte i dets tjeneste. De største af dem havde filialer 
i Rom, og alle tragtede efter at blive »depositarii« for det pavelige 
kammer. Depositaren modtog alle de penge, der kom ind, og 
skulde efter ordre af kammerets chef foranstalte udbetalinger. 
Depositarens regnskabsbøger er derfor egentlig at betragte som 
originaler for de pavelige »introitus et exitus« bind. 

I lang tid havde de italienske bankhuse så at sige eneret på 
at besørge de pavelige pengesager. Og af dem var det atter 
Florentinerne, der hævdede første plads. Det er familier som 
Strozzi, Rucellai, Pazzi og først og fremmest Medici, *) der gen¬ 
nem disse forretninger tjente den formue, der satte familien i 
stand til at optræde som den storslåede beskytter af kunst og 
videnskab. Især under Giovanni og hans sønner, Cosimo og 
Lorenzo, indtog familien en ubetinget førerstilling. Senere for¬ 
sømte den yngre Lorenzo (il magnifico) forretningerne, og huset 
gik tilbage. Dets arving blev familien Fugger fra Augsburg, og 
fra 1495 begynder servispengene at blive betalte til kurien gennem 
dette firma. I de første årtier af 16. årh. var dette bankierhus 
så temmelig enerådende for pengeforbindelsen mellem kurien og 
de enkelte landes gejstlighed. 

De store huse, der, som det officielle udtryk lød, var »Ro¬ 
manam curiam sequentes«, havde filialer eller forretningsfor¬ 
bindelser rundt om på de vigtigste handelspladser. Fra disse 
filialer blev pengene sendte til Rom ved vexler, så at man undgik 
den besværlige og farefulde transport af ædle metaller; de ud¬ 
plyndringer, som Marinus var genstand for, viser jo tilstrækkelig 
tydeligt, hvor farligt det kunde være at føre rede penge gennem 
Tyskland. For Norden havde i 14. årh. Brtigge jværet den by, 
hvorfra pengeforsendelserne besørgedes til kurien, men i 15. årh. 
blev det Liibeck, der jo både i kommerciel og pekuniær hen- 


*) Jvf. Gottlob, 109 fif. Schulte I, 6 ff. 

2 ) Der savnes mærkelig nok endnu en fyldestgørende fremstilling af fa¬ 
milien Medicis mægtige stilling indenfor bankverdenen, og det skønt materialet 
til en sådan fremstilling er til stede i overvældende mængde. 

seende helt beherskede de nordiske lande. Fra begyndelsen af 
15. årh. var her italienske bankierfirmaer. Efter 1413 træffes 
således Ludovicus de Ballionibus og Gerardus de Boeris, hvoraf 
den første i en årrække var pavelig kollektor i Norden, medens 
den anden fik lybsk borgerret og boede i Lubeck til sin død 
(1449) som en højt anset mand. Noget senere optræder i Liibeck 
husene Bonsi og Rucellai, det sidste måske som filial for familien 
Medici, der i hvert fald havde forbindelser i Liibeck. 1501 
trådte familien Fugger i Mediceernes sted. 

Betalingen af servispenge og annater fra Danmark foregik da 
i reglen på den måde, at udsendingene fra vedkommende gejst¬ 
lige hos ét af de italienske bankhuse i Liibeck skaffede sig en 
vexel på dets forbindelse i Rom. Denne vexel blev så bragt til 
Rom af vedkommende udsendinge, der skaffede sig pengene ud¬ 
betalt af bankierhuset og atter dermed indfriede obligationen i 
det pavelige kammer. — Således betalte ærkebiskop Hans Lax- 
mand 1437 en del af sine servispenge gennem firmaet de Boeris 
i Lubeck. 1449 købte officialen i Roskilde Jens Pedersen på sin 
herre biskoppens vegne en vexel hos firmaet Bonsi & Rucellai 
på 620 dukater. For denne vexel betalte Oluf Basse og Jens 
Frost senere en del af biskoppens servispenge i Rom. 1501 be¬ 
talte endelig Ditlev Pogwisch, biskop af Slesvig, til den lybske 
borger Joakim Bilrinck, der stod i forbindelse med firmaet Fugger 
i Rom, 6600 mark lybsk, der skulde anvendes til at betale servis¬ 
penge og den store afståelsessum for biskoppen. På samme måde 
betalte priorerne i Antvorskov oftest deres afgifter til stormesteren 
på Rhodos gennem lybske firmaer som de Boeris eller Greverade. 1 ) 
— Der kunde i Lubecks arkiv sikkert fremdrages mange flere 
vidnesbyrd om, at den danske gejstlighed for sine forbindelser 
med udlandet var helt afhængig af pengemarkedet i Lubeck. 

Det pavelige kammers indtægter kan deles i ordinære og 
extraordinære. Til den sidste slags hørte afgifter som Peters- 
pengene eller pålæg som korstogstienden, der, som ovenfor anført, 
gentagne gange blev påbudt. De første opkrævedes i Danmark 

*) Pauli, Lubeckische Zustånde II, 132 ff. 

overhovedet ikke i 15. årh. — Korstogstienden skulde indsamles 
af kollektorerne. Der er bleven ofret tilstrækkelig mange for¬ 
bitrede ord på disse af danske protestantiske historieskrivere, som 
har ment, at de udsugede landet på det blodigste. Det er dog 
ganske sikkert, at denne »udsugning« har været indskrænket til 
noget forholdsvis forsvindende. For det første må man erindre, 
at det kun var gejstligheden, der var forpligtet til at betale tiende. 
Lægfolks bidrag var fuldstændig frivillige. Men dernæst har 
Danmark i den periode, vi her har at gøre med, kun mærket 
til to faktisk virksomme kollektorer, Marinus de Fregeno (1473 
—78) og mange år senere Raimund Peraudis udsendinge og 
efterfølgere (1500—13). Fra dem modtog kammeret ikke meget; 
mere er vel gået til kongerne og hertug Frederik, men selv om 
dette ikke er lidt, kan det dog næppe tåle sammenligning med 
statsskatterne. 

Sikrere indtægter for kammeret var de ordinære, de bestemte 
afgifter af de højere embeder. Det er dels servitier, dels annater. 

Servitier (servispenge) var på den tid, vi her behandler, en 
fast og gammel afgift, som ingen drog i tvivl. Den betaltes 
teoretisk af alle de embeder, der bortgaves i konsistoriet, og det 
vil atter sige dem, hvis årlige indtægt ansloges til 200 gylden og 
derover. Praktisk talt blev dog alle bispedømmer ansatte til at 
betale servispenge, selv om deres indtægt ansloges til et mindre 
beløb end 200 gylden. Af den anslåede indtægt udgjorde afgiften 
en tredjedel, der normalt betaltes i to terminer, hver på 6 eller 
8 måneder. I udlandet var der mange klostre, der ligeledes var 
underkastede servitium, men her i landet var dette ikke tilfældet 
med noget. Af servitierne tilfaldt halvdelen det pavelige kammer, 
halvdelen kardinalkollegiet. 

Foruden det store servitium var det bleven skik at betale 
mindre afgifter, de fem såkaldte minuta servitia, der fra oprinde¬ 
lig at have været tilfældige afgifter gik over til at blive faste og 
regelmæssige. Hvorledes deres forhold var til det store servitium, 
er først for nylig bleven klaret. 1 ) Minuta servitia beregnedes 


*) Karlssons ovenfor nævnte afhandling. 

efter antallet af de kardinaler, der havde været til stede ved 
bispeprovisionen, således at hvert af småservitierne kom til at 
svare til en kardinals andel i det store servitium. Småservitiernes 
størrelse er derfor stadig svingende, indtil Paul II 1470 bestemte, 
at normaltallet af kardinaler skulde fastsættes til 14. Derved 
kommer et minutum servitium til at svare til */i4 af den halvdel 
af det store servitium, der tilfaldt kardinalerne, altså til x / 28 af 
det hele servitium, som derved blev forøget med 5 / 28 . — Af de 
fem småservitier tilfaldt de fire pavens tjenerskab, det femte 
kardinalernes. Fordelingsmåden af disse drikkepenge skete efter 
meget indgående og vidtløftige regler. 

Desuden var der efterhånden indført en række andre afgifter, 
der stadig var i stigning. Under navn af sacra (indvielse) be¬ 
taltes der en afgift, der var 5 procent af det store servitium, til 
subdiakonerne betaltes endvidere tredjedelen af beløbet for sacra, 
endelig betaltes der for seglet, for den obligation, hvorved bi¬ 
skoppen forpligtede sig til at betale servispenge, og for kassering 
af obligationen. 

Selv når man havde betalt alle disse så at sige regelmæssige 
drikkepenge, var /nan imidlertid ikke færdig. Der måtte på alle 
mulige steder betales mere tilfældige drikkepenge. Værst gik det 
ud over Tyskland, hvor der ikke som i Frankrig var en stærk 
fyrstemagt, der med energi kunde træde op imod pengeafpres¬ 
ningerne. I Tyskland betød altfor hyppige bispeskifter ofte noget 
nær ruin for biskoppen og hans gejstlighed — som naturligvis 
til syvende og sidst kom til at undgælde ved pålæg fra biskop¬ 
pens side. Betegnende er det således, at ærkestiftet Trier hver 
gang, embedet skulde besættes af paven, gjorde en uhyre gæld. 
Hvis stiftet var så heldigt at have en ærkebiskop, der regerede 
længe, kunde det lykkes ham ved en dygtig styrelse at klare 
gælden så nogenlunde, men ved år 1 500 var stiftets pengeforhold 
dog betydelig dårligere end 200 år i forvejen. 1500 var det store 
servitium 9750 kammergylden, men alle de små servitier foruden 
de tilfældige drikkepenge satte summen op til 14,500 gylden, 
hvortil endda kom udgifterne til gesandtskabets rejse til Rom. — 
Køln betalte 1464 10,000 dukater i commune servitum, men alle 

småudgifter iberegnede blev den samlede udgift 14,400 dukater. 
Og til disse summer kommer endvidere naturligvis bestikkelse i 
større stil til kardinaler, bestikkelser, som man af gode grunde 
ikke har regnskab over. — Meget karakteristisk er ligeledes en 
dagbog, som kansleren fra Trento, Anton Quetta, har ført over 
sine udgifter på en rejse, som han måtte gøre til Rom for at 
skaffe bekræftelse på et bispevalg. Han var udsat for prellerier 
på alle kanter, måtte betale betydelig mere, end servitiet egentlig 
lød på (3000 gylden), blev bedraget af bankieren, bl. a. ved en 
ufordelagtig vexling fra rhingylden til kammergylden —, og allige¬ 
vel erklærede biskoppen, at det havde været en billig og hurtig 
expedition. Ved et tidligere biskopsskifte havde de samlede ud¬ 
gifter været c. 5300 gylden, altså 2300 gylden mere, end hoved- 
servitiet lød på. 1 ) 

Man forstår så godt efter disse prøver, at den tyske gejstlighed 
følte sig yderst besværet ved alle disse afgifter, og at der i hele 
tiden fra afslutningen af Wienerkonkordatet indtil Luthers op¬ 
træden var en stadig opposition, som skaffede sig udslag i en 
lang række klageskrifter og i en vedvarende modstand mod de 
pavelige udsendinge og mod afgifterne til kurien. 2 ) 


En sammenstilling af servisbetalingen for de danske biskopper 
i de knapt 150 år, der gik imellem Skismaets begyndelse og 
Reformationen, vil give et helt andet billede end det ovenfor 
fremstillede. Medens de tyske stifter efterhånden blev næsten 
ruinerede ved de stigende pålæg og den hårdhed, der blev vist 
fra romersk side, er det tværtimod ganske tydeligt, at de danske 
biskopper klarer sig bedre og bedre. Deres taxter bliver ikke sat 
op, tværtimod for et par af dem betydelig ned, endskønt de bedre 
tider meget snarere skulde have sat dem end deres fattige kolleger 

1 ) Sauerland, Trierische Taxen und Trinkgelder an der påpstlichen Kurie 
(Westdeutsche Zeitsch. fur Gesch. und Kunst XVI, 1, 78 ff.). — Mitth. d. 
Instituts fur oesterreich. Geschichtsforschung XVII, 86 ff. 

2 ) Tvfr. Gebhardt, Die gravamina der deutschen Nation. 


Digitized by v^ooQLe 



i 14. årh. istand til at betale. Der er en stor modsætning mel¬ 
lem den måde, hvorpå de i begyndelsen møjsommelig skaffer 
afdrag på gælden til veje, og den rundhåndede flothed, hvormed 
de ved tidsrummets slutning betaler alt på én gang. Koncilierne 
i Konstanz og Basel bragte dem betydelige lettelser ved, at pa¬ 
verne opgav fordringerne på de ofte betydelige restancer, og disse 
fordringer blev aldrig genoptagne. Og selv om det undertiden 
kan være småt nok med en biskops finanser, så har han ved år 
1500 aldrig mangel på kredit, så at han altid kan skaffe servis- 
pengene til veje. 

Mest betegnende fremtræder dette forhold for Lunde ærke- 
bispestol. 

Commune servitium for dette stift var fra tidligere tid fastsat 
til 4000 gylden, en sum, som det i 14. årh. havde været meget 
vanskeligt at skaffe til veje.*) Ved overgangen til skismatiden 
var der derfor meget store restancer. Værre blev det ved det 
hyppige ærkebispeskifte. 

Ærkebiskop Mogens Nielsen, der vistnok blev udnævnt 1379, 
betalte 1387 210, to årsenere 170 gylden til kardinalkollegiet 2 ) 
og må samtidig have betalt et lignende eller større beløb til 
kammeret. Flere kvitteringer vedrørende ham findes der ikke i 
regnskabsbøgerne, men hans eftermand blev kun forpligtet til for 
ham at betale 2085 gylden. Mogens har altså fået udredet op 
imod halvdelen af sine servispenge. 2 ) 

Mogens blev efterfulgt af Peder Jensen, der i okt. 1390 selv 
mødte ved kurien og måtte påtage sig hårde forpligtelser: 4000 
gylden for sig selv, 2085 for Mogens Nielsen, 1660 for Niels 
Jensen og 4000 for Jakob Nielsen Kyrning, altsaa op imod 12000 
gylden alene i commune servitium foruden småservitierne. Det 
var en sum, som det måtte synes umuligt at få betalt. Ærke¬ 
bispen nåede da heller ikke at betalte mere end 240 gylden. 3 ) 
Han døde et par år efter. 

*) Moltesen, 77—95. 

2 ) Utr. pavebreve af 1. febr. 1387 og 22. marts 1389. 

8 ) Utr. pavebreve af 7. okt. 1390 og 13. juli 1392. Kvittering for et 
mindre beløb 10. nov. 1391. 

10 


Digitized by v^ooQLe 



146 


For den nye ærkebiskop, Jakob Gertsen Ulfstand, blev gælds¬ 
byrden end yderligere forøget. Foruden de tidligere restancer 
måtte han stå inde for 4000 gylden for sig selv og 3760 gylden 
for sin nærmeste formand. Det blev alene i commune servitium 
over 15,500 gylden, og dertil kom de mindre servitier, som man 
efter det almindelige forhold formodentlig kan anslå til op imod 
3000 gylden. Det var ialt 18—19,000 gylden, svarende til hen- 
imod 1 mili. frcs. i vore penge. 

Denne uhyre sum var det under de dengang endnu ret van¬ 
skelige forhold selvfølgelig umuligt at betale. Ærkebispen an- 
strænger sig ivrig, men det lykkes ham kun at tilvejebringe 
ganske ubetydelige småsummer. Samtidig med sin udnævnelse 
(1392) betaler han til kollegiet i alt 90 gylden, men først fem år 
senere når han påny at udrede det samme beløb. Selv om man 
antager, at han har betalt en tilsvarende sum til det pavelige 
kammer, bliver det tilsammen kun 360 gylden. 1400 betalte 
han ialt 89 gylden til kammeret og 72 gylden til kardinalkol¬ 
legiet; den bandlysning, som han naturligvis havde pådraget sig 
på grund af manglende betaling, blev derefter foreløbig hævet, 
og fristen forlængedes et år. — 1402 betalte han til kammeret 
og kollegiet tilsammen 76 gylden i commune servitium og 15 
gylden som afdrag på småservitierne, 1403 i alt 44 gylden til 
kollegiet, 1404 27 gylden og endelig 1406 44 gylden til kollegiet. 1 ) 
Ærkebispens hæderlige anstrængelser for at betale, hvad han 
skylder, kan man ikke miskende, men hvor ynkeligt et indtryk 
gør ikke de småsummer, som det lykkes ham at skrabe sammen! 
Selv om man antager, at han stadig har betalt lige meget til 
kammeret og kollegiet, bliver det hele, der udredes, dog for¬ 
holdsvis forsvindende, ikke en gang 900 gylden, o: kun lidt over 
en femtedel af det servitium, han skulde betale for sin egen per¬ 
son, og slet intet for forgængerne. 

Det så’ ud til, at Lunde ærkestift skulde blive fuldstændig 


J ) Utr. pavebreve af 13. juli 1392, 22. maj 1397 og 27. sept. 1400. Svenskt. 
Dipi. IV, 59 f. (13. marts 1402), 100 f. (1. marts 1403), H 9 (6. aug. 1404) 
222 (27. sept 1406). 

ruineret. Da kom hjælpen på koncilietiden. Det var jo netop 
én af hovedklagerne mod pavestolen, at den pressede for mange 
penge ud af de gejstlige embeder, og de høje gejstlige herrer, som 
var hovedparten af deltagerne i koncilierne i Pisa og Konstanz, 
måtte for deres egen skyld se at få dette forhold ændret. 

At man også gik i den retning, viser sig ved den måde, 
hvorpå Lunde ærkestift nu blev behandlet. 1410 blev Peder 
Kruse stadfæstet som ærkebiskop, og hans udsending lovede i 
hans navn at betale de sædvanlige 4000 gylden, men der blev 
kun givet ganske ubestemte løfter om at betale restancerne fra 
forgængernes tid. Samtidig betalte han virkelig 1000 gylden, 
men derved blev det også. 4 år senere lod han forklare for kam¬ 
mermesteren i Konstanz, at han ikke foreløbig kunde betale mere. 
Han fik da udsættelse til næste pintse, og denne udsættelse for¬ 
nyedes et år senere, samtidig med at han løstes fra bandet, som 
han havde pådraget sig ved manglende betaling. Mere end 1000 
gylden synes han da ikke at have betalt, men det var dog altid 
mere end forgængeren. 1 ) 

Hans eftermand Peder Lykke havde som bekendt været en 
ivrig og ganske indflydelsesrig deltager i konciliet i Konstanz, 
medens han endnu var biskop i Ribe. 1418 forflyttede paven 
ham til Lund, og snart efter lykkedes det ham ved kong Eriks 
bistand at opnå, at taxten for Lunde ærkestol blev nedsat til det 
halve (2000 gylden). Samtidig afgav ærkebispens udsendinge det 
sædvanlige løfte om at betale servispengene. 2 ) 

Også nu gik det dog meget langsomt og trægt med beta¬ 
lingen. Ganske vist betalte ærkebispens udsendinge med det 
samme ét af småservitierne, men først året efter begyndte Peder 
Lykke at afdrage på det store servitium og det endda med en 
forholdsvis så ringe sum som 250 gylden foruden 80 gylden i 
afdrag på de mindre servitier. Kollegiet fik samtidig et til¬ 
svarende beløb. Året efter betalte han endelig, efter at fristen 


*) Utr. pavebreve af 26. og 28. nov. 1410, 12. nov. 1414 og 17. nov. 1415. 
2 ) Utr. pavebreve af 7. okt. 1418, 7. marts og 24. april 1419. Svenskt 
Dipi. III, 425. Repert. 5768. Ivfr. Moltesen, 95. 

forlængst var udløben, 200 gylden til kammeret og — synes det 
— det samme beløb til kollegiet foruden den lille seglafgift, men 
det blev også det sidste afdrag. Han havde dermed betalt noget 
under halvdelen af de penge, han skyldte kurien. *) 

1436 gav den gamle ærkebiskop afkald på sit embede mod 
en årlig pension på 300 gylden. At pensionen var så lille, kunde 
nok tyde på, at ærkestiftets finansielle forhold stadig var mindre 
gode. Heller ikke Peder Lykkes eftermand Hans Laxmand synes 
at have betalt sin gæld fuldstændig så lidt som det, der stod i 
restance fra forgængerens tid. Juni 1436 gav hans fuldmægtige 
løfte om at betale det nedsatte servitium, 2000 gylden, og sam¬ 
tidig blev der betalt ét af småservitierne (152 gylden) samt en 
del af de mindre afgifter til et samlet beløb af 85 gylden. I 
marts næste år betalte ærkebispen gennem firmaet de Boeris 
380 gylden og i sept. samme år 100 gylden til det pavelige 
kammer. Hermed standser efterretningerne. Hvis man antager, 
at Hans Laxmand 1437 har betalt et lignende beløb til kardinal¬ 
kollegiet som til kammeret, er det lykkedes ham ligesom hans 
formand at slippe med at betale henimod halvdelen af servis- 
pengene. 2 ) 

Hans Laxmand døde 1443, på en tid, da Danmark sluttede 
sig fuldstændig til konciliet i Basel, hans eftermand Tuve Nielsen 
Juul modtog sin indvielse fra Basel og betalte følgelig ikke ser- 
vispenge til Rom. Hans lange ærkebispetid må vel trods krigen 
mellem Danmark og Sverige have bragt ærkebispestolen nogen¬ 
lunde på fode. 

Et par dage efter Tuves død (7. april 1472) anmodede kong 
Kristiern (9. april) kapitlet om, for at »afværge al fare fra rigets 
og kirkens fjender«, at tilsidesætte den kanoniske ventetid og 
vælge en eftermand, før kirkeloven egentlig tillod det. Kapitlet 
gik ind herpå, og han lovede da at stå det bi mod gejstlige 


*) Utr. pavebreve af 26. og 29. april 1419, 26. og 27. febr. og 3. marts 
1420. Dipi. dioc. Lund. III, 3 f. (18., 21. og 22. april 1421). 

2 ) Dipi. dioc. Lund. III, 170 ff, 179, 184, 188 (21. maj og 19. juni 1436 
samt 8. jan., 16. marts og 4. sept. 1437). 

og verdslige fjender.*). Fra hvilken side kongen ventede ube’ 
hageligheder, er ikke rigtig klart, men man undgik dem ikke, da 
paven providerede kardinal Franciscus Gonzaga med stiftet. Stri¬ 
dighederne om stiftet varede i to år, og 1473 kaldes Jens Bro¬ 
strup følgelig kun electus, selv om han, der støttedes af kongen, 
naturligvis har bestyret embedet. 

Et af resultaterne åf kongens Romerrejse var jo, at kardinalen 
gav afkald på Lunde ærkestift mod en afståelsessum, der ganske 
vist aldrig synes at være bleven betalt. Et andet lykkeligt resul¬ 
tat nåede kongen også. Kardinalen havde 1472 ladet sin kapellan 
Vilhelmus Molitoris love at betale 4000 gylden i commune ser- 
vitium foruden de sædvanlige småservitier. Han har altså kun 
kendt den oprindelige taxtansættelse, ikke nedsættelsen på Martin 
V’s tid. Men efter at Jens Brostrup var bleven provideret på 
kardinalens anbefaling, anerkendte det pavelige kammer nedsæt¬ 
telsen, og ærkebispens udsending forpligtedes kun til at betale 
2000 gylden Betalingen blev udsat til jul samme år, og en stor 
mængde af de adelsmænd, der ledsagede kongen, gik i kaution 
for ærkebispen. Til jul kom pengene dog ikke. Kongen med¬ 
delte i et brev til Ludovicus fra St. Gimignano, at han desværre 
ikke endnu så’ sig istand til at betale. Om et par måneder eller 
i al fald, når dronningen kom, skulde dog alt blive klaret. Det 
skete da også. Sidst i april 1475, på en tid, da dronningen var 
på rejsen til Rom, betaltes gennem firmaet Spinelli hovedservitiet 
(2000 gylden) foruden fem småservitier, hvert på 71 gylden. 

Jens Brostrup var en ødsel mand og havde ord for at be¬ 
gunstige sin slægt mere end tilbørligt. Han skyldte da også 
kapitlet betydelige summer. Hans eftermand Birger Gunnersens 
stilling blev derfor såvel i finansiel som i andre henseender ret 
vanskelig. Han måtte samtidig med sin provision (1498) love 
at betale 4000 gylden i servispenge, en sum, som det dog lykkedes 
at få nedsat til 2000 gylden ifølge bullen af 1419, og et par dage 


J ) Utr. brev i Sv. R. A. 

2 ) Hist. Tidsskr. 7. R. III, 476 ff. Utr. pavebreve af 6. juli 1472, 18. og 
27. april 1474, 25. og 29, april 1475. 

efter betalte firmaet Fugger på hans vegne hele servitiet. 1 ) Men 
det havde ikke været let at skaffe denne store sum tilveje. Der 
var ingen penge i kassen, og derfor tillod kapitlet »af sin gode 
kærlige vilje og for at betage ham den store nød og kummer, 
som han havde ved at skulle indløse sit stadfæstelsesbrev fra 
Rom«, at han måtte pantsætte Lunde domkirkes klenodier til Lii- 
beck. Som sikkerhed fik kapitlet foreløbig overdraget Bornholm, 
og det tog udtrykkelig forbehold mod mulige gentagelser (»ej 
gørende det for nogen sædvane, fordi ingen hørte, det nogen tid 
tilforn var gjort, og ej, fordi det skulde drages in consequentiam, 
uden for den store brist og fare, som da stod rigerne imellem«). 
Tre år måtte ærkebispen undvære Bornholm og domkirken sine 
klenodier; først 1501 gav kapitlet Bornholm tilbage og gav nogle 
måneder senere tilståelse om, at klenodierne virkelig var ind¬ 
løste. 2 ) 

Det er næppe kendt, om nogen af de mange gejstlige, der 
efter Birgers død stredes om ærkestiftet, har betalt servitium. Et 
kortfattet uddrag 3 ) af en tabt obligationsbog siger, at Didrik 
Slaghæk lovede at betale det forhøjede servitium (4000 gylden), 
men om betaling vides intet. 


Roskilde stift var ansat til et servitium på 1000 gylden, en 
sum, der ikke blev ændret. Også dette stift havde det i 14. årh. 
voldt store vanskeligheder at betale, hvad det skulde, og ved 
slutningen af det avignonske tidsrum var der betydelige restancer. 
Biskop Peder Jensen Lodehat måtte ved sin tiltrædelse 1395 love 
at betale ikke alene 1000 gylden for sig selv, men tillige det 
samme beløb for sin formand Niels Jakobsen, skønt denne fak¬ 
tisk havde udredet en betydelig del af sit servitium. 4 ) Ret meget 


J ) Utr. pavebreve af 25. og 31. maj og 1. juni 1498. 

2 ) Utr. brev af 2. juni 1501 i Sv. R. A. Hubertz, Aktst. til Bornholms 
Hist., 35 ff., 41 ff. 

8 ) Garampis sedler (12. juli 1521). 

4 ) Jvfr. Acta pont. Dan. I, 313, 340 f. 

blev det dog ikke, som biskoppen kom til at betale. Samtidig 
med udnævnelsen betalte hans fuldmægtig, biskop Bo Mogensen 
Lang i Århus, i alt 89 gylden til kollegiet, men først to år 
senere blev der atter gjort et afdrag på i alt 223 gylden.*) Hvis 
man antager, at kammeret har fået et tilsvarende beløb, har bi¬ 
skoppen da kun nået at betale noget over 600 gylden af sine 
egne servispenge og intet af sin forgængers restancer, endskønt 
han var så velstående en mand, at han kunde skænke store midler 
til sine kapitler i Roskilde og København og selv overfor pave¬ 
stolen omtale bispestolens forhold som gode 2 ). 

1418 udnævnte Martin V hans brodersøn Jens Andersen til 
"biskop, en stilling, som han allerede i to år faktisk havde be¬ 
klædt. Først c. to år efter betalte han i afdrag til kammer og kol- 
egium 70 gylden til hver. Resten fik han udsættelse med, en 
udsættelse, som tre år senere blev fornyet. Mere end de 140 
gylden (foruden den lille seglafgift) fik han overhovedet ikke 
betalt, og der nævnes aldrig noget om, at han skulde have 
været forpligtet til at betale sin formands restancer 3 ). 

Hans eftermand blev (1432) Jens Pedersen Jernskæg. Heller 
ikke han fik nogen forpligtelse overfor sin formands restancer, 
men blev kun forpligtet til at betale 1000 gylden foruden små- 
servitierne. Han viste en betydelig større interesse for at stå sig 
vel med pavestolen end forgængerne, overholdt forpligtelsen til 
at besøge kurien hvert tredje år mere samvittighedsfuldt end de 
fleste af det 15. århundredes biskopper og anstrængte sig hæder¬ 
lig for at faa sit servitium betalt. Lige strax jan. 1432 lod 
han sine fuldmægtige betale 100 gylden til kollegiet og ligeså 
meget til kammeret, foruden ét af småservitierne og et par 
af de nye småpålæg (sacra, subdiaconi, sigillum etc.). Med 
pinlig nøjagtighed overholdt han terminen på de 8 måneder 
og betalte i aug. og sept. samme år atter 100 gylden til kam- 


*) Utr. pavebreve af 3. og 9. juli 1395 og 24. aug. 1397. 

2 ) Utr. pavebreve af 21. maj 1408. Repert. 4970—71. 

8 ) Utr. pavebreve af 9. marts 1418, 30—31 okt. samt 15. nov. 1419 og 26. 
jan. 1422. 


Digitized by v^ooQLe 



meret og det samme til kollegiet, men denne forholdsvise rund¬ 
håndethed har formodentlig oversteget hans kræfter, siden han i 
foråret 1433 ^ un betaler 50 gylden til hver. I efteråret samme 
år kommer et stort afdrag i alt på 346 gylden, hvoraf dog de 
26 var afdrag på småservitierne. Han havde nu af hovedservi- 
tiet betalt 800 gylden, mere end nogen af hans forgængere i 
lange tider, og kammeret anerkendte hans gode vilje, erklærede, 
at han faktisk var ude af stand til at betale mere, og gav ham 
ny udsættelse. Først 1437 betalte han påny, og denne gang fik 
både kammeret og kollegiet 60 gylden. Kollegiet skyldte han 
endnu 60 gylden, men de blev efter enstemmig beslutning efter- 
givne ham. På lignende måde har vel kammeret eftergivet ham 
det ikke ringe beløb, som han stod i restance for 1 ), 

Roskilde bispestol blev næste gang ledig omtrent samtidig 
med, at den danske konge igen trådte i forbindelse med pave¬ 
stolen. Kapitlet havde valgt sin provst, Oluf Daa, men Nico¬ 
laus V kasserede valget og indsatte ham derefter (jan. 1449) ved 
provision. Oluf Daas udsendinge lovede at betale de sædvanlige 
1000 gylden og må enten den gang eller nogle måneder senere 
have betalt et afdrag, selv om kvitteringen nu savnes. I nov. 
samme år betalte Oluf både kollegiet og kammeret den fulde 
halvdel af sin gæld, 250 gylden til hver i commune servitium 
foruden to af småservitierne og alle extrapålæggene, i alt så stor 
en sum som over 600 gylden. Fire måneder senere betalte han 
i 3° gylden til hver, og dermed synes han at have klaret sin 
gæld helt. I det mindste vides der intet om, at han senere be¬ 
talte noget 2 ). 

Medens altså Jens Pedersen var fem år om at betale og endda 
fik noget af gælden eftergivet, og Oluf Daa klarede sin gæld i 
noget over ét år, betalte derimod Oluf Mortensen, der udnævntes 
1461, strax hele servitiet, — 1000 gylden foruden 140 gylden i 
småseryitier —, og desuden var bispesædet rigt nok til at betale 


*) Utr. pavebreve af jan. 1432, aug. og sept. 1432, april, maj, nov. og 
dec. 1433, dec. 1437. 

2 ) Utr. pavebrev af 13. jan., 10 febr., nov. 1449 og 28. marts 1450. 

kammeret extra 200 gylden, fordi bullen om Olufs indsættelse 
var udstedt i en ganske usædvanlig form, som anerkendelse af 
valget, ikke som provision 1 ). På lignende måde betalte de føl¬ 
gende biskopper det fulde beløb på én gang. Niels Skave blev 
udnævnt i nov. 1485, må derefter have fået den sædvanlige ud¬ 
sættelse på 8 måneder, men betalte så også i maj 1486 gennem 
firmaet Spanocchi både det store og de små servitier. Når det 
store servitium kun er ansat til 950, ikke til 1000 gylden, kan 
der vist kun være tale om en kursforskel, ikke om en nedsættelse 2 ). 

Johan Jepsen Ravensberg blev udnævnt ved provision april 
1501. Samtidig lovede den af os tidligere omtalte Leander de 
Pellagallis at betale hans servitium, og faktisk blev da også hele 
beløbet betalt samme dag til kammeret og to måneder senere til 
kollegiet 1 ). Ligesom sin formand fik han hovedservitiet ansat 
til 950 gylden, medens småservitierne dog stadig regnedes efter 
1000 gylden. Hvor prompte end betalingen var, kan den kun 
være sket ved at pådrage bispestolen gæld, en gæld, som det 
blev præsternes sag at betale. Bedre blev det ikke under den 
ødsle biskops styrelse. Eftermanden Lage Urne lod forestille 
for Julius II, hvor uheldige forholdene var og fik derfor servitiet 
nedsat til det halve. Hans udsendinge betalte samtidig kun 220 
gylden til kammeret og formodentlig et lignende beløb til kollegiet 2 ). 


Medens man vel kan sige, at Lunde ærkestift før nedsættelsen 
var for højt taxeret, Roskilde og Slesvig stifter muligvis i over¬ 
ensstemmelse med deres virkelige indkomster, så var derimod 
Fyens og de fire nørrejydske stifter utvivlsomt altfor lavt taxerede. 
Alligevel havde det i det avignonske tidsrum ofte været dem 
svært nok at gøre deres skyldighed. 


*) Utr. pavebreve af 12., 22., 25. juni samt 30. sept. 1461. 
*) Utr. pavebreve af 4. nov. 1485 og 23. maj 1486. 

8 ) Utr. pavebreve af 21. og 28. april samt 11. juni 1501. 

4 ) Utr. pavebreve af 7. sept. 1512. 

Således havde biskop Valdemar Podebusk i Odense overho¬ 
vedet ikke betalt noget af sit servitium. Hans eftermand Teze 
Podebusk, der blev udnævnt 1388 (ikke 1392), måtte derfor love 
foruden sit eget servitium — 150 gylden — at betale det samme 
for Valdemar. Først 8’ år efter betalte han imidlertid kollegiet 
— og sikkert samtidig kammeret — et afdrag på 24 gylden for¬ 
uden 2 gylden i småservitier. Året efter (1397) betalte han 
resten af sit eget servitium, men intet for sin formand 1 ). 

Den næste biskop, Jens Ovesen Jernskæg, måtte følgelig (1401) 
foruden sit eget servitium også overtage Valdemar Podebusks restan¬ 
cer, der dog mærkelig nok kun regnedes til 125 gylden 2 ). Imidler¬ 
tid betalte han hverken det ene eller det andet, og den snart 
efter følgende konciliebevægelse bevirkede, at der blev slået en 
streg over gælden. 

Hans eftermand, Navne Jensen Gyrsting, der havde tilbragt 
et fornøjeligt ungdomsliv ved Pariseruniversitetet og senere var 
bleven biskop i Vesterås, måtte derfor kun afgive obligation 
(1421) for sit eget servitium, og af dette betalte han endda, 
synes det, aldrig mere end ét af småservitierne på 5 gylden for¬ 
uden seglafgiften 3 ). Snart efter kom jo Baselerkonciliet, og 
paven fik andet at tænke på end at bandlyse biskoppen af Odense 
på grund af manglende betaling. Hans eftermand Hennike Ulfeld 
fik slet ikke sin udnævnelse fra Rom og slap derfor fuldstændig 
for afgift. 

De følgende biskopper i Odense betalte alle punktlig deres 
servitium strax ved udnævnelsen. Dette var tilfældet med Mogens 
Krafse, skønt han sikkert dengang (1460) slet ikke var herre 
over stiftets ejendomme på grund af striden med Peder Axelsen. 
Et par dage efter sin udnævnelse lovede han at betale 150 gyl¬ 
den for sig selv - naturligvis intet for sine formænd —, og 
samtidig bel alte han hele hovedservitiet både til kammer og 
kollegium foruden det ene af de små servitier 4 ). Om de andre 

2 ) Utr. pavebreve af 4. aug. 1388, 11. aug. 1396, 2. okt. 1397. 

2 ) Utr. pavebrev af 4. april 1401. 

8 ) Utr. pavebreve af 14. juli, 11. og 15. dec. 1421. 

4 ) Utr. pavebreve af 20. og 23. febr. 1460. 

nogensinde er bleven betalte, turde være tvivlsomt, og extrapålæg- 
gene synes hverken han eller nogen af de andre Odensebiskopper 
at have betalt. 

Efter Mogens Krafses død providerede paven (1475) efter 
indstilling af kardinal Franciscus Gon^aga Karl Rønnov med 
bispestolen. Et par dage efter afgav denne løfte om betaling af 
det sædvanlige servirium, som da også samtidig blev betalt både 
til kammer og kollegium 1 ). Også Jens Andersen Beldenak be¬ 
talte et par dage efter sin udnævnelse det fulde servitiumsbeløb 
ved sin fuldmægtig, den tidligere nævnte Leander de Pellagallis 2 ). 


Taxten for Børglum bispedømme, der i begyndelsen af 14. 
årh. havde været urimelig høj, var bleven sat så langt ned som 
til 66V2 gylden, hvilket kun skulde svare til en indtægt af 200 
gylden 3 ). Der skete imidlertid yderligere nedsættelser. Biskop 
Peder Laurenssen Friis, der 1396 fik sin udnævnelse ved kurien, 
lovede kun at betale 33 gylden i servispenge foruden de fem 
småservitier, men ganske vist forbeholdt taxatorerne sig at 
undersøge forholdene. Den nærmere underretning om stiftets 
pengeforhold kom to år senere, og embedet blev taxeret til 120 
gylden, hvoraf der altså skulde betales 40 gylden. Samtidig be¬ 
talte biskoppen da også de to tredjedele af denne lille sum både 
til kammeret og kollegiet gennem Ludovicus de Ballionibus fra 
Perugia, der den gang og senere var afladshandler i Danmark. 
Med resten af sit servitium forhastede biskoppen sig imidlertid 
ikke, thi først 7 år senere betalte han de småsummer, der stod 
tilbage, 8 gylden til hver part 4 ). 

Den stridbare biskop Peders ligeså krigerske eftermand Gert 
Pedersen Gyldenstjerne havde så meget at gøre i kongens tjeneste, 
at han i adskillige år forsømte at søge pavens stadfæstelse. Denne 
benyttede da lejligheden til at forsøge på at indtrænge en kurti- 

*) Utr. pavebrsve af 3. og 8. marts 1475. 

2 ) Utr. pavebrev af 10. og 19. jan. 1502. 

8 ) Jvfr. Moltesen, 68, 104 ff. 

4 ) Utr. pavebreve af 28. juli 1396, 13. april 1398, lo. nov. 1405. 

san, en augustinereremit fra Kølns stift, Gobelinus Bolant, der 
året i forvejen var bleven provideret med stiftet Gardar (Grøn¬ 
land), et embede, som han nu gav afkald på. Følgen af, at 
denne udlænding blev udnævnt, var, at stiftets taxtansættelse atter 
blev sat op til 66 2 / 3 gylden og i fremtiden holdt sig på denne 
højde. Gobelinus ikke alene lovede at betale denne sum, men 
betalte også faktisk en del både af det store og de små servitier. 
Han var endda, mod hvad der var skik ved embeder, der taxe- 
redes så lavt, samvittighedsfuld nok til at betale de små extra- 
pålæg (sacra, subdiaconi, sigillum) 1 ). 

Under disse forhold blev biskop Gert nødt til at søge pavelig 
bekræftelse. Han blev derefter udnævnt til biskop i foråret 
1433, men måtte forpligte sig til at betale det forhøjede servitium, 
66 2 / 3 gylden. Samtidig har han vel måttet tilfredsstille sin mod¬ 
part Gobelinus, i al fald for dennes udlæg, og det varede derfor 
forholdsvis længe, inden han fik klaret hele sit servitium. Der 
blev strax betalt (gennem firmaet Medici) 15 gylden til hver af 
parterne og desuden ét af småservitierne, men først to år senere 
blev resten betalt. I alt havde han måttet ud med noget over 
90 gylden 2 ). 

Eftermanden Jep Friis, der blev udnævnt 1453, foretrak strax 
at betale både det store servitium og de mindre afgifter, hvis 
samlede beløb var lidt mindre end det for Gert 3 ). Også Niels 
Styggesen Rosenkrantz 4 ) (udnævnt 1486) og Stygge Krumpen 5 ), 
der 1519 blev sin morbroders eftermand, ikke, som det i almin¬ 
delighed siges, hans koadjutor, betalte strax det fulde beløb. 


Viborg stift var vel nok det fattigste af de jydske bispedøm¬ 
mer, men det blev da også stadig læmpelig behandlet af kurien. 

*) Utr. pavebreve af 19., 28. og 29. marts 1432. Dipi. Norv. XVII, 388 f. 
2 ) Utr. pavebreve af 18. og 24. marts og 1. april 1433, 30 juni og 28. juli 1435. 
8 ) Utr. pavebreve af 26. og 2 j. aug. 1453. 

4 ) Utr. pavebreve af 20. nov. og 8. dec. 1486. 

6 ) Utr. pavebreve af 27. juli og 31. aug. 1519. 

Da biskop Lave Stigsen Glob 1396, efter at en række af hans 
forgængere intet havde betalt, måtte udstede obligation, lød denne 
kun på 40 gylden, så at embedets indtægter kun skulde være 
] 20 gylden. En omtaxation skulde ganske vist finde sted, men 
der vides intet om den, og Lave betalte intet 1 ). 

Eftermanden Herman Rynkeby blev endnu mildere behandlet, 
i det hans obligation (1429) kun lød på 33V3 gylden. Medens 
Børglum og Viborg altså 1398 havde været ligestillede, gik om¬ 
kring 1430 det første stifts taxtansættelse op, det andets ned. 
Biskop Herman, der blev udnævnt i aug. 1429, betalte i nov. 
samme år halvdelen af servitiet og året efter resten. I alt var 
det, småservitierne medregnede, ikke mere end c. 45 gylden 2 ). 
Hans eftermand, Nordmanden Thorlav, blev udnævnt på Baseler- 
konciliets tid og slap derfor helt for at betale. 

April 1451 forflyttede paven Thorlav til Bergen og gjorde 
kongens tro mand, dekanen i København Knud Mikkelsen, til 
biskop i Viborg. 1452 rejste Knud selv til Rom som kongens 
gesandt i sagen mellem Kalteisen og Marcellus. Han lovede at 
betale sine servispenge og udredede da også samtidig alt, tilmed 
de nye småafgifter, der ved et så lille embede var næsten for¬ 
svindende summer. 1 alt var der kun tale om lidt over 40 gyl¬ 
den. Ved samme lejlighed forestillede han paven, at Viborg 
stifts indtægter, der tidligere havde været 400 gylden, nu på 
grund af krigens ødelæggelser var gået så langt ned, at han 
næsten ikke kunde leve af sit embede, og han fik derfor af 
særlig pavelig nåde lov til i to år at beholde dekanatet i Køben¬ 
havn og et kanonikat i Roskilde. Stiftets pengeforhold bedrede 
sig imidlertid ikke i hans tid. 1467 opgav han for pavestolen, 
at indtægterne kun beløb sig til 32 gylden, en opgivelse, der 
dog sikkert var for lav, og at han derfor ikke kunde foretage 
det besøg ved kurien, som han var forpligtet til. Han fik da 
fritagelse for denne forpligtelse i fem år. Da Knud 11 årsenere 
trak sig tilbage, skete det på grund af embedets fattigdom uden 

J ) Utr. pavebreve af 27. juli 1396. 

2 ) Utr. pavebreve af 21. nov. og 2. og 22. dec. 1429, 8. nov. og 16. dec. 1430 
og 11. juni 1431. 

pension. Eftermanden Niels Glob betalte imidlertid strax alle 
sine servispenge *), og ligeledes de næste biskopper Niels Friis 
(udnævnt 1498), Erik Kaas (udnævnt 1509) og Jørgen Friis 
(udnævnt 1521) betalte det fulde servitium samtidig med udnæv¬ 
nelsen 2 ). 


Ligesom de to nordlige stifter blev også Arhus efter en læn¬ 
gere pavse atter lagt i skat af pave Bonifacius IX. Biskop Bo 
Mogensen Lang mødte selv i Rom 1395, og efter hans opgivelse 
blev servitiet ansat til 66 2 / 3 gylden. Det antydes, at der skulde 
finde en ny taxation sted efter oplysninger, som man ventede 
fra Danmark, men den nye taxation kom aldrig, og den oven¬ 
nævnte sum blev stående som embedets taxt. Bo betalte strax 
en del af sit servitium, 13 gylden til kollegiet og formodentlig 
det samme til kammeret. Med resten forhastede han sig ikke,, 
men betalte den først 7 år senere 3 ). 

Ulrik Stygge, der blev udnævnt 1424 og samme år afgav 
løfte om at betale 66 2 / 3 gylden, ventede over tiden med at 
betale og undgik derfor ikke bandlysningen. 1425 blev han 
imidlertid løst fra bandet, eftersom han igennem firmaet Medici 
havde betalt hele hovedservitiet til kammeret. De tre af små- 
servitierne erklærede han derimod, at han ikke kunde betale, og 
dem slap han vistnok også for. 1426 fik kollegiet både det 
store og det lille servitium 4 ). 

Ved udnævnelsen af den næste biskop, den bekendte og højt 
ansete Jens Iversen Lange (1449), gjorde det pavelige kammer 
forsøg på at sætte denne lave taxt op. Da biskoppen lod sin 
udsending, kanniken Jens Torkildsen, give løfte om at betale 
servitiet, blev summen sat in blanco, fordi man tænkte på at 

J ) Utr. pavebreve af 14. april 1451, 25. febr., 1. og 5. marts 1452, 4. juni 
1467, 20., 23. og 25. nov. 1478. 

2 ) Utr. pavebreve af 11. og 12. dec. 1498, 23. febr. 1509, 29. jan. 1521. 

8 ) Utr. pavebreve af 8. og 9. juli 1395, 28. juni 1402. 

4 ) Utr. pavebreve af 7. juni 1424, 5. maj 1425 og 26. jan. 1426. 

omtaxere embedet. Den nye taxt blev på 300 gylden. Mærke¬ 
lig nok protesterede udsendingene ikke, men betalte strax den 
så stærkt forhøjede afgift, der med tillæg af de fem ordinære og 
tre extraordinære småservitier blev henimod 360 gylden. For¬ 
øgelsen er af flere grunde noget gådefuld. Den blev ikke fast¬ 
holdt senere, og det klinger noget besynderligt, når der tales om, 
at man har eftergivet biskoppen resten, medens de bevarede 
kvitteringer dog tydelig viser, at han har betalt alt. Ikke min¬ 
dre underligt er de.., at biskoppens udsendinge har været så vel 
forsynede med penge. Det hele turde måske hænge sammen 
med de store indrømmelser, som pavestolen i samme år havde 
gjort kongen, og som nu på denne måde skulde betales 1 ). 

Eftermanden Ejler Bølle blev udnævnt i sept. 1482. Et par 
dage efter udstedte han sin obligation, der ligesom de fra 1395 
og 1424 kun lød på 66 2 / 3 gylden, og betalte samtidig det fulde 
beløb 2 ). Otte år senere trak Ejler sig tilbade og fik pension, 
der blev anslået til den ringe sum 24 dukater årlig. Hans efter- 
mænd Niels Clausen (udnævnt 1490) og Ove Bille (udnævnt 
1520) betalte strax det fulde beløb 3 ), og det ser følgelig ud til, 
at bispedømmets status har været god. 


I Ribe stift var servitiet fra gammel tid ansat til 120 gylden, 
en størrelse, der holdt sig uforandret. Biskop Eskil, der blev 
provideret 1389, lovede samtidig at betale servitium for sig selv 
og desuden, som det synes, at anerkende og betale sin forgæn¬ 
gers gæld, hvis dennes kvitteringer ikke fandtes. Imidlertid 
varede det længe, inden han betalte, hele 7 år, men da udredede 
han da også på én gang hele det beløb, som han stod i restance 


*) Utr. pavebreve af 12. nov. 1449. At taxten var 300 gylden, ser man 
bl. a. af, at afgiften sacra var 15 gylden, og denne skulde normalt være 5 pro¬ 
cent af hovedservitiet. 

*) Utr. pavebreve af 6., 13. og 14. sept. 1482. 

8 ) Utr. pavebreve af 5., 13. og 14. maj 1490 og 8. aug. 1520. 

for, både til kammeret og kollegiet. For sin formand betalte 
han derimod intet 1 ). 

Efter Eskil s død (1409) kommer der nogle ganske indviklede 
forhold, som står i forbindelse med konciliet i Pisa. For danske 
forskere har de hidtil været ganske ukendte, og de kan ikke op¬ 
lyses med fuld sikkerhed af pavebrevene alene. 

Kapitlet må have været uenigt, og der optræder ikke mindre 
end tre danske kandidater, Peder Lykke, den senere vel kendte 
ærkebiskop, Niels Jakobsen Lunge, der forgæves havde forsøgt at 
blive biskop i Strengnås, og Otto Boesen, provst i Varde syssel. 
Man kan gætte på, at flertallet i kapitlet har ønsket at fa én af 
deres egne, Otto, at Peder Lykke er dronning Margrethes kan¬ 
didat, og at Niels Lunge optræder som fribytter på egen hånd. 

Den, der først søgte anerkendelse af disse kandidater, der alle 
påberåbte sig kapitlets valg, var Peder Lykke, der allerede 12. maj 
1409 overfor den romerske pave Gregor XII, der var anerkendt 
over hele Norden, lovede at betale sit servitium og desuden, 
hvad der måtte stå til restance fra formandens tid. Allerede 
dagen efter betalte hans udsendinge det fulde beløb til kammeret 
og sikkert samtidig til kardinalkollegiet. Men Peder Lykke havde 
været lovlig rask i vendingen. Tre uger efter, 5. juni, blev 
Gregor nemlig afsat af konciliet i Pisa, og 2 6. juni valgte dette 
Alexander V, som blev anerkendt af de fleste lande. Peder 
Lykkes tilslutning til modpaven kom til at medføre, at Alexander 
i okt. 1409 udnævnte Niels Jakobsen Lunge, og da denne snart 
efter døde, ved kurien, som det synes, Otto Boesen til biskop 
(dec.). Det valg, der var foretaget, og hvorved en del af kapitlet 
havde valgt Otto, blev dog naturligvis forkastet. Han blev ud¬ 
nævnt ved provision, og Alexander forkastede udtrykkelig mod¬ 
pavens udnævnelse af Peder Lykke. I april 1410 lovede dernæst 
Otto at betale sine servispenge, og det synes også, at han i juni 
betalte halvdelen af dem. 

Forhold i Danmark selv, som det nu er umuligt at klare, 


*) Utr. pavebreve af 10. juni 1389 og 13. juli 1396. Suhm, Historie af 
Danmark XIV, 624. 

gjorde imidlertid, at Otto ikke kunde holde stillingen. Dronning 
Margrethe har, formodentlig med støtte af ærkebiskop Peder 
Kruse, holdt fast ved sin kandidat. Det er muligt, at hun har stillet 
den betingelse for, at hun anerkendte Alexanders eftermand, 
Johannes XXIII, at denne skulde lade Otto Boesen falde. Det, 
der skete, var i al fald, at samtidig med, at pave Johannes gjorde 
Peder Kruse til ærkebisp, meddeltes det, at biskop Otto »af visse 
grunde« vilde vende tilbage til sine gamle beneficier, som han 
da også vedblev at beholde; derefter udnævnte paven Peder 
Lykke til biskop. Denne afgav året efter det sædvanlige løfte 
om at betale, et løfte, som han dog ikke holdt. Han havde jo 
betalt allerede 1409 og har vel fundet, at det kunde være til¬ 
strækkeligt 1 ). 

Da Peder Lykke (1418) blev forflyttet til Lund, udnævnte 
pave Martin V Kristiern Hemmingsen til hans eftermand, og 
først på året 1419 lovede hans udsendinge at betale det sædvan¬ 
lige servitium. Som så ofte efter koncilietiden var der slet ikke 
tale om restancerne fra formandens tid. Det gik i øvrigt meget 
langsomt med betalingen, noget, der bliver forklarligt ved de 
vanskelige forhold under krigene mellem Erik af Pommern og 
hertugerne af Slesvig. I begyndelsen af året 1419 betalte biskoppen 
ét af småservitierne på 6 gylden foruden de forskellige småpålæg, 
men derefter hører man ikke noget til ham før 1422, da han fik 
udsættelse på grund af de dårlige tider. Først 1431 betalte han 
virkelig 15 gylden i afdrag på hovedservitiet, både til kammeret 
og kollegiet. Snart efter begyndte konciliet i Basel, og han 
slap derved for at betale resten 2 ). 

1454 resignerede den gamle biskop Kristiern mod at få halv¬ 
delen af embedets indtægter som pension, en byrde, der dog 
ikke mere end et halvt år kom til at hvile på stiftet, da han 
døde allerede i jan. 1455. Den nye biskop Henrik Stangberg 
var selv i Rom for at få pensionsspørgsmålet ordnet, afgav 

*) Utr. pavebreve af 12. maj, 9. okt. og 18. dec. 1409. 28. april, 23. juni 
og 8. aug. 1410, 23. nov. 1411. Repert. 5038. 

*) Utr. pavebreve af 7. okt. 1418, 28. og 31. jan. 1419, 26. jan. 1422, 27. 
,og 31. aug. 1431. 

løfte om at betale det sædvanlige servitium og betalte også sam¬ 
tidig et af småservitierne foruden de mindre afgifter, i alt 15 
gylden. Et par måneder efter betalte firmaet Medici på hans 
vegne hele hovedservitiet til kollegiet og sikkert også til kam¬ 
meret 1 ). 

Peder Nielsen Lodehat blev udnævnt til biskop 1464 efter 
Henriks død og betalte strax gennem firmaet Piccolomini både 
det store og de små servitier. Desuden måtte han, hvad der i 
det 15. årh. står som en ren undtagelse, betale 80 gylden for det, 
biskop Henrik havde efterladt sig 2 ). 

Også de følgende biskopper betalte hele servitiet strax efter 
udnævnelsen, både Hartvig Juel (udnævnt 1483) 3 ) og Iver Munk. 
Den sidste måtte desuden forpligte sig til en pension på 50 du- 
kater til sin formand og morbroder, en byrde, som han dog 
snart blev befriet for ved dennes død. — Da Hartvig Juel i sin 
stadige pengetrang havde fået tilladelse til at lægge Harsyssel 
provsti ind under bispestolen, var taxten for denne bleven sat 
op med 8 gylden, og det blev da også 128 gylden, som Iver 
Munk kom til at betale, skønt bispedømmet 1499 vistnok havde 
mistet provstiet 4 ). 


Slesvig bispestol, der var ansat til en taxt af 1000 gylden r 
havde i den avignonske tid lidt meget, dels ved hyppig skifte af 
biskopper, hvilket atter medførte stadig forøgelse af gælden til 
det pavelige kammer, dels ved de usikre og vanskelige politiske 
forhold. Det varede længe efter 1378, inden der kom nogen¬ 
lunde rolige tider, og det blev derfor ikke muligt for biskop 
Hans Gudensberg (137S—1421) i sin lange bispetid at betale 
noget, hverken af sit eget eller af sine forgængeres servitier, 
hvoraf der resterede grumme meget 5 ). Pavestolens velvilje mi- 

J ) Utr. pavebreve af 13. og 25. sept., 27. dec. 1454. 

2 ) Utr. pavebreve af 8. og 12. aug. 1464. 

8 ) Utr. pavebreve af 6. og 14. juni 1483. 

4 ) Utr. pavebreve af 9. dec. 1488, 8. jan. 1489, 30. april 1499. 

6 ) Moltesen, 121. — I udnævnelsesbullen for biskop Hans af 25. jan. 

stede han dog derfor ikke, men blev tværtimod ofte anvendt 
som kollektor. 

Hans tysksindede eftermand Henrik v. See, der blev valgt 
1421, udsendte Liibeckerkanniken Claus Sachow til Rom, og 
denne lovede biskoppen, at han skulde bestræbe sig for at få 
taxten nedsat, hvilket sikkert også var i høj grad nødvendigt. 
Dette opnåedes imidlertid ikke. Sachow måtte love at betale 
det hele servitium og betalte da også samtidig ét af småservitierne 
og nogle mindre afgifter, i alt lidt over 80 gylden, men mere 
blev der overhovedet ikke betalt i biskop Henriks tid 1 ). 

Da Henrik 1429 trak sig tilbage, blev han afløst af ærkedegnen 
Claus Wulf, der kom til at styre stiftet i 45 år. Han lovede at 
betale de sædvanlige 1000 gylden og udredede samtidig et lille 
afdrag på 50 gylden til hver af parterne. Det varede to år, 
inden han atter kunde komme med et afdrag, og det blev dog 
ikke mere end 138 gylden. Han fik udsættelse på to år med at 
betale resten på grund af de dårlige tider, og selv da forholdene 
blev roligere, og stiftets pengeforhold åbenbart bedrede sig ganske 
betydelig — han fik senere en så stor pension som 200 duka- 
ter —, betalte han ikke mere end de nævnte småbeløb, som til¬ 
sammen ikke udgjorde en fjerdedel af servitiet 2 ). 

Helrik v. d. Wisch, der udnævntes 1474, nød godt af sin 
forgængers gode finansstyrelse og kunde, strax efter at han efter 
kardinal Gonzagas indstilling var bleven provideret med embedet, 
betale det fulde servitiebeløb til kollegiet og sikkert samtidig til 
kammeret 3 ). 

Efter Helriks død kom der langvarige stridigheder om bispe¬ 
dømmet, som kom til at virke ødelæggende både på de finan¬ 
sielle og de kirkelige forhold. Den første kurtisan, der blev 
indtrængt, Eggert Durkop, var imidlertid velstående nok til, at 


1375 (funden 1906) kaldes han Johannes de Gudensberg og betegnes som 
franciskaner. 

*) Utr. pavebreve af 26. og 27. jan. 1422. 

2 ) Utr. pavebreve af 30. jan., 16. febr., 1. og 30. april 1429, 15 jan., 9. 
og 10. okt. 1431. 

3 ) Utr. pavebreve af 18., 23., 27. og 28. april 1474. 

11* 

han af egne midler kunde klare servitiet. Han fik naturligvis 
udsættelse, indtil han var bleven anerkendt som biskop, men så 
snart det var sket, betalte han alt på én gang (1494) 1 ). 

Den af kapitlet efter Eggerts død valgte Ditlev Pogwisch fik 
først pavelig provision efter lange stridigheder med den af paven 
udnævnte administrator, kardinal Johannes de Castro, hvis ret 
han tilsidst måtte atkøbe ham med en årlig pension på 300 du- 
kater. Efter anerkendelsen betalte Ditlev strax gennem firmaet 
Fugger sit fulde servitium, hvilket også var tilfældet med efter¬ 
manden Gotskalk Ahlefeld 2 ). Dette betyder imidlertid ikke andet, 
end at biskopperne havde god kredit. Stiftets finansielle forhold 
var derimod på grund af Ditlevs store udgifter for at opnå aner¬ 
kendelsen og hans og Gotskalks mangel på økonomisk sans 
fuldstændig ødelagte. Fraregnes imidlertid Slesvig (og Roskilde) 
stifter i disse sidste årtier, kan man ikke nægte, at betalingen af 
servitier til det pavelige kammer gennemgående har været meget 
lidt trykkende for de danske stifter, ligesom der overfor dem er 
bleven vist en ganske forbavsende mildhed. 


En anden indtægt for det pavelige kammer var de såkaldte 
annater. I videre forstand bruges dette udtryk for at betegne 
både servitier og de egentlige annater. Ved de sidste forstår 
man de afgifter, som paven opkrævede af de mindre embeder, 
som han selv besatte uden at henvende sig til konsistoriet, og 
som derfor ikke var underkastede servitiet. Deres taxationsværdi 
strakte sig fra 24 til 200 dukater, og den sum, der betaltes, var 
halvdelen af den anslåede indtægt. 

Annater er en ret gammel afgift. At biskopper, domkapitler 
o. lign. ved besættelse af et embede forbeholdt sig det første 
års indtægt, er en skik, som man kan følge tilbage til 13. årh. 
I 14. årh. optoges dette af paverne ved pålæg af afgifter for et 
bestemt tidsrum, f. ex. tre år, noget, der første gang findes under 


0 Utr. pavebreve af 15. og 22. okt, 1489 og 1. marts 1494. 
a ) Utr. pavebreve af 29. juli og 8. aug. 1502 og 30. juli 1507. 

Johannes XXII. Senere hen pålagdes en lignende afgift ofte, 
men regelmæssig for alle de embeder, der blev bortgivne ved 
kurien, blev den først under Bonifacius IX, da han under sin 
hårdnakkede kamp med modpaverne trængte til store indtægter. 
At denne nye afgift, der fra nu af blev fastholdt og sejrrig over¬ 
levede alle tre reformkoncilier, ikke blev hilst med glæde af 
gejstligheden, er en selvfølge. Særlig i Tyskland gjorde man 
stadig indvendinger, og kollektorerne havde så store vanskelig¬ 
heder med at få annaterne opkrævede, at de ofte måtte betales 
direkte til kurien. Da nu kun det pavelige kammers regnskabs¬ 
bøger er så nogenlunde vel bevarede, medens kollektorernes 
regnskaber efter 1378 næsten alle er forsvundne, formodentlig 
ødelagte i »sacco di Roma« (1527), er det umuligt at opgive, 
hvor vidt de forskellige embeder har betalt deres annater regel¬ 
mæssig eller ikke. Dertil kommer en anden vanskelighed. Over 
annaterne fandtes der, i al fald i 15. årh., ikke nogen taxtliste. 
Man lod sig nøje med de oplysninger, der kom fra vedkommende 
indehavere selv, om end disse ofte kunde være urigtige. Det er 
ganske klart, at alle søgte at bringe ansættelsen af deres embeder 
så nær som mulig til de fire mark sølv (24 dukater) *), der var 
skattefrit maximum, men på den anden side kunde det hænde, 
at kammeret blev opmærksomt på, at opgivelsen var altfor lav, 
og tvang indehaverne til at sætte taxten op. Der er derfor den 
største svingning i opgivelserne 1 2 ). En ting er imidlertid sikkert. 
Det er kun ganske fa embeder, der i Danmark blev ramte af annat¬ 
erne, langtfra endda alle embederne ved kapitlerne. Og deres værdi¬ 
ansættelse er altid ret lav og oven i købet stadig nedadgående. 

Det største embede indenfor Lunde domkapitel, provstiet, 
findes ikke taxeret før 1463, da kardinal Gonzaga blev provideret 
med det og opgav dets indtægter til 15 mark. Han var imidler- 


1 ) Forholdet mellem mark sølv og dukat er stadig svingende fra 4 til 6. 
Begge de to ovenfor nævnte beløb regnes imidlertid for skattefrit maximum. 

2 ) Schulte, Die Fugger in Rom I, 13 ff. Gottlob, Aus der Camera apo- 
stolica, 190 ff. Moltesen 60—64. duellen und Forschungen d. preuss. hist. 
Instituts in Rom VIII, 113—73, 305—43. Kirsch, Die Annaten in Deutschland 
(duellen und Forschungen der Gørres-Gesellschaft IX). 

tid som kardinal fritaget for i det hele at betale noget, og kapit 
lets kandidat, Jens Bing, der 1465 blev anerkendt af paven, op¬ 
gav kun værdien til 6 mark og betalte i annater kun 15 gylden. 
Til samme værdi blev embedet opgivet mange år senere (1505), 
da det efter Erik Valkendorfs resignation blev givet til Niels 
Stigsen Thott, der slap med at betale 14V4 gylden. 

Dekanatet i Lund findes flere gange taxeret til ganske høje 
beløb, således 1437 til 20 mark, men 1440 kun til 10 mark. 
1474, da halvbrødrene Niels Skave og Joakim Daa stredes om 
det, opgives det til henholdsvis 15 og 16 mark sølv. Opgivelserne 
er efter danske forhold meget høje, men der ses da heller aldrig 
virkelig at være bleven betalt noget. 

Værdien af arkidiakonatet blev 1433 opgivet til en værdi af 
kun 2 mark sølv, betydelig under det skattefri maximum. Op 
over de 4 mark naaede det heller ikke senere, og indehaverne 
slap altså helt for skat. 

Af klostrene i stiftet har kun Dalby måttet opgive sine ind¬ 
tægter overfor det pavelige kammer. Dets værdi blev 1439 af 
Hakon Friis, der blev truet med fordrivelse af Peder Axelsen 
Thott, opgivet til 25 mark sølv. 24 år senere, da klostret efter 
Peder Axelsens død gik over til kardinal Gonzaga, opgiver denne 
en værdi af 20 mark, men han slap naturligvis i egenskab af 
kardinal for at betale. Den, der blev den virkelige indehaver, 
Jens Brostrup, har vistnok ikke betalt noget. 1 ) 

Det højeste embede i Roskilde kapitel var dekanatet. Den se¬ 
nere fremstilling vil vise, hvorledes dette var genstand for mange¬ 
årige stridigheder. 

Under disse svinger værdiangivelserne stærkt, selv om de 
altid er ganske høje og viser, at embedet hørte til landets bedste. 
1439 opgav Jep Olufsen værdien til 30 mark og betalte deraf i 
afgift 60 gylden. Mange år senere (1465), da der om dette em- 

8 ) Dipi. dioc. Lund. III, 129 (24. juli 1433% i8 5 O 1 - ma ) * 437 ). 201 05 * 
april 1439), 2 °6 (9* jan 1440). Utr. pavebreve af 20. sept. 1463, 8. jan. 1466, 26. 
nov. 1500, 5. dec. 1505. — Jeg kar her og senere kun taget hensyn til taxt- 
angivelserne til kammeret. Opgivelserne til kancelliet er meget mere svingende 
og i reglen slet ikke til at stole på. 

bede var en stor proces ved den pavelige højesteret (Rota) mel¬ 
lem Mogens Andersen og Johan Jensen Quitzow, opgav den 
første kun indtægterne til 20 mark. Der blev dog ingen annater 
betalt, da der på grund af processen i mange år ikke var en af alle 
anerkendt dekan. Da hr. Mogens var død, blev Johan Jensen (1473) 
indsat i hans ret og lovede at betale annater af embedets indtægt, 
som han kun opgiver til 16 mark Kongen ønskede imidlertid, 
at den unge Karl Rønnov, marskens søn, skulde faa embedet, 
og var under sit besøg i Rom 1474 med til at gaa i kaution for 
ham, efter at kansleren, ærkedegnen Jens Pedersen, havde 
trukket sig tilbage. Under disse indviklede forhold er det ikke 
sikkert, at der overhovedet er bleven betalt noget. 1498, da 
kongens af kapitlet aldrig anerkendte kandidat, Niels Didriksen, 
var død, opgav hans nye protégé, Jens Tegenthusen, indtægten 
til kun 6 mark. Selvfølgelig er alle disse opgivelser urigtige. 
Hvor meget så embedet end må have lidt under processerne, er 
en nedgang fra 30 til 6 mark ikke mulig. 

En lignende stærk svingning er der ved provstiet i Roskilde. 
Det opgives 1422 til en værdi af 100 gylden, svarende til 16%— 
25 mark sølv, 1425 til 20 mark, 1432 til 12 mark. Men da Oluf 
Mortensen 1450 fik embedet, måtte han betale 40 gylden i an¬ 
nater, svarende til en anslået indtægt af 13V3— 20 mark sølv. 
Senere synes det ikke, at der er betalt annater af dette så lidt 
som af andre embeder indenfor kapitlet. 

Af klostrene i stiftet blev kun Sorø ansat til at betale annater. 
Abbed Niels Cluger opgav 1396 indtægten til 80 gylden, men 
det vides ikke, om han har betalt noget. Oluf Jyde maatte der¬ 
imod 1483 betale 28V2 gylden af en anslået indtægt paa 12 mark 
— altså betydelig mindre end tidligere. Hr. Oluf havde just 
ikke forhastet sig, da han havde fået pavelig provision allerede 

1479 *) 

Endnu læmpeligere slap Odense stift. Der blev overhovedet 


*) Utr. pavebreve afj 2. juni 1396, 12. jan. 1422, 28. sept. 1425, 18. juli 
1432, 21. aug. 1439, 26. okt. 1450, 1. juni og 30. nov. 1465, 27. nov. 1473, 27. 
april 1474, 16. juni 1483, 8. og 10. nov. 1498. 

ikke betalt annater, før benediktinerklostret blev omdannet til et 
sekulært domkapitel. Da forholdene efter flereårige forhandlinger 
var ordnede, lovede kanniken Otto Jensen (1477) at betale fuld¬ 
stændige annater af alle kapitlets indtægter og af de nye embeder, 
der skulde oprettes. Den samlede sum, der skulde betales heraf, 
var 80 gylden, der da også faktisk betaltes næste år gennem fir¬ 
maet Medici; det vilde svare til en samlet indtægt for alle em¬ 
beder af 26%—40 mark sølv, hvilket må have været meget lavt 
regnet. 1488, da man vendte tilbage til den gamle ordning, slap 
munkene for yderligere betaling. 

Af de enkelte embeder blev der kun én gang (1512) lovet 
annater af Odense provsti, som da tilfaldt Anders Glob. Em¬ 
bedet blev taxeret til 6 mark, og deraf betalte han 1515 13 gyl¬ 
den. Til samme taxt (6 mark) ansattes Tofte (Assens) provsti 
den eneste gang (1421), det pavelige kammer har haft at gøre 
med det 1 ). 

Om provstiet i Børglum var der henimod år 1500 stridigheder, 
der næsten var lige så langvarige som de, der førtes om Roskilde 
dekanat. De værdiansættelser, der i denne tid findes opgivne til 
kancelliet, er ganske urigtige og upålidelige, da embedet i løbet 
af kort tid svinger fra 4 til 100 mark sølv. Kun den sidste 
sum blev (1493) opgivet overfor kammeret af Laurids Vesteni. 
Denne lovede at betale i løbet af et år, men da dette var gået, 
beviste han, at han ikke havde opnået embedet, og slap da for 
at betale. 

Efter mangeårige stridigheder om provstiet på Thyholm, hvor¬ 
under også dettes taxtangivelser svinger stærkt, forpligtede Hans 
Severinsen sig 1512 til at betale annater af en opgiven indtægt 
på 8 mark. Først tre år senere betalte han, og da kun 10 du- 
kater. 

Vestervig kloster betalte sine annater regelmæssig. Både 1439, 
da Søren Iversen blev abbed, og 1476, da Gregers Svendsen afløste 
denne, som på grund af alder havde trukket sig tilbage, blev der 


*) Utr. pavebreve af 15. dec. 1421, 14. juni 1477, 10. marts 1478, 28. maj 
og 18. juli 1488, 8.. sept. 1512 og 9. juli 1515. 

opgivet en indtægt af 16 mark og betalt 32 gylden. Da Gregers 
Svendsen derimod efter 40 års styrelse var død, opgav hans efter¬ 
mand Jens Mogensen kun 10 marks indtægt og betalte endda 
mærkelig nok kun 6 dukater. Også dette klosters taxt lykkedes 
det altså at få bragt ned 1 ). 

I Viborg stift: betaltes der kun annater af provstiet. Men det 
var de færreste gange, man henvendte sig til kammeret. 1427 
da Morten Sparck blev udnævnt til provst, opgav han en ind¬ 
tægt på 12 mark; 1494 opgav kurialen Gotfred Schuffuth, der 
fik embedet efter Bjørn Eriksens død, kun 8 mark. Schuffuth 
betalte dog intet, fordi der var de sædvanlige stridigheder. En 
betaling fandt først sted, da Ove Bille 1505 opnåede embedet. 
Han opgav kun 5 mark sølv i indtægt og betalte deraf 14^4 
gylden i afgift 2 ). 

I Arhus stift var det ligeledes kun det højeste embede, arki- 
diakonatet, der blev inddraget under annatbetalingen. Laurids 
Vesteni, der 1492 blev provideret dermed, opgav næste år dets 
indtægter til 30 gylden, men slap for at betale, fordi der var 
proces. En af de senere indehavere, Jens Tegenthusen, måtte 
derimod (1499) betale 14^4 gylden i annater af embedet, hvis værdi 
dengang blev anslået til 5 mark 3 ). 

Også i Ribe stift er det kun en ringe del at embederne, dei 
har måttet betale annater. Arkidiakonatet findes kun én gang 
taxeret, nemlig 1425 til 10 mark, hvoraf der ikke synes at være 
betalt mere end 12 gylden i afgift. Provstiet i Vardesyssel op¬ 
gives 1426 til en værdi af 8 mark, men er ikke senere bleven 
skatlagt. Det eneste embede, der henimod slutningen af det tids¬ 
rum, vi beskæftiger os med, virkelig kom til at betale noget, var 
provstiet i Harsyssel. Det havde, som tidligere omtalt (s. 162), en 
tid været indlemmet i Ribe bispestol, men gik senere tilbage til 
kapitlet. Da Hans Skovgaard (1505) opnåede embedet efter den 


*) Utr. pavebreve af 19. april 1439, I2 - febr. *ug. 1493, 17. sept. 

1512, 10. juli 1515. og 24. sept. 1517. 

2 ) Utr. pavebreve af 9. jan. 1427, 5. marts 1494, 19. nov. 1505 

3 ) Utr. pavebreve af 17. juni 1493, 29. maj 1499. 

gamle Niels Jensens fratrædelse, måtte han opgive en indtægt af 
6 mark og betale 17 gylden i annater 1 ). 

Slesvig stift indtager i mange henseender en særstilling, der 
mere ligner de tyske end de andre danske stifters. Der ind¬ 
trænges flere kurialer, efterhånden grumme mange. Også m. h. t. 
annater slap stiftet ikke på den læmpelige måde, som det var til¬ 
fældet med de øvrige danske. Der måtte betales adskilligt, selv 
om man heller ikke her med nogen rimelighed kan tale om, at 
stiftet blev udsuget. 

Der er grund til først at nævne, at Erik Dozenrode, der 1424 
efter kong Eriks ønske blev koadjutor hos biskop Henrik v. See, 
måtte forpligte sig til at betale 130 gylden i annater af denne 
rent foreløbige stilling. Det var en sum, der betydelig over¬ 
steg, hvad flertallet af de jydske biskopper måtte betale i servis- 
penge. 

Stiftets højeste embede efter bispestolen var provstiet. Dets 
indtægter anslås 1422 til 12 mark sølv, men 40 år senere (1465), 
da forholdene i hertugdømmet dog må have bedret sig betyde- 
lig, opgiver Helrik v. d. Wisch kun 5 mark og betaler kun 12 
gylden i annater. Enwald Søvenbroder, som 1479 blev provst, 
opgav embedets indtægter til 6 mark, men betalte næppe noget. 
Ligeledes fritoges senere (1493) Eggert Durkop, der søgte at 
ramme sin modstander Enwald ved selv at lade sig providere 
med hans embede, for afgift, da han opgav, at der var proces 
om dette. — 14 år efter, da provsr Gotskalk Ahlefeld var bleven 
biskop, blev han nødt til at betale afgift af de forskellige em¬ 
beder, som han havde haft før sit valg, men ikke tidligere 
betalt annater af. Tilsammen beløb de sig til 30 mark, hvoraf 
han dog kun betalte 47 gylden i annater. Hvor meget af disse 
30 mark der falder på provstiet, er det umuligt at sige. 

Ved arkidiakonatet er der mærkelig nok en opadgående be¬ 
vægelse. Det opgives både 1425 og 1429 til en værdi af 4 
mark, og der betaltes altså intet. 1498, da Joakim Ahlefeld blev 


*) Utr. pavebreve af 3. og 5. juli 1425, 10. dec. 1426, 14. og 16. maj 
503. 

udnævnt af paven, efter at hans morbroder Johan Breide havde 
trukket sig tilbage, opgives indtægterne derimod til 8 mark, og 
han må betale en forholdsvis så stor sum som 22 gylden i an- 
nater. Grunden var vel den, at der var fastsat en ret høj pension 
(15 gylden) for Johan Breide. 

Kantoriet i Slesvig ansættes kun én gang til annater i kam¬ 
meret, nemlig 1473, da Didrik S to veman blev pro videret efter 
Johan Wegeners død. Embedets indtægt opgaves til 6 mark, 
men der blev foreløbig intet betalt, da der var proces om embedet, 
næppe heller senere. 

Provstiet Vidaa opgaves 1423 til en værdi af 8 mark, altså 
skattepligtigt, men findes aldrig senere taxeret. Barvidsyssel provsti 
blev 1428 kun ansat til 4 mark, og det samme var tilfældet 
med Eidersted provsti, der dog 1492 er steget til 8 mark 1 ). 

Fraset disse digniteter betaltes der undertiden i andre tilfælde 
annater, men også her synes der at have været stor uregelmæssig¬ 
hed. Adskillige gange måtte der betales af kanonikater. Kunde 
man rette sig efter disse afgifter, skulde man tro, at Roskilde 
domkapitel måtte være landets rigeste. Der betales 7 gange an¬ 
nater af kanonikater i dette stift, og den opgivne indtægt er en 
enkelt gang (1431) så højt oppe som 12 mark. Foruden dette 
kapitel betaltes der kun to gange af kanonikater i Lund, én gang 
af kanonikater henholdsvis i Ribe, Viborg og Århus 2 ). 

Ganske enkelte gange inddroges sognekirker under annatbeta- 
lingen, men der var da altid særlige grunde, som at kirken kunde 
være frataget den hidtilværende indehaver, fordi han havde gjort 
sig skyldig i én eller anden uregelmæssighed. — Endelig kunde 
man komme til at betale afgift af de pensioner, der var tilståede 
af forskellige kirkers indtægter. Således måtte titulærbiskoppen 
Vincens af Gardar betale annater af den pension på 200 dukater, 


*) Utr. pavebreve af 24 jan. 1422, 12. maj 1423, 26. maj 1424, 3. nov. 
1425, 7. jan. og 5. juli 1428, 9. april 1429, 12. juli 1465, 26. okt. 1473, 15. nov. 
1475, 21. jan. 1480, 1. juni 1492, 18. marts 1493, 24. aug. 1498, 31. juli 1507. 

*) Utr. pavebreve af 28. marts 1422, 24. marts 1423, 12. jan. 1425, 17. aug. 
1431, 29. marts 1432, 23. maj 1437, marts 1462, 22. maj 1472, 16. april 
1474, 20. juni 1483, 27. april 1489. 

der var tilstået ham af nonneklostret i Ribe; kardinal de Cesis, 
der afstod sine fordringer på Lunde ærkestift til Jørgen Skodborg 
mod en årlig pension på 500 dukater, måtte forpligte sig til an- 
nater af pensionen osv. I disse tilfælde var annaterne meget 
lemfældige; biskop Vincens kom således ikke til at betale mere 
end 26 dukater, og biskop Claus Wulf af Slesvig kom (1474) 
slet ikke til at betale noget af sin pension 1 ). 

Dette indtryk af en mild optræden overfor den danske gejst¬ 
lighed stadfæstes endelig, når man betragter de mange tilfælde, 
hvor denne slap for at betale noget. Det var således tilfældet 
ved alle de lejligheder, hvor der fandt en »union« sted, det vil 
sige, hvor klostre blev lagt sammen, kirker lagt ind under dom¬ 
kapitler, der da kom til at nyde deres indtægter, o. lign 2 ). Over¬ 
alt blev her indtægterne af den kirke eller det kloster, der skulde 
indlemmes, angivne så lavt som til 4 mark sølv, det skattefri 
maximum, så at de nye besiddere slap for at betale annater. Og 
dog kunde det til tider dreje sig om ganske betydelige kirker og 
klostre, hvis indtægter utvivlsomt var langt højere. Det er jo 
nok muligt, at kirkerne i Haddeby, der blev lagt ind under Sles¬ 
vig domkapitel (1466), i Vestervedsted, der tilfaldt kapitlet i Ribe 
(1463), og i Karleby (Karby), der blev indrømmet biskoppen i 
Børglum (1487), ikke har haft synderlig større værdi end de 4 
mark, hvortil de taxeredes, men givet er det i al fald, at Har- 
syssel provsti, der (1488—89) blev indrømmet biskop Hartvig 
Juel af Ribe og hans efterfølgere, var mere værd end 4 mark, 
og navnlig, at nonneklostret i Ribe, som johanniterne sammesteds 


*) Utr. pavebreve af 28. april 1474, 14. april 1478, 21. april 1494, 15. 
juli 1506, 23. sept. 1512, febr. og 27. april 1520, 20. marts 1521, 8. okt. 
1532. 

2 ) Unioner, opgivne til kammeret: kirkerne Gelting og »Yking« til Ryd 
kloster 13. nov. 1427, klostrene Tvilum og Søby 23. aug. 1428, Vestervedsted 
til Ribe kapitel 13. juni 1463, Haddeby til Slesvig kapitel 22. april 1466, hellig¬ 
åndsklostrene i København og Malmø 21. febr. 1480, nonneklostret i Ribe til 
johannitterne 30. april 1480 og 8. nov. 1493, Fårup kirke til St. Lucii vikariat 
i Ribe 23. juni 1483, Karleby kirke til Børglum bispestol 2. febr. 1487, Harsyssel 
provsti til Ribe bispestol 8. jan. 1489. 


Digitized by 


Google 



kæmpede så hårdt for at tilegne sig, havde en indtægt, der var 
mange gange større end de 24 gylden, som det blev anslået til 
1480. 

En gennemgang af den danske gejstligheds afgifter til det 
pavelige kammer giver altså det resultat, at den er bleven meget 
lemfældig behandlet. Den giver også et andet resultat, desværre 
kun et negativt. Det må være klart af det foregående, af den 
stadige svingning i opgivelsen af beneficiernes indtægter med en 
tendens til nedgang på en tid, hvor dog landet ellers på alle 
punkter er i stærk økonomisk opgang, at man ikke på nogen 
måde bør benytte disse angivelser som historiske kilder. Hverken 
i og for sig, da det store flertal af dem utvivlsomt er for lavt, 
men ulykkeligvis også enkelte for høje. Heller ikke til sammen¬ 
ligning indbyrdes, da angivelserne svinger for stærkt og ikke ens 
for alle embeder. Disses indtægter må bestemmes på anden måde 
gennem hjemlige kilder. 

Ligeså lidt giver bispeservitiernes størrelse eller deres ind¬ 
byrdes forhold noget virkeligt kendskab til bispestolenes indtægter. 
Som tidligere omtalt var Lund, Roskilde og Slesvig, især vel 
det sidste, sikkert meget for højt taxerede i forhold til de små 
summer, der blev betalt af de andre fem stifter. Bestemmelserne 
fra c. 1466 om, hvad hver biskop skulde betale i tilfælde af, at 
én af dem blev fængslet, giver en meget rigtigere forestilling om 
det virkelige forhold og viser tillige, at dette er blevet en hel 
del ændret siden 1345. 

I 14. årh. står Lund og Slesvig højest (25 mark hver), der¬ 
efter Roskilde og Ribe (15 mark), Århus og Børglum (12 mark), 
Odense og Viborg (kun 8 mark). I 15. årh. er rækkefølgen helt 
ændret. Roskilde og Århus er nåede op i højde med Lund og 
står ligesom dette ansatte til 30 gylden, Slesvig er gået ned i 
anden linje, Odense derimod op, og de står ligesom Ribe ansatte 
til 20 gylden. Børglum er derimod kommet ned i nederste 
række og står sammen med Viborg ansat til 15 gylden. Række¬ 
følgen efter betalingen til det pavelige kammer er derimod helt 
anderledes: Lund 2000 gylden, Roskilde og Slesvig 1000, Odense 

i jo, Ribe 120 (128), Århus og Børglum 66 2 / 3 , Viborg 33V3 1 ) 
At den danske ansættelse er den rigtige, kan ikke godt være 
tvivl underkastet. 


Selv om nu de direkte afgifter til pavestolen var små nok, 
så medførte forbindelsen med den dog meget besvær og mange 
bekostninger. Først og fremmest var det meget vanskeligt at få 
udfærdiget en bulle. Det har sin store interesse at høre en sam¬ 
tidig, præsten Jakob Dittens (1525), skildre de lange formali¬ 
teter, der behøvedes 2 ). 

Forud for en provisionsbulle går altid, undtagen ved bispe- 
udnævnelser, en supplik, selv om brevet siges at være udstedt 
uden ansøgning (motu proprio). Det sidste er nemlig en ren 
formel, noget fordelagtigere for ansøgeren og derfor noget dyrere. 
— Indholdet af suppliken hviler naturligvis på, hvad ansøgeren 
selv har meddelt, men alle suppliker skulde være affattede i be¬ 
stemte, én gang for alle fastslåede, formier. Da det ikke var 
enhvers sag at kende disse, måtte man bruge særlige prokura¬ 
torer til udfærdigelsen. Eftersom nu meget mere i supplikerne er 
formler, end man på forhånd er tilbøjelig til at tro, følger deraf, 
at man må være meget forsigtig med at drage slutninger fra 
supplikens stil til vedkommende ansøgers karakter, og at kun et 
nøje kendskab til disse formler sætter i stand til at skelne dem 
fra det reelle indhold. 

Er suppliken færdig, bringes den til undertegning. Denne 
foretoges oprindelig af paven og da som regel i formen »fiat«, 
hvorefter paven tilføjede et bogstav, begyndelsesbogstavet til det 


*) Hvitfeld, bispekrønike s. 32. Jvfr. Moltesen, 71 og Mackeprang i Hist. 
Tidsskr. 7. R. J, 564 ff. 

*) J. Haller, Die Ausfertigung der Provisionen (Qjuellen und Forschungen 
d. preuss. hist. Inst. II, 1—40), — Interesse har også Ribekanniken Lage 
Hansens skildringer af sine udgifter og besværligheder i Rom (Kinch I, 

364 f.). 

navn, han bar, før han blev pave (Alexander VI f. ex. under¬ 
tegner sig R o: Rodrigo). På Martin V’s tid blev det bestemt, 
at en række sager kunde undertegnes af vicekansleren under 
formlen »Concessum« eller, som den senere kom til at lyde, 
»Concessum, ut petitur, in presentia pape«. I 16. årh. hændte 
det ofte, at både andre kardinaler og lavere stående gejstlige 
undertegnede suppliker. 

Den undertegnede supplik bringes til dataren, der tilføjer da¬ 
toen og fortegner supplikens indhold i sin protokol. Dataren 
tillod sig ofte store uregelmæssigheder og lod sig tit bestikke. 
Klagerne over ham gentages så mange gange, at man tydelig 
ser, at der ikke er gjort noget for en reform på dette punkt. 

Er suppliken nået så vidt, bliver den bragt til supplikkontoret 
for at blive indført i dettes store kopibøger. Først på dette 
punkt kan ansøgeren kontrollere, om hans bøn er bevilget, thi 
findes den ikke registreret, er den afslået. Han må så betale 
taxten til én af de 12 skrivere og selv påsé, at registreringen* 
bliver foretaget indenfor en rimelig tid. Efter indførelsen blev 
kopien sammenlignet med originalen, og på denne tilføjedes et 
»R« af en af kontorets chefer, registratorerne. 

Herefter fulgte nu udfærdigelsen af selve bullen. I mange 
tilfælde havde dog den undertegnede supplik i sig selv retskraft. 
Ved den slags breve, der med tiden stærkt tiltager i antal, 
tilføjes der efter fiat »sola signatura«. Det synes, som om man 
i senere tid har udskilt hele klasser af bevillinger til expedition 
på denne lettere og enklere måde. Jeg har truffet »sola signa¬ 
tura« breve i tilfælde af, 1) at en gejstlig søger om forlængelse 
af fristen med at lade sig præstevie, fordi han f. ex. opholder 
sig ved et universitet eller er i tjeneste hos en fyrste, der 
dårlig kan undvære ham, 2) om tilladelse til at lade sig præste¬ 
vie af en anden end sin lovlige foresatte, f. ex. af en biskop, 
der opholder sig i Rom, 3) om tilladelse til ved messelæsning 
og anden gudstjeneste at følge den ritus, der blev anvendt ved 
kurien, i steden for sit hjemlands, 4) om tilladelse til, når han 
besidder flere beneficier, at opholde sig ved hvilket af dem, han 
foretrækker (jus ubilibet residendi), og 5) om tilladelse til, dersom 

han er kurial embedsmand, for en tid at opholde sig borte fra 
kurien. Til »sola signatura« brevene hører ligeledes 6 ) til¬ 
ladelse til at lade hente relikvier ved ét af de store depoter (f. 
ex. Tre Fontane eller Koln), 7) tilladelse til at have rejsealter og 
8) tilladelse til at besøge Jerusalem. 

Om det virkelig er efter en bestemt plan, at disse 8 slags 
bevillinger 1 ) henimod 1513 expederedes ved »sola signatura«-breve 
uden udstedelse af bulle, eller om det i hvert tilfælde er som en 
særlig nåde, derom er det næppe muligt endnu at udtale sig. 
Heller ikke er det let at sige, hvad betydning det har, at der 
undertiden tilføjes, at det bevilges ansøgeren som en særlig gunst, 
at der ikke skal udstedes en bulle, men kun et »breve«. Den sidste 
form må vel have været den billigste, men hele spørgsmålet om, 
hvilken rolle breverne spillede, er endnu kun meget lidt belyst. 

Skulde en pavelig bevilling hverken udstedes som breve eller 
som sola signatura, så fulgte supplikens lange og møjsommelige 
vandring gennem det pavelige kancelli. Først skulde der ud- 
færdiges en koncept (minuta) til bullen af ét af medlemmerne 
af abbreviatorkollegiet. Koncepten skulde holde sig nøje til 
supplikens ordlyd, men i øvrigt følge de fastslåede, reelt set 
intetsigende, formler. Af de tre exekutorer bestemmer ansøgeren 
selv de to, kurien den tredje. Herved forklares den omstændig¬ 
hed, som ofte har været generende for ikke katolske forskere, at 
denne tredje oftest er en fremmed 2 ). 

Ansøgeren bringer derefter den færdige koncept og suppliken 
til scriptorkontoret, hvor renskriften finder sted, derefter til taxt- 
kontoret. Er bullen taxeret, følger i abbreviatorkontoret en meget 
indgående prøve af bullens angivelser, en prøve, der egentlig 
falder i fire afdelinger. Derpå skal ansøgeren, hvis dette ikke 
tidligere er sket, underkastes examen i læsning, skrivning og 


*) Endnu flere tilfælde f. ex. i et >sola signatura« brev (1515) for en præst 
ved St. Nikolaj kirke i København (Rørdam, Kbhns. Kirker og Klostre 261, 
tillæg 144—47). Brevet er dog i høj grad misforstået af Rørdam. 

s ) Således retter Rørdam i et pavebrev om Claus. Denne (1516) uden 
videre Cavallicensis (episcopus) til Roskildensis (Kbhns. Kirker og Klostre, til¬ 
læg 149). 

sang. Den færdige bulle bliver så bragt til bullekontoret, hvor 
bullen bliver vedhængt, derefter til registerkontoret, hvor den 
indføres i registrene. Hvis embedet ikke er taxeret højere end 
24 dukater, kan ansøgeren nu endelig modtage sin bulle, i mod¬ 
sat fald skal han betale afgifterne i annatkontoret eller udstede 
en obligation for beløbet. 

Denne besværlige og omstændelige forretningsgang, der blev 
endnu vanskeligere, fordi ansøgeren selv skulde bringe sit doku¬ 
ment fra det ene kontor til det andet, forsinkedes end yderligere, 
når der var indtruffet fejl eller forglemmelser. Hvis denne fejl 
var indkommet allerede i suppliken ved en urigtig angivelse, 
måtte hele expeditionen gå om, og der udstedtes da ofte en 
»reformatio« o: tillæg eller ændring til suppliken. Den uhyre 
mængde breve, der udstedtes, bevirkede naturligvis, at fejl ofte 
forekom, og at det da er blevet ansøgeren selv, der har måttet 
betale, kan man være trygt forvisset om. 

For expeditionen af brevene skulde der endelig betales. Den 
gamle taxtliste 1 ) fra Johannes XXII’s tid bestod endnu. Det er dens 
taxter, der skrives under brevet, og de betaltes fire gange, til 
abbreviator-, scriptor-, bulle- og registerkollegierne. Blev brevet 
expederet gennem kammeret (hvilket enten betyder det pavelige 
kabinet eller skatkammeret), blev der betalt én gang til. Det er 
kun disse taxter, ansøgeren slap for i de tilfælde, da brevet blev 
udstedt gratis, hvilket undertiden skete på grund af fattigdom, 
oftere efter begæring af kongerne. Thi i øvrigt måtte der for 
selve arbejdet betales forud i hvert kontor, og alle disse små af¬ 
gifter kunde tilsammen blive et ganske anseligt beløb. De for¬ 
øgedes stadig i tal, da paverne af pengenød oprettede nye kon¬ 
torer, hvis embedsmænd købte embederne for høje priser og 
naturligvis igen måtte skaffe sig betalt hos ansøgerne. Tilmed 
er der ikke tvivl om, at taxterne ofte overskredes. 


*) Trykt meget slet hos Woker, Finanzwesen der Papste. En ny udgave 
forberedes af dr. v. Hoffmann. Nogle taxtangivelser for danske embeder hos 
Moltesen, 71 ff. Det kan bemærkes, at taxten i 15. årh. i alm. ikke regnedes 
i grossi, men i carleni, en mønt, der var omtrent af samme størrelse og sva¬ 
rede til V10 dukat. 

12 

Af den foregående skildring af den måde, hvorpå pavebreve 
blev til, vil det være klart, at disse som historiske kilder i det 
hele må behandles med stor varsomhed. Formlerne er ikke lette 
at skelne fra det virkelige indhold, og datoen svarer i de fleste 
tilfælde ikke til den virkelige. Bullens dato skal svare til sup- 
plikens, hvad den som regel også gør, men det tog ofte 
lang tid at fa bullen udstedt, når der var særlig urigtige op¬ 
givelser i den første supplik. Supplikens dato bestemtes af da¬ 
taren og ligger oftest nogen tid efter den egentlige bevilling. 
Det kan dog også hænde, at den ligger længe før, når man 
nemlig for særlig betaling havde fået bevillingen antedateret. 

Her skal nævnes tre særlig mærkelige tilfælde af antedatering. 
Karl Knutson fik, som tidligere omtalt (s. 15), i marts 1449 udvirket 
ventebreve for nogle gejstlige i sin tjeneste, og disse bevillinger 
blev daterede så langt tilbage som til 14. juni 1447, over et år, før 
han virkelig blev konge. Kristiern I opnåede på sin rejse 1474 
ventebreve for 54 danske og fremmede gejstlige, og disse regne¬ 
des tilbage fra 1. jan. 1472. Et mere bekendt tilfælde har kostet 
historikerne meget hovedbrud 1 ). Der findes et brev til bedste 
for Didrik Slaghæk, dateret fra Leo X’s kroningsdag, hvorved 
denne bekendte æventyrer, foruden en mængde andre bevillinger, 
får ret til at forene ærkebispedømmet i Lund med et bispedømme. 
Allen antager uden videre, at Didrik allerede nu har gjort sig 
håb om to så store embeder, hvad der i og for sig vilde være 
en ganske urimelig tanke for den navnløse unge klærk. Palu- 
dan-Miiller polemiserer med rette herimod, men må gribe til 
næsten endnu urimeligere antagelser, som at enten P. A. Munch 
eller den pavelige skriver to gange skulde have skrevet en 
urigtig dato, og på en næsten humoristisk måde anstiller Pal.- 
Miiller betragtninger over, hvor vidt Leo X på sin kroningsdag 
skulde have haft tid til at underskrive dokumenter. — Forkla¬ 
ringen på gåden er ganske enkel. Brevet er virkelig dateret på 
pavens kroningsdag, men findes i et registerbind fra hans sidste 


l ) Allen, De tre nordiske Rigers Historie II, 389 ff. Pal.-Muller i Hist. 
Tidsskr. 4. R- IV, 65 ff. 

år. Dets indhold svarer nøje til, hvad Didrik kunde forlange i 
1521, da paven udnævnte ham til ærkebiskop. Han har altså 
samtidig udvirket en bulle, der gav ham ventebreve på de em¬ 
beder, han ønskede, og bullen blev dateret tilbage så langt som 
muligt for at møde eventuelle krav fra anden side. 

Er pavebrevene således en noget vanskelig kilde at benytte, 
skal dermed ingenlunde være sagt, at den er værdiløs. Man 
har ikke ret til, som én af vore forsigtigste og grundigste hi¬ 
storikere 1 ), at betegne alle pavebrevenes opgivelser som tvivl¬ 
somme. Navnlig er sikkert angivelserne af ansøgernes stilling i 
reglen pålidelige nok. I så henseende giver den nøje prøvelse 
indenfor kancelliet en god garanti, og de talrige »reformationes« 
viser, at der blev kontrolleret med virkning. Der er næppe 
nogen ansøger, der optræder med en titel, som han ikke har en 
vis ret til at bære. Sikrere endnu bliver dette ved et exempel 2 ) 
fra Danmark på, at exekutorerne af et pavebrev har nægtet at 
anerkende en mand, fordi hans stilling ikke nøje svarede til den, 
der blev opgivet i pavebrevet. Det var altfor farligt at møde i 
hjemlandet med et pavebrev, der havde falske opgivelser. 

Dersom en gejstlig så endelig havde reddet sin bevilling gen¬ 
nem kancelliets trange og bugtede vej, var han ingenlunde der¬ 
for sikker på virkelig at opnå embedet. Tværtimod kunde nu 
først vanskelighederne ret begynde. Det hændte nemlig meget 
ofte, at flere på én gang fik tilstået det samme embede, og den 
uundgåelige følge var da en proces. — Den bekendte dekan i 
Ribe Thomas Lange nævner i et gavebrev som de største ulykker, 
der kunde ramme nogen, drab, yderlig fattigdom og processer 
ved pavehoffet 3 ), og de danske domkapitlers historie i tiden fra 
1448 til Reformationen vil fuldstændig bekræfte, at der var årsag 
nok til denne rædsel for processer, som han ikke har været ene 


*) Will. Christensen, Dansk Statsforvaltning 67, 109 anm. 11. 

2 ) Ærkebiskop Tuve nægter (29. marts 1449, Repert 7870) at give 
Jens Bryggow et kanonikat i Lund på grund af urigtig opgivelse i et pave¬ 
brev. Falskneriet er dog ikke større, end at hr. Jens havde opgivet, at han 
var kong Kristoffers kapellan, medens han i virkeligheden havde varet det. 

8 ) Kinch I, 368. 

om. Der er ingen tvivl om, at mange af kapitlernes embeds- 
mænd ved dem blev ganske ruinerede. Forretningsgangen i den 
pavelige højesteret, Rotaen, er endnu kun meget lidt kendt, men 
alt synes at tyde på, at den ofte dømte efter rent formelle for¬ 
hold uden synderligt hensyn til den reelle ret. Deraf kommer 
det, at de forskellige domme i samme sag ofte går i helt ulige 
retning og stadig må gøres om. 

Vi har ofte tidligere omtalt kongernes anstrængelser for at 
opnå, at »pavesager« blev pådømte indenfor landet selv, og det 
privilegium, som de virkelig fik, at i al fald dommerne i første 
instans skulde være indfødte. Der er ikke tvivl om, at de der¬ 
ved har gjort landet en stor tjeneste, og hvor megen pris de satte 
på dette privilegium, viser dets hyppige fornyelse. Men ofte 
blev det ikke overholdt. Det hændes, at ansøgerne meddeler, at 
deres stilling indenfor stiftet eller fædrelandet er så usikker, at 
de ikke kan finde dommere, som tør dømme til gunst for dem, 
og de anmoder derfor paven om ifølge faderlig mildhed at gøre 
brud på reglen og lade fremmede dommere overtage sagen. Da 
således vikaren i Århus Jens Torkildsen (1454) har lidt over¬ 
last af adelsmandene Erik Hvas, Kristiern Rud, Iver Juel og 
andre, anfører han overfor paven, at disse er så mægtige og 
nyder en så urimelig gunst (hos kongen ?), at der ikke er nogen, 
der tør dømme retfærdig; sagen bliver da efter hr. Jens’ ønske 
overgivet til biskoppen i Ratzeburg og dekanen i Liibeck. — 
Katarina, enke efter Johan Rantzau, blev bedraget af sin mands 
nære slægtning Otto Rantzau, og kunde ikke få ret over denne 
på grund af hans høje stilling ved hoffet; privilegiet blev derfor 
for denne gang ophævet, og der indsattes først en pavelig audi¬ 
tør, siden officialen i Verden, som dommere. — Dorothea Glam- 
bek på Koldinghus og hendes broder præsten Peder Glambek 
får af samme grund en lang række sager, som de vil føre mod 
en del adelsmænd, mest af familien Juel, henvist til dommere 
udenfor riget, og på samme måde får præsten Knud Palle¬ 
sen, der var bleven mishandlet af Knud Bryske, udenlandske 
dommere. — Omvendt beklager Wolfgang og Henrik Pog- 
wisch sig (1S11) over, at privilegiet er bleven krænket, og får 

derfor sagen draget bort fra de pavelige auditører og atter hen¬ 
vist til hjemlige dommere 1 ). Sikkert har privilegiet i mange 
tilfælde som i det sidstnævnte gjort nytte og bevirket, at an¬ 
tallet af pavesager er blevet betydelig ringere end f. ex. i Tysk¬ 
land. 


*) Utr. pavebreve af 30. marts 1454, 5. marts 1491, 3. juli 1492, 10. juli 
1493, * 7 * juni 1494, 5. april 1501, 16. nov. 1511. Jvfr. Dipi. Viberg, 113 ff., et 
interessant exempel på, at privilegiet er bleven påberåbt i en strid om to 
præstekald. 

Danske i Rom. 


E ndnu langt mere end i vore dage var Rom i Middelalderens 
sidste århundrede et Cosmopolis, byen, hvortil der gik en 
stadig strøm af fremmede fra alle verdens kristne lande. Mange 
af disse blev i den evige stad og gav dennes befolkning et over¬ 
ordentlig broget præg. I den første tid efter, at Martin V var 
vendt tilbage til Rom fra konciliet i Konstanz, træder de ægte 
»Romani di Roma« næsten i skygge for de indvandrede, og det 
varede meget længe, inden disses efterkommere blev så nogen¬ 
lunde assimilerede. Indvandringens styrke betones ved de mange 
stiftelser for de forskellige nationer, der i denne tid fornyedes 
eller nyoprettedes. Både Franskmænd og Englændere, Bøhmere 
og Ungarere, Spaniere, Portugisere og Slavonere foruden for¬ 
skellige af de italienske stater havde egne hospitaler og kirker,, 
hvorom deres landsmænd samlede sig. 

Blandt de mange fremmede spillede de Tyske første rolle. 
Borgoen, kvarteret omkring St. Peter og Vatikanet, havde et over¬ 
vejende tysk præg. En stor mængde af byens håndværkere og 
næsten alle dens gæstgivere var tyske/ og det var tyske bog¬ 
trykkere, der indførte bogtrykkerkunsten til Rom. De tyske sko¬ 
magere havde et eget, overordentlig talrigt, broderskab. Også 
indenfor handelsverdenen traf man mange Tyske, og Augsburger- 
firmaet Fugger beherskede i mere end 20 år forretningslivet i 
Rom. Den store tyske koloni havde som midtpunkter to na¬ 
tionale stiftelser, Campo Santo og St. Maria delT Anima, hvoraf 

den sidste og yngste (oprettet 1399) snart voxede op til at blive 
den betydeligste og fornemste. Anima var oprindelig tænkt som 
en stiftelse, der skulde omfatte både lægfolk og gejstlige, og 
havde en tid lang, medens Eugen IV måtte opholde sig fjærnt 
fra sin hovedstad, været behersket af Roms tyske håndværkere. 
Senere trængte det gejstlige element atter frem, og på den tid, 
vi her har at gøre med, er Anima en fornem og overvejende 
gejstlig stiftelse. Dens medlemmer er væsentlig de mange tyske, 
der var knyttede til kurien som medlemmer af ét af de talrige 
pavelige kollegier eller i den friere stilling som prokuratorer og 
notarer ved de mange processer. Mange af Animas medlemmer 
blev senere biskopper, og blandt hospitalets velgørere findes mange 
fornemme mænd og kvinder. 

Også indenfor kurien var fremmedelementet stort, og lige¬ 
ledes her havde Tyskerne, efter at Franskmændene under Skis¬ 
maet havde trukket sig tilbage, overvægten 1 ). En af de mest 
fremtrædende blandt disse Tyske var den bekendte Johan Bur- 
ckardt, pavelig ceremonimester og forfatter af en dagbog, der 
giver den mest oplysende skildring af Alexander VI’s tid. 

Var antallet af de fastboende fremmede stort, så var det endnu 
mange flere, der kom til den kristne verdens hovedstad på et 
kort besøg. Tidsrummet, vi her har at gøre med, bragte jubelår 
tre gange, og hver gang var der efter samtidige skildringer vrim- 
lende fuldt af fremmede. Dertil kom alle de gejstlige, der var 
nødte til at besøge kurien i iorretningsanliggender, for at opnå 
provisioner, ventebreve, indulgenser af alle slags, for at føre 
proces, blive løste fra band o. lign., eller som optrådte som ud¬ 
sendinge for konger, biskopper eller klostre. 

I denne store strøm af fremmede forsvinder de Danske så 
temmelig. I forhold til landets størrelse og betydning var det 
alligevel ikke få, og det lønner sig nok at dvæle lidt ved disse 
danske kurialers skæbne. Nogle af dem kom senere i deres 


J ) Pastor, Gesch. d. Påpste I, 186 ff. Graevenitz, Deutsche in Rom, 
især s. 59 ff. Schulte, Die Fugger in Rom. Schmidlin, Geschichte der 
Anima. 

fædreland til at spille en fremskudt rolle som biskopper eller 
rådgivere hos kongerne, andre nåede aldrig til mere end forsøg 
på at komme frem i første linje. Men måske netop de sidste 
frembyder særlig interesse som typer på proceslystne embeds¬ 
jægere fra den sidste katolske tid. 

De Danske ved kurien savnede det naturlige midtpunkt, som 
en national stiftelse gav; Knud den stores herberg var forlængst 
sporløst forsvundet, og ingen af unionskongerne interesserede 
sig for at skaffe det en afløser. Men det kunde ligge nær at 
lade det hospital, som Brigitta 1 ) i 14. årh. havde oprettet for 
sine landsmænd ved den nuværende Piazza Farnese, gå over fra 
at være en svensk til at blive en almindelig nordisk stiftelse. 
Det ser da også ud til, at Erik af Pommern har haft denne tanke. 
1435 bevilgede paven med hans samtykke en ansøgning fra ho¬ 
spitalets forstander, Birger Gunnarson, om, at denne måtte blive 
skriftefader for alle de pilgrimme fra de nordiske riger, der kom 
til Rom, da det nu ofte hændte, at de døde uden absolution, 
fordi så få kendte deres sprog 2 ). Hermed fornyedes den insti¬ 
tution, der kendtes fra Avignontiden, at der var en særlig pøni- 
tentiar for Nordboerne, men det er næppe rimeligt, at fornyel¬ 
sen har haft betydning. Brigittas hospital gjaldt jo i kong Kri- 
stierns første år med rette eller urette for at være midtpunkt for 
den danskfjendtlige agitation og har derfor næppe huset mange 
danske. Vi har tidligere (s. 89 f.) omtalt, at Kristiern I 1474 atter 
fik gjort hospitalets forstander til skriftefader for Nordboerne, meiv 
endnu i hans sidste år skærpedes modsætningerne mellem Danske 
og Svenske i Rom atter ved processen mellem Dorothea og Sten 
Sture. Selv om der derfor til tider kunde søge danske gæster 
til Brigittas hospital, har det næppe været regel, at de gik derhen. 

Ikke så få af den danske konges undersåtter fra Danmark og 
hertugdømmerne havde deres tilhold i St. Maria delF Anima, især 
i kong Kristierns tid. Kongen selv lod sig indtegne i hospitalets 


*) E. Hildebrand i Svensk hist. tidskr. II, 211—60. Bildt, Svenske minnen 
och marken i Rom. 

2 ) Utr. pavebrev af 26. marts 1435. Jvfr. Moltesen 147 ff. 

broderskabsbog som dets velgører sammen med de fornemste 
mænd i sit følge, og undertiden blev nordiske biskopper indviede 
i hospitalets kirke. Dette var således tilfældet med ærkebiskop 
Jakob Ulfson afUpsala (1470), biskop Knud Mikkelsen af Viborg 
(1452) og biskop Hans Teiste af Bergen (1475) 1 ). — Andre af 
de Danske trådte ind i det broderskab, der var knyttet til det 
store hospital St. Spirito in Sassia, og har vel da på en måde 
haft tilhold dér. Kong Hans, hans dronning og ældste søn samt 
mange af Danmarks ypperste mænd og kvinder findes optegnede 
i St. Spiritos broderskabsbog 2 * ). Men efter det samlingssted, som 
de danske dog sikkert har haft som deres egentlige, må man 
nu søge forgæves. 

I Kristiern I s tid var antallet af danske kurialer endnu ikke 
stort. Den mærkeligste af dem, Jens Mathiesen Brun, der boede 
længe i Rom som præst ved St. Spiritos kirke og døde som 
kollektor i Norden, har vi tidligere omtalt (s. 83 f.). Tre andre hørte 
hjemme i Roskilde, Kristoffer Jensen Present, Mogens Andersen 
og Johan Jensen Quitzow. Den første havde, som så mange 
andre danske, studeret i Bologna og opholdt sig i Rom 1461, da 
han efter kapitlets ønske, men mod kongens vilje blev udnævnt 
til provst i Roskilde. Formodentlig har han i længere tid op¬ 
holdt sig ved kurien, siden denne i tidligere år havde tilstået 
ham forskellige gunstbevisninger 8 ). — Mogens Andersen var i 
en længere årrække ved kurien, hvor han havde embedet som 
notar ved den pavelige højesteret. Han var nær knyttet til kar¬ 
dinal Franciscus Piccolomini, og det skyldtes formodentlig dennes 
protektion, at hr. Mogens 1461 opnåede et kanonikat i Køben¬ 
havn og kirken Vejlby, 1465 et kanonikat i Roskilde og tillige 
dekanatet sammesteds. Om det sidste måtte han dog føre en 
lang proces med Johan Jensen, og da han af én eller anden 
grund havde pådraget sig kongens højeste unåde, fik han måske 


1 ) Jvfr. Kirk. Saml. 4. R. VI, 708—27. 

2 ) Lindbæk og Stemann, Danske Helligaandsklostre, tillæg 5 3 ff. 

s ) Utr. pavebreve af 12. febr. 1456, 7. nov. 1458, 5. maj 1461. 

ikke noget af de ovennævnte beneficier 1 ). — Mogens Andersen 
hørte til Animas broderskab ligesom sin modpart Johan Jensen 
Quitzow. Også denne havde i længere tid været i udlandet, 
studeret i Perugia og derefter vistnok i adskillige år opholdt sig 
i Rom, uden at det dog med bestemthed kan afgøres, om han 
var ansat ved kurien. Ved sine studier havde han skaffet sig 
doktorgraden, og ved sine forbindelser fik han adskillige bene¬ 
ficier, kanonikater i Århus, Roskilde og Lund, sognekirkerne i 
Harboøre og Finderup. Han var heldigere end sin modstander, 
fordi han overlevede ham, og blev trods kongens modstand aner¬ 
kendt som dekan i Roskilde 2 ). 

Ved kurien opholdt sig i de samme år fire mænd, der til¬ 
hørte hertugdømmernes højadei og alle nåede frem til ansete 
stillinger. — Albert Krummedige var i længere tid notar ved 
Rotaen og skaffede sig i rigeligt mål både danske og tyske præ- 
bender. Således blev han provst i Barvidsyssel 1449 og ærkedegn 
i Ribe 1455. Det sidste embede, hvori kapitlet nødig vilde an¬ 
erkende ham, bortbyttede han dog 1458 til Peder Nielsen Lodehat 
mod provstiet i Harsyssel. Samme år afstod han arkidiakonatet i 
Halberstadt til Henrik Gherwen, der ligesom han var kongens 
repræsentant ved kurien. Hr. Albert fik tillige et kanonikat i 
Magdeburg, et andet i Slesvig og et vikariat i Krempe. 1466 
blev han biskop i Liibeck og kom som sådan til at spille en 
stor rolle i hertugdømmernes historie 3 ). — Helrik v. d. Wisch 
var ligeledes notar ved Rotaen og opholdt sig i al fald 1463— 
64 i Rom, formodentlig også 1465, da han blev provst i Sles¬ 
vig. 1474 blev han som bekendt Claus Wulfs eftermand på 
Slesvigs bispestol 4 ), — Johan Breide blev 1471 ansat som skriver 

*) Utr. pavebreve af 9. juli og 10. sept. 1461, 15. jan. og 7. maj 1465, 
26. okt. 1467, 4. jan. 1471, 9. maj 1473, 27. april 1474. Kirk. Saml. 4. R. VI, 716. 

2 ) Utr. pavebreve af 18. juli 1461, 23. april 1462, 3. marts 1463, 16. sept. 
1464, 26. maj 1467, 4. maj 1471, 8. juli 1473, 12. og 24. jan. 1474. — 5. jan. 
1465 udnævnes Jens Andersen fra Roskilde stift efter examination af kardinal 
Rodrigo Borgia til notar. 

8 ) Utr. pavebreve af 20. marts 1449, 22. febr., 20. april og 23. okt. 1453 
3. sept. og 16. dec. 1458, 2. juni 1466. Kinch I, 339 f. 

4 ) Kirk. Saml. 4. R. VI, 716. Utr. pavebrev af 27. juni 1465. 

ved supplikkontoret og hørte ligesom den foregående til Animas 
broderskab. Han opholdt sig i Rom i al fald til 1475, da han 
gav afkald på sin stilling og fik tilladelse til at lade sig præste¬ 
vie ved kurien, formodentlig fordi han vilde hjem. Han havde 
benyttet tiden godt og skaffet sig kanonikater i Bremen, Ham¬ 
burg, Hildesheim og Magdeburg, en sognekirke i Holsten og et 
præbende i Kamin. 1478 blev han ærkedegn i Slesvig og sad 
uforstyrret i denne stilling i 20 år, indtil han 1498 trådte til¬ 
bage til fordel for sin søstersøn Joakim Ahlefeld. Nu eller tid¬ 
ligere havde han imidlertid opnået dekanatet i Liibeck, og som 
dekan døde han i en høj alder c. 1511. I tidligere år havde 
han benyttet sin indflydelse ved kurien til i en pengesag at 
skaffe sig dom over den svenske adelsmand Arvid Trolle, som 
han fik stævnet udenfor Sverige, da Breide ikke troede, at dom¬ 
merne dér vilde dømme retfærdig 1 ). — Også den senere så be¬ 
kendte Enwald Søvenbroder opholdt sig i al fald en tid (om¬ 
kring 1473) ved kurien, selv om han måske ikke egentlig har 
været i dens tjeneste. 

I Kristiern I’s tid opnåede nogle kurialer embeder i Dan¬ 
mark. Det var mest Tyske, hørende til Animas broderskab, og 
embederne var ikke af de store, så man ikke dengang havde 
grund til at klage over, at kurien misbrugte sin magtstilling til 
at indtrænge sine embedsmænd. Johan Slore, som var skriver 
ve<J det pavelige pønitentiariekontor, opnåede som følge deraf 
en stor mængde præbender, deriblandt også et kanonikat i Sles¬ 
vig. 1454 optrådte han som fuldmægtig for Albert Krumme¬ 
dige og døde et år senere 2 ). — Marcus Melmari, en klærk fra 
Bremen stift, fik 1450 et kanonikat i Lund og 1453 ét i Ribe 3 ). 
Da han senere i samme år giftede sig, gik hans præbender over 
til Herman Phibbe, prokurator i Rom, der i et par år havde 
ligget i proces med Melman om kanohikatet i Lund. 1455 fik 


*) Utr. pavebreve af 20. dec. 1471, 13. jan. og 15. okt. 1474, 8. april, 17. 
og 27. juni 1475, 9. juli 1478, 20. aug. 1485, 10. april 1508, 4. nov. 1511. 

2 ) Utr. pavebreve af 7. juni 1435, 21. maj 1454, 6. okt. 1455. Schmidlin, 
Gesch. der Anima, 198. 

s ) Dipi. dioc. Lund. III, 343, 359 ff. 

Herman Phibbe ligeledes tildelt et kanonikat i Ribe, men der 
fandtes en anden ansøger, og den proces, der blev følgen, var 
ikke afsluttet ved Phibbes død året efter (1456) *). — Den mest 
kendte af Animas broderskab, der fik at gøre med Danske for¬ 
hold, var Johan Lindeman, der var ansat i abbreviatorkollegiet og 
kannik i Bonn. Han var flere gange fuldmægtig for danske, 
således 1452 for biskop Knud i Viborg, og opnåede derfor 1455 
et kanonikat i Slesvig. Lindeman blev 1454 medlem af Ani¬ 
mas broderskab og 1456 dets forstander. Da der to år senere 
kom pest til Rom, tog han kraftige forholdsregler for at hindre 
dens udbredelse til hospitalet, men faldt selv som sygdommens 
offer 1459 2 ). 

Det er dog først i kong Hans’ tid og mest i tiåret før 1497, 
at der er så mange Danske i Rom, at der med nogen grund kan 
tales om en dansk koloni. Nogle blev dragne derned ved pro¬ 
cessen mellem Sten Sture og dronning Dorothea, andre af den 
langvarige strid om Slesvig bispestol, atter andre arbejdede for 
sig selv, skaffede sig bevillinger på alle mulige embeder, kom på 
grund deraf i endeløse processer og forårsagede en overordentlig 
usikkerhed indenfor de danske kapitler. 

Den svenske koloni i Rom var i 90’erne ikke lille, dens 
medlemmer arbejdede ikke alene for fædrelandet, men også med 
mere held for sig selv, og blandt de præbender, de opnåede, var 
ikke fa danske. — Hemming Gad opholdt sig, efter hvad han 
selv oplyser, i mere end 20 år i Rom. Hans politiske virksom¬ 
hed har vi tidligere omtalt, men der er grund til her at nævne, 
at han for sig selv opnåede meget betydelige bevillinger, provsti¬ 
erne i Lund, Vesterås, Upsala, Strengnås og Linkoping, som han 
dog alle afstod mod en klækkelig erstatning med undtagelse af 
det sidste, desuden adskillige kanonikater. Også af de øvrige 


*) Dipi. dioc. Lund. III, 360 f., 378 f. Utr. pavebreve af 24. juli 1455, 2 °- 
marts 1456. 

s ) Utr. pavebreve af 1. marts 1452, 6. okt. 1455, 18. marts 1459. Schmid- 
lin, Gesch. d. Anima, 122. Kirk. Saml. 4. R. VI, 715 f. — 26. jan. 1465 fik Joh. 
Niis fra Utrecht et kanonikat i Ribe og afstod det 3. jan. 1466 til sin lands¬ 
mand Wilh. Everardi. 

— Erik Getyngh, Jons Ek fra Gestrikland, Morten Jonsson, 
sognepræst i Stockholm, Sven Person, kannik i Vexiø, Henrik 
Venne, provst i Åbo, Otto Svinshufvud og Filip Ingmarson — 
opnåede adskillige præbender i Danmark*). 

Til det svenske parti må man nærmest henregne en dansk mand, 
Laurids Eggertsen Vesteni, der vistnok var søn af Eggert Vesteni til 
Østergård og tilhørte en gammel jydsk adelsslægt. Fra 1487 spores 
denne mand, der dengang kun kalder sig vikar i Århus, i Rom, hvor 
han fik tilladelse til at lade sig præstevie, af hvem han ønskede. 
Samtidig skaffede han sig kanonikater både i Århus og Ribe, og strax 
efter begyndte hans processer, der i de følgende år tog et stadig 
videre omfang. 1492 blev han provideret med arkidiakonatet i 
Århus, 1493 me d det i Viborg, samme år med provstiet i Børg¬ 
lum, 1495 med provstiet i Sallingsyssel, 1498 med arkidiakonatet 
i Ribe, 1501 endelig med provstiet i Lund foruden senere med 
nogle sognekirker 2 ). I alle disse embeder fremkom der som 
følge heraf den vildeste forvirring. Det synes, som om hr. Laurids’ 
frækhed med at opgive urigtige taxter for de embeder, han søgte, 
har været endnu større end hans samtidiges, hvilket vil sige meget. 
Ved sine provisionsbreve krydsede han kong Hans’ planer om 
em bedsbesættelse og må derfor have været denne særlig ube¬ 
hagelig. Dette lader sig ganske let forklare, om man antager, 
at han har hørt til Hemming Gads parti. Denne antagelse styr¬ 
kes ved den nære forbindelse, hvori man et par gange finder 
dém. 1499 (?) gik Laurids Vesteni, »ærkedegn i Ribe, Viborg 
og Århus», Hans Brask og et par andre svenske gejstlige i kau¬ 
tion for et lån, som Hemming Gad, forstanderen for Brigittas 
hospital Peter Henrikson, og Henrik Venne havde optaget for 
at indløse korstogsbullen 3 ) og samme år gik Hemming, Laurids 

*) Uddrag af utr. pavebreve i Sv. R. A. Provstiet i Lund blev 8. marts 
1486 givet til Hemming Gad, der gav afkald på det 20. maj 1486, 26. dec. 
1496 til Erik Getyngh. 

*) Utr. pavebreve at 17. og 19. marts 1487, 8. juni 1490, 19. jan. 1492, 
2. jan., 11. maj, 9. og 29. juli 1493, 24. jan., 7. april, 27. juni og 27. sept. 
1495, 3. dec. 1498, 15., 20. og 21. april 1501. 

9 ) Gronblad, Nya kållor till Finlands medeltidshist. I, 103—04. Brevets 
dato (24. maj. 1498) må være urigtig, bl. a. fordi Laur. Vesteni dengang 
endnu ikke var ærkedegn i Ribe. Bedre passer 1499. 

Vesteni og Peter Henrikson i kaution for Filip Ingmarson, da 
denne blev sendt som kollektor til Norden 1 ). 

På grund af dette nære forhold til de svenske opnåede Lau¬ 
rids Vesteni næppe noget af de embeder, han havde ladet sig 
providere med. Heldigere var han heller ikke, da han efter Niels 
Globs død forsøgte at blive biskop i Viborg. Kongens kansler 
Niels Friis var bleven valgt af kapitlet i sommeren 1498, men i 
okt. foreslog kardinalen af Perugia at gøre Laurids Vesteni til 
biskop. Konsistoriet vedtog imidlertid, at man skulde vente, og 
i dec. samme år blev Niels Friis, formodentlig efter kongens an¬ 
befaling, provideret med stiftet. Dog fik hr. Laurids som erstatning 
provstiet i Sallingsyssel og den bispelige ejendom Krejbjærggård 2 ), 
men om Niels Friis virkelig er gået ind herpå, kunde være 
tvivlsomt. 

Med skuffede forhåbninger vendte Laurids Vesteni da nogle 
år senere tilbage til fædrelandet. Af kongen blev hans hjem¬ 
komst just ikke hilst med glæde. I et udkast 3 ) til et brev, som 
kongen (1504?) vilde sende til biskoppen af Ribe, skriver han, 
at han har hørt, at hr. Laurids nylig er kommen fra Rom og 
har lagt sig ind på Trøjborg, og at han i Rom har erhværvet 
sig brev på arkidiakonatet i Ribe, som kongen for nogle år siden 
havde forlenet sin skriver hr. Jesper med, og som denne siden 
havde haft i rolig hævd. Kongen er øjensynlig ikke helt glad 
over situationen; han beklager sig over, at Laurids vil betage 
ham den præsentationret, som kongen og hans »forfædre« (o: 
kun Kristiern I) har haft til arkidiakonatet, og beder biskoppen 
sørge for, at kurialen ingen fremgang får i sine bestræbelser. 
Når biskoppen træffer kongen, ønsker denne, at han skal tage 
hr. Laurids med, for at vanskelighederne kan klares ved mundt- 

A ) Utr. pavebrev af 1. juli 1499. 

2 ) Utr. pavebreve af 15. okt. og 3. dec. 1498 samt 28. jan. 1499. 

8 ) Danske Mag. 4. R. II, 274 udateret. På samme seddel findes et andet 
udkast, der omtaler et møde i København mellem kongen og svenske ud¬ 
sendinge, og nævner, at der for næste år er berammet et møde i Kalmar til 
14 dage før St. Hans. Mødet i København fandt sted i maj 1504, mødet i 
Kalmar 1505. Antagelig er da brevet om Laur. Vesteni fra maj 1504 (jvfr. 
StyflFe V, indl. 46—47), 

lig forhandling. Man ser af dette brev, hvor generende en »kur¬ 
tisane kunde være. 

Der må dog på én eller anden måde være kommet en forsoning 
til veje, siden Laurids Vesteni senere er i tjeneste hos kongen. 
Måske er det ham, der 1507 opkræver landehjælp i Korsør, og 
sikkert nok omtales han 1517 i en klageskrivelse fra biskop 
Anders Mus til kong Kristiern II 1 ). Senere nævnes han næppe, 
og han kom ikke til at spille nogen rolle, der svarede til hans 
højt spændte forventninger. 

En fremragende plads i datidens pavebreve indtager et par 
sønderjydske brødre, der efter deres tilnavn Hostorp at dømme må 
have været fra sognet Hostrup. Den ældre, Jens Pedersen, må på 
ét eller andet tidspunkt have været i kongens tjeneste, siden han 
kan kalde sig dennes »familiaris« 2 ), men dog kan hans utallige 
processer om alle mulige embeder i Danmark og adskillige uden¬ 
for næppe have været denne behagelige, især fordi han flere 
gange krydsede kongens planer. Han opholdt sig i Rom i en 
årrække og var i al fald fra 1483 notar ved den romerske høje¬ 
steret; 1484 indtegnede han sig i St. Spiritos broderskabsbog. Efter 
en tidlang at have ladet sig nøje med mindre bevillinger skaffede 
han sig 1483 provstierne i Jellingsyssel og Harsyssel samt kirken 
Burg på Femern, 1486 provstiet i Lund, 1493 provstierne i Barvid- 
syssel og påThyholm samt arkidiakonatet i Århus; desuden havde 
han fået breve på kanonikater i Ribe, Slesvig, Haderslev, Ros¬ 
kilde, Liibeck, vikariater i Slesvig (nonneklostret på Holmen), 
Liibeck, Hamburg og Bardewick) foruden adskillige sognekirker, 
hvoraf én så Fjærnt som i stiftet Eichstått i Bayern. Hans be¬ 
stræbelser for at opnå disse embeder førte til udstedelsen af en 
stor mængde breve, og om de fleste af embederne lå han i lang¬ 
varige processer, om vikariatet i Slesvig således fra 1482 til 
1494, om provstiet i Harsyssel fra 1483 til 1485, om provstiet i 
Jellingsyssel fra 1483 til 1493 eller længere. Sine mange bevil¬ 
linger skyldte han kardinalen af Genova, Paulus de Campo- 

*) Danske Mag. IV, 279 f.; 4. R. II, 156. 

2 ) Skulde det være ham, der 1479 er kongens sekretær på Gottorp 
(Danske Selskabs Papirsbreve). 


Digitized by v^ooQLe 



192 


frigoso, i hvis tjeneste han stod. — En tro mand mod kongen 
kan han ikke have været, men til det svenske parti hørte han 
heller ikke. 1492 havde han i en proces om et vikariat i Lu- 
beck fået Claus Gornow, Sten Stures kapellan, bandlyst. Det 
oplyses ved samme lejlighed, at Gornow lå i proces med det 
pavelige kammer, som han skyldte 26,000 mark sølv. Snarest 
er Jens Pedersen at betragte som en fribytternatur, der på alle 
måder søgte at mele sin egen kage. 

Jens Pedersens mange processer skaffede ham fjender i mængde. 
1492 beklagede han sig til paven over en række gejstlige fra 
stifterne Slesvig, Lubeck og Ribe, deriblandt hans mangeårige 
kontrapart i sagen om vikariatet i Slesvig, Jens Boesen, Hennike 
Saxe (provst i Jellingsyssel), Claus og Andreas Junge, kanniker 
i Slesvig, som anklagedes for at have plyndret og ødelagt hans 
ejendomme. Sagen blev indstævnet for kuriens domstol, fordi 
der dengang ingen biskop var i Slesvig stift. — Senere drog 
Jens Pedersen til Danmark for at skaffe sig anerkendelse i sine 
embeder, men medens han opholdt sig i Århus, hvor han arbejdede 
på at fa arkidiakonatet, blev han overfaldet og dødelig såret. 
Hans broder Mikkel beskyldte overfor paven biskop Niels Clau¬ 
sen (Skade) for at være skyld i denne ugærning, og formodent¬ 
lig må denne have følt, at meget vidnede imod ham, siden han 
fandt det nødvendigt i begyndelsen af 1495 at lade en stor 
mængde fornemme gejstlige bevidne, at han ikke havde nogen 
del i drabet, men havde ladet både sine egne og byens svende, 
dog uden resultat, søge efter morderne og senere ladet disse 
offentlig bandlyse. Undskyldningen ser ikke synderlig troværdig 
ud, men alligevel har biskoppen næppe fået større ubehagelig¬ 
heder af sagen senere 1 ). 

En lignende stridslysten natur var broderen Mikkel Pedersen 

*) Utr. pavebreve at 13. jan. 1476, 10. dec. 1482, 18. og 22. jan., 3. og 
12. juni samt 3. nov. 1483, 28. juni og 8. nov. 1485, 13. jan., 16. marts, 
14. april, 27. maj og 12. sept. 1486, 3. dec. 1491, 26. jan., 4. juni og 24. okt. 

1492, 9. febr., 30. april, 2. og 20. maj, 1. og 7. juni, n. og 22. sept., 9. nov. 

1493, 27. jan., 8. marts, 1. og 22. april, 22. okt., 23. og 28. nov., 3. og 19. 
dec. 1494. Hubertz, Aktst. vedrørende Aarhus I, 79 f. Lindbæk og Stemann, 
tillæg 55. 

(Hostorp), der ligeledes skaffede sig breve på en mængde præbender. 
Det første var et kanonikat i Haderslev, som han da også kom i 
besiddelse af. Men hr. Mikkel må have stået på Enwald Søven- 
broders side imod Eggert Durkop i striden om Slesvig bispe¬ 
stol, thi den sidste bandlyste ham og gav kanonikatet til sin 
tjener Lyder Brunswick. Alligevel beholdt hr. Mikkel vist sit 
kanonikat med den dertil knyttede kirke i Vilstrup. Senere 
skaffede han sig breve på provstierne i Jelling og Barvid sysler, 
kantonerne i Haderslev og Slesvig, kanonikater i Slesvig og Ribe, 
vikariater i Liibeck, Bardewick og Luneburg, prioratet i nonne¬ 
klostret i Ribe og et par sognekirker, og fra sin broder arvede 
han en mængde processer om forskellige præbender i Slesvig 
og Holsten. Meget fik han vist ikke ud af alle disse sager, og 
han har næppe været i besiddelse af andet end det nævnte kano¬ 
kat i Haderslev, hvor han sad i næsten 50 år. 

Uvenner havde han ligesom broderen nok af. 1492 klagede 
han til paven over, at han blev plaget af en række fjender, 
deriblandt Jens Boesen, Vilhelm Schrøder og biskop Eggerts vikar 
Eggert Haynck (Hayn) samt væbneren Peder Rantzau. Hr. Mik¬ 
kel påstod, at disse forfulgte ham med største had og var gåede 
så vidt, at de havde lagt hånd på ham og båret våben mod ham 
i selve Haderslev Mariekirke. På grund af disse plagerier blev hr. 
Mikkel befriet for al visitation af biskoppen og hans vikar og 
fik indsat særlige dommere og beskyttere i sine sager — en 
ganske enestående begunstigelse. — Næsten 30 år senere fandt 
hr. Mikkel, der da var en 80 årig mand og i nogen tid havde 
været Haderslev kapitels aldersformand, grund til at henvende 
sig til kurien i en lignende sag. Han skulde opbevare 20,000 
rhingylden for Paul Andersen og Johan Wulf, men den første 
havde forlangt pengene tilbage, og da den gamle kannik ikke 
vilde udlevere dem uden kvittering, trængte Paul Andersen ind 
til ham med væbnede svende »og banditter«, sårede og slog ham 
og tilføjede ham et tab, som han anslår til 5000 gylden 1 ). Kort 
tid efter må hr. Mikkel formodentlig være død. 

*) Utr. pavebreve af 18. maj 1475, 17. nov. 1481, 23. juni og 8. nov. 
1485, 4. marts 1491, dec. 1492, 11. sept. 1493, 3. dec. og 17. dec. 1494, 4. og 

Også nogle andre gejstlige fra rigets sydlige dele opholdt sig 
kortere eller længere tid ved kurien og samlede ganske godt på 
præbender, selv om de ikke kan måle sig med de to ovennævnte 
sønderjydske brødre. — Didrik Tetens var født 1434, studerede 
adskillige år i Rostock og opholdt sig fra 1488 til 1493 i Rom r 
hvor han blev medlem af Animas broderskab. Allerede i en 
alder af 18 år fik han sognekirken i Garding, men forsømte at 
lade sig præstevie i rette tid og fik derfor én af de sædvanlige 
processer. Senere opnåede han kanonikater i Slesvig, Lubeck, 
Hameln(?) og Minden samt et par vikariater. 1493 blev han ud¬ 
nævnt til kantor i Slesvig, og det lykkedes ham at hævde sig 
i denne stilling til trods for mange medbejlere og hertug Frede¬ 
riks uvilje. Han døde c. 1505*). — Joakim Ahlefeld opholdt sig 
i al fald 1492 ved kurien og indtrådte i Animas broderskab. 
Samme år fik han, der tidligere havde opnået et vikariat i Lu- 
beck og et kanonikat i Haderslev, provstiet i Vidå, og 1498 blev 
han ærkedegn i Slesvig, da hans morbroder, den tidligere om¬ 
talte Johan Breide, trådte tilbage. Arkidiakonatet beholdt han i 
mange år og døde først i den protestantiske tid 1540 2 ). — Al¬ 
bert v. Aschen opholdt sig ved kurien fra 1485 til 1504 og var 
i tjeneste hos kardinalen af St. Prisca, Johannes de Castro, den 
samme, som blev administrator for Slesvig stift 1499. Han op¬ 
giver altid, at han hørte hjemme i Odense stift, men han har 
formodentlig været fra Femern, siden han kun skaffede sig rent 
tyske præbender. Ved hans død tilfaldt disse, der ansloges til 
en værdi af 60 dukater, hans herre kardinalen 3 ). Præstesønnen 
Jens Pedersen fra Før var ikke i nogen højere stilling end i 
tjeneste hos Dominicus Galletti, pavelig skriver, og fik derfor 

19. marts 1495, 28. juli 1496, 2. og 21. febr. 1497, 27. jan. og 26. juni 1498, 
4. juli 1507, 13. febr. 1521. Geh. Arch. Aarsberetn. II, tillæg 49—53. 

*) Utr. pavebreve af 12. maj 1472, 22. april 1474, 12. april 1481, 29. sept. 
1482, 9. febr. 1485, 6. juni 1486, 8. juli og 5. dec. 1488, 9. sept. 1493, 9. maj 
1494, 6. marts 1499, 2 5 * dec. I 5 ° 5 - Kirk. Saml. 4. R. VI, 718 f. 

2 ) Utr. pavebreve af 17. nov. 1481, 8. maj 1488, 5. febr. 1491, 17. marts 
1492, 11. juli 1498. Kirk. Saml. 4. R. VI, 718. 

8 ) Utr. pavebreve af 14. april 1485, 17. nov. 1488, 9. april, 21. juli og 22. 
sept. 1489, 28. april og 28. nov. 1493, 14. okt. 1502, 12. april 1504. 

heller ikke større præbender end et par vikariater og en kirke 
på sin fødeø. Han træffes ved kurien 1497—1500 1 ). 

Af mænd fra kongeriget Danmark var der i disse år også 
adskillige. Et par af dem foranledigede processer nok, men fik 
næppe mere ud af dem end brødrene Hostorp. 

Markvard Poiske var i Rom i al fald 1488, da han fik for¬ 
skellige begunstigelser, tilladelse til at have rejsealter, til at lade 
sig præstevie i Rom, til at residere i hvilket af sine embeder, 
han vilde; og lade nogle af dem bestyre af kapellaner. Han 
var da præst i Stokkemarke på Låland, men havde tidligere 
skaffet sig breve på forskellige præbender, som han lå i proces 
om, nemlig provstiet i Viborg, provstiet og arkidiakonatet i Lund. 
Under sit ophold i Rom skaffede han sig endvidere arkidiakona¬ 
tet i Viborg. Processerne førte ikke til noget, og han træffes 
senere som kannik i Roskilde 2 ). 

En anden mand, der heller ikke nåede videre end til at volde 
megen besvær, var Morten Olufsen, der kalder sig adelig, men 
hvis slægt ikke lader sig bestemme. Han opholdt sig en del år 
ved kurien, hvor han var sagfører, og var i sikker besiddelse af 
et kanonikat i Århus sammen med en del sognekirker. Kano- 
nikatet var formodentlig det eneste præbende, hvori han virke¬ 
lig opnåede anerkendelse. Breve havde han derimod skaffet sig 
på provstierne i Roskilde, Lund ogThyholm samt på arkidiako¬ 
natet i Lund. Om alle embederne førte han de sædvanlige pro¬ 
cesser, som rimeligvis var resultatløse. Han døde c. 1504 3 ). 

Af mere interesse er det, at nogle af de mænd, der som bi¬ 
skopper kom til at spille den største rolle i Reformationstiden, 
ligeledes en tid havde opholdt sig i den katolske verdens hovedstad. 

Lage Urne, den senere så berømte biskop i Roskilde, træffes 


*) Utr. pavebreve af 6 , marts 1497, x 5 - ma j J 498, 17. niaj 1499, 4 - febr. 
og 23. marts 1500. 

2 ) Utr. pavebreve af 31. maj 1483, 26. nov. og 14. dec. 1484, 20. aug. 
og 7. nov. 1485, 25. febr., 13. april og 20. juli 1486, 3. aug., 9. og 16. sept., 
5. nov. 1488. 

6 ) Utr. pavebreve af 31. dec. 1490, 4. og 13. jan. 1491, 20 jan. og 3. april 
1492, 7. april 1495, 10 jan. 1502, 8. juli 1504. 

i Rom som studerende ved universitetet 1493. Han fik da tildelt 
en sognekirke i Børglum stift, som dog et par dage efter blev 
givet til Svenskeren Jons Ek fra Gestrikland, der var hans studie¬ 
fælle ved universitetet. Hvem der beholdt kirken, vides vistnok 
ikke. — Efter et længere ophold i Danmark træffes Lage Urne 
atter ved kurien 1503. Han var da kannik i Roskilde og kom¬ 
menderet med Herslev kirke, men alligevel endnu ikke præste¬ 
viet og fik da tilladelse til at modtage vielsen i Rom. Umiddel¬ 
bart efter blev Lage udnævnt til ærkedegn i Roskilde, et embede, 
som det dog ikke lykkedes ham at hævde sig i besiddelsen af. 
Da han blev biskop i Roskilde, var han kun kantor 1 ). 

Ligesom den højfornemme Lage Urne opholdt også skoma¬ 
gersønnen Jens Andersen sig en tid ved kurien, hvor han var i 
al fald 1493 (som student ved universitetet), men rimeligvis flere 
år senere. Han hørte som embedsjæger til de ivrigste og und¬ 
gik da heller ikke den skæbne, der ramte adskillige af disse, at 
blive erklæret for død, for at hans embeder kunde blive bort¬ 
givne til andre. Dødsanmeldelsen skyldes dog den upålidelige 
Laurids Vesteni, med hvem han lå i en langvarig proces om 
arkidiakonatet i Viborg, og i al fald levede Jens Andersen hur¬ 
tig op igen. Han skaffede sig breve på en række embeder for¬ 
uden det nævnte i Viborg, Vendsyssel provsti, hvorom han lå i 
proces med Niels Friis, senere selve domprovstiet i Børglum, 
provstiet i Lund, desuden kanonikater i Lund og Århus samt 
vikariater sammesteds og Tanderup kirke. Han var heldigere 
end adskillige af de andre embedsjægere, for så vidt som han 
virkelig kom i besiddelse af en del af disse præbender. Da han 
1302 blev udnævnt af paven til biskop i Odense, sad han inde 
med arkidiakonatet i Viborg og provstiet i Lund samt et kano- 
nikat og et vikariat, begge vistnok i Lund 2 ). 

Medens det er tvivlsomt, om Jens Andersen har været knyttet 


*) Utr. pavebreve af 27. dec. 1493, 3. jan. 1494, 13. og 14. dec. 1503, 20. 
aug. 1512. 

2 ) Utr. pavebreve af 2. jan., 13. og 20. april 1493, 13. og 19. febr. og 27. 
sept. 1495, 8., 21. og 27. juni 1497, 10. ja,n. 1502. 

til kurien, var dette derimod tilfældet med den sidste katolske 
biskop i Slesvig, Gotskalk Ahlefeld, der allerede i 20 års alde¬ 
ren (fra 1495) havde ansættelse ved det pavelige kancelli og med 
en kort afbrydelse opholdt sig i Rom til slutningen af året 1497, 
hvorefter han studerede i Bologna. Ret mange embeder opnåede 
Gotskalk ikke at få som kurial, kun et par kanonikater og sogne¬ 
kirker, skatmesterembedet i Slesvig og arkidiakonatet i Ribe, 
men han var jo endnu heller ikke ret gammel. Det er først 
efter sin hjemkomst til Slesvig, at han far det hurtige avance¬ 
ment, bliver hertugens kansler, koadjutor hos den gamle En- 
wald Søvenbroder, domprovst og endelig biskop 1 ). 

Efter 1497 er den tid i det væsentlige forbi, da danske eller 
halvt danske gejstlige i længere tid opholdt sig ved kurien. Pro¬ 
cesserne aftager eller ophører så temmelig, og kongen får i 
reglen de kandidater, som han præsenterer i henhold til privile¬ 
giet af 1474, sat igennem. Den svenske koloni er i opløsning 
og indbyrdes strid. De forholdsvis få danske, der træffes ved 
kurien, driver ikke mere nogen selvstændig »embedspolitik«; de 
er kongens tro mænd og søger væsentlig kun de embeder, som 
han vil unde dem. — Men samtidig får tidsrummet også i en 
anden henseende et andet præg end det foregående. Kong Hans 
må finde sig i, hvad hans fader næsten helt havde forstået at 
hindre, at helt fremmede kurialer indtrænger sig i landets em¬ 
beder. I ganske overvældende grad var dette tilfældet med Sles¬ 
vig stift, under hvis historie det nærmest hører hjemme, men 
også for det egentlige Danmark mærkes denne tilstrømning af 
fremmede, som skulde fortsætte sig i langt højere grad under 
Kristiern II. 

Først er der grund til at nævne nogle kardinaler, der fik be¬ 
vilget danske embeder. Spanieren Johannes Lopez, kardinal af 
Perugia, der en enkelt gang havde haft referat i en dansk sag, 
opnåede 1498 alle de embeder, der var ledige ved Birger Gun- 
nersens udnævnelse til ærkebiskop, arkidiakonatet i Roskilde, 


*) Bobé, Familien Ahlefeldt. 1903. Har benyttet hele materialet af utrykte 
pavebreve. 

kanonikater i Roskilde, Lund, Ribe og Viborg samt Kallundborg 
sognekirke. Kardinalen afstod snart efter det hele, formodentlig 
mod en passende erstatning, til tre af kongens sekretærer, An¬ 
ders Glob, Eggert Haynck og Johan Cordes 1 ). 

Også kun en enkelt gang optræder en anden kardinal, Julius 
Ils nære slægtning Raffael Riario. En af hans »familiares», 
Sønderjyden Jakob Semelbecker, havde ligget i proces med en 
klærk fra Minden stift om kanonikater i Haderslev og Slesvig 
m. m. Da Jakob døde i Rom, lod kardinalen sig indsætte i hans 
ret og har vel senere fået en afståelsessum 2 ). 

Mest mærker man naturligvis til kongens hovedforbindelse i 
Rom, kardinal Marcus Vigerius af Sinigaglia. Overfor denne 
mand, der gjorde kongen så væsentlige tjenester, gik det ikke 
an at opføre sig, som hans fader var optrådt overfor kardinal 
Gonzaga. Kongen måtte sørge for at skaffe kardinalen nogle 
præbender som en slags løn for hans arbejde. 

I tjeneste hos kardinalen var forskellige af kongens under¬ 
såtter, Ribekannikerne Søren Jensen 3 ) og Hans Skovgaard og 
Hamburgeren Ditlev Langebek. — Hans Skovgaard, der hørte til 
en ganske udbredt adelsfamilie, opholdt sig i flere år i Rom, 
hvor han studerede ved universitetet, og da det selvfølgelig var 
ham ubelejligt at lade sig præstevie og residere ved sine danske bene¬ 
ficier, fik han udsættelse med eller fritagelse for begge dele. Paven 
tildelte ham 1505 provstiet i Harsyssel, men året efter fik Hans 
Skovgaard lyst til arkidiakonatet og opnåede provision dermed. 
Dette embede havde kongen imidlertid givet til Vilhelm Schrø¬ 
der fra Haderslev, og Hans Skovgaard måtte træde tilbage, men 
fik i stedet sit provsti ophøjet til et prælatur (1508). Året 
efter døde han i nærheden af Rom (på rejsen hjem?), og hans 
embeder, provstiet i Ribe foruden kanonikater i Ribe, Århus og 
Viborg, hjemfaldt da til hans herre kardinalen, der tillige ind¬ 
trådte i hans ret til provstiet på Thyholm, som Hans Skovgaard 


*) Utr. pavebreve af 25. april, 15. okt. og 10. nov. 1498. 
*) Utr. pavebrev af 12. juni 1499. 

8 ) Utr. pavebrev af 21. okt. 1509. 

havde ligget i proces om 1 ). 1510 afstod kardinalen imidlertid de 
nævnte embeder til en anden af sine tjenere, Ditlev Langebek, 
der sandsynligvis var søn af borgmester Herman Langebek i 
Hamburg. Kardinalen fik en pension på 34 kammerdukater år¬ 
lig og ret til at træde i Langebeks sted, om denne skulde dø 
før ham. 

Ditlev Langebek opholdt sig vistnok fra 1505 tilfil i Rom, 
hvor han var notar ved Rotaen og 1510 tillige blev ansat i 
scriptorkontoret. Han må have været en ganske brugelig mand, 
siden kongen 1510 kunde anvende ham som sin repræsentant. 
Sin stilling benyttede han til at skaffe sig forskellige embeder, 
foruden Hans Skovgaards efterladte beneficier sognekirken i Tøn- 
ning, kanonikater i Haderslev og'Hildesheim, et vikariat i Lii- 
beck og forskellige andre nordtyske præbender. Da hans embe¬ 
der naturligvis ikke tillod ham at passe sine gejstlige pligter, fik 
han udsættelse med præstevielsen i 7 år foruden ret til at fore¬ 
ene tre embeder 2 ). 

Allerede 1511 døde Langebek, og kongen bad da kardinalen 
om, at han efter ønske af borgmester Herman Langebek vilde 
give Ditlevs embeder til Albert Langebek, dog med undtagelse 
af provstiet i Ribe, som han ønskede at tildele dronningens 
kansler Hans Reff. Forhandlingerne herom afsluttedes dog først 
1512, og det synes da ikke, at Albert Langebek fik noget. Hans 
Reff fik provstiet mod en årlig pension til kardinalen på 20 du- 
kater, der svarede til halvdelen af embedets indtægter. — Stri¬ 
dighederne om provstiet fortsatte sig ind i Kristierns Ils tid, 
da også Paul Andersen havde skaffet sig embedet. Langebeks 
øvrige embeder blev givne til den bekendte Johan Wulf mod 
pension på 10 dukater til kardinalen 3 ). 


*) Utr. pavebreve af 4. april 1505, 16. febr. og 20. juli 1506, 30. juli 1507, 
17. sept. 1509. Kinch I, 432 f. 

2 ) Utr. pavebreve af 27. aug. 1505, 15. april 1506, 17. dec. 1507, 23. jan. 
16. og 27. april og 14. maj 1510, 24. jan. 1512. 

8 ) Utr. pavebreve af 24. jan., 21. maj og 2. sept. 1512. Geh. Arch. Aars- 
beretn. I, 42. Ang. de fortsatte stridigheder om provstiet i Ribe jvfr. Kinch 
I, 446 ff. 

Foruden de ovennævnte opholdt der sig i disse år en del 
andre danske ved kurien. Dette var således tilfældet med dr. 
Morten Krabbe, der i al fald 1506, medens han sad inde med 
arkidiakonatet i Århus, var i pavens tjeneste. Han benyttede sit 
ophold til at opnå forskellige gunstbevisninger, således tilladelse 
til at forene tre embeder og residere, hvor han vilde, fritagelse 
for at lade sig præstevie i 7 år og tilladelse til at hente relikvier. 
Han ønskede at vende hjem til Danmark, men vilde sikre sig, 
at hans gunstige stilling som pavens »familiaris« ikke skulde op¬ 
høre, og fik den derfor forlænget ét år. Han døde c. 1518 som 
ærkedegn i Århus *). 

Samme år var mag. Claus Daa i Rom, hvor han studerede 
ved universitetet. Under sit ophold fik han tilladelse til at residere, 
i hvilket af sine embeder han vilde, bekræftelse på sin ret til en 
dansk sognekirke, som kongen havde præsenteret ham til, og 
tilladelse til at rejse til Jerusalem. 1511 var han død og efterlod 
sig et kanonikat i Roskilde og et vikariat i Odense 2 ). 

Den senere vel kendte Paul Andersen, Kristiern II’s tro til¬ 
hænger, havde også i sine unge dage (før 1499) opholdt sig ved 
kurien. Det lykkedes ham at forskaffe sig en hel række præ- 
bender. Foruden provstiet i Ribe, hvori han dog ikke opnåede 
anerkendelse, fik han efterhånden kanonikater i Ribe, Lund, Ros¬ 
kilde og København foruden vikariater i Ribe, Lund og Roskilde 
og et par sognekirker. Hvor meget af alt dette, han virkelig kom 
i besiddelse af, er dog usikkert 3 ). 

De egentlige kurialers indtrængen indskrænkede sig, som 
ovenfor bemærket, nærmest til bispedømmet Slesvig. Man kan 
blandt de forholdsvis få, der fik præbender i kongeriget Dan¬ 
mark, nævne en klærk fra Halberstadt, Nicolaus Smestorp, der 
fik tildelt en sognekirke i Lunde stift og udtrykkelig måtte have 

*) Utr. pavebreve af 21. febr. 1505, 3. febr., 30. marts, 29. maj og 8. 
juni 1506. 

-) Utr. pavebreve af 14., 21. og 25. marts 1506, 2. aug. og 6. sept. 1511. 

3 ) Utr. pavebreve af 3. sept. og 6. nov. 1499, 14. april 1501, 30. juli 1507, 
13. juni og 29. aug. 1510. Måske gælder dog nogle af brevene kannik P. A. 
i Kjøbenhavn (Rørdam, Kjøbenhavns Kirker og Klostre, 141 f. 

dispensation, fordi han ikke forstod sproget 1 ). Mest interesse 
har en mand, der kom til at spille en betydelig rolle i Kristiern 
Ils tid, dr. Zutfeld Wardenberg. Denne gejstlige, der var fra 
Stralsund, havde længe opholdt sig i Rom, hvor han træffes 
allerede fra 1500 i tjeneste hos den pavelige skriver Petrus, 
senere (1505) i tjeneste hos en anden pavelig skriver Johannes 
de Galves, biskop i Terracina. Han begyndte strax med stort 
held at samle på embeder, en virksomhed, som han efter en 
sjælden målestok fortsatte ind i Kristiern IPs tid. De fleste af 
disse præbender var ganske vist nordtyske, men der var dog 
allerede nu en del danske. 1505 fik han således brev på deka- 
natet i Ribe, som han kort tid efter igen afstod, senere på et 
vikariat i Slesvig, som han ligeledes oplod mod en pension på 
10 dukater. Han opholdt sig i Rom nærmest som udsending 
for hertug Henrik af Mecklenburg, men virkede også ved lejlig¬ 
hed for den danske konge 2 ). 

Den ovenfor anførte liste over Danske, der i kortere eller læn¬ 
gere tid har opholdt sig ved kurien, giver et indtryk af, hvor 
levende forbindelsen mellem Danmark og Rom har været. Men 
endnu stærkere bliver dette indtryk, hvis man tænker på de 
mange af vore landsmænd, der i forretningsanliggender var nødte 
til at rejse til pavehoffet. Kongernes mange gesandtskaber er 
tidligere omtalte. Biskopperne havde bud i Rom, når de skulde 
søge provision på deres embeder, betale servispenge eller foretage 
deres »visitatio liminum apostolorum« hvert tredje eller femte år. 
Og et uhyre stort antal breve vidner om de mere tilfældige for¬ 
bindelser, som både den sekulære gejstlighed og lægfolk kunde 
have med kurien. — Ordenernes medlemmer var nødte til at be¬ 
søge generalkapitlerne, og alt, hvad man véd f. ex. om johan¬ 
niterne, franciskanerne, dominikanerne og karmeliterne, tyder på, 
at de danske klostre vedligeholdt en levende forbindelse med 
deres ordens centrum. Karakteristisk er det særlig, hvad man 

*) Utr. pavebrev af 27. okt. 1498. 

2 ) Allen II, 385 f. Utr. pavebreve af 5. nov. 1500, 21. sept. 1505, 2. jan. 
1506, 13. nov. 1507, 4. maj og 2. dec. 1508, 28. febr., 3. marts og 23. maj 
1510, 21. febr., 4. og 5. marts og 16. maj 1512. 

véd om den danske provins af helligåndsordenen, en orden, der 
dog hverken høne til de største eller stærkest centraliserede. Af 
de danske priorer må f. ex. Kristiern Torkildsen til Rom både 
1474 og 1480, Søren Jakobsen både 1512 og 1517, medens prior 
Adser Ingversen i Malmø, der lå i proces med det københavnske 
kloster, i en årrække opholdt sig ved kurien for at søge sin ret. 
— Og endelig har jubelårene 1450, 1475 og 1500 sikken draget 
betydelige skarer af pilgrimme fra Danmark til Rom. Det først¬ 
nævnte år kom adelsmanden Hans Ahlefeld, der døde og blev 
begravet i Rom, det andet år dronning Dorothea med sit store 
følge, det tredje år et stort rejseselskab fra Skåne, Jylland og 
Norge foruden naturligvis mange flere. 

Man må på forhånd antage, at i al fald de, der i længere 
tid eller flere gange har besøgt Rom, har modtaget en varig 
påvirkning deraf, der har sat præg på deres senere livsgærning. 
Af hvad art denne påvirkning har været, er det ikke her stedet 
at undersøge. Så meget er dog vistnok givet, at af italiensk 
humanisme kan de danske Romafarere kun have bragt lidet, af 
renæssance så godt som intet hjem. Grunden hertil kan ikke 
godt være mangel på modtagelighed hos Nordboerne; mænd som 
Hemming Gad og Jens Andersen hører jo dog til de bedste be¬ 
gavelser i deres nordiske samtid. Grunden må søges andetsteds. 
Renæssancen mødte dem slet ikke i Rom med den magt, som 
den vilde have gjort det i Firenze. Den var i Rom ikke ind¬ 
født, men indført af paverne; det må have varet længe, inden 
den føltes som hjemlig for den romerske befolkning selv, der jo 
på Martin V’s tid var dybt sunken, »et folk af bønder og gede- 
hyrder«, og kun langsomt kunde arbejdes op. Det er betegnende, 
at ingen af renæssancens og humanismens ypperste mænd var 
Romere. Hvad der fandtes af tradition i Roms brede befolk¬ 
ningslag, var kirkeligt, middelalderligt, og blev stadig styrket ved 
tilstrømningen af fremmede, der hjemmefra var vantetil en rent 
middelalderlig tankegang. Den humanisme, der mødte disse fra 
de italienske kurialers side, har så lidt behersket livet i Rom og 
desuden været dem så fremmedartet, at den har kunnet gå de 
tyske og nordiske besøgende så temmelig sporløst forbi. Et godt 

exempel på dem er den pavelige ceremonimester Johan Burckardt, 
der kunde opholde sig mere end 20 år ved pavehoffet og dog 
stadig bevare sin tyskhed og sin middelalderlige tankegang. Og 
som ham er det sikkert gået Nordboerne. Der er vist ingen 
grund til at tro, at Hemming Gad og Jens Andersen skulde have 
følt sig begejstrede over Pinturicchios fresker i Appartamento 
Borgia, eller at Hans Hansen skulde have været en flittig gæst i 
Cappella Sistina. Det udbytte, disse mænd havde af deres rejse, 
kendskab til kanonisk ret og til de pavelige processers uendelige 
finesser, kunde bringe dem større nytte og føre dem videre frem 
i hjemlandet end kunsthistoriske og litterære kundskaber. 

Pavernes forhold til den sekulære gejstlighed. 


F or den sekulære gejstlighed er det 15. og begyndelsen af det 
16. årh. i 'mange henseender en tilbagegangs- og opløsnings¬ 
tid. Ikke i ydre anseelse — gejstligheden var stadig rigets første 
stand, og den højere gejstlighed blev mere og mere fornem ved 
den fortsatte indtrængen af adelige —, ikke heller i rigdom — 
gaverne bliver ved at strømme til kirkerne, og godsmængden 
forøges uophørlig. Derimod i høj grad i sammenhold og selv- 
stændighedsfølelse. 

Siden Hans Laxmands tid er der ingen af ærkebisperne, der 
for alvor har gjort forsøg på eller opnået at hævde stillingen 
som den danske kirkes øverste myndighed. Provincialkoncilier 
kendes ikke siden 1425. Ganske vist fik ærkebiskop Birger 1501 
tilladelse 1 ) til at lade sammenkalde et sådant, hvor man skulde 
forhandle om midler til at hindre »lægfolks uforskammetheder 
og overgreb«, men det er yderst tvivlsomt, om dette møde vir¬ 
kelig er kommen i stand. Den ret, som ærkebisperne tidligere 
havde haft til at indvie de nye biskopper, berøvede paverne dem, 
da det var bleven fast skik, at der med hvert udnævnelsesbrev 
for en biskop fulgte tilladelse til at lade sig indvie, af hvem han 
vilde. Mange biskopper har sikkert også benyttet sig heraf til at 
gå udenom ærkebispen. 


*) Utr. pavebreve af 13. febr. 1501. 

På lignende måde undergravede paverne biskoppernes stilling 
overfor deres præster ved, at der ofte gaves disse tilladelse til at 
lade sig indvie af en anden end deres lovlige foresatte. Ikke 
få benyttede sig deraf og lod sig særlig tildele de forskellige 
gejstlige grader i Rom. — Endvidere må det have ført til riv¬ 
ninger mellem biskopperne indbyrdes, at paverne meget ofte — 
ved visse arter af breve altid — befalede en biskop at bringe et 
pavebrev til udførelse indenfor et andet stift, og dette pavebrev 
kunde jævnlig indeholde ubehagelige bestemmelser for vedkom¬ 
mende anden biskop, f. ex. bortgivelse af et kanonikat til en 
mand, der var ham personlig imod. — Endelig gav paverne 
vistnok som regel biskopperne uret i deres stridigheder med den 
regulære gejstlighed. 

Dette var egentlig ikke noget nyt, kun bliver det endnu mere 
udpræget, end det havde været tidligere. — Nyt er det derimod, 
at opløsningen nu går dybere ned og kommer til at omfatte 
kapitlerne, som dog i de foregående århundreder og endnu langt 
ind i Kristiern I’s tid så nogenlunde havde forstået at hævde 
deres uafhængighed. Det blev, især efter 1474, umuligt at modstå 
kongernes krav på, at deres kancelliembedsmænd skulde have 
kapitelpladserne, og formodentlig har mange gejstlige selv fundet, 
at det var mere interessant at deltage i styrelsen af staten end at 
måtte holde sig indenfor kapitlets og stiftets snævre grænser. 
Men følgen blev naturligvis »absenteisme«, at flere og flere både 
af kanonikaterne og de egentlige embeder i kapitlerne besades af 
folk, som sjældent eller aldrig kom til deres præbender, men 
nøjedes med at hæve indtægterne. 

Opløsningen kendetegnes i det ydre ved, at en del pavelige 
dispensationer, der vedrører de ovennævnte forhold, stadig for¬ 
øges i antal. — Oftere og oftere gives der tilladelse til at vente 
med præstevielsen, fordi vedkommende er i kongens eller pavens 
tjeneste og ikke har tid til at modtage den og derefter passe sit 
gejstlige embede. Meget hyppig er ligeledes tilladelsen for den, 
der sidder inde med flere embeder, til kun at residere ved det 
ene eller slet ikke at residere, men alligevel modtage indkom¬ 
sterne. Ofte gives der tilladelse til at opnå et embede, selv om 

vedkommende endnu er langt fra at have opnået den kanoniske 
alder. — Mest betegnende er endelig den raske væxt i brevene 
»ad duo« og »ad tria«, som giver tilladelse til at forene to eller 
tre ellers uforenelige embeder. Medens der i årene 1448—70 
kun kendes sex af den slags breve, søgte og fik Kristiern I 
1474 denne tilladelse for ikke mindre end 54 gejstlige, og en 
lignende bevilling blev senere givet kong Hans og hertug Fre¬ 
derik. Men selv fraregnet disse venskabsytringer overfor fyr¬ 
sterne er tallene for de andre »ad duo« bevillinger talende nok: 
1471—80 11, 1481—90 22, 1491—1500 42, 1501—12 44 breve. 
— Dette viser, at kapitelpladserne mere og mere betragtedes så 
at sige som stipendier, og at de gamle bestemmelser for kapit¬ 
lerne om regelmæssigt avancement og forbud mod at besidde 
mere end ét præbende ad gangen mere og mere hensynsløst 
blev overtrådte. — Lidet nyttede det overfor denne fortsatte op¬ 
løsning, at adskillige biskopper i deres håndfæstninger måtte love 
at overholde de gamle regler. Udviklingen lod sig ikke standse. 

Opløsningen gik endnu dybere ned. Embedsjægerne, både 
de kongelige, pavelige og de, der arbejdede på egen hånd, tog 
til takke med, hvad de kunde få, både vikariater og sognekald* 
Særlig for sjælesorgen i de sidste må det have været skæbne¬ 
svangert, at så mange af dem blev lagt ind under kapitlerne 
eller tildeltes kancelliembedsmænd, der aldrig besøgte deres kald,, 
men lod dem bestyre af dårlig lønnede vikarer. 

At den lavere gejstligheds standpunkt under disse forhold ikke var 
højt, kan man ikke undre sig over. Der er vidnesbyrd nok om 
frilleliv, om slagsmål og drab, der ikke kunde andet end ned¬ 
bryde respekten for den gejstlige stand i det hele. Men det 
vilde vel være passende en gang at lægge ansvaret herfor bort 
fra gejstligheden og over på paverne og kongerne, der så at sige 
systematisk har arbejdet på at ødelægge den 1 ). 


*) Jvfr. Will. Christensen, Dansk Statsforvaltning, 93 f., 109 f. Kr. Erslev, 
Danmarks Riges Hist. II, 669 ff. Begge disse foifattere ser nærmest sagen fra 
statens standpunkt. Kinch I, 409 f., 434 f. ser den derimod fra kapitlets og kirkens. 

Den følgende oversigt over de danske stifters forhold til pave¬ 
stolen kan kun fremdrage hovedpunkterne i disses historie, ikke 
indlade sig på at gå i enkeltheder m. h. t. besættelsen af de 
enkelte kanonikater. Det var jo kun de højeste embeder, som 
paverne regelmæssig besatte, og kun disses historie kan man 
derfor så nogenlunde følge. 

Ærkebiskop Tuve Nielsen Juul i Lund havde ikke nogen 
let stilling, da han, som ikke var født i stiftet, kom til at afløse 
den skånske adelsmand Hans Laxmand. Det varede da heller 
ikke længe, før han kom i en voldsom tvist med den urolige 
domprovst Peder Axelsen Thott. Det hedder om denne mand 
i slægttraditionen, at han »havde studeret lidt for møget, så 
hovedet blev galet på ham«, og at denne karakteristik er rigtig, 
kan man næppe tvivle om, når ærkebiskop Hans Laxmand kla¬ 
ger over, at han rider rundt i stiftet med skjold om halsen og 
glavind i hånd, og når kanniken Bo Sommer kan finde det 
passende at testamentere ham en blide, en »puløxe« og en »suse- 
pig«. Trods alle disse mærkelige våben er provsten dog den 
svageste, synes det, siden han må bede kapitlet mægle mellem 
ham og ærkebiskop Tuve og klager bittert over, at denne har 
megen uvilje mod hans »fattige person«, at »ham og hans til- 
vendes had og avind i mange måder mod Gud, »ære og ret«, 
og at adskillige af hans »fattige svende« er bleven ynkelig myr¬ 
dede af ærkebispens folk 1 ). — Skylden for denne strid lå dog 
næppe alene hos domprovsten. Også ærkebispen var sikkert en 
mand, som det kunde være svært nok at komme ud af det med. 
1459 udtalte pave Pius II sig i skarpe udtryk om den adfærd, 
som Tuve havde vist overfor sit kapitel. Han burde tage sig af 
det som en fader, men alligevel havde han misbrugt sin visi¬ 
tationsret til at hjemsøge kannikernes ejendomme lige fra Mor¬ 
tensdag til Påske med mange mand, som plagede bønderne på 
enhver måde, slog dørene ind, tog deres fødevarer og furage, 
pryglede og mishandlede dem, hvis de ikke var villige til at 


*) Dipi. dioc. Lund III, 242, 330, 389. Lauritz Weibull, Sophia 
Brahe. 18. 

give, hvad der blev forlangt. Paven befalede i den anledning 
biskopperne i Roskilde og Odense at pådømme sagen. Den 
samme uvilje mellem ærkebiskop og kapitel viser sig måske i 
endnu højere grad i Tu ve Nielsens bestemmelser (1462) for 
gudstjenesten i Lunde domkirkes kor; kunde man tro på skil¬ 
dringerne i dette brev, har der gået de groveste misbrug i svang 
indenfor kapitlet 1 ). 

Efter Tuves død 1472 og det tidligere omtalte mellemspil 
med kardinal Gonzaga blev Jens Brostrup efter kong Kristierns 
ønske anerkendt somfærkebiskop. Hans styrelse af stiftet blev 
ikke meget berømmelig, da han begunstigede sin slægt og bort- 
ødslede ærkestolens ejendomme. Forholdene blev derfor heller 
ingenlunde lette for eftermanden Birger Gunnersen. Kongegunst 
havde hævet denne mand, der var af ringe stand, op, så han var 
bleven ærkedegn i Roskilde, præst i Kallundborg og havde er- 
hværvet kanonikater i Lund, Ribe, Roskilde og Viborg; hans 
stilling som dronning Kristines kansler skaffede ham ærkesto- 
len (1498). Det siges i udnævnelsesbullen, at han var i høje¬ 
ste grad kær og velkommen for kapitlet, men som så ofte vil 
dette formodentlig sige det modsatte, da det næppe har været 
de fornemme kanniker behageligt at få en uadelig mand til ærke¬ 
biskop. Vanskeligheder mødte ham da også på alle kanter. Til¬ 
standen i stiftet var så dårlig, at han måtte få pavelig tilladelse 
til at lade vanhelligede kirker og kirkegårde indvie af en anden 
— en tilladelse, der er ligeså sjælden i 15. årh., som den er al¬ 
mindelig i 14. årh. Med betalingen af servispenge havde han, 
som ovenfor (s. 149 f.) omtalt, store vanskeligheder, og han 
kom strax i strid med en række skånske adelsmænd, især med 
Paul Laxmand. 23. okt. 1501 skrev han bittert til rigsrådet 
og beklagede sig over, at det ikke vilde hjælpe ham. Han 
vilde derfor forfølge sin sag med Paul Laxmand for pavens 
domstol og havde allerede givet det pavelige kammers fiskal 
fuldmagt til at foretage sagen. Man véd desværre ikke, om 
denne sag nogensinde er kommen for kurien. — Men hvor 
trykkende forholdene var for ham 1501, viser sig ved, at 

*) Dipi. dioc. Lund. III, 410 ff. Utr. brev af 21. april 1462 i Sv. R. A. 

han på grund af de små indtægter og den lange afstand søgte 
og fik fritagelse for sin forpligtelse til at besøge kurien hvert 
tredje år. 

Når ærkebiskop Birger havde så mange stridigheder, havde 
han dog nok en del skyld selv. Der kom samme år til paven 
en klage over ham, der minder meget om kapitlets klage over 
ærkebiskop Tuve. Abbeden i Allehelgensklostret ved Lund be¬ 
klagede sig over, at Birger og hans officialer altfor ofte hjem¬ 
søgte klostrets bønder med mange mænd og heste og plagede 
dem med utålelige afgifter og arbejder. Abbeden opnåede derfor 
den indrømmelse, at ærkebispen i fremtiden ikke måtte visitere 
bønderne, men kun klostret. — Senere, efter Paul Laxmands 
mord, blev forholdene gunstigere for Birger, og han kunde samle 
gods nok til sin store stiftelse for gudstjenesten i domkirkens 
krypt *)• 

Af pladserne i Lunde domkapitel var der to, provstiet og de- 
kanatet, der faldt ind under privilegiet af 1474. 

Efter nt domprovsten Peder Axelsen Thott var død 7. juni 
1463, gav paven 23. aug. hans embede, det højeste i kapitlet, til 
kardinal Franciscus Gonzaga, der samtidig fik prioratet i Dalby. 
Kongen, måske også ærkebiskop Tuve, henvendte sig imidlertid 
til kardinalen og forestillede ham, at embedets indtægter var me¬ 
get små, og at provsten desuden var uundværlig i kapitlet. Kar¬ 
dinalen var da føjelig nok til at give afkald på sin ret til fordel 
for kongens kapellan mag. Jens Bing (og Jens Brostrup) og af¬ 
stod 1465 embederne, så vidt vides uden pension 2 ). 

Jens Bing, der før kardinalens resignation optrådte med den 
besynderlige titel »electus til Lunde domkirke provst«, var derefter 
i besiddelse af provstiet i en årrække og nævnes vistnok sidste 
gang 1478 8 ). — 1481 omtales dernæst mag. Mikkel Jensen 

*) Utr. pavebreve af 8. nov. 1487, 25. april, 9., 11. og 26. maj 1498, 6. 
og 13. febr., 27. marts 1501. Skånske Saml. II (1874), j—8. Hist. tidskr. for 
Skåneland 1906 håfte 1. 

2 ) Utr. pavebreve af 23. aug. og 20. sept. 1463, 28. dec. 1463, 8. jan. 

1466. Hist. Tidsskr. 7. R. III, 476. 

3 ) Utr. breve i Sv. R. A. af 3. maj 1465 og 5. juni 1478. 

som provst, så Jens Bing må være død omtrent samtidig med 
kong Kristiern. Kong Hans har da næppe turdet gøre privilegiet 
gældende, og Mikkel Jensen er formodentlig bleven indsat på 
kanonisk måde af ærkebisp og kapitel. To år efter følte han 
imidlertid grunden usikker og skaffede sig pavelig provision 1 ). 

Da Mikkel Jensen sidst i 1485 var død, kom der strid om 
provstiet mellem nogle af de nordiske kurialer. Allerede 25. febr. 
1486 blev Markvard Poiske provideret med embedet, skønt han 
samtidig lå i proces om provstiet i Viborg. 14 dage efter skaf¬ 
fede Hemming Gad sig provision, men resignerede dog 13. april 
til fordel for Markvard Poiske. 16. marts havde dernæst Jens 
Pedersen Hostorp skaffet sig brev på embedet, med udtrykkelig 
forkastelse af kongens præsentationsret og i den særlig fordel¬ 
agtige form »motu proprio«. Forholdene er i øvrigt yderst be¬ 
synderlige. Der høres ikke mere til Jens Hostorp eller Mark¬ 
vard Poiske; derimod resignerer Hemming Gad atter 1486 og 
1488 til fordel for mag. Jens Ågesen. Alle tre gange har 
Hemming Gad sikkert skaffet sig en smuk afståelsessum. — Jens 
Ågesen, som vistnok var præsenteret af kongen, kom i besiddelse 
af embedet og nævnes i en stor mængde skånske aktstykker som 
provst i årene 1488—1496 2 ). 

Da Jens Ågesen var død 1496, præsenterede kongen på regel¬ 
mæssig måde sin tidligere kansler Johan Jepsen Ravensberg for 
kapitlet. Da dette gjorde indvendinger — Ravensberg var jo ikke 
fra Skåne, og anerkendelsen af ham vilde stride mod bestemmel¬ 
serne fra Jens Brostrups håndfæstning, der forbeholdt kapitlet den 
frie valgret til alle prælaturerne —, blev præsentationen gentaget, 
og kapitlet måtte bøje sig. Johan Jepsen blev dernæst højtidelig 
indført i kapitlet af dekanen Peder Paulsen og kantoren mag. 
Bo. Nu manglede kun pavens anerkendelse, som også kom i 
begyndelsen af 1497. Ganske vist havde paven givet embedet 
til sin »familiaris«, Svenskeren Erik Getyngh, tidligere rektor for 


*) L. Dipi. 19. dec. 1481. Utr. pavebrev af 16. nov. 1483. 

2 ) Utr. pavebreve af 25. febr., 8. og 16. marts, 13. april og 20. maj 
1486, 3. aug. 1488. 

universitetet i Siena, men det kan ikke have været vanskeligt at 
få denne trængt ud. — Johan Jepsen residerede vistnok, siden 
han nævnes som provst i forskellige skånske aktstykker 1 ). 

Da Johan Jepsen 1501 var bleven biskop i Roskilde, kom 
der påny strid om provstiet. I april skaffede Laurids Vesteni 
sig provision, men i sept. udnævnte paven motu proprio kon¬ 
gens sekretær Jens Andersen Beldenak med kongens samtykke og 
i følge hans patronatsret. Få måneder efter blev denne imidlertid 
valgt til biskop i Odense. Paven gav derpå jan. 1502 embedet 
til den tidligere nævnte prokurator Morten Olufsen. Imidlertid 
havde kongen præsenteret den unge konges kansler Erik Valken- 
dorf, der da også opnåede pavelig anerkendelse jan. 1503. To 
år efter trak Erik Valkendorf sig tilbage, og paven udnævnte, 
sikkert også efter kongens indstilling, dennes tidligere kansler 
Niels Stigsen Thott. Da denne var død 1507, blev embedet efter 
kongens ønske givet til hans kansler Ove Bille 2 ). 

Kongens præsentationsret er altså anerkendt fra 1488, da Jens 
Ågesen blev udnævnt, og det synes, at ingen af provsterne efter 
Johan Jepsens valg til biskop har resideret. Fra 1501 er embedet 
altså kun forsørgelse for kancelliembedsmændene. 

Dekanatets historie er betydelig vanskeligere at klare, og det 
synes, som om kongen ikke her altid har anset det for nødven¬ 
digt at indhente pavens samtykke. 

Den første kendte dekan i det tidsrum, vi har at gøre med, 
er Trued Has, der nævnes som sådan indtil 1458. Hans efter¬ 
mand blev ærkebiskop Tuves broder Laurids Nielsen (Juul), der 
tidligere havde været ærkedegn og nævnes som provst 1464-73 3 ). 

1474 var Laurids Nielsen død, og der kom nu strax strid 
mellem forskellige ansøgere, mærkelig nok to halvbrødre, Niels 
Skave og Joakim (Jakob) Daa, der omtrent samtidig skaffede sig 


Munchener Saml. fase. 1. (1496). Utr. pavebreve af 26. dec. 1496 og 
11. marts 1497. Breve i Sv. R; A. af 18. juni 1497, 4. juni 1498. 

2 ) Utr. pavebreve af 21. april og 16. sept. 1501, 10. jan. 1502, 22. jan. 
1503, 5. dec. 1505, 1. dec. 1507. 

s ) Dipi. dioc. Lund. III, 389. Breve i Sv. R. A. af 4. okt. 1464—24. aug. 
I 473 * 

provision og på samme tid lå i proces om et kanonikat i Ros¬ 
kilde. — Det blev dog næppe nogen af dem, der fik embedet, 
men derimod kongens kansler Jens Pedersen. Da han 1479 trak 
sig tilbage, præsenterede kongen Peder Paulsen, ærkebispen aner¬ 
kendte ham, og paven gav ham provision. Peder Paulsen fore¬ 
kommer derefter som dekan til 1508. 1512 nævnes derimod 

kongens sekretær »Taberius Kilde« x ). Også ved dette embede 
blev kongens patronatsret altså hurtig anerkendt. 


Medens Oluf Daa var biskop i Roskilde , stadfæstede paven 
(1460) privilegierne for kapitlerne i Roskilde og København, 
særlig deres jurisdiktionsret. Året efter døde den gamle biskop 
(20. febr. 1461), og en uge senere mødte kapitlet med dekanen 
Jep Olufsen i spidsen til valg og valgte »per viam scrutinii« en¬ 
stemmig provsten Oluf Mortensen til biskop. Han vægrede sig 
en stund, men lod sig dog bevæge til at modtage valget. Ka¬ 
pitlet gjorde i et brev til kongen rede for, hvor nøje valget var 
foregået efter de kanoniske regler, og det svarer til denne omhu 
for en form, som ingenlunde var ligegyldig, at Roskilde kapitel 
er det eneste, der har blikket åbent for, at den pavelige provision 
kunde være farlig. I april udnævnte Pius II nemlig Oluf Mor¬ 
tensen til biskop på den sædvanlige måde, uden at valget om¬ 
taltes, men man vilde ikke lade sig nøje hermed, men tilkøbte 
sig for 200 gylden en ny udnævnelse, hvori paven gør en slags 
undskyldning for, at han ikke kendte valget, og derefter aner¬ 
kender dette 2 ). Der er adskilligt, der tyder på, at ånden fra 
konciliet i Basel havde holdt sig bedre i Roskilde kapitel end 
andetsteds, og det tyder på det samme, når kapitlet efter ævne 
gjorde modstand mod kongen i forskellige indviklede stridigheder, 


*) Utr. pavebreve af 10. og n. jan. 1474, 18. dec. 1479, 10. aug. 1512. 

2 ) Reg. 4083. Arnemagn. dipi. XXXII, 6. Utr. pavebreve af 13. april, 13. 
juni og 30. sept. 1461. 

som senere skal blive omtalte. Denne selvstændighedstrang er så 
meget mere anerkendelsesværdig, som kongen jo i høj begun¬ 
stigede Roskilde domkirke ved sin store stiftelse, der var knyttet 
til Helligtrefoldighedskapellet. 

Denne selvstændighedslyst, der således havde vist sig indenfor 
Roskilde domkapitel, måtte kongerne se at få knækket. Det var 
derfor som omtalt, ét af de vigtigste formål for Enwald Søven- 
broders udsendelse til kurien (1485), at paven skulde reservere 
sig besættelsen af Roskilde bispestol, for at kongen kunde få 
lejlighed til at sætte sin kandidat igennem. Kandidaten var 
kansleren Niels Skave, der 1470 blev kannik i Roskilde og 1483 
provst i Viborg, medens det ikke lykkedes ham at opnå deka- 
natet i Lund. Da Oluf Mortensen var død 1485, blev Niels 
Skave biskop, efter hvad den danske beretning vil vide, mod 
kapitlets ønske. Ganske vist fortæller den pavelige udnævnelses¬ 
bulle, at han var valgt enstemmig af kapitlet, men det kan godt 
tænkes, at han har købt sig denne fremstilling 1 ). 

Niels Skave kom altså ind som kongens mand, men blev 
snart meget mere oppositionel end de foregående biskopper 
i Roskilde. Han er en ganske mærkelig skikkelse for så vidt, 
som han i hele sin lyst til at hævde sin uafhængighed overfor 
konge og adel, og sin overordnede stilling overfor klostrene 
meget mere ligner det 13. århundredes biskopper end sine sam¬ 
tidige kolleger. Han kom i strid med kongen om Køben¬ 
havns slot, med dronning Dorothea og Paul Laxmand, endelig 
med klostrene Antvorskov og Sorø. Antvorskov kloster havde 
rejst den almindelige klage mod ham, at han misbrugte sin visi¬ 
tationsret til at udpine klostret og dets bønder, men denne sag 
synes dog at være bleven forligt ved kongens mellemkomst. 
Mere ondartet og langvarig var striden med Sorø kloster, der 
begyndte i små forhold om retten til sognekaldet i Stenmagle, 
men snart gik over til at blive en strid om biskoppens overhøj¬ 
hed over sit stifts klostre i almindelighed, førte til voldsomheder 


*) Utr. pavebreve af 4. april 1470, 25. maj 1471, 22. maj og 13. okt. 1472, 
10. jan. 1474, 6. juni 1483, 4 nov. 1485. Rørdams Monumenta I, 319, 326. 

og tilsidst til en lang proces ved pavehoffet. Overalt trak biskoppen 
det koneste strå, og han måtte i sagen om København mærke, 
at stemningen var imod ham. I sine sidste år led han endda 
den tort, at paven efter ansøgning fra hemig Bugislav af Pom¬ 
mern gav præsterne på Rugen tilladelse til at hente den hellige 
olie og salve hos biskopperne på fastlandet og derved løsnede 
det gamle bånd mellem Roskilde stift og Rugen. Niels Skave 
var på alle punkter en slagen mand, da han døde 1500 1 ). 

Hans eftermand, Johan Jepsen Ravensberg, havde haft en for¬ 
tid, der just ikke skulde gøre ham skikket til at beklæde kirkens 
højeste embeder. Da han 18 år gammel studerede i Koln, havde 
han »lokket af kødets skrøbelighed« uden sin faders samtykke 
indgået ægteskab med en skøge (Kristine) og levet sammen med 
hende. Da faderen fik dette at vide, blev han greben af stor 
harme imod sønnen; han ønskede, at ægteskabet skulde opløses, 
og antog, at det kunde ske, om sønnen indtrådte i den gejstlige 
stand. Han truede da denne på det stærkeste, bl. a. med, at han 
vilde gøre ham arveløs, om han ikke blev gejstlig. Sønnen vilde 
nødig give slip på sin elskede, men endnu nødigere på sin arv, 
og mens han overvejede dette vanskelige dilemma, fik han af 
sindsbevægelse næseblod, der varede i tre døgn. Greben af for¬ 
færdelse herover (men tillige efter en from indskydelse) lovede 
han, at hvis næseblodet vilde holde op, vilde han blive præst. 
Blodet standsede naturligvis strax, Johan Jepsen lod sig præstevie 
og gjorde gejstlig tjeneste, havde da også det dobbelte held, at 
både kvinden og hans fader døde, den sidste uden at gøre ham 
arveløs. 1482 søgte og fik han absolution, medens pave Sixtus 
dog fandt, at han ikke fortjente mere end ét af de mindste 
embeder 2 ). 


1 ) Danske Mag. 4. R. II, 60 ff.; 5. R. III, 356 ff. Utr. pavebreve af 15. 
jan. 1488 (Antvorskov) og 13. jan. 1498 (Rugen). Om striden med Sorø 
kloster, hvortil jeg senere håber at komme tilbage, og som frembyder mange 
interessante enkeltheder, er hovedkilderne BartholinD, 625—751 (procesindlæg 
for Rotaen), Sorøbogen (Amemagn. Fol. 290), pavebreve af 13. febr., 22. 
maj, 4. juni, 22. juli 1490, 26. nov. 1491, 4. jan. 1493. 

2 ) Utr. pavebrev af 2. marts 1482, sammenholdt med Skibykrøniken, 
overs. 46 f. 

På grund heraf blev hans embedsbane noget sinket. Et par år 
efter blev han kannik i Roskilde, blev 1486 ærkedegn i Århus, 
et embede, som han beholdt til 1499, da han byttede det med 
dekanatet i Roskilde. 1496 blev han provst i Lund. I mellem¬ 
tiden havde han skaffet sig forskellige bevillinger til at forene 
flere embeder. 1501 blev han så endelig provideret med Ros¬ 
kilde bispestol 1 ). 

Skibykrøniken meddeler, at Johan Jepsen var en ødsel biskop, 
og det er sikkert også rigtigt. 1503 bevilgede kapitlet ham »på 
grund af hans store udgifter i kirkens tjeneste« en dobbelt skat 
af stiftets kirker, 8 mark af hver sognepræst og 2 mark af hver 
sognedegn, og dog havde han jo slet ikke noget større servitium 
at betale end formændene. Retten til at udskrive skat hos præ¬ 
sterne benyttede han i den grad, at disse klagede til kong Hans 
og denne igen til paven. Kong Hans gav indberetning til kurien 
om, at præsterne led så stor nød, at mange af dem forlod deres 
kirker, så at der opstod forskellige »kætterier og skandaler«, og 
der blev derfor (1509) indsat pavelige dommere, der skulde for¬ 
byde biskoppen at opkræve de nævnte skatter og befale ham at 
indsætte nye præster i de ledige embeder. — Den uvilje, der 
dengang herskede mellem kongen og biskoppen, må dog hurtig 
være forsvunden, thi da Johan Jepsen tre år senere trak sig til¬ 
bage til fordel for Lage Urne, skete det i fuld forståelse med 
kongen 2 ). 

Af prælaturerne i kapitlet faldt dekanatet og provstiet ind 
under privilegiet af 1474. 

Dekanatet, det fornemste embede i det rige domkapitel, var 
ét af de første, som den pavelige besættelse kom til at indvirke 
på, ét af dem, der led mest under de langvarige processer, og 
tillige måske det embede i hele landet, hvor det volder størst 
vanskelighed at konstatere, hvem der var den egentlige inde¬ 
haver. 


*) Utr. pavebreve af 11. dec. 1485, 5. maj 1490, 5. marts 1492, 20. og 22. 
maj 1499, 21. april 1501. 

2 ) Barth. F., 93 f, (29 maj 1503). Utr. pavebrev af 8. marts 1509. Sjælland 
og Møen, 80 og 80 b (Danske Mag. 4. R. II, 329 ff.). 

Da dekanen Jep Olufsen var død, udnævnte paven sept. 1464 
Johan Jensen# Quitzow, der dengang studerede i Perugia, men 
maj 1465 skaflede en anden kurial Mogens Andersen sig lige¬ 
ledes brev på embedet. Kort efter kommer en tredje kandidat, 
Jens Brostrup, der blev anbefalet af kongen og var valgt af 
kapitlet. Til denne tid må man ansætte nogle udaterede breve 
fra kongen til paven og kardinalkollegiet, Kongen meddeler 
heri, at efter dekanen Jep Olufsens død blev biskoppen og kapitlet 
enige om at anmode paven, hvem dette embede (ifølge Wiener- 
konkordatet) var reserveret, om at give det til kongens kapellan 
Jens Brostrup; kongens sendebud var imidlertid på grund af 
ishindring kommen så sent afsted, at Mogens Andersen havde 
skaffet sig brev på embedet, som han i enhver henseende var 
ganske uværdig til, da han havde skrevet løgnagtige breve til 
kapitlet, foregivet, at kongen allerede havde indtrængt en dekan, 
truet kongen med interdikt og udtalt hånende ord om ham. 
Rigets stormænd havde ligeledes erklæret, at de aldrig vilde finde 
sig i Mogens Andersen 1 ). 

Man skulde efter dette tro, at kongen var meget ivrig for at 
få Jens Brostrup gjort til dekan. Men som så ofte er det fra 
hans side kun slag i luften. Jens Brostrups kandidatur bliver 
trukket tilbage, og hans fordringer går over på Johan Jensen, 
som kongen slet ikke så’ på med velvilje. Processen bliver ført 
mellem denne og Mogens Andersen. 

Inden processen rigtig tager fart, kommer der imidlertid et 
besynderligt mellemspil. Mogens Andersen havde som sin pro¬ 
kurator villet bruge en kannik i Roskilde, Jep Pedersen. Men 
hele kapitlet med provsten dr. Kristoffer i spidsen vedtog at ude¬ 
lukke denne fra kapitlet (1465), fordi man var bange for, at 
kongens unåde skulde ramme dette — Jep Pedersen skulde jo 
tjene én af kongens uvenner. Kongen fandt imidlertid, at hr. 
Jep var uskyldig, og befalede, at han skulde genindsættes som 

Utr. pavebreve af 16. sept. 1464 (Johan Jensen), 7. maj 1465 (Mogens 
Andersen) og 31. maj 1465 (Jens Brostrup). S. R. D. VIII, 422 ff. — Be¬ 
synderlig nok synes Jep Olufsen at leve endnu 18. jan. 1465 (Arnemagn. dipi. 
XLV, 6), så Johan Jensen har skaffet sig bevillingen lovlig tidligt. 

kannik. Kapitlet tilsidesatte naturligvis dette kongebud, der ingen 
ret havde at støtte sig til, og kongen henvendte sig da til ærke¬ 
bisp Tuve, som imidlertid sammen med de andre biskopper på 
et møde i København (juli 1466) afviste sagen og henviste den 
til afgørelse ved kurien. 

Kongen forsøgte da, om han selv ved personlig nærværelse 
kunde tvinge sin nye protégés sag igennem. I oktober begav 
han sig med et stort følge til Roskilde og holdt her et forme¬ 
ligt forhør over kapitlets medlemmer én for én. Den øverste 
prælat, provsten dr. Kristoffer, var ikke tilstede, men de andre 
svarede, at de kun havde udelukket Jep Pedersen af frygt for 
kongen. Genindsætte ham vilde de imidlertid ikke, og kongen 
sendte ham derfor få dage efter til Rom med anbefalingsskrivelse 
til kardinal Gonzaga og paven. — Kapitlet bøjede sig dog ikke, 
men fik to gange dom over hr. Jep, der blev pågrebet i Rom 
og bandlyst. Han slap imidlertid fri og opnåede næste år (1467) 
absolution, fordi han havde holdt messe uden hensyn til band¬ 
lysningen. I uforstyrret besiddelse af kanonikatet kom han imid¬ 
lertid ikke; Niels Skave skaffede sig provisionsbrev, og de lå 
senere i en lang proces derom 1 ). 

Der er noget yderst besynderligt over kongens holdning ved 
denne lejlighed. Han bruger de hvasseste udtryk om kapitlet 
og om hele sin gejstlighed og opnår dog egentlig intet; hverken 
blev Jens Brostrup dekan, eller kom Jep Pedersen i rolig besid¬ 
delse af sit kanonikat. Hans optræden må formodentlig forklares 
ved, at han i disse år i det hele følte sig meget usikker. 

Imidlertid gik processen mellem Johan Jensen og Mogens 
Andersen sin gang. Begge var samtidig i Rom og kunde per¬ 
sonlig virke for deres sag. Maj 1467 fik Johan Jensen ny pro¬ 
vision, fordi han erklærede, at processen havde givet ham ret, 
og at han sad inde med embedet; oktober samme år blev em¬ 
bedet med samme begrundelse givet til Mogens Andersen! Kapit¬ 
let havde imidlertid, så længe processen varede, inddraget deka- 

*) S. R. D. VIII, 418 ff., 433 f., 441 f. Utr. pavebreve af 25. aug. 1467, 
4. april 1470, 13. okt. 1472. Det ser ud til, at biskoppen har holdt med Jep 
Pedersen og Mogens Andersen. 

natets indtægter, men biskoppen overdrog dem, formodentlig i 
henhold til den sidste bulle, til hr. Mogens. Kapitlet beklagede 
sig til paven, og denne udstedte 1471 en befaling om, at ind¬ 
dragelsen skulde stå ved magt, så længe striden varede. 

Denne fortsattes i det uendelige. Auditøren Johannes de Cesa- 
rinis dømte imod Johan Jensen, der blev bandlyst og skulde 
udrede sagens omkostninger. En anden auditør fik derpå sagen 
til undersøgelse, men medens denne stod på, døde Mogens An¬ 
dersen c. 1473 i Danmark, formodentlig i besiddelse af em¬ 
bedet 1 ). 

Dermed var sagen dog ikke sluttet. I maj 1473 skaffede kon¬ 
gen sin senere kansler Jens Pedersen provision, men i 1 juli blev 
Johan Jensen indsat i alle de rettigheder, som Mogens Andersen 
havde haft. Hr. Johan, der sikkert var støttet af kapitlet, forstod 
dog at bevare embedet trods alle kongens anstrængelser, og skønt 
denne 1474 havde skaffet sig patronatsret til dekanatet. Jens 
' Pedersen trak sig tilbage til fordel for Karl Rønnov, denne igen 

til fordel for Stig Nielsen, og Johan Jensen blev bandlyst, men 
trods alt må denne have holdt sin stilling. Han optræder med 
dekanseglet i en lang række danske aktstykker 1474—98 og døde 
først 1499. Hans gravsten findes endnu i Roskilde domkirke 2 ). 

Mærkelig nok synes han aldrig at være bleven anerkendt af 
kongerne. 1498, før Johan Jensens død, meddelte kongen kurien, 
at dekanen Niels Didriksen var død, og efter hans indstilling 
blev embedet da givet til Jens Tegenthusen. Et halvt år efter 
tilbyttede denne sig imidlertid arkidiakonatet i Århus, og Johan 
Jepsen Ravensberg indtrådte i hans ret. — Sidst på efteråret 1499 
meddeles det kurien, at Johan Jensen Quitzow er død, og paven 
providerer da den 24årige Niels Konradsen Kepken, kannik i 
Roskilde, endskønt »der var en anden, der havde indtrængt sig«. 
Den gamle strid syntes da at skulle gentage sig. Og forvirringen 
forøges yderligere. I okt. 1500 nævnes nye fordringshavere. 


*) Utr. pavebreve af 26. maj og 26. okt. 1467, 4. maj 1471. 

2 ) Utr. pavebreve af 9. maj og 8. juli 1473, 20. april 1474, 8. maj 1475. 
Danske gejstlige Sigiller. Løffler, Gravstenene i Roskilde, 7. 

Paven havde også givet dekanatet til en Belgier, og denne re¬ 
signerede til fordel for den senere så berømte Svensker Hans 
Brask. I dec. fandt Johan Jepsen derfor, at han måtte fornye 
sin ombytning med Jens Tegenthusen, men et par måneder efter 
slap han lykkelig ud af forvirringen ved at blive valgt til biskop. 
Paven providerede da efter kongens ansøgning hans sekretær 
Anders Glob, der også kom i besiddelse af embedet, selv om 
Niels Kepken skaffede sig en ny provision og erklærede, at han 
vilde søge om kongens samtykke 1 ). Efter en lang kamp havde 
kongen altså skaffet anerkendelse for sin patronatsret, men kapit¬ 
let kom til at undgælde herfor, thi Anders Glob var så op¬ 
taget af sine embedsforretninger, at han ikke havde tid til at 
residere. 

Lignende stridigheder, dog ikke fuldt så langvarige, var der 
om provstiet. 

1448 var Oluf Daa provst. Da han var bleven valgt til 
biskop, ansøgte kotigen om, at hans kansler Oluf Jensen, kantor 
i København, måtte blive provst, paven bevilgede det og gav 
samtidig kantoriet til en anden. Men kun en måned efter (febr. 
1449) udnævnte paven ærkedegnen Oluf Mortensen til provst, 
og det lykkedes denne, som sikkert på lovlig måde var valgt af 
kapitlet, at hævde sin stilling imod kongen 2 ). Det vardet første 
nederlag, som denne led overfor Roskilde kapitel. 

Da Oluf Mortensen 1461 var bleven valgt til biskop, gjorde 
kapitlet atter brug af sin valgret og valgte dr. Kristoffer Jensen 
Present, der dengang opholdt sig i Rom. Kongen må imidler¬ 
tid have anstrængt sig for at skaffe sin kansler Daniel Kepken 
provision, thi det omtales senere, at han og dr. Kristoffer lå i 
proces om embedet. Da Kepken døde, tildelte paven dr. Kri¬ 
stoffer hans ret 8 ). — Denne sad derefter i mange år i ro som 
provst, vistnok ikke altid i den bedste forståelse med kongen. 


*) Utr. pavebreve af 9. og 29. okt. 1498, 22. maj og 30. okt. 1499, 23. 

okt. og 20. dec. 1500, 21. april og 16. sept. 1501. 

2 ) Utr. pavebreve af 17. og 30. dec. 1448, n. jan. og 18. febr. 1449. 

8 ) Utr. pavebreve af 5. maj 1461, 21. aug. 1465. 

Dr. Kristoffer afløstes c. 1485 af Odde Hansen, tidligere kan¬ 
tor og forstander for kongens kapel. Det ser da ud til, at kon¬ 
gen nu har fået sat sin præsentationsret igennem, og han har 
ikke en gang brudt sig om skaffe pavens bekræftelse. Da hr. 
Odde c. 1490 var død, gav paven embedet til den tidligere om¬ 
talte kurial Morten Olufsen, men kongen må have præsenteret 
sin kansler dr. Hans Clausen, der forekommer i besiddelse af 
embedet fra 1491, døde 1501, og blev begravet i Roskilde dom¬ 
kirke. Efter hans død blev embedet besat med en anden af kon¬ 
gens tidligere kanslere, Niels Stigsen Thott. 1505 blev denne 
provst i Lund, og kongen præsenterede i hans sted på regel¬ 
mæssig måde Erik Valkendorf, der opgav provstiet i Lund. — 
Da Erik 1510 blev ærkebisp i Trondhjem, blev embedet efter 
kongens ansøgning givet til fru Edles broder Laurids Mikkelsen 
Jernskæg. Det blev naturligvis virkningsløst, at mag. Peder 
Eriksen senere (1512) benyttede sig af, at Laurids Mikkelsen til¬ 
lige var bleven dekan i København og ikke havde skaffet sig til¬ 
ladelse til at forene to embeder, og derfor lod sig udnævne til 
provst i Roskilde. Hr. Laurids har sikkert bevaret sit embede, 
indtil han kort efter døde og blev afløst af Hans Valkendorf 1 ). 


Kollegiatkapitlet i København måtte nødvendigvis stige i an¬ 
seelse, efter at universitetet var oprettet 1475, og adskillige af 
dets kanniker var professorer. Men universitetet var som be¬ 
kendt altid dårlig forsynet med penge, og regelmæssige indtæg- 


*) Utr. pavebreve af 31. dec. 1490, 13. jan. 1491, 17. maj 1505 (heri an¬ 
gives Niels Stigsen, sikkert urigtig, som død) og 13. febr. 1512. Løffler, 
Gravstene, 97. 14. juni 1484 er dr. Kristoffer provst og Odde kantor, men 
23. juni 1486 er Peder Reberg kantor, og 11. aug. 1486 nævnes Odde som provst 
(L. Dipi.). — Odde Hansens testamente 31. aug. 1490 (L. Dipi.). 20. juli 1491 
er Hans Clausen provst (S. R. D. VI, 197). Ansøgninger for Laur. Mikkelsen: 
Geh. Arch. Aarsb. I, 36 ff, 43 ff. — Suhms Saml. II, 1, 111 (præsentation af 
Hans Valkendorf). 

ter havde det ikke. Det blev næppe til mere end et forsøg på 
at skaffe det større midler, når et pavebrev af 1482 fastsatte, at 
det skulde have ret til et kanonikat og større præbende indenfor 
kapitlerne i Lund, Århus, Viborg, Ribe, Odense og Slesvig, fire 
i Roskilde og to i København. Disse kanonikater skulde be¬ 
klædes af universitetets doktorer og magistre og besættes af rek¬ 
tor og de fire dekaner, og alle indehaverne af de nævnte præ- 
bender skulde være bosatte i København. Endvidere fastsattes 
det, at dekanen i København altid skulde være dr. juris og være 
forpligtet til at holde daglige forelæsninger ved universitetet. — 
Der er ikke tvivl om, at gennemførelsen af denne sunde plan, 
hvem den nu end stammer fra, vilde have bragt universitetet be¬ 
tydelig blidere kår, end det fik 1 ). 

Dekanatet hørte til de embeder, der i følge privilegiet af 
1474 skulde besættes af kongen, og, som det synes, satte denne 
også altid sine kandidater igennem, både før og efter 1474, og 
uden som regel at besvære sig med at søge pavens samtykke. 
Dette krævede man, såvidt det kan ses, kun to gange, 1452, da 
paven, som før omtalt (s. 157), gav biskop Knud Mikkelsen af 
Viborg lov til endnu i to år at oppebære embedets indtægter og 
gav Jesper Henriksen løfte om det efter disse to års forløb, og 
da paven 1512 stadfæstede Laurids Mikkelsen som dekan, efter 
at han i forvejen var indstillet af kongen 3 ). 


Odense stift led under mange bitre stridigheder, der afløste 
hverandre med korte mellemrum. 

I den gamle biskop Hennike Ulfelds sidste tid var der en 
flereårig tvist om prioratet ved St. Knuds kloster. Da Jep Ged, 
der havde siddet inde med dette embede, var trådt tilbage, valgte 
kapitlet præstebroderen Bent Andersen, hvem biskoppen også 

x ) Utr. pavebrev af 21. maj 1482. 

2 ) Utr. pavebreve af 25. febr. .1452 og 17. juni 1512.. Rækken af dekaner 
hos Rørdam, Kbhvns. Kirker og Klostre, 99—107. 

stadfæstede som prior. Men kort efter mødte kongen, der havde 
et paveligt privilegium på at præsentere til embedet, med sin 
kandidat Gregers Tygesen. Kapitlet fortrød nu sit tidligere valg 
og valgte hr. Gregers, men biskoppen holdt fast ved Bent og 
nægtede at stadfæste Gregers. Denne tog imidlertid embedet t 
besiddelse og sad ulovlig inde med det et par år. Da så hr. 
Bent med biskoppens støtte klagede til paven, måtte ligeledes 
Gregers Tygesen søge pavelig stadfæstelse, og i samme måned 
(maj 14S7) blev de begge udnævnte til priorer, dog med kassa¬ 
tion af deres tidligere påståede ret, da embedet var »post ponti- 
ficalem major« og derfor alene kunde bortgives af paven. Pro¬ 
cessen fortsattes derfor. 1459 trådte hr. Bent tilbage, og Gregers 
Tygesen blev indsat i hans ret, men kom derfor ikke til at sidde 
fastere i sadlen. 1461 sendte han en klosterbroder, hr. Mads 
Jensen, til Lubeck for at låne penge hos firmaet Rucellai til at 
føre sin sag (med en tredje ansøger). Kort efter døde han imid¬ 
lertid, og Bent Andersen blev valgt til prior i Halsted kloster. 
Paven udnævnte derpå Jens Redh til prior i Odense 1 ). 

Kristiern I havde under denne proces ret tydelig vist sin 
uvilje overfor den gamle biskop Hennike, fordi denne vilde gøre 
ham imod. Tillige var denne formodentlig på sine gamle dage 
uvillig til at medvirke ved de forandringer, der forestod indenfor 
stiftet;-kongen vilde omdanne benediktinerklostret til et sekulært 
domkapitel og fandt heri støtte hos den fyenske adel, medens 
den tyske broder Johannes forgæves anstrængte sig for at få 
klostret reformeret 2 ). Hennike udtalte derfor overfor kongen 
sit ønske om at få beskikket en koadjutor, et ønske, som denne 
så meget hellere gik ind på, som den mand, der blev foreslået, 
Mogens Krafse, var én af hans mest trofaste mænd og havde 
gjort ham megen nytte, bl. a. som gesandt ved pavehoffet; nu 
var han tillige hans kansler. Kongen henvendte sig derfor til 
paven og til kardinal Prosper Colonna og anmodede om, at Mo- 


*) Utr. pavebreve af 2. og 21. maj 1457, 29. maj 1459, 3- febr. 1463. 
Liib. Urkundenbuch X, nr. 108. 

2 ) Kirk. Saml. 4. R. V, 93 ff, 102 f., 106. 

gens Krafse måtte blive udnævnt til koadjutor med ret til blive 
biskop efter den gamle Hennikes død. Også kapitlet skrev til 
Rom i samme anledning, og paven udnævnte da også (marts 
1459) hr. Mogens til koadjutor 1 ). 

Endnu samme år (ikke 1460) døde Hennike Ulfeld. Det gik 
imidlertid ikke så ganske let at få Mogens Krafse gjort til hans 
eftermand. Kongen må ved en tidligere lejlighed, formodentlig 
den gang Peder Axelsen Thott blev narret for Trondhjems ærke- 
bispestol, have givet denne løfte om den næste bispestol, der blev 
ledig, og denne urolige mand benyttede nu sine familieforbindel¬ 
ser (hans broder Filip var lensmand på Tranekær) til at skaffe 
sig Odense stift. En del af kapitlet, sikkert den samme, som 
havde støttet Bent Andersen, »hørte hverken på kongens eller 
adelens råd, men lod sig lede af nogle fjender af freden, som 
tænkte mere på deres eget end på kirkens og rigernes gavn«, 
og valgte hr. Peder til biskop. Det synes endda, at det er lykke¬ 
des denne for en tid at komme i besiddelse af bispestolens ejen¬ 
domme. Kongen blev ængstelig herover og sendte Mogens Krafse 
til Mantova, hvor pave Pius II dengang opholdt sig. Kristiern 
bad sin svoger Ludovicus Gonzaga virke for, at Peder Axelsen, 
som efter hans sigende var en gammel, oprørsk, usædelig og 
næsten sindssyg mand, ikke blev anerkendt af kurien, og bad 
markgreven forestille sin høje gæst, at det kunde medføre store 
farer for Danmark og kongen, om Peder Axelsen mod dennes 
vilje blev biskop 2 ). 

Paven tog virkelig også hensyn til disse forestillinger og ud¬ 
nævnte febr. 1460 Mogens Krafse til biskop. Dermed var stri¬ 
den dog ikke afsluttet. Peder Axelsen lånte 1000 gylden af sin 
broder Oluf til at forfølge sin sag med overfor paven og kardi¬ 
nalerne og erklærede i det brev, han udstedte derom, at han var 
»udvaigt og annammet og højtidelig indsat af kapitlet«. Dette er 
formodentlig også rigtigt nok, men at kongen også ved denne 
lejlighed, som hr. Peder påstår, skulde have givet ham sin an- 


*) Dipi. dioc. Lund. III, 397 ff. 
2 ) Dipi. dioc. Lund. III, 413 f. 

befaling, er ganske utroligt; dertil strider det for meget mod 
kongens brev til svogeren. Om Peder Axelsen virkelig kom til 
Rom, er ikke kendt. I al fald opnåede han ikke hos paven, 
hvad han vilde. April 1461 opfordrede denne ærkebispen og 
biskopperne i Århus og Viborg til at afgøre sagen og fordømte 
i stærke ord Peder Axelsens forsøg på at chikanere Mogens 
Krafse. Begge parter havde mange tilhængere, og der var der¬ 
for stor udsigt til blodige sammenstød, noget, der måtte være 
så meget farligere, som Fyen lå midt i riget. Paven havde tid¬ 
ligere overdraget sagen til kardinal Nicolaus af Cusa, men kasse¬ 
rede den nu helt og pålagde Peder Axelsen evig taushed samt 
befalede ham i løbet af 18 dage at give alle de røvede ejendomme 
tilbage. 

Man kan ikke tvivle om, at den ene af exekutorerne af dette 
brev, ærkebiskop Tuve, har gjort alt muligt for at hindre sin 
gamle uven domprovsten i at opnå bispestolen. Men endnu var 
denne ikke træt. Han påstod, at Mogens Krafse havde bemæg¬ 
tiget sig embedet før provisionen, og at denne derfor var 
ugyldig. Paven overdrog da påny Nicolaus af Cusa at under¬ 
søge sagen og referere den i konsistoriet; også en pavelig 
kapellan fik det hværv at tage sagen for igen. Resultatet blev 
dog ikke bedre for hr. Peder, og et nyt pavebrev (1462) pålagde 
ham for anden gang evig taushed. Om han virkelig har adlydt 
dette brev, ved man ikke, men sagen afsluttedes snart efter på 
en naturlig måde ved hans død (1463), og Mogens Krafse kunde 
sidde i ro som biskop. Det var kong Kristierns første sammen¬ 
stød med Thotternes mægtige slægt 1 ). 

Den fyenske adel havde, som tidligere omtalt, i længere tid 
ønsket, at St. Knuds kloster måtte blive omdannet til et seku¬ 
lært domkapitel; det kneb med at skaffe forsørgelse for de yngre 
sønner, selv om disse havde studeret ved udenlandske universi¬ 
teter, da klostret ikke var synderlig villigt til at give dem ad¬ 
gang. Selvfølgelig kunde de gejstlige af den fyenske adel søge 


*) Utr. pavebreve af 11. og 20. febr. 1460, 22. april 1461 og 1. juli 1462. 
Danske Mag. II, 1 ff. 

til landets andre domkapitler, men fik ikke let kanonikater dér, 
da man så vidt mulig holdt på, at kun mænd fra ved¬ 
kommende provins selv skulde have kapitelspladserne. Også 
kongen ønskede, at der måtte blive oprettet et kapitel, som 
han kunde have mere indflydelse på end klostret; tillige tør man 
vel antage, at han har været uvenlig sindet mod munkene* der 
både ved prior- og bispevalget var gået imod hans ønske. Der 
var dernæst adskillige uheldige forhold forbundne med, at stiftets 
sekulære gejstlighed havde munke til foresatte, og at ritus derfor 
var meget forskellig for kapitlet og præsterne, der jo ellers fik 
deres hoveduddannelse i stiftskirken. Et af de vigtigste formål 
for Kristierns Fs rejse til Rom 1474 var derfor at få denne for¬ 
andring foretaget. Han må have handlet i fuld forståelse med 
biskop Mogens Krafse, og marsken Claus Rønnov, der var den 
mest ansete af hans danske ledsagere, har sagtens påvirket ham 
stærkt i samme retning. Pave Sixtus stillede sig meget velvillig 
og indrømmede alt, hvad kongen ønskede. Han befalede ærke¬ 
bispen og biskoppen af Roskilde at foretage forandringen og 
skaffe de tidligere munke et passende underhold. Det nye kapi¬ 
tel skulde indrettes som landets øvrige og have tre prælaturer, 
provsti, dekanat og kantori, samt ij kanonikater. For kongen 
havde det størst betydning, at han fik ret til at præsentere 
kandidater til prælaturerne og til 6 kanonikater, medens de øvrige 
9 skulde besættes af biskoppen. Paven selv forbeholdt sig kun 
ret til at stadfæste præsentationen af provsten 1 ). 

Ærkebispen og Roskilde biskop gik strax i gang med at ud¬ 
føre det hværv, der var dem pålagt. Tre år efter var det hele 
udført. De gamle munke havde fået pension, de unge var ud¬ 
vandrede til andre klostre af deres orden. Det sekulære dom¬ 
kapitel var indrettet, det havde fået alle klostrets ejendomme og 
desuden nogle beneficier, som kongen havde patronatsret til. 
1477 bekræftede dernæst paven forandringen. Af de nyoprettede 


*) Utr. pavebrev af 21. april 1474. Om adelens bevæggrunde til at ønske 
et sekulært domkapitel jvfr. Kirk. Saml. 4. R. V, 106. 

prælaturer tilfaldt provstiet Hans Urne, der tillige var provst ved 
Frue kirke, dekanatet Claus Andersen Ulfeld 1 ). 

Karl Rønnov var ikke altid enig med sit kapitel, hvis med¬ 
lemmer flere gange henvendte sig til paven med klager over 
ham. 1479 meddelte kanniken Otto Jensen således, at kongen 
havde givet ham brev på et kanonikat, men at biskoppen ikke 
havde villet give sit samtykke dertil; pave Sixtus befalede derpå, 
at Otto skulde indsættes. Tre år senere fandt både provsten og 
kongen grund til at ansøge paven om, at denne vilde stad¬ 
fæste en tidligere dom om udstrækningen af provstiets jurisdiktion, 
som biskoppen muligvis har villet gøre indgreb i 2 ). 

Selv om der således kunde være mindre rivninger, holdt bi¬ 
skop og kapitel godt sammen, da de fordrevne munke fik dron¬ 
ning Dorotheas øre, og man måtte betragte det som givet, at 
hun på sin Romerrejse 1488 vilde virke for dem. Kapitlet vilde 
da sikre sig på forhånd, og i marts 1488 udvirkede det og Karl 
Rønnov en pavelig befaling til biskopperne i Århus og Viborg 
om at sørge for, at omdannelsen af klostret til et verdsligt kapi¬ 
tel blev overholdt 3 ). Dette forhindrede imidlertid slet ikke pave 
Innocens fra iV 2 måned senere at tage sin bestemmelse tilbage 
og indrømme, hvad dronningen ønskede. 

Denne, der også optrådte på sin søn kong Hans’ vegne, fore¬ 
stillede paven, at munkene havde levet godt og exempla- 
risk, »i helligheds duft«, men var jagne bort uden grund og nu 
lob rundt i landet, berøvede alt og til forargelse for mange. 
Særlig fremhævede hun, at der siden munkenes udjagelse ingen 
mirakler havde været. — Det ses, at dronningens bevæggrunde 
var rent religiøse, og at kong Hans delte hendes anskuelser eller 
var så føjelig overfor hende, at han uden betænkning ofrede de 
fordele, som et sekulært domkapitel kunde bringe kronen. 


*) Utr. pavebrev af 29. april 1477. Danske Mag. 4. R. II, 101—05 
(notarialattest af 30. sept. 1475). Allerede i Mogens Krafses testamente 1474 
nævnes Claus Andersen som dekan og Laurids Andersen som kantor (Vedel- 
Simonsen, Odense Bys Historie J, 2, 179). 

2 ) Utr. pavebreve af 31. dec. 1479 °S l 9 • sept. 1482. 

8 ) Utr. pavebrev af 29. marts 1488. 

Paven overdrog klostrets genoprettelse til biskop Albert 
Krummedige i Lubeck og abbederne af Næstved og Sorø. April 
1489 stævnede exekutorerne parterne for sig, og i næste måned 
blev sagen indledet i Odense, hvor abbed Oluf af Sorø optrådte 
som dommer, og parternes sagfører mødte, bl. a. sammen med 
kongen. Nogen afgørelse kom det imidlertid ikke til, men efter 
kongens forslag blev sagen overgivet til ærkebispen. 

Samtidig havde biskoppen og kapitlet, der mistvivlede om 
sagens udfald, atter forsøgt pavelig indblanding. Maj 1489 ud¬ 
stedtes et nyt pavebrev til fordel for kapitlet. Biskoppen havde 
meddelt paven, at omdannelsen var gået ordentlig og regelmæs¬ 
sig for sig. Ærkebispen og Roskilde biskop havde indsat værdige 
og lærde mænd til kanniker. Man havde ikke udjaget munkene 
på en voldsom måde, som de nu påstod; tværtimod havde de 
selv i et offentligt dokument erklæret sig tilfredse med forandringen; 
de ældre havde fået pension, og kongen havde billiget det skete. 
Skulde man nu atter omdanne kapitlet, vilde der opstå den 
største forvirring i stiftet, og man anmodede derfor om, at der 
måtte blive indsat nye dommere, der kunde beskytte kapitlet. I 
brevet findes der adskillige udfald mod dronningen, som havde 
udvirket det tidligere pavebrev. Paven tog hensyn til biskoppens 
og kapitlets klage og indsatte auditøren Petrus de Accoltis til 
dommer. 

Sagen gik imidlertid sin gang i Danmark. I juli 1489 mødte 
begge parter for ærkebiskop Jens Brostrup, men denne magelige 
mand erklærede, at han aldeles ikke vilde have noget med sagen 
at gøre, og viste den tilbage til abbeden af Sorø. Strax appelle¬ 
rede biskop og kapitel til paven, men uden hensyn dertil over¬ 
tog abbeden sagen igen og pådømte den i august. Biskoppens 
prokuratorer gik først bort uden at ville anerkende dommen, 
der var absolut gunstig for munkene og lød på, at disse skulde 
genindsættes. 

Biskop og kapitel bøjede sig dog ikke, men der kom en lang 
række appeller og kontraappeller, indtil kongen og rigsrådet i 
dec. 1489 fcfrsøgte på at stifte et forlig. Begge parter erklærede, at 
de vilde modtage kongens voldgift for at undgå de store udgifter 

15* 

og den store tidsspilde ved en proces. Kongens kendelse var 
helt til gunst for munkene, der strax skulde have klostret tilbage, 
mod at de lovede i fremtiden at overholde klosterreglen nøje. 
Skulde dette ikke ske, forbeholdt kongen sig og sine efterkommere 
ret til at udjage munkene og erstatte dem med andre. De tre 
prælater og kannikerne skulde have en rigelig pension, men de 
bedste ejendomme skulde udlægges til munkene. 

Endnu var sagen dog ikke afsluttet. Febr. 1490, vel sagtens, 
før der til Rom var kommet efterretning om kongens forlig, ud¬ 
stedte paven en stræng bulle til biskoppen og dekanen i Ros¬ 
kilde (Niels Skave og Johan Jensen Quitzow, begge, som det vil 
erindres, mænd, der var i et mindre godt forhold til kongen); 
auditøren Petrus de Accoltis, der jo skulde behandle sagen, havde 
indsat dem til sine stedfortrædere, og paven befalede dem nu 
ikke at forhale sagen, men snarest mulig fælde dom. Maj samme 
år udgik der en ny bulle til dem samt dekanen i København, 
ligeledes til gunst for biskop Karl Rønnov og hans kapitel; paven 
udtalte sig imod abbed Olufs dom, og befalede de tre nævnte 
dommere at beskytte kapitlet. Samtidig stadfæstede han efter 
begæring af provsten Hans Urne den tidligere bulle (1482) om 
provstiets rettigheder. — Det ser virkelig ud til, at biskop og 
kapitel i Odense har villet bryde aftalen med kongen og forsøge 
på, om sagen endnu kunde lade sig ændre. 

Det skete imidlertid ikke. Knap fjorten dage efter de to sidste 
buller udstedte paven efter kongens ansøgning en bulle i stik mod¬ 
sat retning, som endelig må have bragt sagen til afgørelse. Kongen 
henviser her til den før omtalte overenskomst mellem ham og 
biskoppen om, at munkene skulde genindsættes. Han refererer 
aftalen, vistnok ret korrekt, således, at kannikerne på livstid skulde 
have halvdelen af indtægterne. Paven bekræftede efter hans ønske 
denne overenskomst og bestemte, at hele sagen, derunder altså også 
den. kommission, han havde givet auditøren og de to danske 
gejstlige, skulde bortfalde — Herefter har kapitlet vel måttet 
bøje sig. Hele sagen er yderst karakteristisk for den mangel på 
interesse, som paverne viste de danske kirkeforhold, når de uden 

betænkning kunde svinge så stærkt frem og tilbage og gang efter 
gang underkende deres egne bestemmelser 1 ). 

Karl Rønnovs eftermand som biskop, Jens Andersen, havde 
som tidligere omtalt (s. 196) opholdt sig længe i Rom, hvor han 
havde faet mere kendskab til kanonisk ret end nogen af hans sam¬ 
tidige. Støttet hertil og til sin yndest hos pave og konge indlod den 
dristige og snilde parvenu sig snart i strid med den fyenske adel, 
der var bleven stærkt begunstiget af hans formand. Det er en 
strid, der ganske svarer til den, som ærkebiskop Birger samtidig 
førte med den skånske adel. 1505 beklagede Markvard Rønnov 
sig bittert til paven over, at biskoppen havde bandlyst ham ved 
opslag på kirkedørene under påskud af, at Rønnov ikke vilde 
betale ham 200 gylden, som han skyldte ham, og at én af hans 
tjenere havde lagt hånd på en præst. Markvard Rønnov havde 
forgæves henvist sagen til ærkebispen; Jens Andersen havde ikke 
taget hensyn til, at denne havde ophævet bandlysningen, og Mark¬ 
vard måtte derfor søge pavens hjælp. Denne indsatte da også 
en dommer i sagen, men det lykkedes ikke denne at bringe 
forsoning, og striden fortsattes længe efter Markvard Rønnovs 
død 2 ). 

At Jens Andersen turde tillade sig voldsomheder overfor den 
fyenske adel, så længe han havde kongen på sin side, kan man 
bedre forstå, end at han senere vovede at gå imod kongen uden 
støtte fra nogen side. Han tillod sig at inddrage både provstierne 


*) Utr. pavebreve af 10. maj 1488, 7. maj 1489, 20 febr., 13. og 24. maj 
1490. »Summa processus« i S. R. D. VIII, 475—78, oversat med nogle fejl hos 
Hvitfeld, 994 ff. Jvfr. Pontoppidan II, 691 ff. Helveg II, 434 ff. — »Summa 
processus« er ikke en samtidig officiel redegørelse for sagens gang, tværtimod er 
det et senere uddrag af tre-fire breve med tilføjelse af kongens voldgifts¬ 
kendelse, foretaget, som det synes, af en protestant. At dette er tilfældet, 
viser bl. a. udtrykket (a. st. 476) »eas literas suspicor vere reperiri Ottoniæ m 
prædicto monasterio s. Canuti Danica lingva conscriptas«. Forfatteren kunde 
være Hamsfort, da fremstillingen stemmer helt godt med den, der gives i hans 
bispekrønike (S. R. D. VII, 237). — »Vidneudsagnet« om »miraklerne« i ka¬ 
pitlet (at en kok og andre tjenere har født børn) står løsrevet for sig og er 
rimeligvis bygget på tradition. 

2 ) Utr. pavebrev af 28. maj 1505. Jvfr. Helveg II, 457 f. 

i Assens og Odense under bispestolen, skønt kongen havde pa- 
tronatsret til dem begge. Til det første havde kongen efter 
Vincens Madsens død præsenteret den senere så bekendte Hans 
Hansen, dengang præst på Før, men biskoppen nægtede at aner¬ 
kende ham og inddrog provstiet. — Da provstiet i Odense var 
bleven ledigt efter Hans Urnes død 1503, havde kongen præsenteret 
Erik Valkendorf, den unge konges kansler og provst i Lund; 
paven gav sit minde, og hr. Erik var formodentlig i besiddelse 
af embedet, indtil han 1510 blev ærkebisp i Trondhjem. Det må 
være efter den tid, at kongen gav sit samtykke til, at provstiet 
blev nedlagt og dets indtægter fordelte mellem fire kanniker. Men 
biskoppen brød aftalen og inddrog også dette provsti. Over 
disse overgreb førte kongens sendemænd, som tidligere omtalt 
(s. 134 f.), klage overfor pave Julius II (1512), og denne gik be¬ 
redvillig ind på alt, hvad kongen ønskede. — Hans Hansen 
blev provideret med Assens provsti, Anders Glob med det i 
Odense, og den sidste fik lov til at forene det med dekanatet i 
Roskilde, som han i forvejen sad inde med. Tillige indsatte paven 
efter Anders Globs ønske dommere i sagen mellem ham og 
biskoppen, der ikke vilde give slip på provstiets indtægter. 
Også disse stridigheder fortsattes for øvrigt langt ind i Kristiern 
Il s tid 1 ). 


Børglum stift har fra gammel tid været anset for at ligge en 
smule udenfor folkeskikken. Dets historie i den tid, vi har at 
gøre med, vil ganske bekræfte denne gamle folketro. Der er 
intet sted, hvor man finder forholdsvis så mange overgreb og 
uregelmæssigheder. 

Overgrebene begynder allerede under biskop Jep Friis. 1465 
ansøgte denne om tilladelse til at indlægge Vendsyssel provsti 
og kirken i Karleby (Karby på Mors) under biskopsbordet, da 
forskellige verdslige herrer vilde berøve ham disse præbender 2 ). 

*) Utr. pavebreve af 1. dec. 1503, 27. maj, 27. juni, 6. aug. og 7. sept. 
1512. Jvfr. Helveg II, 460 ff. 

% ) Utr. pavebrev af 6. april 1465. 

Da biskop Jep Friis var død (1486), blev han efterfulgt af 
Niels Styggesen Rosenkrantz, en mand, der med god grund har 
efterladt sig et meget dårligt ry. Skibykrønikens ord om ham, 
at han som biskop kun brød sig om at samle penge, bliver i 
fuldt mål stadfæstet af de nye oplysninger fra Vatikanerarkivet. 
Samtidig med, at han betalte sine servispenge, bekræftede paven 
indlæggelsen af Karby kirke under bispestolen, da biskoppen 
havde påstået, at indtægterne var formindskede på grund af 
de lange vakancer. — 1496 meddelte han, at bispestolens ind¬ 
tægter på grund af oversvømmelser og andre naturulykker var 
gået meget ned, så de nu kun beløb sig til 20 mark sølv, og 
han fik derfor pavelig tilladelse til at nedlægge provstiet på Thy- 
holm, når indehaveren, den gamle Ville Friis, var død, og 
lægge det med den tilhørende Hvidbjærg kirke ind under bispe¬ 
stolen. 

Et par år efter Niels Styggesens tiltrædelse af sit embede ind¬ 
kom der til kurien en meget alvorlig klage over ham. Det var. 
som senere i Roskilde stift under Johan Jepsen, sognepræsterne 
og kirkeforstanderne, der klagede, men i Børglum stift var de 
ikke som i Roskilde støttede af kongen; det er de små i sam¬ 
fundet, som på egen hånd henvender sig til den mand, hos hvem 
de må vente at finde beskyttelse. De anførte pavelige privi¬ 
legier af Innocens IV og Gregor X om, at bisperne ikke måtte 
besvære præsterne med overdrevent gæsteri. Alligevel havde 
biskop Niels flere gange hvert år hjemsøgt dem med et følge på 
60 ryttere og derved bragt dem i stor fattigdom, så at nogle af 
præsterne havde måttet opgive deres kirker; kirkeforstanderne 
var bleven tvungne til hvert år at betale biskoppen afgift af kir¬ 
kernes ejendomme. — Efter klagernes ønske blev der sat danske 
gejstlige til at undersøge sagen, men om de har kunnet beskytte 
præsterne, er mere end tvivlsomt. 

Samtidig bad Henrik Friis, en slægtning af den afdøde biskop, 
om, at paven vilde stadfæste ham i besiddelse af én af bispe¬ 
stolens gårde 1 ), som Jep Friis havde overladt ham som livsvarigt 


*) »Spodtregli in parrochia Alber« ; muligvis Rugtved i Albæk sogn. 

len. Også han har øjensynlig været bange for den hårde biskop 
Niels 1 ). 

Provstiet i Børglum, det største embede næst efter bispe¬ 
dømmet, har en indviklet og forvirret historie, som det har sine 
store vanskeligheder at bringe nogenlunde orden i. 

Den første, der nævnes som provst efter 1448, er Jonas Jensen, 
der omtales 1451. På et eller andet tidspunkt må han have gjort 
sig skyldig i misbrug og bortødslet kirkens ejendomme, thi 8 
kanniker søgte senere absolution for, at de, efter forgæves at 
have formanet ham, havde tilladt sig at fængsle ham. I øvrigt 
er provsterækken meget vanskelig at klare. — 1453 meddelte 
klærken Mads Smalsted, at han ønskede at indtræde i præmon- 
stratenserordenen og derefter blive udnævnt til provst, da Jens 
Nielsen var død; paven indrømmede, hvad han ønskede, men 
anerkendt er hr. Mads næppe bleven, thi 5 år senere (1458) for¬ 
nyede han sin ansøgning, og i de samme år nævnes en Jens 
eller Jes som provst i Børglum. Forvirringen øges ved, at det 
1461 erklæres, at embedet er ledigt ved, at Jonas er død 2 ) 

Efter den tid er der noget mere sammenhæng i rækken. 
Efter Jonas’ død præsenterede kong Kristiern i følge sin patro- 
natsret Anders Jepsen for kapitlet, der enstemmig antog ham, 
hvorpå biskoppen gav sit minde. Allerede 1459 nævnes han 
som provst, men først to år senere søgte han pavelig stadfæstelse. 
1478 trak han sig tilbage, og kapitlet valgte Niels Styggesen 
Rosenkrantz mod den pavelige reservation, men paven kasserede 
valget og udnævnte derfor Niels ved provision 3 ). 

Da Niels Styggesen 1486 blev biskop, præsenterede kongen 
én af sine mænd, Simon Læsø. Han var ikke munk og måtte 
derfor gå over i præmonstratenserordenen, før han kunde opnå 
anerkendelse. Han fungerede derefter i fred i nogle år, men 


*) Utr. pavebreve af u.jan. 1487, 9. febr. 1489, 17. sept. 1496. 

2 ) Utr. pavebreve af 6. okt. 1453, okt. 1458, 28. dec. 1461, 6. dec. 
1467. Æ. A. R. III, 10, 26, 28, 44. — Hvis Jens (Jes) skulde være den samme 
som Jonas Jensen, er denne død c. 1458, og dødsanmeldelsen fra 1453 er 
falsk. 

8 ) Æ. A. R. III, 43, 81. Utr. pavebrev af 2. maj 1478. 

1493 opdagede Laurids Vesteni, der lå på lur efter embeder alle 
vegne, at hr. Simon kun havde opgivet embedets indtægter til 4 
mark. Hr. Laurids påstod, at de beløb sig til 90 eller 100 mark, 
altså fem gange så meget, som bispestolen samtidig var anslået 
til (begge opgivelser er naturligvis falske) og fik derfor Simon 
Læsø afsat, hvorefter han selv blev kommenderet med embedet, 
som han to år senere fik nyt brev på 1 ). 

1497 trak Simon Læsø, der vel ikke havde lyst til at føre 
proces med en så dreven kurial som Laurids Vesteni, sig tilbage 
og afstod embedet til Jens Andersen Beldenak. Om denne har 
fået anerkendelse, er imidlertid meget tvivlsomt. Næste år ind¬ 
stillede kongen nemlig sin tro mand, Erik Valkendorf, der dog 
ikke hørte til ordenen og derfor ligesom Jens Andersen og 
Laurids Vesteni blev kommenderet med embedets indtægter, ikke 
egentlig provst. At Laurids Vesteni i 1498 skaffede sig en ny 
bevilling, fik vel ikke noget at sige, heller ikke, at Jens Andersen 
havde mindet om, at ingen måtte kommenderes med provstiet 
uden en kardinal eller et medlem af ordenen 2 ). 

Erik Valkendorf, der vistnok blev anerkendt som provst, 
burde nu have resideret og være gået ind i ordenen. Han er¬ 
klærede imidlertid for paven, at han, der var kansler hos kongen 
(den unge konge?), ikke godt havde tid til at residere, og fik 
derfor provstiet i kommende for to, senere for fire år. Allerede 
året efter meddelte han imidlertid hr. Maurits Nielsen (Gylden¬ 
stjerne), at han havde måttet oplade det til sin broder Anders, 
som han nu anbefalede til Maurits Nielsens velvilje, da Anders 
var ganske ukendt i Vendsyssel 3 ). 

Kongen gik ind på denne forandring og præsenterede Anders 
Valkendorf, der opnåede pavelig provision og samtidig for ét år 
blev fritaget for at antage ordensdragten. Senere må han dog 
være gået ind i ordenen og synes at have været i besiddelse af 


*) Utr. pavebreve af 20. nov. 1486, 9. og 29. juli 1493, 9. febr. 1495. 
Danske Mag. 3. R. III, 258 (Simon Læsø provst i Børglum 1493). 

2 ) Utr. pavebreve af 8. juni og 5. juli 1497, 19. okt. og 3. dec. 1498. 

8 ) Utr. pavebreve af 16. febr. og 19. marts 1499. Danske Mag. 3. R. III, 290. 

embedet, skønt den tidligere kurial Hans Rasche (Hans Brask?) 
1503 skaffede sig brev på provstiet. Da Anders døde 1507, 
valgte kapitlet kanniken hr. Antonius Furstenberg, professor ved 
universitetet og præst i Kølns ærkestift; i modsætning til de tid¬ 
ligere indehavere tilhørte dr. Furstenberg ordenen ved sin ud¬ 
nævnelse *). Han sad inde med embedet til langt ind i Kristiern 
Il s tid. 

Som ovenfor anført påstod kongen, uvist med hvad ret, at 
han havde patronatsret til provstiet. Denne ret, som er ældre 
end privilegiet af 1474, bliver ikke altid omtalt i de pavelige 
provisionsbreve, men er sikkert altid bleven gjort gældende, og 
det ser ud til, at kongen altid har fået sine kandidater sat igen¬ 
nem. Det var imidlertid noget vanskeligt at forene stillingen 
som provst med en post i kongens kancelli, og i modsætning 
til de andre domkapitler lader det til, at provsten i Børglum 
som oftest har resideret. Patronatsretten fik derved ikke så stor 
betydning for kongen her som andetsteds. 

Også i stiftets andre embeder sporer man undertiden pavens 
indgriben. — Provstiet i Thy med sognekirken i Hvidbjærg 
skaffede biskop Jep Friis 1461 sin broder Ville, der dengang kun 
var 21 år og studerede i udlandet; ligeledes fik denne senere et 
kanonikat i Ribe. Mange år efter opdagede de danske embeds¬ 
jægere i Rom imidlertid, at Ville Friis havde forsømt at skaffe 
sig bevilling til at forene de to embeder og at lade sig præste¬ 
vie i rette tid. Hans embeder blev derfor bortgivne, 1492 til 
Morten ©lufsen, 1493 til Jens Pedersen Hostorp. Ville Friis 
kom senere aldrig til at sidde i ro. 1496 skaffede, som ovenfor 
omtalt, biskop Niels Styggesen sig ventebrev på provstiet, når 
det engang blev ledigt. Nogle år senere nævnes det, at den 
danske kurial Hans Skovgaard havde en slags ret til embedet, en 
ret, der efter hans død gik over til kardinal Marcus, der igen 
afstod den til Ditlev Langebek. Ingen af disse nåede dog at 
blive anerkendt, og det synes, som om den gamle Ville Friis 
trods alle angreb har kunnet hævde sin stilling til sin død 1511-. 


*) Utr. pavebreve af 28. aug. 1500, 8. marts 1503, 3. dec. 1507. 


Digitized by v^ooQLe 



235 

Derefter kom der, som ved så mange andre embeder på denne 
tid, den vildeste forvirring. Sept. 1511 skaffede Ribeklærken Hans 
Severinsen sig pavelig provision eller rettere sagt to forskellige 
breve af samme dato, i okt. Niels Friis og i nov. Jakob 
Krumpen, ærkedegn i Viborg, som var udnævnt af biskoppen i 
Børglum og nu tillige fik tilladelse til at forene to embeder. Der 
fulgte så en af de sædvanlige processer mellem Niels Friis og 
Jakob Krumpen. Den tredje ansøger Hans Severinsen blev købt 
bort af Jakob Krumpen véd en formelig kontrakt om, at han 
skulde have en årlig pension på 20 dukater og et kanonikat i 
Roskilde, som Jakob Krumpen sad inde med. Den sidste var 
kongelig sekretær, og har sikkert fået embedet efter kongens 
ønske 1 ). 


Det højeste embede i Viborg kapitel var provstiet, hvis første 
indehaver Hans Pape allerede forekommer 1445. 1458 blev han 
afsat på grund af visse ikke nærmere angivne forseelser, og i 
stedet udnævnte paven den kun I9årige Ejler Tymmesen Rosen- 
krantz. Hartvig Juel, der også havde en slags ret til embedet, 
afstod denne til fordel for Ejler, men da han to år senere 
døde, blev Hartvig efter kongens præsentation og kapitlets en¬ 
stemmige valg stadfæstet af biskoppen og derefter af paven 2 ). — 
Kongen havde, da Viborg kapitel ikke mange år i forvejen var 
bleven oprettet, fået ret til at præsentere en kandidat til provstiet. 

Da Hartvig Juel 1483 var bleven biskop i Ribe, kom der 
lang tid, hvor der herskede stor strid, og hvor forholdene var såre 
uklare. Embedsjægeren Markvard Poiske, der var til stede i 
Rom, skaffede sig i maj pavelig provision med embedet, men en 
uge efter gav paven det til kongens kansler Niels Skave, hvem 


Utr. pavebreve af 28. maj 1461, 20. jan. 1492, 30. april og 18. maj 
1493, 27. april 1510, 2. sept., 22. okt., 23. nov. 1511, 31. maj og n.aug. 1512. 
2 ) Dipi. Viberg., 34. Utr. pavebreve af 16. febr. 1458 og 9. dec. 1460. 

denne havde præsenteret. Følgen blev en proces mellem disse 
to, hvorunder embedets indtægter som sædvanlig blev opgivne 
meget forskellig; Markvard opgiver således i nov. 1484 indtæg¬ 
terne til 4 mark, men oplyser næste år, at han af uvidenhed har 
opgivet det til 6 i steden for 15 mark I Kongen vilde imidlertid 
ikke vide noget af Markvard Poiske, og da Niels Skave, der 
vistnok har været i besiddelse af embedet, blev biskop i Ros¬ 
kilde 1485, blev embedet efter kongens ønske givet til én af 
hans kapellaner, der i pavebrevene skiftevis kaldes Joh. Korini, 
Joh. Bibbii og Joh. Urne, men vist i virkeligheden er den Jens 
Bagge, der nævnes som provst 1486. Markvard Poiske lod sig 
dog ikke forknytte, men skaffede sig ved et pavebrev al den ret, 
som Niels Skave havde haft, i det kongens præsentationsret for 
denne gang suspenderedes. Hvor meget har. opnåede herved, 
vides dog ikke, lige så lidt som processens senere gang kendes l ). 

Jens Bagge må hurtig være bleven afløst af Bjørn Eriksen, 
og da denne c. 1492 døde, gav paven embedet til en Tysker, Got¬ 
fred Schuffuth, ét af de talrige medlemmer af Animas broderskab. 
I denne embedsbesættelse har man vistnok nogen grund til at 
se et skaktræk fra Eggert Durkops side, for at han kunde tvinge 
kongen til at anerkende ham selv som biskop i Slesvig. — Først 
året efter (1493) nåede kongen at søge stadfæstelse for sin kan¬ 
didat, Anders Muus fra Vestervig, som han på regelmæssig måde 
havde præsenteret for biskoppen, der havde indsat ham. Følgen 
blev en proces mellem de to kandidater, men allerede 1495 døde 
Gotfred Schuffuth, og Anders Muus fik tildelt hans rettigheder. 
Da Anders ti år senere blev biskop i Oslo, blev han afløst af 
Ove Bille 2 ). 

1457 var Mikkel Spend ærkedegn, men må være bleven afløst 
af Jens Pedersen. Efter hans død 1465 valgte kapitlet Erik Nielsen 
Rosenkrantz, skønt han kun var 18 år gammel, og paven tildelte 


*) Utr. pavebreve af 31. maj og 6. juni 1483, 26. nov. 1484, 30. juli, 4. 
og 7. nov., 22. dec. 1485, 10. febr. 1486. Ny kgl. Saml. Fol. 558, fol. 18. 

2 ) Utr. pavebreve af 23. april 1492, 20. april 1493, 7. april 1495, 19. nov. 
1505. 

ham da også embedet, som han uforstyrret sad inde med, indtil 
han ved sin udnævnelse til dekan i København (c. 1481) oplod 
arkidiakonatet til sin nære slægtning Mogens Eriksen Rosen- 
krantz, der studerede i udlandet. 1482 opnåede denne det mere 
indbringende embede som ærkedegn i Århus, og embedet i Viborg 
gik da over til Niels Lykke, søstersøn af biskop Ejler Madsen 
(Bølle) i Århus. Også denne sad kun inde med embedet i få 
år; allerede 1485 var han død, og embedet blev derpå givet til 
Keld Ovesen (Krabbe), der døde c. 1488 *). 

Efter dette dødsfald bliver også dette embede hjemsøgt af de 
sædvanlige stridigheder. Den, der først skaffede sig provision, 
var Laurids Vesteni, men der nævnes også andre kandidater, 
Peder Boesen og Markvard Poiske. I Viborg selv synes man at 
have anerkendt Anders Glob, skønt denne kun var 14 år og ikke 
havde faet aldersdispensation af paven. Følgen blev da en lang¬ 
varig proces, og ansøgernes antal indskrænkedes ikke engang til 
de ovennævnte fire. 1493 gjorde Jens Andersen Beldenak gæl¬ 
dende, at Laurids Vesteni uden tilladelse havde forenet arkidiako¬ 
natet med et kanonikat i Århus, og blev da provideret med begge 
dele. — To år senere får man at vide, at Laurids Vesteni havde 
vundet sin proces med Anders Glob og Peder Boesen (Markvard 
Poiske synes at være gået helt ud af spillet), men han havde 
nu Jens Andersen tilbage at strides med, og denne har for¬ 
modentlig vundet anerkendelse i stiftet selv. Ganske vist lod 
Laurids sig 1495 indsætte i Jens Andersens ret, da han påstod, 
at denne var død, og Laurids kaldte sig i de følgende år flere 
gange ærkedegn i Viborg, men der er ingen grund til at tro, at 
man har anerkendt ham. Det synes, at Jens Andersen har været 
i besiddelse af embedet, da han 1502 blev biskop i Odense. Ar¬ 
kidiakonatet blev derefter givet til Jakob Krumpen, der var i 
uhindret besiddelse af det til ind i Kristiern IFs tid. Han var 


*) Ny kgl. Saml. Fol. 558, fol. 112. Utr. pavebreve af 23. april 1465, 14. 
sept. 1482, 18. maj 1485. 

imidlertid kongens sekretær og har da sikkert som så mange 
andre forsømt sit gejstlige embede for tjenesten i kongens 
kancelli *). 


Det højeste embede i Århus kapitel var arkidiakonatet, der 
faldt ind under privilegiet af 1474. 

Da ærkedegnen Jens Iversen Lange 1449 blev biskop, gav 
paven embedet til provsten Markvard Skernov, der fredelig sad 
inde med det til sin død 1461. Kapitlet valgte dernæst en anden 
mand af sin egen kreds, provsten Ejler Madsen (Bølle), men da 
embedet var det højeste efter biskoppens, måtte paven kassere 
valget og befalede dernæst abbeden i Øm kloster at indsætte 
Ejler som ærkedegn 2 ). 

Da Ejler 1482 blev biskop, gav paven hans tidligere embede 
til én af Erik Ottesen Rosenkrantz’s mange sønner, Mogens r 
der var ærkedegn i Viborg og havde søgt at udvide sin syns¬ 
kreds ved studeringer ved flere fremmede universiteter, Rostock, 
Greifswalde og Bologna. I den sidste by opholdt han sig, da 
han blev ærkedegn. Få år efter afbrødes imidlertid hans løbe¬ 
bane af døden, og der kom nu strax en ualmindelig langvarig 
proces. I april 1486 gav paven embedet til Mogens Eriksens 
studiefælle Peder Nielsen, men omtrent samtidig til Jens Peder¬ 
sen Hoscorp, og følgen blev en strid mellem disse to og Peder 
Griis. Jens Pedersen skaffede sig i samme år flere provisions¬ 
breve, idét man denne gang så’ bort fra kongens patronatsret. 
Kongen havde imidlertid alligevel benyttet denne, da det i 
okt. samme år nævnes, at Johan Jepsen Ravensberg trods sin 
lidet heldige fortid var bleven ærkedegn. Som ærkedegn 

*) Utr. pavebreve af 15. juli og 5. nov. 1488, 2. jan. og 13. april 1493, 
3. april og 27. sept. 1495, 10. jan. 1502, 26. nov. 15 n. 

2 ) Utr. pavebreve af 7. nov. 1449 og n. juli 1461. 

optræder denne dernæst i danske breve fra 1489, men i ufor¬ 
styrret besiddelse af embedet var han ingenlunde. 1492 kom 
der en ny ansøger, den utrættelige Laurids Vesteni, som rejste 
klage mod Johan Jepsen fordi han uden pavelig dispensation 
havde forenet en sognekirke med arkidiakonatet. Også Jens Pe¬ 
dersen fornyede sine krav, som han gav fornyet vægt ved at 
sætte embedets taxt op. 1494 steg forvirringen, idet paven til¬ 
delte en klærk fra Hildesheim, formodentlig én af Eggert Dur¬ 
kops venner, embedet. Imidlertid var Jens Pedersen rejst til 
Danmark, men blev, som ovenfor omtalt (s. 192), myrdet i Århus, 
efter foranledning enten af biskop Niels Clausen eller af sine 
mange andre uvenner. Efter hans død benyttede hans konkurrent 
Laurids Vesteni lejligheden og lod sig tilkende den ret til embedet, 
som Jens Pedersen havde fået tildelt af den pavelige auditør Matheus 
de Ubaldis. Det ses af beretningen om processen, at den har 
været ført mellem ikke mindre end fire danske ansøgere, Laurids 
Vesteni, Peder Nielsen, Jens Pedersen og Johan Jepsen. Peder 
Griis og den tyske ansøger må være bievne skudte ud. 

Johan Jepsen har formodentlig, trods processen og de mange 
omkostninger, kunnet sidde nogenlunde uanfægtet i sit embede. 
1497, da han tillige var provst i Lund, opnåede han pavebreve, 
der tildelte ham Jens Pedersens ret. To år efter fik han lyst 
til at komme tilbage til sin fødeø og byttede derfor med kon¬ 
gens sekretær Jens Markvardsen Tegenthusen, der havde en 
yderst tvivlsom ret til dekanatet i Roskilde. Ombytningen 
blev fornyet året efter, og Jens Tegenthusen, der var præsenteret 
af kong Hans, blev måske anerkendt i embedet. Han døde imid¬ 
lertid allerede året efter, og derefter præsenterede kongen den 
tidligere (s. 200) omtalte kurial dr. Morten Krabbe, som 1506 fik 
et nyt provisionsbrev og sikkert også var i besiddelse af embedet 
indtil sin død, skønt også han var generet af andre ansøgere, 
1501 af Laurids Vesteni, der skaffede sig Jens Tegenthusens ret, 
1505 af præsten Kjeld Digsmed. Laurids Vesteni kaldte sig flere 
gange med titelen ærkedegn, men har næppe siddet inde med 
embedet, og hans meddelelse om, at biskoppen havde indsat ham, 
er næppe mere pålidelig, end hans oplysninger plejer at være. 

Det varede adskillige år, inden Morten Krabbe residerede ved sit 
embede, og det ser da ud til, at kapitlet i mange år, fra 1482 og 
indtil efter 1506, ikke har haft nogen formand, der boede i 
Århus *). 


Kapitlet i Ribe viste en ikke ringe selvstændighed både over¬ 
for biskoppen, paven og kongen og forstod adskillige gange at 
sætte sin vilje igennem selv i forhold til disse store magthavere. 

Henrik Stangberg, der valgtes til biskop 1454 efter den gamle 
Kristiern Hemmingsens resignation, måtte gå ind på store ind¬ 
rømmelser overfor kapitlet. Vardesyssel provsti blev omdannet 
til dekanat, og 28. febr. 14S5, ikke længe efter, at biskoppen var 
vendt hjem fra Rom, skænkede han kapitlet i dets helhed Vester- 
vedsted kirke. Annexionen skulde dog først ske, når den da¬ 
værende indehaver, kanniken Peder Jepsen, var død. Da denne 
nogle år efter resignerede kirken, skaffede biskoppen sig den 
pavelige bekræftelse på inkorporationen. Dog måtte sognetjene¬ 
sten naturligvis ikke lide derunder, men skulde besørges af en 
kapellan. — Samtidig benyttede biskoppen lejligheden til at sørge 
for sig selv. Han forestillede paven, at bispestolen kun havde 
1 6 mark sølv i indtægt, så at biskoppen ikke kunde klare sig, 
med mindre han fik lov til at inkorporere Harboøre kirke, der 
forresten i flere år var bleven styret af en kapellan. Biskoppen 
fik virkelig også tilladelse hertil, men om han har kunnet be¬ 
nytte sig deraf, er yderst tvivlsomt, thi samtidig havde indehave¬ 
ren, kanniken Jep Vind, bud i Rom og fik bekræftelse på denne 


l ) Utr. pavebreve af 14. sept. 1482, 3. og 14. april, 18. og 28. maj, 31. 
okt. 1486, 19. jan. og 26. aug. 1492, 2. maj 1493, 10. okt. og 23. nov. 1494, 
6. og 11. juni 1497, 13. april 1499, 20. dec. 1500, 3. og 20. april 1501, 21. 
febr. 1505, febr. 1506. Hubertz, Aktstykker om Aarhus I, 68. Knod, Deutsche 
Studenten in Bologna, 118. 

kirke, som han påstod, at biskoppen tidligere havde overdraget 
ham*). 

Da Henrik Stangbergs eftermand Peder Nielsen (Lodehat) var 
død i Viborg (8. april 1483), skrev kong Hans til kapitlet og 
bad det, om det enten vilde annamme provst Hartvig Juel i Vi¬ 
borg, hvem biskoppen på sit yderste skulde have opladt bispe¬ 
dømmet, eller kong Kristierns kansler hr. Jens Pedersen som 
biskop, eller også udsætte valget, indtil kongen selv kom til 
Ribe 1 2 ). Kapitlet valgte derefter provst Hartvig, der i forvejen 
var kannik i Ribe. 

Hartvig Juel havde svært ved at komme ud af det med sine 
indtægter. Allerede som provst i Viborg havde han fået pavelig 
tilladelse til at forene et andet embede med provstiet. Som bi¬ 
skop beklagede han sig ofte til kongen over, at bispetienden ikke 
blev ham betalt, og da han overfor kapitlet erklærede, at bispe¬ 
stolen havde lidt meget af oversvømmelser, fik han lov til at op¬ 
kræve én gylden af hver kirke i stiftet. Det var også oversvøm¬ 
melserne, som biskoppen brugte som påskud til at indlægge Har- 
syssel provsti under bispestolen (1488), hvis indtægter han påstod, 
ikke beløb sig til mere end 120 gylden (en opgivelse, der na¬ 
turligvis er ganske falsk). — Endnu i 1498 fik biskoppen til¬ 
stået forskellige pavelige begunstigelser, fordi hans indtægter var 
for små 3 ). 

Samme år trak Hartvig Juel sig imidlertid tilbage fra sit em¬ 
bede, sikkert på grund af bitre stridigheder med kapitlet. Han 
ønskede at oplade bispestolen til sin søstersøn Iver Munk, kongen 
gav sit samtykke og anbefalede i venlige ord hr. Iver til kapitlet. 
Dette vilde dog ikke antage ham, før han var gået ind på en 
stræng håndfæstning 4 ). Iver Munk, der 1494 forekommer som 
præst i Ribe stift og bacc. decretorum og 1496 fik et kanonikat i 


1 ) Kinch I, 334 ff-, 351 f. Utr. pavebreve af 3. juni og 28. dec. 1462, n. 
jan. 1463. 

2 ) Top. Saml. C., Fyns (!) Bispearkiv. Tr. uforlignelig slet i Iris 1795, 
jan.—marts, 208—09. 

8 ) Utr. pavebreve af 14. jan. 1483, 9. dec. 1488, 18. maj 1498. Kinch 1 ,406 ff. 

4 ) Danske Mag. 4. R. II, 302 ff. 

Ribe sammen med kirkerne Gram og Nustrup 1 ), blev den sidste 
egentlige biskop i Ribe. 

Det højeste prælatur i kapitlet var arkidiakonatet, der faldt 
ind under privilegiet af 1474. 

Da Claus Kristiernsen Frille var død 1454, kom det strax til 
proces. Kapitlet valgte den kun 2oårige Niels Tymmesen (Rosen- 
krantz), men samtidig havde kurialen Albert Krummedige, der 
i forvejen besad et embede i Ribes umiddelbare nærhed, provstiet 
i Barvidsyssel, skaffet sig embedet, og da der snart efter kom pave¬ 
skifte, skaffede han sig hos den nye pave Calixtus III en ny provi¬ 
sion tillige med en bevilling om at måtte forene to embeder. 
Kapitlet søgte først at skaffe Niels Tymmesen anerkendelse og 
opnåede virkelig, at paven i sept. 1455 udnævnte ham til ærke- 
degn, men det skete i en form, som dengang var så godt som 
ukendt i Danmark; kapitlets valgret blev ophævet, da embedet 
som det største efter biskoppens faldt ind under den alminde¬ 
lige reservation, og Niels blev derpå udnævnt ved provision. En 
proces mellem disse to ansøgere var derefter forestående, og en 
pavelig auditør udstedte et »monitorium« mod Niels Tymmesen. 
Kapitlet, som ikke kunde give det udseende af, at det vilde støtte 
en mand, der ikke havde ret til embedet, udstedte derefter en 
erklæring om, at det aldeles ikke vilde optræde fjendtlig imod 
Albert Krummedige, men forholde sig neutralt og suspendere 
Niels Tymmesen, så længe processen varede 2 ). Sagen er for¬ 
modentlig ble ven bilagt ved, at Niels trådte tilbage, og to år 
efter afstod Albert Krummedige sine rettigheder til Peder Nielsen 
(Lodehat), mod at denne afstod ham sit præbende, provstiet i 
Harsyssel. Det var en nedgang i indtægter for Albert Krumme¬ 
dige, og det var altså lykkedes kapitlet at få én af sine egne til 
formand. Da Peder Nielsen 1464 blev valgt til biskop, bortgav 
paven hans embede til en anden mand af kapitlets midte, Oluf 
Lydekinsen, der i forvejen var kannik og præst i Vilslev. Det 
er muligt, at kapitlet ikke vilde anerkende denne mand, som det 


*) Utr. pavebreve af 24. jan. 1494 og 16. maj 1496. 

*) Kinch I, 339 f. Utr. pavebreve af 22. febr., 20. april og 6. sept. 1455. 

vistnok ikke selv havde valgt, thi allerede 1466 afstod han sit 
embede, og paven gav da arkidiakonatet til en anden kannik, 
Hans van Haghen 1 ). 

Denne var ærkedegn i mange år og spillede en ikke ringe 
rolle. Han gjorde sit testamente 1498 og døde formodentlig 
satnme år. Der opstod nu den mest håbløse forvirring, idet den 
pavelige og den kongelige besættelsesret krydsede hinanden. 
Paven gav embedet til sin »familiaris« Sebastian v. Plate, en 
mand, der i forvejen havde skaffet sig forskellige præbender 
i Danmark. Sebastian resignerede dog strax til fordel for Got- 
skalk Ahlefeld, der dengang opholdt sig ved kurien, og paven 
så’ ved embedsbesættelsen bort fra den kongelige præsentations¬ 
ret 2 ). 

Kongen »forlenede« først sin sekretær mag. Niels Friis med 
embedet, og da denne, der ikke havde nået at få anerkendelse 
af paven, var bleven biskop i Viborg, indstillede han en anden 
af sine sekretærer Jesper Andersen. Hr. Jesper kom dog ikke 
uden vanskelighed i besiddelse af arkidiakonatet, thi dec. 1498 
skaffede den utrættelige Laurids Vesteni sig udnævnelse af paven 
ved sit sædvanlige middel, at sætte indtægterne op. — Jesper 
Andersen købte sig derefter ikke mindre end tre nye provisions¬ 
breve og kunde endda have svært nok ved at hævde stillingen 
overfor to mænd, der var så vel anskrevne ved kurien som Got- 
skalk Ahlefeld og Laurids Vesteni; det tidligere (s. 190) anførte 
brev fra kongen til biskoppen i Ribe viser, hvor ængstelig man 
var for den sidstes fordringer 3 ). 

1506 døde Jesper Andersen, og kongen præsenterede i hans 
sted kantoren i Haderslev Vilhelm Schrøder, som da også fik 
pavelig provision og tilladelse til at forene de to embeder således, 
at han ikke behøvede at bo i Haderslev. Også Vilhelm fik dog en 
konkurrent i Hans Skovgaard, der, som tidligere omtalt (s. 198), 
opholdt sig i Rom i kardinal Marcus’ tjeneste. Hans Skovgaard 

*) Utr. pavebreve af 16. dec. 1458, 27. juli 1464, 4. marts 1466. 

2 ) Kinch I, 408 f. Utr. pavebreve af 12. og 31. aug. 1498. 

*) Utr. pavebreve af 23. okt., 3. og 5. dec. 1498, 2. febr. 1499, • jan. 

anførte overfor paven, at privilegiet af 1474, som han i øvrigt 
fuldt ud anerkendte, forudsatte, at den af kongen præsenterede 
skulde have ny provision af paven inden en bestemt tid, og at 
Vilhelm havde forsømt dette. Det har sin interesse, at han an¬ 
fører privilegiet i den form, at det skulde have givet kongen præ¬ 
sentationsret til alle næstbiskoppelige embeder i alle landets kate¬ 
dralkirker. Denne opfattelse er ikke korrekt — thi i privilegiet 
savnes kapitlerne i Børglum, Viborg og Odense —, men den 
svarer ganske til den udvikling, der i de sidste år havde fundet 
sted 1 ). 

Allerede 1507 var Vilhelm Schrøder død, kongen præsente¬ 
rede i hans sted sin sekretær Mads Markvardsen og bad samti¬ 
dig kapitlet om at anerkende ham. Den pavelige provision kom 
da også et par måneder efter, og det ser ud til, at han er trængt 
igennem uden vanskelighed, skønt en klærk fra Kolns ærkestift 
1511 fik ham fradømt embedet samt Fårup kirke og kanonikater 
i Ribe og Roskilde. Den danske konkurrent Hans Skovgaard blev 
stillet tilfreds ved, at hans provsti i Harsyssel blev gjort til et 
prælatur 2 ). 

Da Henrik Stangberg (sept. 1454) selv var i Rom for at søge 
anerkendelse som biskop, var han kantor i kapitlet, en værdig¬ 
hed, som han kun kan have beklædt ganske kort tid, siden kan¬ 
toren Jep Lange døde i maj 1454. Det blev da fastsat, at prov¬ 
sten i Vardesyssel Anders Skeel skulde rykke op til at blive kan¬ 
tor, og at provstiet skulde gå over til kanniken Jens Lang. Da 
Henrik Stangberg kom hjem, blev denne ordning imidlertid op¬ 
givet. Anders Skeel blev i sit embede, som blev gjort til et præ¬ 
latur under navnet dekanat, Og Jens Lang fik intet, da Anders 
Brok kort efter nævnes som kantor 3 ). f 

Dekanen Anders Skeel gjorde sit testamente 1459 og døde 
snart efter. Til hans eftermand valgte kapitlet den tidligere 
provst i Jellingsyssel Jens Gummesen, men da denne og kapit- 


*) Utr. pavebreve af 17. juni og 20. juli 1506. 

2 ) Utr. pavebreve af 7. maj og 15. juni 1507, 30. nov. 15 n. 

3 ) Utr. pavebreve af 14. sept. 1454. Kinch I, 334 f., 351 f. 

let var bange for, at hans ret skulde blive omtvistet, sendte de 
bud til Rom og opnåede da også pavelig stadfæstelse på opret¬ 
telsen af dekanatet og valget af Jens Gummesen 1 ). 

Denne døde 1466 og blev efterfulgt af Thomas Lange, der 
beklædte embedet i en lang årrække og indlagde sig meget store 
fortjenester af Ribe stift og domkapitel. Da han 1495 trak sig til¬ 
bage, anbefalede kongen sin skriver dr. Niels Gundesen Lange, 
som kapitlet da også anerkendte, hvorefter paven provide- 
rede ham og gav ham tilladelse til at forene embedet med et 
andet. Efter hans død 1505* kom der stridigheder. Paven gav 
dekanatet til dr. Zutfeld Wardenberg, der i øvrigt ikke vidste 
bedre besked med, hvilket embede det drejede sig om, end at 
han søgte om et arkidiakonat(l) i Slesvig, Ribe eller Odense (!). 
— Kongen præsenterede ærkedegnen i Viborg Jakob Krumpen, 
skønt han slet ingen patronatsret havde. Kapitlet nægtede da 
også bestemt at anerkende hr. Jakob, og denne måtte henvende 
sig til paven, der (dec. 1505) gav ham provision og tilladelse til 
at forene de to embeder. Zutfeld derimod afstod snart efter sin 
ret til den pavelige skriver Johannes, biskop af Terracina; der 
for livstid blev kommenderet med dekanatet 2 ). 

Mod al denne modstand har kapitlet dog formået at fastholde 
sin kandidat mag. Gunde Nielsen Lange, skønt denne ikke 
havde præstevielse. Først 1512 fik han pavelig provision og 
samtidig tilladelse til sammen med dekanatet at nyde indtægterne 
af kirken i Ål. Hr. Gunde sad inde med embedet til sin død 
1 547 3 )- 

Provstiet i Harsyssel, som 1508 blev gjort til kapitlets 
tredje prælatur, har en meget bevæget og forvirret historie, og 
i lange tider tilhørte det gejstlige, der boede udenfor stiftet. 

Peder Nielsen (Lodehat), der var provst før 1448, afstod 
1458 sit embede til kurialen Albert Krummedige. Da denne 
1466 blev udnævnt til biskop i Liibeck, må provstiet være gået 

*) Kinch I, 341 f., 351 f. 

2 ) Utr. pavebreve af 16. maj 1496, 21. sept., 29. dec. 1505, 2. jan. 1506. 
Kinch I, 363 f., 403 f. 

8 ) Utr. pavebreve af 3. juli 1507, 9. og 16. maj 1512. 

over til Jens Kruse, der døde allerede året efter. Der kom nu 
en lang række processer, der formodentlig er skyld i, at der 
i hjemlige breve slet ikke nævnes nogen provst. 1467 gav paven 
embedet til en klærk fra Lund stift Claus Jensen, men omtrent 
samtidig må embedet være bleven tildelt Slesvigeren Dines v. 
Hesten. Den sidste afstod dog 1471 sin ret til Claus Jensen (?) 
mod en årlig pension (på 5 mark sølv), som paven bekræftede. 
Uden hensyn dertil gav denne dog senere efter Dines v. Hestens 
død embedet til Hans Urne, formodentlig den senere provst i 
Odense. Denne var elskværdig nok til at træde tilbage til for¬ 
del for Claus Jensen, der blev anerkendt af biskoppen og virke¬ 
lig synes at have været i besiddelse af embedet 1 ). 

Besiddelsen var dog langtfra uforstyrret. 1483 gav paven 
embedet til Jens Pedersen Hostorp, der derefter førte en vidt¬ 
løftig proces med Claus Jensen. Processen blev imidlertid af¬ 
brudt på en yderst ubehagelig måde ved, at biskop Hartvig Juel 
1488 fik pavens tilladelse til at lægge embedet ind under bispe¬ 
stolen. Formodentlig har biskoppen virkelig en del år siddet 
inde med provstiet, og det synes, at selve dekanen Thomas 
Lange har måttet udløse embedet og bringe det tilbage til kapit¬ 
let 2 ). Herefter har Claus Jensen vel endelig kunnet nyde embe¬ 
det nogenlunde i ro. 1505, da han må have været en gammel 
mand, sendte han bud til Rom om, at han ønskede at trække 
sig tilbage, og provstiet blev da givet til den tidligere omtalte 
danske kurial Hans Skovgaard. Denne var ikke engang præste¬ 
viet og kom aldrig til sit embede, men forskellige underhand¬ 
linger, som han førte om at blive ærkedegn, førte til, at prov¬ 
stiet 1508 blev ophøjet til et prælatur 3 ). Provstiets senere 
skæbne har vi tidligere (s. 198 f.) omtalt; det faldt efter Hans Skov- 
gaards død tilbage til kardinal Markus, blev af ham afstået til Ditlev 


J ) Utr. pavebreve af 16. dec. 1458, 9. april 1467, 31. maj 1471. Har- 
svssels Dipi., 70 (1484). 

2 ) Utr. pavebreve af 12. juni 1483, 23. juli 1485, 9. dec. 1488. Kinch 

I, 367. 

3 ) Utr. pavebreve af 4. april 1505, 16. febr. 1506, 30. juli 1507. Kinch 1 ,432 f. 

Langebek, faldt ved dennes død anden gang tilbage til kardi¬ 
nalen og blev derpå efter kongens ønske givet til Hans Reff, 
der dog kort efter må være trådt tilbage. Stridighederne om 
provstiet fortsattes ind i Kristiern IFs tid 1 ). 


Slesvig stifts historie former sig ikke så lidt forskellig fra de 
andre danske stifters. Kurien greb meget mere ind med em¬ 
bedsbesættelser og gjorde mere for at skaffe lydighed mod sin 
vilje. Og det viser sig da netop • her med stor tydelighed, at 
dens magt var meget større, end man plejer at antage; hvad 
den ønsker, kan den som regel sætte igennem overfor konge og 
kapitel. 

Stiftet havde sin bedste tid under den udmærkede biskop 
Claus Wulfs lange styrelse (1429—74). Han arbejdede energisk 
på at bringe både bispestolens og kapitlets stærkt ødelagte finan¬ 
ser på fode, og der blev udarbejdet nye jordebøger over deres 
indtægter 2 ). Kong Kristiern viste nogen interesse for at give 
disse bestræbelser sin støtte; han skænkede kapitlet Haddeby kirke, 
så at det kunde nyde indtægterne og lade embedet bestyre af en 
kapellan, og skaffede pavelig bekræftelse på denne gave 3 ). De 
forøgede indtægter anvendte biskoppen til stiftelser for forbed¬ 
ring af gudstjenesten og godgørenhed mod de fattige. Således 
bestemte han, at det første ledige kanonikat skulde være reserve¬ 
ret for en magister i teologien, der skulde have sæde blandt 
kannikerne, men fritages for det meste af kortjenesten og derimod 
hver fredag og på festdagene prædike for folket. Kapitlet gav 
sit samtykke og paven sin stadfæstelse 1461 4 ). — Endnu mere 


') Kinch I, 446 ff. 

2 ) Nylig udgivet i Quellensamlung d. Ges. fur schl. holst. Gesch. VI. 

8 ) Gottorpske Membraner 1461, 15. dec. (kongens gave). Utr. pavebrev 
af 31. jan. 1466. 

4 ) Jvfr. Pont. II, 456 f. — Utr. pavebrev af 3. sept. 1461. 

gjorde han for sit andet domkapitel i Haderslev. Biskoppen stif¬ 
tede nye kanonikater og vikariater; ved flere af disse stiftelses¬ 
breve fremhæves det udtrykkelig, at indehaveren er forpligtet til 
at prædike for folket. 1465 oprettede han ligesom i Slesvig et 
lektorat i teologien, »som det er skik i mange tyske kirker«; 
med samtykke af Haderslev kapitel blev det første ledige kano- 
nikat reserveret for en magister i teologien, der skulde holde fore¬ 
læsninger for gejstligheden og prædike for folket, og for lettere 
at bevæge en vel studeret mand til at tage stillingen gav biskop¬ 
pen selv 300 lybske mark til at forbedre lektorens præbende. 
To gange søgte og fik biskop Claus pavens stadfæstelse herpå, 
1466 og 1475 x ). Det var med god grund, at biskop Claus Wulf 
bevarede et godt navn i sit stift. 

Efter 45 års virksomhed følte han sig træt og fik lyst til at 
trække sig tilbage. Han sluttede da overenskomst med provsten 
Helrik von der Wisch om, at denne skulde være hans »ånde¬ 
lige søn« og, hvis paven gav sit samtykke, efterfølge ham som 
biskop. Claus Wulf skulde have en pension på 200 rhingylden 
om året, og flere af hertugdømmernes mest fremragende mænd 
var kautionister 2 ). 

Under Kristiern I*s ophold i Rom blev denne sag da også, 
takket være kardinal Gonzagas støtte, afgjort ganske efter ønske. 
18. april 1474 blev Helrik udnævnt til biskop, og pensionen blev 
sikret hans formand. 

Helrik var en dårlig husholder og efterlod bispestolen betyn¬ 
get med gæld. Nogen fremragende styrer af stiftet var han hel¬ 
ler ikke i andre henseender. 1485, da Enwald Søvenbroder var 
som kongens gesandt i Rom, tog han tillige bud med for biskop 
Helrik. Denne meddelte paven, at der foregik så mange vold¬ 
somheder på de frisiske øer, at han ikke selv kunde overkomme 
at rejse derover og indvie de vanhelligede kirker påny, og han 
fik da lov til at lade en præst være sin stedfortræder. Samtidig 


*) Geh. Arch. Aarsberetn. II, tillæg, 20—22, 29—32, 40—41. Utr. pave¬ 
breve af 11. juli 1466 og 28. juni 1475. 

*) Svavsted bispearkiv 61 b (2. jan. 1474). 

fik han tilladelse til at sælge eller bortbytte bispestolens besiddel¬ 
ser på øerne (Utholm), da de havde mistet det meste af deres 
værdi på grund af de stadige oversvømmelser. Endelig fik han lov 
til at gøre testamente 1 ). Han må have følt sig sygelig og døde 
da også tre år efter. 

Den mand, der nu skulde synes at være bispestolen nærmest, 
var den ofte nævnte Enwald Søvenbroder, provst i Slesvig. Han 
stod både kongen og hertugen personlig nær og havde 1485 
som gesandt i Rom opnået vigtige gunstbevisninger for de høje 
herskaber. Også ved pavehoftet var han, skulde det synes, i høj 
gunst. Kurien tildelte ham 1472 Garding kirke, 1473 kantoriet 
i Slesvig, som han dog ikke kom i uforstyrret besiddelse af, 
1474 et vikariat i Lubeck, lidt senere provstiet i Barvidsyssel og 
1479 provstiet i Slesvig; 1480 fik han endelig tilladelse til at for¬ 
ene de to nævnte provstier 2 ). Ganske dadelfrit fra et gejstligt 
standpunkt set havde hans liv ikke været. På grund af sin 
tjeneste hos kongen havde han forsømt sin tjeneste ved de to 
provstier, han sad inde med og var i den anledning bleven 
bandlyst, så at ærkebisp Jens Brostrup måtte give ham absolu¬ 
tion. Og dernæst kom der 1487 en ganske gra\erende klage 
over ham. Den gamle, fattige præst i Medelby, Mikkel Jensen, 
begav til Rom og beklagede sig over, at nogle lægmænd i for¬ 
ening med selve provsten og andre kanniker havde berøvet hans 
kirke dens gods 3 ). Der blev da nedsat en kommission for at 
undersøge og pådømme sagen, men præsten har sikkert ikke 
kunnet udrette noget. Det var ikke let for de svage at få ret 
overfor de stærke. 

Disse uregelmæssigheder var dog ikke andet, end hvad så 
mange gejstlige gjorde sig skyldige i, og man kan ikke godt tro, 
at de har været bestemmende for kuriens holdning, som er 
ganske uforklarlig, hvis man ikke har lov til at antage under¬ 
jordiske intriger fra Hemming Gads side. 

*) Utr. pavebrev af 8. juni 1485. 

2 ) Utr. pavebreve af 12. maj 1472, 24. nov. 1473, juli 1474, 14. dec 
1479, 31. okt. 1480. 

8 ) Utr. pavebreve af 23. juni 148S og 27. april 1487. Pont. II, 675. 


Digitized by v^ooQLe 



250 


Efter biskop Helriks død var der tre kandidater, der begærede 
pavelig stadfæstelse. Den ene var Enwald, der var valgt af en 
del af kapitlet og anbefalet af kong Hans og dronning Dorothea, 
som allerede på sin rejse til Rom 1488 havde talt hans sag, den 
anden var anbefalet af hertug Frederik, medens den tredje havde 
talt sin egen sag. Da der altså var strid om valget, benyttede 
Innocens VIII lejligheden til at indtrænge én af kuriens embeds- 
mænd, som man måske gerne vilde af med. Denne kurial var 
Eggert Durkop, der tilhørte en gammel anset familie i Hildes- 
heim. Fra 1474 var han kannik i Hildesheim og senest fra 1486 
én af de 12 auditører ved den pavelige højesteret, Rota. Selv¬ 
følgelig var han en vel studeret mand og havde graden som 
doctor decretorum. Som alle andre kurialer samlede han på 
embeder; han var pavelig kapellan, dekan i Minden og ærkedegn 
i Hildesheim; jan. 1489 fik han tillige provstiet i Minden. Hans 
indtægter kan bedst måles ved, at han havde råd til at betale 60 
dukater (c. 3000 frcs.) i husleje af den ejendom, som han havde 
lejet af hospitalet St. Maria dell’ Anima, hvis fornemste medlem 
han var 1 ). 

8. april 1489 blev Eggert udnævnt til biskop i Slesvig, og 
udnævnelsen blev strax efter meddelt ham, medens han opholdt 
sig i Rotaen på embeds vegne. Den synes at have vakt stor 
forbavselse hos ham, der vistnok slet ikke var forberedt på denne 
forfremmelse. Eggert gik hjem og tilkaldte den pavelige ceremoni¬ 
mester Johan Burckardt for at høre hans mening og spørge om, hvor 
han skulde aflægge visitter. Eggert erklærede endvidere, at han 
ikke vilde tage mod udnævnelsen, før han havde fået at vide, 
hvorledes kurien vilde stille sig med hensyn til hans andre præ- 
bender. Efter Eggerts opfordring spurgte ceremonimesteren der¬ 
efter vicekansleren om, hvorledes udnævnelsen skulde forstås. 
Denne svarede, at paven >motu proprio« havde overdraget Eggert 
bispestolen og forbeholdt ham alle hans ettibeder, endogså auditør- 


*) Jahrbucher fur die Landeskunde der Herzogthiimer II, 39 f. Burr.kardi 
diarium, ed. Thuasne I, 345 ff. Utr. pavebreve af 6. jan og 8. april 1489. 
Kirk. Saml. 4. R. VI, 712 ff. Schmidlin, Gesch. der Anima, 106, 113, 192, 203. 

stillingen, indtil han var kommen i rolig besiddelse af stiftet; end¬ 
videre havde paven stillet sig velvillig overfor ham i anledning 
af én af hans mange processer. Da Eggert havde erfaret dette, 
modtog han udnævnelsen og fik da udstedt en udnævnelsesbulle 
herom i meget hædrende former og gratis. 

Strax efter skrev Eggert til hertug Frederik og erklærede, at 
han vilde være hans tro tjener, til gengæld håbede han, at her¬ 
tugen vilde hjælpe ham med at få anerkendelse i stiftet. Få 
dage efter skrev pave Innocens til hertug Frederik og anbefalede 
i kraftige udtryk Eggert Durkop til ham; der var ingen, der 
kunde være en bedre biskop for stiftet eller mere trofast mod 
hertugen, og desuden måtte denne jo kende Eggert, der havde 
gjort ham tjenester ved forskellige lejligheder 1 ). Øjensynlig har 
man ved kurien troet, at det ikke vilde volde nogen vanskelig¬ 
hed at skaffe Eggert anerkendelse. 

Man kom dog snart ud af denne vildfarelse. Kapitlet nægtede 
at anerkende kurialen, Enwald Søvenbroder pantsatte bispestolens 
slot Svavsted til Hans Rantzau, og enten Enwald eller kanniken 
Claus Junge styrede midlertidig stiftet 2 ). 

I begyndelsen af næste år kom Enwald selv til Rom, hvor 
han bl. a. skulde arbejde for sin egen kandidatur til bispestolen. 
Han må imidlertid snart være bleven overbevist om. at der ikke 
var noget at udrette, og hans forhandlinger med Eggert må have 
fået denne til at tro, at han nu ikke længere vilde støde på 
hindringer. Juni 1490 fik Eggert nemlig et pas, gældende for 
ham selv og 12 ledsagere, da han både i pavestolens og sine 
egne anliggender vilde drage til Slesvig, Hildesheim, Minden, Liibeck 
og Verden 3 ). Endnu i okt. 1490 synes en bulle, der blev ud¬ 
stedt efter hans ønske, at vise, at han følte sig nogenlunde sik¬ 
ker på at blive biskop. Han, borgersønnen fra Hildesheim, sæt¬ 
ter særlig pris på at optræde med ydre glans, og paven giver 
ham da ret til den første plads i koret i Hildesheim næst efter 


*) Burckardus a. st. Ny danske Mag. I, 289 ff. 

2 ) Claus Junge kaldes 2. mårs 1489 »vicarius ecclesie vacantis«. 
8 ) Burckardi diarium I, 394. Utr. pavebrev af 1. juni 1490. 

biskoppen og til i sin hjemstavn at bære bispedragten ved alle 
lejligheder 3 ). 

Anerkendelsen kom imidlertid ikke af sig selv, og Eggert 
måtte selv finde på midler til at slå sine uvenner ned. Hans 
midler var enkle, men meget virkningsfulde. Fremmede skulde 
indtrænges i de slesvigske embeder, og Eggerts modstandere øde- 
lægges ved processer. Han begynder med at gå løs på sin 
hovedfjende Enwald Søvenbroder. Denne havde jo uden pavelig 
anerkendelse trængt sig ind i styrelsen af Slesvig stift og derved 
gjort sig uværdig til sit provsti. Kongen havde ganske vist efter 
privilegiet af 1474 patronatsret til dette, men »han havde ingen 
præsenteret«, ganske naturlig i øvrigt, da han jo stod på En- 
walds side. Biskop Eggert overgav derfor provstiet til en 
landsmand, Herman Koch fra Hildesheim 2 ), og han og Enwald 
begyndte nu en proces, der varede i mange år og sikkert har 
gjort et betydeligt skår i dennes formue. 

Forvirringen i stiftet begyndte nu også at vise sig. Allerede 
1491 henvendte et par vikarer sig til kurien og klagede over, at 
de ikke kunde blive præsteviede, fordi biskoppen var ved kurien, 
og der ikke var indsat nogen lovlig vikar for stiftet. De aner¬ 
kendte derfor Eggert og opnåede præstevielse af ham. Af lig¬ 
nende grunde opnåede 1492 to præster, 1493 præst, tilladelse 
til at lade sig indvie af en anden biskop. — På forvirring og 
uorden tyder det ligeledes, at Jens Pedersen Hostorp anmodede 
om, at en lang række sager, som han havde i sinde at føre mod 
en del præster i Slesvig stift, måtte blive indstævnede for kuriens 
domstol, fordi der i Slesvig stift for øjeblikket ikke var nogen 
ordinær dommer eller biskop, heller ikke nogen vikar i åndelige 
anliggender. Endelig ser man af klagen fra Mikkel Pedersen 
Hostorp, hvor usikre forholdene måtte være, når selv højtstå¬ 
ende gejstlige kunde tillade sig de største overgreb 3 ). 


l ) Utr. pavebrev af 21. okt. 1490. 

*) Utr. pavebrev af 8. marts 1491. 

8 ) Utr. pavebreve af 16. juli 1491, 26. jan., 3. juni og dec. 1492, 1. jan. 
1493 - 

Man har antaget 1 ), at grunden til, at Eggert brugte så lang 
tid om at trænge igennem, var dronningens energiske anstræn- 
gelser på rejsen 1488 for Enwald Søvenbroder, og at det derfor 
først var Alexander VI, der tog sig kraftig af Eggerts sag. Det 
er ikke tilfældet, tværtimod har Innocens VIII gjort alt, hvad 
der stod i hans magt, for sin auditør. Da han fik underretning 
om, at Enwald Søvenbroder ved hjælp af Claus Junge, Leno 
Leven og andre havde bemægtiget sig Svavsted slot og de andre 
bispelige ejendomme, overdrog han auditøren Felinus de San¬ 
deis at bandlyse disse ulydige. De appellerede, og appelsagen 
overdroges til en anden auditør, som bekræftede sin kollegas 
kendelse og efter Eggerts ønske skred til exekution og en ny 
bandlysning. Paven befalede derpå i kraft af denne kendelse en 
tredje auditør at tvinge de gejstlige til lydighed under embeds¬ 
fortabelse og en bøde på 20,000 dukater. 

Den først udnævnte auditør Felinus udsendte nu også et 
bandsbrev i den skarpest mulige form; brevet gjaldt tillige et 
par af hertugens og kongens tjenere Johan Cordes og Helmold # 
Alverding, som dømtes til en bøde på 1000 dukater, dersom de 
ikke afholdt sig fra al forbindelse med de bandlyste. 

Kort efter denne bandlysning døde Innocens VIII (25. juli 
1492). Man har måske ventet et forandret sindelag hos efter¬ 
manden Alexander VI, men denne, der selv som vicekansler 
havde haft referat i sagen, bekræftede ved en ny bulle, der af 
særlig gunst udstedtes »motu proprio« og gratis, alt, hvad der 
tidligere var foretaget i sagen, og forkyndte interdikt over de 
ulydige 2 ). 

Alt håb om en forandret stemning ved kurien måtte nu for¬ 
svinde, og dersom Eggerts modstandere ikke vilde miste alt, 
måtte de søge udsoning med ham. I Løbet af året 1493 må 
han da også være bleven anerkendt af den slesvigske gejstlighed, 
og i sommeren samme år fik han et nyt pas for sig og 12 led¬ 
sagere, enslydende med det forrige fra 1490. Der er forskel- 


J ) Helveg II, 416. 

2 ) Utr. pavebrev af 22. sept 1492. 

lige ting, der tyder på, at Eggert virkelig har tænkt på at slå sig 
ned i sit nye stift, særlig den omstændighed, at han skaffede sig 
en bulle, dateret tilbage til Alexander VI’s kroningsdag, om, at 
han skulde nyde pension af de embeder, som han nu resignerede, 
provstiet i Minden og arkidiakonatet i Hildesheim. 

Eggert var dog forsigtig nok til at sikre sig ret til eventuelt 
at kunne vende tilbage til de nævnte embeder, og han beholdt 
ligeledes sit hus i Rom, som han stadig betalte husleje af 1 ). 

Det var dog snarere frygt for pesten end lyst til at tiltræde 
embedet, der drev Eggert bort fra Rom i sommeren 1493. Endnu 
i samme år blev han indviet til biskop i Slesvig under en væl¬ 
dig sammenstimlen af mennesker, der vilde se den fornemme 
kurial, der var bleven deres foresatte. Det synes, at han har 
gjort alvorlige forsøg på at råde bod på den forvirring, der var 
en følge af den lange proces; som bekendt udstedte han en 
række synodalstatuter, der blev trykte 1496 efter hans afrejse 
fra stiftet, og hvori han gik til felts mod forskellige misbrug, 
særlig mod den uskik at holde friller, og desuden anbefalede sine 
undergivne at vise venlighed mod pavelige nuntier og mod 
franciskanerobservan terne 2 ). 

Stillingen var dog ikke let for Eggert. Svavsted slot var stadig 
pantsat til Hans Rantzau, der ikke vilde opgive det trods op¬ 
fordring fra kong Hans og derved tilføjede bispestolen store tab. 
Vanskeligheder har der sikkert også været med Enwald Søven- 
broder og i det hele med Slesvig kapitel, og endelig var Eggert 
genstand for megen uvilje fra adelens side. Noget måtte det 
selvfølgelig hjælpe, at han blev helt udsonet med kongen og 
hertugen. — 11. juli 1494 udstedtes der efter biskoppens ønske 
en bulle, som er ganske enestående, for så vidt som den giver 


*) Utr. pavebreve af 26. aug. I492 og 15. juli 1493. Kirk. Saml. 4. R. 
VI, 718 f. 

2 ) Utr. pavebrev af 18. febr. 1495 (Eggert rejste fra Rom 6. juli 1493). — 
Han blev iflg. Cypræus (395) indført i Slesvig 1493, St. Mathie dag (24. febr.), 
hvilket er umuligt. Det skal vel være St. Mathei dag (21. sept.). Statu- 
terne i Thorkelins Kirkelove, 85 ff. Eggert var i Flensborg jan. 1494 (Noodts 
Beitråge II, 119 f.) 

kongen og hertugen en ret, som det ellers ikke lå i pavernes 
politik at indrømme nogen fyrste, og som kong Kristiern flere 
gange forgæves havde bestræbt sig for at opnå. Paven erklæ¬ 
rede nemlig, at kongen og hertugen som hertuger af Slesvig 
havde udnævnelsesret til bispestolen, men kapitlet valgret. Da 
disse to parter var bange for, at denne gamle ret ved Eggerts 
død eller resignation i Rom skulde miste sin betydning, bekræf¬ 
tede paven den i sit fulde omfang. — Samtidig udstedte han 
et nyt pas, gyldigt for Eggert med 20 ledsagere; det synes at 
skulle gælde for hans rejse til stifterne Hildesheim, Minden, Lii- 
beck og Verden, hvorpå han da muligvis havde i sinde at vende 
tilbage til Slesvig 1 ). 

Måske har han dog allerede nu tænkt over, om det ikke var 
fornuftigt at vende tilbage til Rom. Hans Rantzaus modstand 
kunde han nok have brudt ved fyrsternes hjælp, men han vilde 
altid have stået sig dårlig med adelen, der vanskelig kunde til¬ 
give ham, at et medlem af den var bleven fortrængt af en 
borgerlig fremmed. Var det ikke meget bedre at opholde sig i 
sin kendte bolig og blandt sine vante omgivelser i Rom, hvor 
han sikkert kunde tjene betydelig mere som auditør end ved 
sine bispeindtægter, som under de forvirrede forhold i stiftet 
næppe kunde være store eller regelmæssige? Har han haft så¬ 
danne tanker, så er de bievne til en fast beslutning, da han fik 
at vide, at der (aug. 1493 og juli 1494) var udgået strænge ordrer 
fra paven om, at alle kuriale embedsmænd, altså også auditører, 
inden 6 måneder under embeds fortabelse skulde vende tilbage 
til Rom 2 ). Eggert, som tidligere havde fået permission på et 
halvt år, en frist, der forlængst var udløbet, fik nu denne tid 
forlænget med andre 6 måneder (febr. 1495), og formodentlig 
har han da haft til hensigt at være i Rom endnu i samme år. 
29. juni var han i Poppenbiill, 12. aug. i Haderslev, men ad¬ 
skillig inden nytår £496 i Rom 8 ). Han rejste, som det tidligere 

*) Danske Mag. 5. R. VI, 179 f. 

2 ) Tangl, Kanzleiordnungen, 224 f. 

8 ) Pont. II, 709. S. R. D. VIII, 211. Kirk. Saml. 4. R. VI, 719. Utr. 
pavebrev af 18. febr. 1495. 

er bleven sagt (s. 106), afsted i fuld forståelse med kongen og 
som dennes repræsentant ved kurien, men sikkert var det kon¬ 
gens mening, at han snart skulde vende tilbage. 

Således opfattede Eggert imidlertid ikke aftalen. Efter tilbage¬ 
komsten til Rom blev han påny konstitueret som auditør og 
træffes senere som dommer i en lang række sager, deriblandt 
også adskillige danske. Tillige tog han atter fat på sin yndlings¬ 
beskæftigelse, at samle på embeder. Allerede i sept. 1495 fik 
han påny arkidiakonatet i Hildesheim og i løbet af året 1496 en 
række andre begunstigelser. Et par af disse breve gælder prov¬ 
stiet i Hildesheim. Eggert var allerede 1487 ble ven provideret 
med dette store embede, men havde haft en lang proces derom 
med Henrik af Schwarzburg og trådte (efter dennes død?) ind i 
hans ret (maj 1496); som det synes, opnåede han virkelig også 
anerkendelse af dette sin fødebys domkapitel. April 1496 fik 
han atter provision med provstiet i Minden, men kom i proces 
derom med Henrik Meyer, ligesom han stadig havde en række 
processer 1 ). Grunden til disse var, at han havde opgivet sine 
embeder, før han rejste til Slesvig, og nu ønskede at få dem 
tilbage, da han ikke mere residerede i sit stift. Hos paven var 
han vedvarende i høj gunst, hvad der bl. a. viser sig ved, at 
han 1498 blev anvendt som dommer i en stor kætterisag mod 
en spansk biskop 2 ). 

Eggerts beslutning om ikke at vende tilbage viser sig tydelig 
ved, at han i aug. 1496 fik tilladelse til at bo, hvor han selv 
ønskede, og lade to af kannikerne i Slesvig bestyre hans embede 
og opkræve dets indtægter 3 ). Men der kom vistnok også en 
ny grund til, at han ikke godt kunde rejse til Slesvig. Tradi¬ 
tionen fortalte senere, at han var bleven fornærmet af et medlem 
af familien Buchwald og i vrede var »kommet til« at dræbe ham. 
Sagen forholder sig imidlertid ikke helt således. 3. marts 1497 
døde i hospitalet Anima en holstensk adelsmand Jasper Buchwald, 

*) Utr. pavebreve af 30. sept. 1495, 1. febr., 27. febr., 25. april og 9. maj 
1496. 

2 ) Diarium Burckardi II, 494. 

3 ) Utr. pavebrev af 23. aug. 1496. 

formodentlig den, der 1493—95 var amtmand på Gottorp. Han 
havde været i Jerusalem, hvor han var bleven slået til ridder, 
men på hjemvejen fra Rom blev han overfaldet af røvere på 
bjærgene ved Viterbo, den gamle ciminiske skov, der endnu ikke 
er fri for at være usikker, og dødelig såret. Han blev højtidelig 
begravet i hospitalet og hans grav smykket med en marmorsten, 
men hospitalet fik da også 20 gylden ved hans testamente l ). 
Det må være dette snigmord, som man har beskyldt Eggert for, 
men det kan unægtelig vanskelig forliges dermed, at man senere 
træffer en søstersøn af den myrdede, den unge og lovende Bene¬ 
dikt Pogwisch, boende hos Eggert, som skaffede ham et kanoni- 
kat i Hildesheim. 

Stiftet Slesvig måtte atter lide under, at der ingen biskop 
var. De to kanniker, som skulde bestyre embedets ejendomme, 
kunde ikke træde i biskoppens sted, og der var ingen ordinær 
myndighed at henvende sig til. — Da Slesvig kapitel 1497 havde 
bortgivet et kapellani til Hemming Wedekinck, og denne søgte 
pavelig bekræftelse, svarede paven, at han nok kunde få embedet, 
men han måtte i brevet simpelthen tilstå, at kannikernes ud¬ 
nævnelse ikke gav ham nogen ret 2 ). 

Kong Hans søgte derfor at tvinge Eggert til at vende tilbage, 
men denne hverken kunde eller vilde. Endnu i febr. 1499 
fik han bevilget nogle kanonikater i Lubeck, Hamburg og Hildes¬ 
heim 3 ), men snart efter følte han sig syg. Han betalte i hast 
hele sin husleje, som han før havde været meget forsømmelig 
med, og lod sin tjener, Johan Grasshoff fra Lubeck indtræde i 
Animas broderskab, men det hjalp altsammen ikke. 1. nov. 1499 
døde Benedikt Pogwisch, kun 18 år gammel, og 6. nov. døde 
biskoppen. Han havde sørget for at skaffe sig et godt eftermæle 
ved at testamentere kapitlet sit nybyggede hus, og han blev da 
også begravet med stor højtidelighed foran højaltret i Animas 
kirke. 


*) Cypræus, 398. Kirk. Saml. 4. R. VI, 720. 

*) Utr. pavebrev af 25. april 1497. 

8 ) Utr. pavebreve af 25. febr. 1499. 

Samme dag, som han var død, skyndte konsistoriet sig at 
bortgive hans embeder. Provstiet i Hildesheim blev givet til 
protonotaren Joh. Castelar, ærkebisp afTrani, der havde ligget i 
proces med Eggert om dette store embede (ioo mark sølv). 
Johannes de Castro, kardinal af St. Prisca, opnåede derimod alle de 
andre embeder; han blev for livstid gjort til administrator af 
Slesvig stift med tilladelse til at lade embedet bestyre af andre og 
fik desuden kanonikater i Hildesheim og Liibeck samt skatmester- 
embedet i Liibeck 1 ). 

Burckardt giver en interessant skildring af den iver, som ku¬ 
rien viste for at komme i besiddelse af Eggert Durkops efter¬ 
ladenskaber, som man må have anset for meget betydelige. 
Burckardt, der var iblandt exekutorerne af Eggerts testamente, 
henvendte sig til paven for at bede om hans stadfæstelse. Alex¬ 
ander VI gav imidlertid hemmelig ordre til Roms guvernør om, 
at han skulde lade optage inventar over alle Eggerts ejendele og 
forbyde alle byens bankierfirmaer, især Fugger & Co., at ud¬ 
betale noget uden ordre fra kurien. - Undersøgelsen blev dog 
som så ofte en skuffelse, der var ingen penge deponerede* i 
bankerne, men kun nogle vexler, som det var svært at fa fat 
på. Exekutorerne fik derfor ret til at råde over alt, hvad der 
fandtes i boet. Deres arbejde blev forøvrigt meget besværligt. I 
Slesvig vilde man ikke betale, hvad biskoppen havde haft til 
gode, og 1504 blev der efter exekutorernes anmodning indsat dom¬ 
mere, der skulde sørge for at inddrive udestående fordringer, og 
endnu så sent som 1506 er der dokumenter i sagen 2 ). 

Det pavelige privilegium af 1494 havde, som før omtalt, aner¬ 
kendt hertugernes nominations- og kapitlets valgret, og i henhold 
dertil mødtes 20. dec. 1499 ærkedegnen, kantoren, lektoren og 
kapitlets øvrige medlemmer (provsten Enwald Søvenbroder lå i 
proces om sit embede og havde derfor formodentlig ingen valg¬ 
ret) og valgte enstemmig kanniken Ditlev Pogwisch. Kongen 


Kirk. S ar ul- 4* R. VI, 721 f. Utr. pavebreve af 6. nov. 1499. 

2 ) Diarium Burckardi II, 573 ff Utr. pavebrev af 26. maj 1304. Rotulus 
i sagen om testamentet af 10. juni 1506 (Svavsted Bispearkiv 79.) 

og hertugen, der støttede Ditlevs valg, sendte sammen med ka¬ 
pitlet bud til Rom for at få ham anerkendt, men havde ikke 
held med sig. Paven nægtede aldeles, at han var bunden ved 
sit eget løfte af 1494. Han havde jo allerede på Eggerts døds¬ 
dag udnævnt kardinalen af St. Prisca til administrator, og to 
dage senere skrev kardinalerne til kapitlet i Slesvig og opfordrede 
dette til i høj grad at glæde sig over, at paven i sin fromhed 
havde villet give stiftet så god en hyrde; tillige fik kapitlet be¬ 
faling om at sørge for, at kirkens indtægter blev forbeholdte 
kardinalen. 

Forhandlingerne trak ud, da ingen af parterne var villig til 
at bøje sig. I sommeren 1500 skrev hertug Frederik til kapitlet 
i Slesvig og bad det ikke tage hensyn til eventuelt ankomne 
pavebreve, men vente med sine bestemmelser, indtil kong Hans 
var kommen tilbage. Henimod slutningen af året rejste kanniken 
Ghise Usier på kongens og hertugens samt kapitlets vegne til 
Rom for at virke for anerkendelse af Ditlev Pogwisch, og hr. 
Ghise satte sig strax i forbindelse med Leander de Pellagallis, 
der blev meget anvendt af Danske som prokurator. Udsigterne 
var imidlertid ikke lyse. 19. jan. 1501 blev der efter kardinalens 
anmodning udstedt en skarp formaningsskrivelse mod dem, der 
forholdt ham hans ret, og kardinalen begyndte nu at anvende 
de sædvanlige midler, at indsætte kurialer i de slesvigske embeder 
for derved at fremkalde processer. En spansk gejstlig fik et ka- 
nonikat i Slesvig, en Italiener både et kanonikat, et vikariat og 
Barvidsyssel provsti. I marts 1501 skrev Leander et ganske mis¬ 
trøstigt brev til Ditlev Pogwisch. Han beklagede, at denne ikke 
før havde lagt sagen i hans hånd; tidligere havde han haft en 
ven, der var sekretær hos kardinalen, men nu var denne død, 
og der var flere uvenner af Ditlev Pogwisch, der havde forestillet 
kardinalen, at denne ikke kunde bruges til biskop; kardinalen 
vilde derfor, når han fandt det belejligt at trække sig tilbage, 
sørge for, at en anden end Ditlev blev hans efterfølger. Kar¬ 
dinalen troede endvidere, at kong Hans i virkeligheden slet ikke 
var synderlig vel stemt mod denne, og agtede derfor ikke at 
indlade sig i forhandling med ham. — Den danske udsending 

17* 

Ghise Usier, hvis iver Leander roser i høj grad, havde været 
sammen med ham hos forskellige kardinaler, bedt dem om at 
virke for Ditlev og fortalt dem om den store skade, som stiftet 
led ved ikke at have nogen biskop; kardinalerne havde også 
givet gode løfter, men hvad hjalp det? »Den ene ravn hugger 
ikke øjet ud på den anden«. Konsistoriet io. marts havde 
været meget ugunstigt for kongen og hans kandidat, og denne 
kunde næppe finde anerkendelse, med mindre der blev arbejdet 
energisk af kong Hans og kejseren, eller, hvad der naturligvis 
var det vigtigste, der blev skaffet en stor sum penge til veje. — 
At Leanders brev gengiver situationen rigtig, viser sig tydelig 
ved et brev fra kardinalerne til kong Hans (24. marts), hvori de 
med stor bestemthed nægtede at ville gøre noget for Ditlev 
Pogwisch. 

Ghise Usier indså, at der under disse omstændigheder ikke 
var noget at udrette. Han kunde ikke gøre andet end indgive 
en velskreven protest, hvori han hævdede kapitlets valgret og 
desuden holdt fast ved, at privilegiet af 1494 måtte gælde. 
Ghise appellerede fra pavebullen til pavens fornyede undersøgelse, 
men det var at forudse, som også Leander havde antydet, at 
man blev nødt til betydelige pengeofre for at sætte Ditlev 
igennem. 

I Danmark måtte man virkelig også bide i det sure æble. I 
dec. 1501 indbetalte hertug Frederik 6600 mark lybsk til bankieren 
Joakim Bilrinck i Liibeck, der stod i forbindelse med Ulrik 
Fugger & Co. i Rom; disse penge, der nogenlunde svarer til 
3000 rhingylden, skulde udbetales for Ditlev Pogwischs provisions¬ 
bulle, når denne var bleven overgivet til firmaet Fugger. — 
Servispengene beløb sig jo kun til 1000 gylden, så de 2000 må 
være beregnede til bestikkelse og til at affinde sig med kardinalen. 
Selv om hertug Frederik skulde have pengene tilbage af Ditlev, 
når han engang fik råd dertil, kan man ikke nægte, at han 
blev en dyr biskop. 

Ved disse klingende argumenter lykkedes det endelig 1502 
at komme til en overenskomst med kardinalen. Denne trådte 
tilbage, men fik en livsvarig pension på 300 dukater årlig. 

Ghise Usier blev belønnet for sine anstrængelser med provstiet i 
Bar vidsyssel x ). 

Ditlev Pogwisch begyndte altså sin bispetid med en stor og 
trykkende gæld. Det varede ganske vist ikke mange år, før 
kardinalen døde (1506), og dermed bortfaldt pensionsforpligtel¬ 
serne; det måtte endvidere hjælpe noget på bispestolens finanser, 
at Julius II senere gav Ditlev tilladelse til at afkræve præsterne 
et halvt års indtægt. Men forholdene frembød alligevel på alle 
kanter vanskeligheder. Der havde siden 1488 ikke været regel¬ 
mæssige forhold i stiftet, og der krævedes et stort arbejde for 
at bringe disse tilveje igen. Biskoppen fik tilladelse til at lade 
de mange vanhelligede kirker og kirkegårde indvie ved en sted¬ 
fortræder, og to gange søgte han om bevilling til at lade hente 
relikvier fra det uudtømmelige forrådskammer i Tre Fontane. 
Desuden mildnede paven hans forpligtelse til at besøge Rom hvert 
andet år og lod ham nøjes med hvert femte. 

Særlige vanskeligheder voldte forholdene på de frisiske øer. 
At der ikke fandtes olie, så at biskoppen måtte skaffe sig tilladelse 
til på sine visitatsrejser at spise smør i fastetiden, havde endda 
mindre at sige. Værre var det, at én af hans undergivne, 
præsten i den nu forsvundne kirke Konigsbull på Nordstrand, 
beklagede sig til paven over sin foresatte. Præsten havde fået 
ordre til at drage ud til de frisiske øers præster og afkræve dem 
halvdelen af deres indtægter til hjælp for biskoppen. Præsten 
var imidlertid gammel og svag, turde ikke udføre dette hværv 
af frygt for sit liv og nægtede derfor at lyde. Biskoppen band¬ 
lyste ham, men præsten appellerede til Rom, og paven overdrog 
forskellige nordtyske gejstlige at løse ham fra bandlysningen. 
Det var ikke behageligt for biskoppen således at blive desavoueret 
af kirkens øverste myndighed. 

Der kunde være vanskeligheder nok også på andre kanter. I de 
14 år, da stiftet havde været under umiddelbar kurial indflydelse, 


*) Cypræus, 399 ff. Danske Mag. 5. R. VI, i 3 i—85. Pauli, Liibeckische 
Zustånde II, 143. Reg. 2. R. 8704. Utr. pavebreve af 6. nov. 1499, x 9 - ) an *> 
27. febr. og 6. marts 1501, 14. maj, 29. juli og aug. 1502. 

var der mange kurtisaner, der havde indtrængt sig i de slesvigsko 
embeder, og strømmen tiltog snarest i de følgende år. Det er 
fremmede fra alle mulige dele af Europa, en Spanier og en Ita¬ 
liener, der var i tjeneste hos kardinalen af St. Prisca, en Spanier 
i tjeneste hos biskoppen af Terracina, en klærk fra stiftet Reims, 
Tyske fra Mainz, Trier, Paderborn 1 ) etc. Selv om de fleste af 
disse jo næppe opnåede anerkendelse, blev følgen naturligvis lange 
processer og forarmelse for kapitlets medlemmer. 

Ditlev Pogwisch døde i de første dage af året 1507. 26. jan. 
mødtes kapitlets tre prælater og tolv kanniker og valgte næsten 
enstemmig provsten Gotskalk Ahlefeld til biskop. 21. maj gav 
paven dernæst sin stadfæstelse. Stiftets pengeforhold var ikke 
bedre end under Ditlev; Gotskalk måtte bortsælge en stor del 
af bispestolens ejendomme og kom endda i stor gæld. Også til¬ 
strømningen af kurialer vedbliver i samme målestok, selv om 
det nu væsentlig er Tyske, der får embeder i Slesvig stift 2 ).} 

Af prælaturerne i kapitlet hørte provstiet ind under privilegiet 
af 1474. Efter delingen af hertugdømmerne mellem kong Hans 
og hertug Frederik blev også patronatsretten delt, således at 
brødrene præsenterede skiftevis. 

Da provsten Gotskalk Rixtorf, der havde siddet inde med 
embedet i 25 år, var død, udnævntes den pavelige kurial Hel- 
rik v. d. Wisch (1465), som beholdt provstiet til sin udnævnelse 
til biskop 1474. Derefter providerede paven, vistnok efter kon¬ 
gens indstilling, skatmestéren og kanniken i Slesvig Johan v. 
Embecke, der var kongens skriver og højtbetroede mand 3 ). 

Det er tidligere omtalt (s. 190), at Johan v. Embecke få år efter 
blev spedalsk, så han blev nødt til mod pension at oplade embedet 
til Enwald Søvenbroder, ligeledes, at denne måtte skaffe sig ab¬ 
solution for den simoni, som lian ved forhandlingerne om pen- 


*) Utr. pavebreve af 30. au g. 1502, 25 febr. 1504, 17. april, 27. maj, 14. 
og 23. juni og 9. juli 1505, 21., 24. og 31. marts, 11. og 12. maj 1506. 

2 ) Jensen, Kirchengeschichte Schleswig-Holsteins II, 352 ff. Cypræus, 400 
— 1. Svavsted Bispearkiv 81 (21. maj 1507). 

8 ) Utr. pavebreve af 27. juni 1465, 18. april 1474, 25. nov. 1475. 

sionen havde gjort sig skyldig i. Hvor bedragerisk man op¬ 
trådte overfor kurien med opgivelse af embeders størrelse, viser 
sig i øvrigt ved denne pensionering. 1479 opgiver Enwald em¬ 
bedets indtægter til 6 mark, hvoraf formanden skulde have tredje¬ 
delen, men denne tredjedel opgives senere til 50 dukater, og 
embedets virkelige taxationssum er da 150 dukater, svarende til 
mellem 37V2 og 25 mark sølv. 

I en årrække sad Enwald uforstyrret som provst, indtil han 
på grund af striden om bispestolen blev indviklet i en lang pro¬ 
ces. Eggert Durkop afsatte ham nemlig og overgav provstiet til 
Herman Koch fra Hildesheim. Den strid, der nødvendigvis var 
en følge heraf, var allerede godt i gang i marts 1491, da Her¬ 
man Koch skaffede sig den sædvanlige bevilling »si neutri« (pro¬ 
vision med embedet, hvis ingen af parterne havde ret til dette); 
næste år fik han et nyt provisionsbrev. Processen varede ved i 
al fald til 1502, da Herman Koch igen fik embedet tildelt; den 
gik som sædvanligt ved slige lejligheder den nordiske part imod. 
En af de pavelige auditører Matheus de Ubaldis rettede et moni- 
torium mod Enwald Søvenbroder, som dog ikke adlød, hvorefter 
auditøren afsatte ham. Alligevel har han vel nok beholdt embe¬ 
dets indtægter, og Herman Koch fik næppe nogen synderlig 
glæde af det ikke ualmindelige fif at erklære sin modstander for 
død (1496); i virkeligheden døde han selv først 1 ). 

1503 erklærede Enwald overfor paven, at han var gammel 
og svag, og bad derfor om, at der måtte blive beskikket en koad- 
jutor. Kongen og hertugen ønskede, at hertugens kansler Got- 
skalk Ahlefeld måtte blive koadjutor, og paverne Alexander og 
Julius gik beredvillig ind herpå. Gotskalk fik endogså ret til 
at blive Enwalds eftermand, og da den gamle provst døde (14. 
aug. 1504), tog han embedet i besiddelse, hvad paven da også 
bekræftede 2 ). 

Efter Gotskalks valg til biskop præsenterede kongen, der denne 


1 ) Utr. pavebreve af 14. dec. 1479, 8. marts 1491, n. sept. 1492, 9. juni 
1496, 3. april 1502. 

2 ) Utr. pavebreve af 27. maj og 26. nov. 1503, 13. okt. 1504. 

gang havde patronatsretten, dr. Eggert Haynck, kapitlet antog 
ham, og paven providerede hara med embedet, som han fik ny 
provision med 1510. Eggert Haynck havde ligesom Gotskalk 
en tid været ved kurien. Han nævnes allerede 1483 som kan¬ 
nik i Ribe, senere synes han en tid at have styret Slesvig stift 
i Eggert Durkops navn. Formodentlig drog han 1495 til Rom 
sammen med denne, 1496 indtegnede han sig i St. Spiritos bro¬ 
derskab og opnåede forskellige begunstigelser, f. ex. ret til at være 
fraværende fra sin sognekirke Adelby 1 ). 

Dr. Eggert døde c. 1511, og hertug Frederik, hvem patronats¬ 
retten denne gang tilfaldt, præsenterede Balthazar Rantzau, der 
kun var en dreng (13—15 år). Kapitlet vilde imidlertid ikke 
anerkende ham, før end paven 1512 gav ham provision; dog 
skulde Rantzau foreløbig kun være kommenderet med embedet 
og først kalde sig provst, når han var 18 år gammel. Han døde 
som biskop i Lubeck 2 ). 

Kantoriet var meget hjemsøgt af processer. Den første kan¬ 
tor i denne periode, Johan Wegener, havde været kollektor 
for det pavelige kammer. 1456 meddelte han paven, at hans 
embede havde lidt store tab ved oversvømmelser, og han fik der¬ 
for tilladelse til at forene et par altre med kantoriet 3 ). 

Da Johan Wegener døde (1473), kom der en lang proces mel¬ 
lem Enwald Søvenbroder og Didrik Stoveman, der var eller 
havde været pavelig kollektor. Da Enwald var bleven provst i 
Barvidsyssel, lod Didrik sig indsætte i hans ret til kantoriet, 
og derefter har han formodentlig fundet anerkendelse. Misfor¬ 
nøjelse har der alligevel med god grund været med denne pave¬ 
lige kandidat til embedet, der havde så ringe interesse for det, 
at han 1481 skaffede sig ret til at bo, hvor han selv vilde. Kan¬ 
toren kunde man mindre end nogen af de andre prælater und- 


*) Utr. pavebreve af 2. juni 1483, 9. febr. 1496, 15. marts 1501, 3. marts 
1510. Geh. Arch. Aarsberetn. I, 16. Lindbæk og Stemann, Danske Hellig- 
aandsklostre, 197. 

*) Utr. pavebreve af 13. febr. og 5. marts 1512. 

8 ) Utr. pavebrev af 6. juli 1456. Quellensamml. d. Ges. fur schl. holst. 
Gesch. VI, 73. 

være, da han skulde forestå præsternes undervisning, og noget 
af det, som Enwald skulde sætte igennem under sin rejse til 
kurien 1485, var derfor også, at kantorerne i fremtiden skulde 
være forpligtede til at bo i Slesvig. Kongen og dronningen klagede 
over, at Didrik ikke residerede, skønt der var gammel for¬ 
pligtelse dertil, og opnåede pavens løfte om, at dette påbud i 
fremtiden ikke skulde blive krænket. Endvidere lovede paven, 
at både i de pavelige og de andre måneder skulde biskop og 
kapitel have ret til at vælge kantoren, kun at denne, om embe¬ 
det blev ledigt i én af de pavelige måneder, bagefter skulde 
skaffe sig pavelig provision; endelig lovede paven, at der ikke 
i fremtiden måtte gives ventebrev på kantoriet. — Denne bulle, 
der var rettet så stærkt imod kantoren personlig, må have 
været en stor krænkelse for ham, og der er adskilligt, der tyder 
på, at han har hævnet sig ved at virke for, at Enwald ikke blev 
biskop i Slesvig 1 ). 

Didrik Stoveman døde c. 1493, °g ^ er blev nu en vild jagt 
efter de embeder, som han besad i en selv for den tid over¬ 
vældende mængde, kanonikater i Slesvig og Lubeck, vikariater i 
Ratzeburg, Kamin, Greifswalde, Lubeck, Rostock og Minden. Som 
sultne gribbe styrter medlemmerne af Animas broderskab, der i 
det hele i disse år sidder inde med de fleste embeder i Slesvig, 
sig over disse præbender, der ofte på samme dag gives til for¬ 
skellige personer. Blandt ansøgerne var naturligvis også brødrene 
Hostorp. — Mod det løfte, der var givet otte år i forvejen, 
havde forskellige gejstlige fået ventebreve på kantoriet. og dette 
blev nu samtidig givet til Mikkel Pedersen Hostorp, Vilhelm 
Schrøder, kanniken Filip v. d. Broke og mag. Didrik Tetens. 
Vilhelm var kansler hos hertug Frederik og, efter hvad denne 
påstod, valgt af kapitlet. Hertugen anstrængte sig ivrig for ham 
og skrev til biskop Eggert Durkop, »kongens råd og tro mand«, 
for at bede ham virke for, at fyrsterne kunde blive ved deres 
privilegier og besættelsesret, og kansleren få embedet. Det lader 
til, at hertug Frederik har troet, at det skulde lykkes biskoppen 

*) Utr. pavebreve af 29. april 1473, I - marts 1475, 18. jan. 1481, 12. juni 
1485, sept. 1493. 

at få sagen ordnet til hans tilfredshed, men han er i så fald ble¬ 
ven skuffet. Ditlev, der havde opholdt sig længe ved kurien, 
fik embedet, og Vilhelm måtte nøjes med kantoriet i Haderslev. 
Endnu 1495 var sagen dog ikke sluttet 1 ). 

Didrik Tetens døde c. 1505, og kapitlet valgte i hans sted 
Ditlev Sehested, som biskoppen stadfæstede, men forinden havde 
den pavelige skriver Peter Wolkow skaffet sig embedet, og følgen 
var en proces mellem de to nævnte og en tredje ansøger. Dog 
har processen næppe været af lang varighed, og Ditlev Sehested 
har vundet almindelig anerkendelse 2 ). 

Haderslev domkapitel havde på denne tid kun ét prælatur, 
kantoriet, som kong Kristiern synes at have anset for at være så 
betydningsløst, at det ikke lønnede sig at tage det med i privi¬ 
legiet af 1474. 

Efter Mikkel Iversens død blev Timme Smalsted kantor og 
bevarede denne stilling til sin død 1464, skønt klærken Henrik 
Crok 1456 meddelte kurien, at Timme ikke havde nogen kano¬ 
nisk ret til embedet, og derfor selv benyttede lejligheden til at 
skaffe sig provision. Timme Smalsted anså’ dette angreb for så 
farligt, at han ligeledes skaffede sig pavelig provision 1459 3 ). 

Timme Smalsteds eftermand var Peder Lauridsen, der næv¬ 
nes som kantor 1465 og 1468. Han døde c. 147S, og hans 
embede blev tillige med tre sognekirker givet til Ludolf Varecker, 
vikar i Liibeck. Om denne har fået embedet, er mere end tvivl¬ 
somt, da det nogle år senere siges, at embedet nu er ledigt ved 
Niels Steckens død (1482). For de følgende år er det næsten 
umuligt at fastslå, hvem der egentlig havde embedet, da der var 
flere ansøgere (Gregers Smyd, Claus Zeghere, kurialenr Henrik 
Cirow, Lage Jensen, Johan Kremer) og formodentlig forskellige 
processer. — Noget efter 1500 var hertugens tidligere nævnte 
kansler Vilhelm Schrøder kantor; han blev tillige ærkedegn i Ribe, 


*) Danske Mag. 5. R. VI, 180—81. Utr. pavebreve af 9. og 11. sept., 2. 
nov. 1493, 19. marts 1495. 

2 ) Utr. pavebreve af 25. dec. 1505, 16. marts og 8. april 1506. 

8 ) Utr. pavebreve af 16. nov. 1456 og 19. april 1459. Geh. Arch. Aars- 
beretn. II, tillæg 26, 35, 42 (1451—65). 

men døde allerede 1507. Biskoppen udnævnte Niels Pedersen, 
der fik pavelig provision og faktisk også optræder som kantor 
1509; dog måtte han strides med forskellige medbejlere, den ofte 
nævnte Mikkel Pedersen, der selv var kannik i Haderslev, og to 
kurialer, Joh. Schuldorp fra Bremen og notaren Johan Brandis*). 

Foruden om disse embeder var der proces om de fleste 
andre, således arkidiakonatet og flere af landprovstierne, særlig 
dem i Barvidsyssel og Eidersted, samt om de fleste af kanonika- 
terne. At disse processer virkede finansielt ødelæggende, véd 
man bl. om provstiet i Eidersted, om hvilket det 1511 siges, at 
det er helt ruineret ved dem 2 ). — Trods alle stridighederne, i 
Slesvig som i de andre kapitler, vil det ses, at det lykkedes kon¬ 
gen hurtigere eller langsommere at skaffe privilegiet af 1474 
anerkendelse, så at han ved 1513 stod som herre over alle lan¬ 
dets kapitler. 

*) Utr. pavebreve af 6. okt. 1475, 10. dec. 1482, 7. juni 1484, 7. nov.1491, 
17. juni 1506, 28 . maj, 7. juni og 4. juli 1507. Geh. Arch. Aarsberetn. II 
tillæg 42, 45. 

2 ) Utr. pavebrev af 26. nov. 15 n. 

Pavernes forhold til den regulære gejstlighed. 


D en ligegyldighed, som paverne i de fleste forhold udviste 
overfor den danske kirkes anliggender, viser sig intetsteds 
tydeligere end i forholdet til klostrene. Der er her aldrig tale 
om en selvstændig handling fra pavernes side, ikke en gang om 
en nogenlunde principfast holdning overfor de anmodninger, der 
stilledes til dem fra dansk side. I de lange stridigheder inden¬ 
for de danske franciskanere svinger pavernes beslutninger frem 
og tilbage på den besynderligste måde, og de undser sig ikke 
for at skifte mening den ene gang efter den anden, skønt man 
havde al grund til åt vente, at særlig Sixtus IV, der selv 
havde været franciskanerordenens general, kunde have dannet sig 
en mening om striden. Og dog var der indenfor den danske 
klostergejstlighed bevægelser nok, som fortjente at iagttages med 
vågent øje. 

Vi har ovenfor set, hvorledes kongerne længe og tilsidst med 
held søgte at omdanne domkapitlerne til forsørgelsesanstalter for 
deres kancelliembedsmænd. Det er en slags parallel hertil, at de 
på denne tid begynder at strække hænderne ud efter klostrenes 
rige gods, som naturligvis på en tid, da staten krævede flere og 
flere penge, måtte være overordentlig fristende. Under kong 
Hans 1 ) er der ikke ganske få tilfælde, hvor kongerne benyttede 
den ret, de havde til at indsætte forstandere i nogle nonneklostre, 


*) Will. Christensen, Dansk Statsforvaltning, 277—86. 

til at bortforlene disse til lægmænd, der gav nonnerne et vist 
underhold og lod kongen få resten. Der er også tilfælde af, at 
kongen, vistnok uden mindste antydning af ret, indsatte forstan¬ 
dere i klostre, som han ikke havde patronatsret over. Der kom 
stærke klager over disse misbrug på kongevalgsmødet efter kong 
Hans’ død, klager, der juridisk set utvivlsomt er fuldt berettigede. 
Som så ofte hjalp det dog ikke, tværtimod er overgrebene fra 
kronens side kun en naturlig indledning til, at denne efter Re¬ 
formationen fik alle klostre under sig, også munkeklostrene, som 
den indtil kong Hans’ død endnu ikke havde rørt. 

Øklosters historie giver et ganske interessant exempel på, at 
det er lykkedes nonnerne og biskop Jep Friis i Børglum i for¬ 
ening at vise kronens overgreb tilbage. Denne havde tidligere, 
uvist med hvad ret, hævdet, at den var klostrets patron, og 
havde benyttet denne ret til at indsætte lægmænd til forstandere, 
der, »ligesom det var tilfældet ved andre naboklostre«, havde 
styret dårlig, »contra honestatem et sanctiones sanctorum pa¬ 
trum«. Biskop Jep Friis fik da fremdraget det brev, hvorved 
biskop Tyge i sin tid havde indstiftet klostret, og hvori det blandt 
andet bestemtes, at biskoppen af Børglum skulde have patronats- 
retten. I henhold hertil fastslog biskop Jep, at der til forstander 
altid skulde antages en hæderlig sekulær præst, der skulde stå 
under biskoppen, medens skikken med at have en lægmand til 
forstander betegnes som en dårlig og skadelig vane, ja som en 
dødbringende pest. Kongen nævnes ikke i den skrivelse, som bi¬ 
skoppen (19. maj 1474) udstedte herom, skønt den egentlig var 
rettet imod ham. Biskoppen indsatte derefter Gerlak Mortensen 
til forstander, paven bekræftede (1475) den nye ordning, og kong 
Kristiern indrømmede, at han ikke havde nogen ret over klostret. 
Kong Hans gentog senere denne afståelse af sin formentlige ret, 
og ordningen blev, da man af en eller anden grund har været 
bange for indsigelser, påny stadfæstet af Innocens VIII (1486) 1 ). 

Et betydelig mere ondartet overgreb tillod kong Kristiern sig 


*) Utr. pavebreve af 3. okt. 1475, 16. og 22. april 1486. Jvfr. Will. Chri¬ 
stensen, Dansk Statsforvaltning, 282. 

overfor nonneklostret i Ribe , hvor han på grundlag af en vistnok 
yderst tvivlsom patronatsret tillod sig helt at ophæve klostret og 
skænke det til byens johannitere. De sidste anførte som grund 
til denne store begunstigelse, at deres kloster var for lille, så at 
man knap kunde bo der, og tilmed udsat for stadige oversvøm¬ 
melser. Mod nonnerne, af hvilke der for resten kun fandtes 
tre, anførte man, at de skulde have gjort sig skyldige i store 
misgreb. Ejendommene var ødelagte på grund af deres ligegyl¬ 
dighed, de fastsatte messer blev ikke holdt efter fundatsens be¬ 
stemmelser, og det regelbundne liv var fuldstændig i forfald. På 
grund heraf havde kongen befalet biskop Peder Nielsen (Lodehat) 
at sørge for at reformere klostret, men denne, hvis liv jo selv havde 
været alt andet end uplettet, havde aldeles ikke gjort noget ved 
sagen, kun indsat én af sine slægtninge, kanniken Valheld, til 
forstander. Kongen skænkede derpå klostret til johanniterne, 
nonnerne fik pension, og én af johanniterne skulde prædike i 
den til klostret hørende sognekirke. Utvivlsomt havde kongen 
slet ingen ret til at nedlægge et kloster, men pave Sixtus var 
føjelig nok til (1480) at bekræfte det skete. Inden dette brev 
kom til udførelse, døde imidlertid paven, kongen og præcep- 
toren for johanniterne, nonnerne kom derved til foreløbig at 
beholde deres kloster, og 1487 udnævnte kong Hans en for¬ 
stander. Senere må det være lykkedes munkene at ombe¬ 
stemme kongen, thi han gentog sin faders gave og udvirkede 
et nyt pavebrev til biskop Hartvig (1493) om > at denne skulde 
* bringe bullen til udførelse. Biskoppen vilde ikke have noget 
med sagen at gøre, men overdrog den til abbed Kristiern i Tvis 
kloster, som undersøgte forholdene og satte ophævelsen af klostret 
igennem. 

1494 kom johanniterne altså i besiddelse af klostret og, efter 
hvad de selv senere påstod, istandsatte de strax dettes bygninger, 
som i høj grad trængte til reparation, og sørgede for, at der 
blev holdt gudstjeneste i kirken. De havde kongen på deres 
side, ligeledes, som det synes, biskop Hartvig Juel, og man 
måtte antage, at de uden besvær kunde holde stillingen. Stem¬ 
ningen i Ribe var dog imod dem, både hos borgerskabet og 

kapitlet, og det synes, som om dette har gjort én af sine kan¬ 
niker, hr. Lave Hansen, til forstander. Støttet på denne stem¬ 
ning stævnede nonnerne johanniterne til at møde for pavens 
domstol, sagen blev overdraget til Eggert Durkop i egenskab af 
pavelig auditør, og den nedømte, at klostret skulde gives tilbage, 
og johanniterne betale sagens omkostninger. Det hjalp nu ikke, 
at kongen og johanniterne to gange (1495 og 1496) fik pavens 
bekræftelse af den skete forandring; som så ofte i disse år måtte 
kongen tilsidst bøje sig. Noget har måske den bekendte Mikkel 
Pedersen Hostorp bidraget til nonnernes sejr, da han 1497 efter 
Lave Hansens død lod sig udnævne til deres prior, og kongen 
omtaler ham med stor forbitrelse, noget vel også, at biskop Iver 
Munk holdt med nonnerne. Johanniterne føjede sig efter Eggert 
Durkops dom, men måtte påny (1502) søge til paven, denne 
gang kun, fordi nonnerne ikke vilde indlade sig på forlig, 
men forlangte mere, end der tilkom dem. Johanniterne søgte 
dog ikke paven om andet, end at denne vilde overdrage danske 
mænd at bringe sagen til forlig, og den blev da også i somme¬ 
ren samme år helt forligt 1 ). For munkene var den endt med 
et fuldstændigt nederlag, i grunden også for kongen. 

Mere interesse end disse og andre stridigheder har det friske 
liv, der fra Baselkonciliets tid og helt op til Reformationen gen- 
nemtrænger en stor del af den danske klostergejstlighed. Det 
er så langt fra, som protestantiske forskere ofte har villet hævde, 
at denne periode er en dødhedens tid, at der tværtimod ikke er 
ret mange tider, hvor livet pulserer så stærkt. Dette gærende 
liv er, i Danmark som i Tyskland, den bedste forberedelse for 
Reformationen, som ganske vist i sin udførelse kom til at øde- 
lægge de fleste af de spirer, der var ved at bryde frem. 

Klosterreformen går tilbage til Kristoffer af Bayerns tid. Han 
og ærkebiskop Hans Laxmand udstedte som bekendt 1443 en 
forordning om en almindelig reform af klostrene, der på disse 
to høje myndigheders vegne skulde foretages af biskopperne, som 


J ) Utr. pavebreve af 19. april 1480, 8. nov. 1493, 2 4 * marts 1495, 3a juli 
1496, 2. febr. 1497, 22. jan. 1502. Kinch I, 381 f., 420 ff. 

endda, på trods af alle pavelige privilegier, skulde have ret til at 
nedlægge og sammenlægge klostre. Hans Laxmand døde dog 
kort efter, men kong Kristoffer vedblev her som i konciliespørgs- 
målet at følge den af ham indledte politik og udstedte 1447 en 
stræng befaling til biskop Thorlav i Viborg om at sørge for at 
afskaffe nogle misbrug, der havde indsneget sig i vor Frue klo¬ 
ster i Ålborg 1 ). En lignende iver for at reformere finder man 
senere hos hertug Adolf, der, som tidligere omtalt (s. 50), fik det 
overdraget til ærkebiskoppen i Bremen samt biskopperne i Lubeck 
og Slesvig at indføre observansen i hans landes klostre. Meget mindre 
interesse herfor havde fra begyndelsen Kristiern I; den udsen¬ 
ding for benediktinerne, der virkede heroppe i tiden omkring 
1460, fandt ham meget lunken 2 ). Det var først, som han blev 
ældre, og der begyndte at komme uheld, at han under dron¬ 
ningens påvirkning blev mere reformivrig; Laurids Brandsen fandt 
en god støtte i ham, og han udvirkede, som før omtalt (s. 77 f.), 
en tilladelse for Marinus de Fregeno til at reformere, hvad denne 
dog næppe har gjort. — Også kong Hans og dronning Kristine 
var interesserede i »observansens« indførelse, og denne spores da 
også svagere eller stærkere i de fleste ordener, medens der sam¬ 
tidig er en parallel hertil i, at der bygges en række nye klostre. 

Mindst mærkes reformen hos augustinerne. Og dog kunde en 
del af ordenens klostre sikkert i høj grad trænge til at refor¬ 
meres. 1487 beklagede således to søstre i Dalum kloster sig til 
paven over det slette liv, som blev ført dér af abbedissen og de 
andre søstre. De to havde ærlig søgt at leve efter reglens bud, 
men kunde nu ikke holde det ud længere, og efter deres an¬ 
modning befalede paven derfor prioren i Antvorskov og biskop¬ 
pen i Viborg at undersøge sagen og give dem lov til at gå ind 
i et andet kloster 3 ). 

Betydelig stærkeie var reformbevægelsen indenfor benediktiner- 
klostrene. En broder Johannes, der muligvis tilhørte den kon- 


*) Dipi. dioc. Lund III, 253 ff. Repert 7687. 
*) Kirk. Saml. 4. R. V, 93 f. 

8 ) Utr. pavebrev af 7. april 1487. 

gregation, der har navn efter klostret Bursfelde, virkede her fra 
1457 °g måske til 1466. Trods den uvilje og lunkenhed, som 
han mødte fra forskellige sider, lykkedes det ham at få reformen 
gennemført i klostrene Skovkloster, Vor og Sebber (?), medens 
samtidig klostret i Gudum, med eller uden hans medvirken, blev 
reformeret trods modstand fra biskop Henrik Stangberg i Ribe. 
I Skovkloster blev reformen foretaget af biskop Oluf Daa i Ros¬ 
kilde i forening med »nogle fædre« af Bursfeldekongregationen. 
Biskoppen tildelte dernæst klostret de privilegier, der tilkom 
denne kongregation, men formodentlig havde han ikke ret hertil, 
og abbeden blev senere (1480) noget betænkelig og troede, at man 
kunde drage klostrets rettigheder i tvivl, så meget mere som han 
ikke besøgte kongregationens generalkapitler. Han sendte derfor 
bud til Rom og fik bekræftelse på privilegierne og desuden på 
klostrets ret til kirkerne St. Peter og St. Morten i Næstved, aflads¬ 
brev, værnebrev m. m. — Vor kloster havde afsendinge i Rom 
6 år senere; paven bekræftede det i besiddelse af Vissing nonne¬ 
kloster, som først biskop Ulrik Stygge, senere kong Kristiern 
havde overladt det, og tillod det at gå ind under Bursfelde¬ 
kongregationen, hvis regler munkene, efter hvad de selv oplyste, i 
øvrigt længe havde fulgt. 1488 tiltrådte klostret virkelig kongre- 
gationen, og 1492 blev reformen indført i Odense benediktiner¬ 
kloster, efter at den lange strid mellem munkene og kannikerne 
var endt med de førstes sejr 1 ). 

Også indenfor johanniteroråznen er der alvorlige forsøg på at 
bringe den gamle observans tilbage. Broderen Johannes de Car- 
dona besøgte de danske klostre 1463 og foretog forskellige re¬ 
former, antallet af brødre blev indskrænket betydelig, for at man 
kunde være vis på, at klostrene kunde betale deres afgifter til 
det hårdt trængte moderkloster på Rhodos, og det blev fastslået, 
at prioren i Antvorskov i fremtiden skulde vælges frit blandt 
ordensbrødrene. Kong Kristiern, som vistnok tidligere havde ind 
sat prioren i Antvorskov, var næppe glad over forandringen, men 


*) Will. Christensen i Kirk. Saml. 4. R. V, 84—125. 
16. marts og 11. april 1480, 9. og 12. maj 1486. 


Utr. pavebreve af 
18 


Digitized by v^ooQLe 




274 


fandt sig dog i den og anerkendte Jakob Mortensen, som de 
andre klostres præceptorer valgte efter Jens Bruns død. Alligevel 
må johanniterne senere være bleven bange for, at man påny 
skulde få tilbøjelighed til at gøre brud på deres selvstyre; thi 
1487 fik de en pavelig bekræftelse af deres privilegier. 

Johanniternes væsentligste existensberettigelse var, at de skulde 
støtte ordenens truede moderkloster på Rhodos med pengebidrag. 
Den danske ordensprovins var ansat til den ikke ringe sum af 
I 4° gylden årlig, og det ser ud til, at man som regel har betalt. 
Der kunde selvfølgelig komme vanskelige tider for de danske 
klostre, så de kom i restance, men på den anden side betalte de 
til tider meget store summer på én gang. Således betaltes der 
1433 gennem bankieren Gerardus de Boeris i Liibeck 1120 
gylden. 1463 var den danske provins kommen i en restance på 
700 gylden, som skulde udredes i små afdrag, men i stedet be¬ 
talte Jens Brun både 1465 og 1466 300 gylden gennem Henrik 
Greverode i Liibeck. — Johanniterne glemte heller aldrig helt 
deres omsorg for syge og nødlidende, så det må siges at være 
med god grund, at de nød stor yndest *). 

Brigittinerordenen var endnu 1448 ret ny i Danmark. Maribo 
kloster var først stiftet under Erik af Pommern, Mariager under 
Kristoffer af Bayern. En af de få buller fra den tid, da Dan¬ 
mark nærmest adlød Baselkonciliet, bekræftede (1446) omdan¬ 
nelsen af Glenstrup (Nørre) kloster og vor Frue kloster i Randers 
til et brigittinerkloster i Mariager. De to nævnte klostre havde 
tilhørt benediktinerordenen, men var næsten forladte af deres 
beboere, og den regulære observans havde helt været forsvunden. 
Klostrene var derfor på kong Eriks tid bleven ophævede, og 
skænkede til karteuserne (1428). 

Forsøget på at indføre denne orden mislykkedes dog, skønt 
kongen gav den forskellige ejendomme; munkene befandt sig 
ikke vel i Danmark, hvis sprog de ikke forstod, og klosterbyg¬ 
ningerne passede ikke for dem. Efter få års forløb forlod de 


*) Helveg II, 377 ff. Pauli II, 132 f., 139 f. Repert. 7708, 7785. Dutholms 
Dipi., indl. VIII, 59 ff. Utr. pavebreve af 3. maj 1487 og 26. maj 1505. 


Digitized by v^ooQLe 



275 


derfor deres ejendomme, og nogle benediktinere besatte uden 
tilladelse påny Glenstrup kloster. Karteuserne ønskede imidlertid 
ikke denne ordning, men overdrog deres ret til Maribo kloster, 
for at dette kunde anlægge en filial. Denne forandring blev 
stadfæstet af kong Kristoffer, der overdrog biskop Kristiern Hem- 
mingsen af Ribe at indføre brigittinerne, og dette blev da også 
senest 1445 bragt til udførelse af biskoppens kommissær og se¬ 
nere eftermand Henrik Stangberg. — Kong Kristiern skænkede 
derefter vor Frue kirke i Randers, som han havde patronatsret 
over, til det nye kloster, og pave Nicolaus V stadfæstede efter 
hans anmodning (1451) påny både klostrets oprettelse og over¬ 
dragelsen af kirken 1 ). 

Både Mariager og dets moderkloster Maribo voxede derefter 
ved store gaver fra alle sider, konger, adelige og borgere. Allige¬ 
vel havde ordenen svært ved at holde de to klostre, der krævede 
et stort apparat, på benene, og kong Kristiern fandt derfor 1468 
anledning til at anbefale dem begge på det kraftigste til pavens 
velvilje. Han roste klostrenes medlemmer, fordi de uafladelig 
vedblev med prædikener, tider og messer og drev den regulære 
observans til strænghed. — Men begge var de i trang, Mariager 
var ikke bygget færdigt og måtte derfor have bevilget en stor 
aflad, Maribo havde et afladsbrev, men det nyttede ikke så meget 
som tidligere, da man troede, at én af pave Paul II’s forgængere 
havde ophævet afladen. Tilstrømningen af fromme besøgende og 
godgørenheden var derfor stærkt aftagne, og også Maribo burde 
have et nyt afladsbrev 2 ). — Hvad nu end grunden var, så fandt 
paven ikke, at han kunde tilstå denne bøn, og det var først under 
kongens rejse (1474), at de to klostre fik tilstået den ønskede aflad. 

Trods al ydre støtte spores der snart slaphed og tilbagegang 
i klostrene. Dette fremtræder med stor tydelighed i et par 
mærkelige breve fra 1478 og 1479. Ifølge ordensreglen måtte 
der i ordenen ikke optages nonner før det fyldte 18de år. Men, 


*) Kirk. Saml. 3. R. III, 180 f. Utr. pavebreve af 4. jan. 1446, 10. april 
og 10. juni 1451. 

2 ) S. R. D. VIII, 443 ff. 

klagede man over, nu var tiderne så onde, at de unge piger ofte 
indgik ægteskab længe før, drevne af kødets lyst. Abbedisserne 
i de to klostre fik derfor tilladelse til at optage småpiger i 9 års 
alderen: dog skulde prøveåret først regnes fra 12 års alderen. De 
småpiger, der var tale om, var tre, hvoraf den ene var datter af 
Mariager klosters mægtige velynder Erik Ottesen Rosenkrantz. 1480 
var den stakkels lille pige virkelig også kommen ind i klostret 1 ). 

Trods denne tilbagegang bevarede klostrene den yndest, de 
altid havde nydt, særlig hos de højere stænder. Mariager klosters 
store velgører, Erik Ottesen Rosenkrantz, ansøgte således 1501, 
da han var bleven gammel og svag, om tilladelse til at indtræde 
i dette kloster med én ledsager og tilbringe sine sidste dage dér, 
høre messer i kirkens kor, modtage sakramenterne i klostret ved 
sin egen eller en anden skriftefader og nyde godt af alle ordenens 
gode gærninger 2 ). Ansøgningen blev bevilget, og hr. Erik døde 
to år senere i klostret. 

Vi omtalte ovenfor det forgæves forsøg, der på Erik af 
Pommerns tid blev gjort på at indføre karteuseroxåznzn i Dan¬ 
mark. Et andet forsøg gjorde Frederik Barsebek til Elvedgård 
(1475), da han ønskede at omdanne sin gård til et kloster og at 
skænke den med alt det tilhørende gods til dette brug. Det var 
hans mening, at pavens bekendte nuntius Marinus de Fregeno 
skulde indrette klostret og hente munke fra klostrene i Rostock 
og Arnsboken 3 ). Paven bevilgede ansøgningen, men det er 
yderst tvivlsomt, om der kom noget ud af denne klosterstiftelse, 
der aldrig senere omtales, så meget mere som Frederik Barse¬ 
bek to år senere gav store gaver til helligåndsklostret i Fåborg. 

Tidens religiøsitet var praktisk, udadvendt, og de klostre, der 
passede bedst for den, var sådanne, hvis medlemmer enten havde 
godgørenhed eller praktisk indflydelse på menigmand for øje. 
Det er da også den slags klostre, der blev stiftede. Antoniterne y 
der havde den opgave at kæmpe mod »helvedesilden«, havde fra 

1 ) Utr. pavebreve af 1. okt. 1478 og 14 an. 1479. Jvfr. Danske Mag. 
VI, 108. 

2 ) Utr. pavebreve af 21. marts 1501. 

8 ) Utr. pavebreve af 13. dec. 1475. 

tidligere tid et kloster i Morkær i Sønderjylland og fik på kong 
Kristierns tid og med hans støtte et nyt kloster i Præstø. Efter 
anmodning af Paul Winter, forstander for klostret i Morkær, 
overdrog pave Sixtus ærkedegnen i Slesvig, Cord Cordes, at 
stadfæste oprettelsen af klostret i Præstø. Samtidig benyttede 
Paul Winter lejligheden til at få en anden pavelig bevilling. 
Ordenen havde en mængde både pavelige og kongelige privile¬ 
gier,. således havde Kristiern I 1470 givet dens medlemmer ret 
til terminere i hele Danmark og desuden eneret til at udsende 
svin, der til gavn for antoniterklostrene kunde blive fodrede af 
fromme mennesker. Kongen fratog gråbrødre og sortebrødre 
den ret, som de tidligere havde haft til denne indtægt, men al¬ 
ligevel blev antoniterne stadig generede af dominikanerne i Ros¬ 
kilde og Vejle samt franciskanerne i Roskilde og Kolding, hvor¬ 
for paven efter Paul Winters anmodning overdrog biskopperne 
i Århus og Odense at undersøge sagen og afgøre den til gunst 
for antoniterne. — Senere kom disse i strid med helligånds¬ 
brødrene i samme anledning, men denne gang fik antoniterne 
fuldstændig uret, og pave Sixtus erklærede (1482), at helligånds¬ 
brødrene uhindret skulde kunne udsende deres svin 1 ). 

Helligåndsordenen , hvis formål var at lindre sygdom og fattig¬ 
dom i almindelighed, blev indført til Danmark i Kristiern I’s 
tidligste år (1451) og fik efterhånden sex ganske velstående klostre 
i Ålborg, Nakskov, København, Fåborg, Malmø og Randers 2 ). 

Af tiggermunkeordener var dominikanerne og franciskanerne 
gammel kendte i Danmark, men det regelbundne liv i disse to 
ordener havde øjensynlig længe været i stærkt forfald, og i det 
14. årh. høres der næsten ikke noget til dem. Temmelig nye for 
Danmark var derimod karmditerne y der først kom herind under 
Erik af Pommern, men hurtig fik forskellige klostre, Landskrone, 
Skelskør og Helsingør. Landskrone var hovedsædet, og det synes, 
som om der allerede før 1462 i Landskrone boede en vikar for 


*) Kirk. Saml. 4. R. II, 193 ff,. 4. R. VI, 131 ff. Jensen, Schleswig-holst. 
Kirchengesch. II, 72 f. Utr. pavebreve af 9. juni 1473. 

*) Jvfr. Lindbæk og Stemann, De danske Helligaandsklostre. 

ordenens danske provins, selv om denne muligvis først er bleven 
officielt anerkendt i dette år 1 ). 

Prioren i Landskrone, Mads Svendsen, fik 1462 tilladelse 
til at oprette to nye klostre. Det ene af disse er muligvis Var- 
berg, hvor der i al fald oprettedes et karmeliterkloster endnu i 
Kristiern I’s tid, det andet er Sæby. Ærkebiskop Tuve gav til¬ 
ladelse til, at ordenen måtte fa Fruekirke i denne lille by som 
hjælp til at oprette et kloster; kong Kristiern havde i forvejen 
skænket kirken, og biskop Jep Friis bekræftet denne gave. Mod 
den almindelige skik blev klosterkirken ved at være sognekirke. 
— 1475 havde den nye provinsial, Niels Kristensen, bud i Rom 
og fik da bekræftelse på oprettelsen af det nye kloster. Det var 
ordensgeneralen, der støttede ham heri såvel som, da han søgte 
0111, at der måtte blive knyttet aflad til provinsens kapitler. Den 
sidste ansøgning viser, at ordenen må have nydt yndest hos 
menigmand, når der var en så stor tilstrømning til dens kapitler, 
at aflad kunde være nødvendig 2 ). 

Ordenen vedblev at udbrede sig også i kong Hans’ tid. 
Biskop Jens Iversen Lange i Århus skænkede den i sine sidste 
leveår et kapel, der tilhørte bispestolen og havde navn efter St. 
Jørgen og St. Knud. Kongen, Århus domkapitel og byrådet gav 
sit samtykke til denne nye stiftelse, der derefter også kom i 
stand under medvirkning af provinsialen Niels Kristensen og 
broder Niels Mord. Klostret kaldtes som bekendt senere »vor 
Frue på Brobjærg« 3 ). 

Få år senere fik ordenen et nyt kloster i Sølvesborg. Denne 
gang var det kong Hans, der på grund af ordenens store for¬ 
tjenester og sin kærlighed til den skænkede den sognekirken i 
den nævnte by, dog kun på den betingelse, at munkene skulde bede 
for ham, hans slægt og Danmarks rige. Ærkebiskop Jens Bro¬ 
strup bekræftede dernæst oprettelsen af det nye kloster og ind- 


*) Helveg II, 249 f, 380 f. L. Dipi. under 9. okt. 1461. 

*) Utr. pavebreve af 29. juli 1462, 7. og 24. okt. 1475. 
s ) Utr. pavebreve af 3. sept. 1482. Jvfr. Hoffmeyer, Af Aarhus Bys Hi¬ 
storie, 76 ff. 

førte munke deri. Ligesom i Sæby skulde disse holde guds¬ 
tjeneste i sognekirken. Efter ansøgning af kongen, ærkebispen 
og den daværende provinsial, Niels Mord, opnåede man dernæst 
pavelig stadfæstelse 1486 1 ). Det er tilstrækkelig kendt, hvor stor 
en rolle ordenen senere kom til at spille. 

Kong Erik, der havde indført karmeliterordenen til Danmark, 
viste også overfor dominikanerne sin velvilje ved at skænke dem 
en grund i Helsingør, hvorpå de da byggede et kloster, som 
paven 1451 gav sin stadfæstelse 2 ). — En del år senere begyndte 
der i provinsen Dacia en livlig reformbevægelse, om hvis forløb 
vi nu, takket være vigtige fund i ordenens centralarkiv, er ganske 
vel underrettede. Reformen, der tager sin begyndelse omtrent 
1474 under provinsialen Mads, er noget forskellig fra den 
samtidige indenfor franciskanerne, særlig derved, at man, som 
det synes, slet ikke anmoder om pavens bistand. Dens virk¬ 
ninger er utvivlsomme. Efter at den er gennemført, finder man 
provinsen i stadig og levende forbindelse med ordensgeneralen, 
som forflytter brødrene fra ét kloster til et andet. Definitorer 
fra Danmark tager del i generalkapitlerne, mange unge brødre 
sendes til udlandet for at studere ved fremmede universiteter. 
Om enkelthederne i denne reform, der også (1508) blev indført 
i det berømte Agnete nonnekloster i Roskilde, er det i øvrigt 
ikke her stedet at tale, da ordensprovinsens historie nylig er 
bleven fremstillet i sammenhæng 3 ). 

Den stærke konkurrence mellem tiggermunkene og den seku¬ 
lære gejstlighed, der med nogen grund beklagede sig over, at de 
første tog sognebørnene fra dem, førte flere gange til pavelig 
indgriben. Paverne stillede sig oftest, dog ikke altid, på munkenes 
side. Således gav Eugen IV som ovenfor omtalt (s. 14) pro¬ 
vinsen Dacias dominikanere tilladelse til at udnævne 12 præster 
af ordenen, der på dennes generalkapitler kunde skrifte den til- 


*) Utr. pavebrev af 22. april 1486. 

2 ) Ny Kirk. Saml. VI, 558 ff. 

8 ) K. H. Karlsson. Handlingar rorande Dominikaner-provinsen Dacia (Hist. 
handl. XVIII). Wedel-Jarlsberg, Fréres-Précheurs, 

strømmende mængde og give den absolution. — Da derimod 
(1463) dominikaneren Jens Pedersen Fynbo ansøgte om tilladelse 
til at absolvere sine skriftebørn med samtykke af sine foresatte 
— altså provinsialerne —, blev der tilføjet, at han tillige skulde 
have tilladelse af biskoppen 1 ). 

Tiggermunkene kunde også komme i strid med andre or¬ 
dener. En sådan tvist med antoniterne har vi ovenfor omtalt, 
og 1490 måtte paven værge helligåndsklostret i Ålborg mod do¬ 
minikanerne og franciskanerne, der gjorde indgreb i dets ret til 
kirkerne i Skagen og Saltum 2 ). 

De fleste af de reformerede dominikanerklostre hørte ind 
under den hollandske kongregation, hvis medlemmer i det hele 
var meget virksomme ved reformen. Klostret i Reval var i an¬ 
ledning af denne flere gange bleven udskilt fra provinsen Dacia, 
og 1501 søgte man fra tysk side at gøre denne udskillelse ende¬ 
lig. Biskoppen i Kamin, hertugen af Pommern og magistraterne 
i Greifswalde, Pasewalk og Reval meddelte nemlig paven, at der 
var så stor forskel på dominikanerne i disse byer og indbyggerne 
i Polen og Danmark, at de ikke forstod disses sprog. Det vilde 
derfor være mere praktisk, om de nævnte klostre blev udskilte 
fra provinserne Polen og Danmark og lagte ind under provinsen 
Sachsen. Paven bevilgede ansøgningen, men om virkelig Reval 
kloster blev udskilt fra den danske provins, er vistnok tvivl¬ 
somt 3 ). 

Der er endelig grund til at nævne et fremragende dansk 
medlem af ordenen, en mand, der tog dennes hovedopgave, at 
prædike, meget alvorlig. Det var Henning Pedersen Quitzow, 
der formodentlig tilhørte denne bekendte adelsslægt, selv om hans 
familieforhold nu ikke kan klares med sikkerhed. Han oplyste 
1479 for paven, at han, der nu var en mand på 60 år, i mange 
tider havde prædiket kristendommen i kong Kristierns lande, 
særlig ved den russiske grænse — hvorved man formodentlig 


*) Dipi. Norv. XVII, 461 f. Utr. pavebrev af 4. aug. 1463. 

2 ) Lindbæk og Stemann, Danske Helligaandsklostre, 103 f. 

8 ) Utr. pavebrev af 23. juni 1501. Jvfr. Wedel-farlsberg, 136. 

må tænke på Finland. Da hans prædiken havde fået mange til 
at lade sig døbe, gav paven ham nu en fornyet tilladelse til med 
to ledsagere at fortsætte sin virksomhed i de samme egne og 
desuden i Polen og Sachsen 1 ). 

Stærkest viser reformbevægelsen sig indenfor franciskaner- 
ordenen, hvor den også fra gammel tid har været bedst kendt. 
De senere års undersøgelser i Vatikanerarkivet har imidlertid frem¬ 
draget så meget nyt stof, at det næppe kan være overflødigt påny 
at fremstille reformens yderst vexlende historie. 

Allerede på et tidligt tidspunkt indtræder den store spaltning 
indenfor ordenen mellem de mådeholdne, konventualerne, der 
vilde læmpe på og mildne de oprindelige strænge bestemmelser 
og navnlig med pavens hjælp erhværvede sig faste ejendomme, 
og på den anden side de radikale, spiritualerne. De sidste kom til 
at spille en betydelig rolle i begyndelsen af det 14. årh., men 
kom også hurtig i et meget spændt forhold til paverne. Selv 
spaltede de sig fra 1321 i to afdelinger, de meget yderliggående 
fraticeller, der tilsidst blev udryddede med ild og sværd af ku¬ 
riens udsendinge, og de mere forsigtige observanter, der aldrig 
brød med pavestolen. Den egentlige grundlægger af den sidst¬ 
nævnte afdeling af franciskanerne er Paulus de Trinci, en 
lægbroder fra klostret i Foligno, der 1368 fik generalministerens 
tilladelse til med nogle andre brødre at leve efter ordenens gamle 
regler i eremitoriet i Brugliano. Ved sin forsigtige optræden 
nåede Paulus langt frem, og ved hans død 1390 omfattede hans 
lille kongregation allerede to provinser, den romerske og den 
umbriske 2 ). 

Fra Italien bredte observanterne sig til Frankrig, og kirke¬ 
mødet i Konstanz anerkendte observansen som sideordnet med 
konventualerne, således at alle franciskanere skulde tilhøre én af 
de to afdelinger. Observanterne fik egne vikarer for at beskytte 
dem mod forurettelser, men foreløbig skulde disse dog stå under 


Utr. pavebrev af 12. aug. 1479. 

2 ) Ehrles grundlæggende afhandlinger i Archiv fur Litteratur- und Kirchen- 
gesch. I—IV, især IV, 181—90. 

tilsyn af konventualernes provinsialministre. Vikarerne skulde 
reformere de dem underlagte klostre og særlig sørge for at sælge 
de faste ejendomme, der tilhørte disse 1 ). Det sidste viser, at 
forbudet mod at besidde jord i fremtiden skulde overholdes 
med stor strænghed, og faktisk ser man da også senere, at alle 
de danske klostre, der antog reformen, bortsolgte deres temme¬ 
lig små besiddelser, ikke personlig — det stred mod ordensreg¬ 
lerne —, men ved udvalgte tillidsmænd af menigheden. 

Vikarerne skulde have tilladelse til at indføre reformen i andre 
klostre med samtykke af den største eller fornuftigste del af mun¬ 
kene, en meget vag og uklar bestemmelse, der måtte give anled¬ 
ning til megen strid. Denne udeblev da heller ikke. Obser- 
vanterne forstod alle vegne at skaffe sig støtte hos fyrsterne og 
var ikke bange for at søge disses hjælp til at trænge deres mod¬ 
standere ud. Paverne vaklede frem og tilbage og optrådte aldrig 
med fasthed; selv Sixtus IV, der dog havde været konventualernes 
generalminister, vovede ikke at støtte sine tidligere undergivne 
med kraft. Under disse omstændigheder bredte observansen sig 
hurtig, og 1446 holdt generalvikaren Johannes Capistrano det x 
første general kapitel i klostret Aracoeli i Rom. Ordenen var da 
voxet så stærkt, at man fandt det nødvendigt at dele vikariatet 
mellem to vikarer, én for Italien, én for de øvrige lande 2 ). 

Det var den sidste, som man fik at gøre med i Danmark. 

Allerede 1461 siges det, at en observantbroder ved sin præ¬ 
diken havde gjort så stærkt indtryk på kong Kristiern, at denne 
havde besluttet at indføre observansen i sit lands klostre 3 ), men 
det varede dog adskillige år, inden han foretog sig noget alvor¬ 
ligt i sagen. Først 1467 henvendte han sig til pave Paul II og 
udviklede i en lang skrivelse, at ordenen i sin tid var bleven 
indstiftet, for at brødrene kunde lære de fattige at foragte verden 
og lede deres sind opad ved tale og bønner. Meget havde grå- 
brødrene også udrettet tidligere, men nu var fromheden kølnet, 


») Wadding IX, 371 ff. 

2 ) Wadding XI, 250 ff. Jvfr. Dipi. Norv. IX, 278 ff. 
8 ) Kirk. Saml. 4. R. V, 102. 

og brødrene burde derfor føres til en mere regulær måde at leve 
på og reformeres med mildhed efter deres ordensregel. 

Kongen bad da om, at ministeren for provinsen Sachsen, 
der så omhyggelig vågede over reformen, måtte få myndighed 
til at reformere de klostre, der var betroede til hans omsorg, 
nemlig klostrene i Holsten og Slesvig 1 ). — Dette viser altså, at 
kongen sydfra har fået ideen til reformen, og endvidere, at han 
ikke har taget i betænkning at lade Slesvigs gråbrødre gå ind 
under en tysk øvrighed. Dog blev det heldigvis ikke fra Tysk¬ 
land, men gennem en dansk mand, at reformen kom. 

1468 afholdt franciskanerne for provinsen Dacia generalkapitel 
i Roskilde under forsæde af den nyvalgte minister, den adelige 
Ove Jensen. Laurids Brandsen, der var guardian i Kolding, ud¬ 
talte da ønsket om en reform af sit kloster og påberåbte sig et 
løfte af den nylig afdøde minister, den svenske Jøns Nilssoti 
(1432—68). Da ansøgningen blev afslået, henvendte han sig til 
kongen og fik også hans støtte. Eftersom reformen næppe kunde 
sættes igennem i Jylland, ministerens hjemland, udtalte kongen 
overfor paven ønsket om, at Laurids måtte blive guardian i 
Odense og kongens kommissær til at gennemføre reformen. 
Laurids Brandsen blev sendt sydpå med varme anbefalinger både 
til ordenens general Zanetto og til kardinalen af Mantova, der 
ved denne som ved andre lejligheder støttede sin onkels bestræ¬ 
belser. Konventualernes generalkapitel holdtes i Venezia, hvor da 
stormesteren efter kongens anmodning udnævnte Jens Roth 
(Koth?) til sin vikar og kommissær i Odense kloster. Hvis han 
ikke kunde gennemføre reformen, skulde hværvet gå over til 
Laurids Brandsen. Generalen stillede endvidere Odense kloster 
direkte under sin egen myndighed uden provinsialens mellem¬ 
komst, som det senere siges, »for at ikke observanterne skulde 
være underlagte dennes utålelige tyranni«. Stormesterens brev op¬ 
nåede derpå, skønt Paul II just ikke hørte til reformens velyndere, 
pavelig stadfæstelse i juni 1469 2 ). 

1) S. R. D. VIII, 438 f. 

2 ) S. R. D. V, 519 f. VIII. 444 f. Utr. pavebrev af 25. juni 1469. 

Jens Koth har næppe magtet det hværv, der blev pålagt ham, 
men sandsynligvis er det ham, som man nogle få år senere 
træffer som guardian og kustos i Lund. Det skånske kustodi 
(Lund, Malmø og Ystad) solgte nemlig 1472 nogle besiddelser 
til Oluf Stigsen Krognos, udtrykkelig med den motivering, at 
brødrene ikke måtte besidde landejendomme« 1 ). Da dette synes 
at forudsætte, at reformen allerede var bleven gennemført, medens 
man senere finder, at de skånske klostre adlød provinsialmini- 
steren, må man antage, at Jens Koth på en ukendt måde er 
bleven fordrevet og klostrene givne tilbage til konventualerne. 
Jens Koth kunde i øvrigt være den mand, som pavebreve senere 
kalder Jens Tidikkesen. 

Reformen blev dernæst indført i Odense kloster af Laurids 
Brandsen i forening med biskoppen i Odense og provsten i Lii- 
beck. Kort efter fik Laurids lyst til, at også Svendborg kloster 
måtte blive reformeret. 1472 rejste han derfor atter til Rom og 
opnåede nye pavelige begunstigelser. Paven bevilgede i nov. 
1472 en ansøgning fra kong Kristiern om, at biskoppen i Odense 
sammen med Laurids måtte tage sig af Svendborg kloster. Bullen, 
der svarede til denne bevilgede supplik, blev dog først udstedt i 
febr. 1473, men blev da mere omfattende. Ordensgeneralen, 
Zanetto, der var meget venlig sindet mod observansen, anbefalede 
stærkt, at reformen også måtte blive udstrakt til klostret i Ny¬ 
sted, og paven overdrog da dette hværv til biskop Mogens Krafse 
sammen med franciskanerne i Odense og disses guardian, Laurids 
Brandsen 2 ). 

Efter sin hjemkomst lykkedes det uden vanskelighed denne 
at reformere Svendborg. Med Nysted trak det derimod længere 
ud, og hvis man kan tro på konventualernes fremstilling, veg 
disse kun for magten. Observanterne sendte væbnede mænd 
ind i klostret, og disse pryglede og plyndrede munkene og jog 
dem bort blottede for alt. — Dette skal være sket 1477, og man 
ser allerede deraf, at Laurids havde vanskeligheder at kæmpe 


*) Reg. 2. R. 7015. 

2 ) Utr. pavebrev af 14. nov. 1472. Wadding XIV, 544. 

med, som han ikke før havde kendt. Hans velyndere, biskop 
Mogens Krafse og Zanetto, var døde, og den nye ordensgene¬ 
ral Franciscus Samson var ham ikke gunstig. Værre var det, at en 
del af rigsrådet med biskop Jep Friis af Børglum i spidsen så’ 
med megen uvilje på det nye, som voldte så store uroligheder 
indenfor den danske kirke. Denne konservative kreds havde da 
i 1478 bud i Rom og opnåede, at både generalen Samson og 
paven i stærke udtryk udtalte sig imod observanterne. Det var 
slet ikke tilfældet, blev der sagt, at der blev levet et dårligt liv 
i konventualernes klostre; tværtimod havde disse i enhver hen¬ 
seende opført sig rosværdig. Men roligheden i provinsen var 
bleven forstyrret af observanterne, »disse falske brødre, der kom 
som ulve i fåreklæder« og mod pave Paul II’s bulle af 1467 be¬ 
nyttede sig af verdslig hjælp. Generalen og paven befalede der¬ 
for i kraftige ord Laurids Brandsen og hans tilhængere, særlig 
Jens Tidikkesen, at give de røvede klostre tilbage 1 ). 

Det så’ ret mørkt ud for observanternes sag. Men på samme 
tid havde disse det store held, at provinsialen Ove Jensen døde 
(1477). Det var tidligere bleven bestemt for at undgå stridig¬ 
heder, at man hver anden gang skulde vælge en dansk, hver 
anden en svensk eller norsk munk til minister 2 ), og i henhold hertil 
valgte man nu guardianen i Viborg i Finland, Stefan Laurensson. 
Stefan var en lærd mand (dr. theol), men på grund af sin her¬ 
komst meget mindre skikket til at modstå reformen end sin for¬ 
mand. Han opholdt sig meget i Sverige og Finland og havde 
da danske vikarer, som ikke kunde sidde inde med nogen syn¬ 
derlig autoritet 3 ). Og selvfølgelig kunde han, der tilhørte et 
fjendtligt folk, næppe vente nogen stærk støtte fra reformens 
danske modstandere. 

*) Utr. pavebrev af 26. maj 1478, hvori der er indført et brev fra ordens¬ 
generalen. Peder Olufsen (S. R. D. V, 519 ff.) forbigår fuldstændig # dette og 
Laurids Brandsens senere uheld. 

a ) Moltesen, 137 f. 

8 ) Leinberg, De finska klostrens historia, 115 f. 1483 er Peder Arildsen 
»værdig faders, ministri over Danmark, Sverige og Norge, vicarius«; 1486 er 
broder Jep Lauridsen «vicarius over nogle gråbrødreklostre i Danmark« (Geh. 
Arch. Aarsberetn. III, tillæg 14; Top. Saml. Perg., Ingelstad Herred). 

Laurids Brandsen forstod at benytte sig af disse gunstige for¬ 
hold. Ganske vist måtte han foreløbig love provinsialen lydig¬ 
hed, men alligevel begav han sig sidst i året 1479 for tredje 
gang til Rom for at søge at opnå uafhængighed. Overfor paven 
søgte han naturligvis at fremstille sin sag i det bedst mulige lys. 
— Han havde tidligere opnået stormesteren Zanettos bekræftelse 
af observansen, og i henhold til dennes og pavens breve var re¬ 
formen ble ven indført fuldstændig frivillig. Alligevel blev ob- 
servanterne stadig forfulgte og besværede af konventualerne, så at 
de tvivlede om, at de kunde blive reformen tro. Kongen, ærke¬ 
bispen og biskopperne af Odense og Roskilde ansøgte derfor om, 
at observanterne måtte få lov til at vælge en vikar af deres egen 
midte og i fremtiden adlyde denne og den ultramontane general- 
vikar for observansen, men derimod få fuldstændig exemption 
fra den danske ministers og ordensgeneralens myndighed. Paven 
bevilgede (febr. 1480) ansøgningen og erklærede, at vikaren 
skulde stadfæstes af provinsialministeren, men hvis dette ikke var 
sket i' løbet af tre dage, skulde vikaren anses for at være be¬ 
kræftet af paven. 

Med dette gunstige resultat begav Laurids Brandsen sig hjem. 
Brevet var stilet til biskoppen og dekanen i Odense samt prov¬ 
sten i Roskilde; disse undersøgte Laurids’ fremstilling og fandt 
den ganske rigtig, hvorefter de bekræftede ham som vikar. På et 
møde, der blev holdti Odense i maj 1480, og hvor blandt andre 
provst Hans Urne og dekanen i København Jesper Henriksen 
var tilstede, beklagede Laurids sig i stærke ord over konventua- 
lernes voldsomheder overfor ham og hans fattige brødre, især 
over, at de for et år siden med vold og væbnet magt havde ud¬ 
drevet observanterne fra klostret i Nysted, mod ret og retfærdig¬ 
hed plyndret det og efter djævlens tilskyndelse fjærnet kalk, re¬ 
likvieskrin og andre hellige genstande. — Hvis denne fremstilling 
er rigtig, hvad man ikke har nogen grund til at tvivle om, ser 
man, at det er gået særlig varmt til i Nysted. Ingen af de stri¬ 
dende parter har været bange for at ty til bistand af væbnet 
magt. Det ser tillige ud til, at provinsialen har anvendt al mulig 

energi for at sid observansen ned, når han har fordrevet den fra 
Nysted og måske også fra de skånske klostre 1 ). 

Foreløbig havde Laurids Brandsen imidlertid sejret, og han 
forstod strax at benytte sig heraf. Allerede på vejen hjem fra 
Rom havde han (eller hans udsending) forstået at sætte sig i 
forbindelse med generalvikaren for den ikke-italienske del af ob- 
servanterne, Vilhelm Bertho, og denne havde med glæde hilst 
den nye udvidelse af kongregationen. Formodentlig efter hans 
opfordring afholdt de danske observanter kort efter i febr. 1481 
deres første generalkapitel. Laurids blev valgt til vikar på tre år 
efter observansens regler (medens konventualernes ministre valg¬ 
tes på livstid). Til udsending til kongregationens generalkapitel 
i Montluc valgte kapitlet en mand, der fra nu af var Laurids 
Brandsens trofaste støtte, Anders Glob, muligvis broder til biskop 
Niels Glob i Viborg 2 ). 

På generalkapitlet meddelte Anders Glob, at den danske af¬ 
deling ønskede, at der måtte blive sendt nogle fremmede obser¬ 
vanter ind til Danmark, dels for at lære de danske munke den 
rette observans, dels fordi mange havde forladt klostrene nu, da 
fordringerne blev så meget strængere. Vilhelm Bertho var død, 
men hans eftermand og generalkapitlet gik med glæde ind herpå 
og afsendte ikke så få brødre, deriblandt Bernhard Blochen 
(Lochen), guardian i klostret i Kampen, og Michael fra Lier, der 
havde et berømt navn, da han tidligere havde indført observan¬ 
sen i Skotland og Irland. For denne udlænding trådte den uegen¬ 
nyttige Laurids Brandsen tilbage, og Michael blev dernæst valgt 
til vikar 3 ). 


*) BartholinD, 134 ff. (pavebrev af 13. febr. 1480 og brev udstedt i Odense 
16. maj 1480). Det første er citeret af den samtidige Glassberger (Analecta 
franciscana II, 479) som udstedt 1481, hvilket er urigtigt. 

2 ) Det kan ikke tænkes, at denne Anders Glob er identisk med den seku¬ 
lære gejstlige af samme navn. Mange grunde taler derimod, især at et ledende 
medlem indenfor franciskanerne ikke uden dispensation kunde opnå sekulære 
præbender. Hele reformen vilde have været humbug, om et så grovt over¬ 
greb kunde finde sted upåtalt. 

8 ) Det synes efter Peder Olufsen (S. R. D. V, 520—21), at disse frem¬ 
mede blev sendte ind til Danmark allerede 1480, altså før kapitlet. Jeg har 

Imidlertid blev observansen truet af en stor fore. Den ener¬ 
giske Stefan klagede til kong Kristiern over den forstyrrelse, som 
reformens indførelse forårsagede, og over forskellige forurettelser, 
som Laurids Brandsen og hans tilhængere havde tilføjet konven- 
tualerne. Kong Kristiern lod sig bevæge ved disse klager, for¬ 
modentlig også af den konservative del af rigsrådet med biskop 
Jep Friis i spidsen; han følte sig vistnok også svagelig og ønskede 
nu at få fred og ro. Derfor erklærede han overfor Laurids 
Brandsen, at det aldrig havde været hans mening, at denne skulde 
være uafhængig af Stefan, og han befalede nu Laurids at lyde 
provinsialen som sin foresatte. Laurids lovede da også lydighed, 
men holdt ikke sit løfte — tværtimod henvendte han sig, som 
vi ovenfor så’, til observanternes vikar og kapitel. Stefon be¬ 
klagede sig da til pave Sixtus, og denne udstedte efter hans ønske 
en bulle i den højtideligste form, hvori Laurids blev afsat som 
vikar. Observansen skulde vedblive at bestå, men under pro- 
vinsialministerens tilsyn*). Det er sandsynligt, at denne yderst 
ubehagelige bulle, der truede med at ødelægge alt det vutidne, 
har været en hovedgrund for Laurids Brandsen til at træde til¬ 
bage for udlændingen. 

Det vigtigste, denne havde at gøre, blev derfor at få denne 
bestemmelse taget tilbage. 1482 havde observanterne atter bud i 
Rom, og paven, der i disse år ikke undså’ sig for at skifte stand¬ 
punkt omtrent en gång årlig, tog sin bulle fra 1481 helt tilbage. 
— Motiveringen var kun, at der var opstået en del stridigheder 
indenfor ordenens danske afdeling, hvad paven jo nok vidste i 
forvejen. Sixtus befalede da biskoppen i Odense og provsterne 
i Odense og Roskilde at tilkalde alle rette vedkommende og op¬ 
tage vidnesbyrd særlig fra kong Hans, dronning Dorothea og 
biskopperne i Ribe, Viborg og Odense (1). Hvis det så viste sig 
rigtigt, at kong Kristiern i sin tid havde ønsket, og at de nævnte 
personer endnu ønskede, at observansen skulde indføres, skulde 
brevet af 1481 være ugyldigt og brevet af 1480 gælde, ligesom 

dog valgt at følge den samtidige Glassberger (Analecta franciscana II, 479 f.), 
der siger, at afsendelsen blev bestemt på kapitlet 1481. 

x ) Utr. pavebrev af 27. juli 1481. 

Laurids Brandsen (!) anerkendtes som vikar.. — Kort tid efter 
fik vikaren pavelig tilladelse til at fa indrømmet tre klostre, for¬ 
modentlig de, som observanterne besad i forvejen i Odense stift 1 ). 

Disse pavebreve, der unægtelig betegner en stærk tilsidesættelse 
af alle sømmelighedshensyn, bragte imidlertid observanterne sej¬ 
ren for en række år. Den fremmede vikar døde allerede 1483, 
omtrent samtidig med sin rejsefælle Bernhard 2 ), og Anders Glob 
blev derefter vikar. Under hans vikartid blev observanternes om¬ 
råde udvidet med klostret i Køge, der blev grundlagt 1485, efter 
at kong Hans 1484 havde skænket én af kronens gårde til an¬ 
læg af det. Dronning Dorothea gav klostret både penge og 
prydelser og havde vel egentlig hovedæren for dets oprettelse. 
På sin Romerrejse 1488 omtalte hun sin nye stiftelse med stolt¬ 
hed og erklærede, at hun omfattede både denne og observant- 
brødrene i det hele, af hvis fromhed hun så’ rige frugter, med 
stor kærlighed. Hun opnåede da også et paveligt beskyttelses¬ 
brev og en dog temmelig indskrænket aflad, som hun kort efter 
forgæves prøvede på at få udvidet. Mærkelig nok var det først ad¬ 
skillige år senere (1492), at den daværende vikar, Anders Glob, 
sammen med Laurids Brandsen og andre brødre lovede at bede for 
kong Hans og hans slægt i anledning af denne ny stiftelse 3 ). 

1487 blev reformen indført i klostret i København og vist¬ 
nok samtidig i Malmø. Det nævnte år udstedte nemlig den da¬ 
værende vikar Laurids Brandsen, der 1486 havde afløst Anders 
Glob, et brev om, at Niels Clausen Sparre til Elfsborg havde 
skænket klostret en ubebygget grund, der lå op til de jorder, 
som kong Hans tidligere havde givet, og til dem, som klostret 
i forvejen havde erhværvet til en ny klosterbygning. Det siges 
nemlig, at »det sted, vi nu have, ej er kvemt til kloster for trang¬ 
hed og ond luft, som dertil haves«. Brødrene havde derfor i 
sinde at bygge et nyt kloster og der at holde årtid for Niels 
Clausen og hans hustru. Mærkelig nok udtaler de ønsket om, 

*) Utr. pavebreve af 30. sept. og 23. okt. 1482. 

*) Analecta franciscana II, 490. S. R. D. V, 521. 

3 ) Breve af, 29. juli 1484 og 17. juni 1492 (Top, Saml. Perg., Køge). 
Utr. pavebreve af 4. og 7. maj 1488. 

at Niels Clausen må være deres værge og have tilsyn med, at 
franciskanerreglen holdes i klostret, »således som det nu er til¬ 
fældets. De har altså været ængstelige for, at reformen her i 
Lunde stift kunde blive forhindret, som det formodentlig tidligere 
var sket. Den officielle tilladelse til at foretage flytningen fik 
brødrene af paven 1489, og også i pavebrevet fremhæves usund¬ 
heden og den store dødelighed i klostret 1 ). 

Medens det formodentlig i Malmø var Laurids Brandsen selv r 
hvem reformen skyldes, er det åbenbart dronning Dorothea, der 
tager initiativet for Roskildes vedkommende. Vi har tidligere omtalt 
(s. 104), at reformen af dette kloster så at sige var det eneste re¬ 
sultat af Enwald Søvenbroders anden udsendelse til Rom. I an¬ 
søgningen brugte kongen og dronningen meget stærke udtryk og 
talte om, at der i klostret nu kun var få brødre, og at disse levede 
uhæderlig og overdådig og havde begået mange vederstyggelig¬ 
heder, som de høje herskaber ikke længere vilde tåle. Dronnin¬ 
gen erklærede, at hun agtede at tilbringe resten af sit liv i Ros- 
kilde, hvor hun derfor vilde have lov til at glæde sig over den 
regulære observans. Ansøgningen blev støttet af ærkebispen og 
biskopperne af Roskilde og Odense, og paven befalede tre gejst¬ 
lige fra stiftet at sørge for reformens indførelse 2 ). 

I adskillige år havde observanterne nu haft medbør i striden 
med konventualerne. Et udtryk for denne medgang har vi i et 
brev fra Innocens VIII til provinsialvikaren (1486). Denne havde 
erklæret overfor paven, at det var meget besværligt, at vikarerne 
skulde -stadfæstes af provinsialministeren, da provinsen var så 
stor, at vikaren ofte ikke uden store vanskeligheder kunde træffe 
ministeren, når denne var fraværende. Vikarerne fik derfor ret 
til at blive stadfæstede af generalvikaren, dersom ministeren op¬ 
holdt sig på et sted, der lå i en afstand af mindst 70 italienske 
mil fra valgstedet. — En ny indrømmelse gav paven observan¬ 
terne næste år ved at stadfæste sine formænds breve mod de 


*) Brev af 3. sept. 1487 i Sv. R. A. Utr. pavebrev af 12. nov. 1489. S. 
R. D. V, 513 f. 

2 ) Utr. pavebrev af 15. dec. 1489. 

munke, der uden tilladelse gik over fra observanterne til konven¬ 
tualerne — noget, der viser, at observansen med sine strænge for¬ 
dringer afskrækkede mange af munkene 1 ). 

Fra 1489 gjorde Stefan Laurensson imidlertid et sidste ener¬ 
gisk forsøg på at dæmme op for observanterne. Det er ikke 
utænkeligt, at han har. hørt tale om, at kongens aktier i øje¬ 
blikket ikke stod højt i Rom, og at han på en eller anden 
måde har stået i forbindelse med den svenske koloni i pave¬ 
staden. Stefan påberåbte sig den tidligere bulle af 1481 til 
gunst for konventualerne og opnåede, at denne blev fornyet i 
meget kraftige udtryk. — Synderlig meget kan denne nye bulle 
dog ikke have nyttet, da det to år senere blev nødvendigt at 
udstede den igen. Ministeren beklagede sig over, at obser¬ 
vanterne nægtede at adlyde bullerne af 1481 og 1489 og ikke 
mødte på provinsialkapitlerne. Paven befalede ærkebispen, bi¬ 
skoppen i Århus og abbeden i Sorø at undersøge sagen og på¬ 
dømme den uden appel 2 ). 

Det lader dog ikke til, at disse buller i nogen synderlig grad 
har generet observanterne. 1490, medens Anders Glob påny var 
vikar, redigerede han deres vedtægter og samlede dem til en hel 
lovbog, »til megen nytte til provinsen«, der altså blev mere og 
mere uafhængig af ministeren. 1494 blev reformen indført i 
klostrene i Husum og Halmstad, og formodentlig kom det også 
observanterne til gode, at Dorothea, enke efter Benedikt Ahle- 
feld, gav sit hus i Haderslev til franciskanernes tredje orden, 
for at denne skulde bygge et kloster i byen. Stiftets biskop, 
Eggert Durkop, der var observanterne meget bevågen, stadfæstede 
det nye kloster (1494), og det samme gjorde paven 3 ). 

Samtidig med, at observanterne, trods al modstand, stadig 
udvidede deres område, herskede der blandt konventualerne en 
bitter og forargelig strid, som desværre kun kendes fra en mangel¬ 
fuld afskrift af en supplik fra ministeren, Stefan Laurensson. 
Denne meddelte (1494) paven, at han nu havde haft sin stilling 

*) Dipi. Norv. IX, 365 ff. 

a ) Utr. pavebreve af 29. dec. 1489 og 24. juni 1491. 

3 ) Wadding XV, 516. Pont. II, 709. 

i 15 år og aldrig var bleven beskyldt for noget. Nu havde imid¬ 
lertid to danske brødre, Jens og Erland Mogensen, overfor 
ordensgeneralen Franciscus Samson anklaget ham for grove for¬ 
brydelser, særlig simoni (at han havde solgt klostret i Køben¬ 
havn — eller snarere en ejendom, der tilhørte det — til de kæt¬ 
terske begutter). Stormesteren havde derfor suspenderet dr. Stefan 
og befalet Erland, der foreløbig fungerede som konventualernes 
vikar, at undersøge og påkende sagen. Imidlertid havde Jens og 
Erland begået forskellige falsknerier og blev da også bandlyste, 
men trods dette lykkedes det ved en mægtig prælats hjælp at få 
Jens Mogensen gjort til minister, medens Stefan blev endelig 
afsat. Denne blev stadig plaget af Jens Mogensen og fik derfor 
indsat pavelige dommere i sagen, men om det har frugtet, er 
yderst tvivlsomt. Det vides fra anden side, at Stefan måtte vige 
pladsen for Jens 1493, og han døde tre år senere i det afsides¬ 
liggende kloster Kokar på Åland 1 ). 

Det tør antages, at de danske konventualer har intrigeret 
Stefan bort for at kunne optræde med større energi mod obser- 
vanterne. At disse virkelig har følt sig usikre, fremgår med 
bestemthed af, at de flere gange fik udstedt pavelige beskyttelses- 
breve. Et sådant er udstedt 1493 og rettet til alle ærkebiskopper 
og biskopper. 1494 fik de påny indsat værneherrer i Dan¬ 
mark selv, da det var besværligt for dem for hver enkelt proces 
at skulle søge til Rom. Det antydes altså, at der har været en 
hel række sager om de inddragne klostre. — De to nævnte breve 
var dog åbenbart ikke tilstrækkelige; fra slutningen af 1494 og 
begyndelsen af 1495 foreligger der en række udkast til et om¬ 
fattende værne- og privilegiebrev for de danske observanter. Re¬ 
sultatet blev, at der som værneherrer for dem blev indsat biskop¬ 
perne i Odense og Slesvig, der havde vist sig som deres venner, 
og provsten i Roskilde, dr. Hans Clausen, kongens kansler 2 ). 

Endnu et par klostre i Danmark blev reformerede, medens 

*) Utr. pavebrev af 21. juli 1494. S. R. D. V, 527. Leinberg, De finskå 
klostren, 116. 

a ) Utr. pavebreve af 14. juni og 9. dec. 1494, 24. jan., 21. og 23. febr. 
1495. Dipi. Norv. IX, 381 ff. 

Laurids Brandsen levede. Først klostret i Helsingør, hvis grund¬ 
læggelse fandt sted på et ukendt tidspunkt, men i al fald under 
Kristiern I. Det første anlæg var dog lille, egentlig kun et kapel. 
Det havde været kongens hensigt at overgive klostret til obser- 
vanterne, men nogle konventualer tog det i besiddelse og levede, 
siges det, uhæderlig uden hensyn til ordensreglen. Paven be¬ 
vilgede da kong Hans’ ansøgning om, at nogle gejstlige fra Ros¬ 
kilde stift måtte udjage konventualerne og erstatte dem med 
observanter. Det varede dog 8 måneder efter undertegnelsen af 
suppliken, inden den tilsvarende bulje blev udstedt (nov. 1495). 
Næste år indførte vikaren Anders Glob observanterne i klostret 1 ). 

Mærkelig fredelig gik reformen af Flensborg kloster for sig. 
Det var byrådet, der sammen med kong Hans henvendte sig til 
ministeren Jens Mogensen, og denne gav med forbavsende elsk¬ 
værdighed tilladelse til, at reformen måtte blive indført. Endnu 
under Laurids Brandsens sidste vikariat (1492—95) sendte Jens da 6 
munke ind i klostret, men fredsommelige, som de må have været, 
erklærede de, at de ikke vilde overtage klostrer uden pavelig 
ordre, men foreløbig kun betragte sig som gæster og adlyde 
konventualernes guardian. Denne midlertidige tilstand kunde 
naturligvis ikke vare ved, og kongen, byrådet og mærkelig nok 
kustos for konventualerne ansøgte da om, at klostret lovformelig 
måtte blive givet til observanterne, hvad paven også gik ind på 2 ). 
Formodentlig har man da behandlet de tidligere beboere bedre 
end sædvanlig. 

Året efter døde ordenens velynderinde dronning Dorothea og 
reformens utrættelige forkæmper Laurids Brandsen. Han havde 
da arbejdet for denne i 28 år, været vikar tre gange (1481, 
1486—89, 1492—95) og reformeret 11 klostre (Odense, Svend¬ 
borg, Nysted, Roskilde, Køge, København, Helsingør, Flensborg, 
Husum, Halmstad og Malmø). Det var med god grund, at 
ærkebiskop Birger mindedes ham i stiftelsesbrevet for gudstjene¬ 
sten i Lunde domkirke, at Peder Olufsen har sat ham et smukt 

*) Utr. pavebreve af 31. marts og 3. nov. I495. 

2 ) Utr. pavebrev af 10. nov. 1495. S. R. D. V, 522. Zeitschr. der Ge- 
sellsch. fur schl. holst. Gesch. XIV, 178 ff. 

æresitiinde i sin fremstilling af ordenens historie, og at general¬ 
kapitlet i Mecheln 1499 nævnede ham med taknemlighed *). 

Laurids’ værk fortsattes af hans mangeårige medarbejder An¬ 
ders Glob. Denne, der var vikar 1495—98, opnåede at få pro¬ 
vinsens område udvidet med Claraklostret i København. Her 
var det kong Hans og dronning Kristine, der tog initiativet og 
fik pavens tilladelse til stiftelsen og til, at klostret måtte stå 
under observanternes vikar (1497). Det varede dog adskillige 
år, før klostret blev endelig indrettet, skønt dronningen 1501 
skaffede det relikvier. Først 1505 blev nonnerne indførte, og 
formuesforholdene har næppe været gode, siden søstrene året 
efter måtte klage til paven over, at biskop Erik Kaas i Viborg 
ikke vilde betale dem nogle penge, som han skyldte dem 2 ) 

Endnu i adskillige år var der fremgang i observantbevægeisen: 
1499, under vikaren Laurids Hansen (1498—1501), blev klostret 
i Slesvig bragt til observans. Impulsen udgik her naturlig nok 
fra hertug Frederik. Han fremstillede for paven, at dette kloster 
var opført af hans forgængere, hertugerne i Slesvig, og rigelig 
udstyret med alterkalke og prydelser. Guardianen havde imid¬ 
lertid været forsømmelig, og følgen var, at disciplinen var kom¬ 
men i forfold, bygningerne faldefærdige, klostrets ejendele pant¬ 
satte, og at almissen aftog; der var i klostret kun to munke og 
én novice. På grund heraf burde konventualerne udjages og 
erstattes af observanter. Hertugen opnåede da også pavens til¬ 
ladelse til, at en prælat fra stiftet måtte stå under vikaren for 
observanterne. Reformen foretoges her i modsætning til Flens¬ 
borg kloster mod ministerens ønske 3 ). 

De følgende år bringer ny fremgang. Anders Glob (1501—04) 
reformerede klostrene i Randers, Nykøbing, Tønder og Kiel, der 
altså gik ind under den danske ordensprovins, Laurids Hansen 


J ) S. R. D. V, 523. Suhms Saml. I, 3, 25. Analecta franciscana II, 521. 
*) Utr. pavebreve af 25. febr. 1497 og 5. juli 1506. Rørdam, Kbhs. Kir¬ 
ker og Klostre, 287 f. 

8 ) Utr. pavebrev af 29. juni 1499. Wadding XV, 194 (med dato 13. 

juli). 

{1504—07) klostrene i Horsens, Ribe og Næstved 1 ). — Anders 
•Glob forekommer vistnok sidste gang som guardian i Randers 
1504 og er formodentlig død kort efter. Han havde fire gange 
været vikar, havde ladet observansens vedtægter samle og dens 
missale gennemgå og trykke 2 ). Der er derfor al grund til at 
nævne ham med ære ved siden af Laurids Brandsen. 

Konventualerne følte under de lange stridigheder trang til at 
fa pavelig bekræftelse på deres privilegier. 1497 havde således 
tre af deres klostre — Kallundborg, Horsens og Næstved — bud 
i Rom for at få deres retsstilling fastslået, da man ikke mere 
kunde finde stiftelsesbrevene. Samtidig stadfæstedes oprettelsen af 
•et nyt kloster, den eneste udvidelse, som konventualernes om¬ 
råde fik. Det var klostret i Torkø, på grænsen af Skåne og Ble- 
king, der i sin tid var bleven stiftet af den mægtige svenske 
adelsmand Ture Turesen og havde opnået flere afladsbreve, men 
dog havde ført en kummerlig tilværelse, indtil kong Hans (1495) 
skænkede det øen Helgeø. Efter indstilling af Tures enke Ingerd 
og provinsialministeren, hvem hun vilde skænke det lille kloster, 
blev dette nu indlagt under konventualerne 3 ). 

Også observanterne måtte sørge for, at deres privilegier blev 
udvidede og anerkendte. Nicolaus Jordani, guardian i Helsingør, 
lod afskrive en stor samling privilegier, der blev vidimerede 
(1500) af den daværende vikar Laurids Hansen og biskop Niels 
Skave 4 ). 

Efter 1505 ophørte observansens fremgang i mange år. Ju¬ 
lius II selv besluttede nemlig at standse de evindelige stridig¬ 
heder. En klage fra konventualerne i Danmark over den vold¬ 
somme måde, hvorpå man berøvede dem deres klostre, besvarede 
han med et brev til biskoppen i Viborg om at bringe ro tilveje 
indtil det kommende generalkapitel. Dette fandt sted 1506, og 


1 ) En enkelt oplysning om Næstved i Dronning Christines Holholdnings- 
regnskaber, 224. S. R. D. V, 523 f. 

2 ) Top. Saml. Perg., Gjerlev herred, 82. Kirk. Saml. II, 143 f. 

8 ) Utr. pavebreve af 20. maj 1497. Reg. 2. R. 8326. Top. Saml. Perg., 
Øster herred Bleking (3. okt. 1467 og 30. juli 1485). 

4 ) Tr. i Dipi. Norv. IX og X (jvfr. X, 229 ff.). 

det lykkedes paven at få sat igennem, at enhver af parterne 
skulde beholde de klostre, som de sad inde med. Observanterne 
måtte ikke erhværve gamle klostre, selv om de støttedes af fyr¬ 
sterne; vilde disse udvide deres område, måtte de selv bygge 
nye. Endelig skulde alle de mindre afdelinger af ordenen op¬ 
høre og alle munke tilhøre konventualerne eller observanterne. 
— Det havde altså været unyttigt, at mange fyrster havde skrevet 
til paven til fordel for observansen, således også kongen af Dan¬ 
mark med dronningen, sine brødre (I) og prælaterne i riget, selv 
om paven også anerkendende sagde til den danske udsending, 
vikaren Laurids Hansen, og observanternes andre repræsentanter: 
»I nyder megen gunst hos konger og fyrster, og det glæder vi 
os over«. Pave Julius fastholdt sin beslutning at være neutral, 
en tiltalende modsætning til pavernes sædvanlige holdningsløshed, 
og lod sig heller ikke bevæge af en kraftig skrivelse, som kong 
Hans 1508 sendte til ham for at opnå en reform af klostret i 
Kolding. — At prælaterne skulde have hindret reformen, som 
Heiveg antager, er der slet ingen grund til at tro 1 ). 

Først ind i Kristiern II’s tid blev reformen bragt til afslutning, 
og Laurids Brandsens tanker endelig gennemførte. Men kun få 
år senere styrtede alt sammen. Peder Olufsen, der skrev om 
den sejrende observans, kom tillige til at skrive dens gravskrift. 
Det må have været med usigeligt vemod, at han har gennemlæst 
sine optegnelser om de gode tider eller har set ud over Dan¬ 
mark. Den katolske kirkes gamle bygning, hvori mange tiders 
og landes arkitektur havde præget sig, og hvori mange slægter 
havde fundet ly, var jævnet med jorden, skønt en nænsom hånd 
vel kunde have rådet bod på de mange skavanker, der fandtes, 
og reddet alt det gode, alle de rige spirer, der nu trampedes 
ned. I stedet fik man en regulær og uniform bygning efter 
bedste og nyeste tyske stil. Den var måske noget renligere end 
den gamle, men den gav kun lidt plads for fantasi og følelse. 

*) Helveg II, 439 ff. Analecta franciscana II, 541 ff. 

Bilag. 

Brev fra biskop Henrik Stangberg i Ribe til kapitlet 21. dec. 1460* 

Henricus dei gratia episcopus Ripensis. 

Sinc[e]ram caritatem in* domino cum salute. Kiære herrer 
och wenær, oss ær til[l] wethende wordhen, thet herre Pether 
Scriffuer ær død, gudh hanss siel haffue. Tha haffuer herre 
Pether Friis haffdh budh till oss om hanss prebendam och per- 
sonatum j Jellingsysel; ær thet ethers wiliæ, tha welæ wy gierne 
wndhe hanum et got swar, nar guth wil, wy komme till ether T 
eller oc forre effter thy, som i scriffue oss till. Item om canich- 
domet, tha ær oss till wethende wordhen, ath thær ære nogere 
exspectantes ex parte sedis apostolice; iblant thænum ær herre 
Andhers Thomesson, ethers skolemester, thog haffuer han accep¬ 
teret prebendam domini Hartuici Spliidz tanquam de fac o va- 
cantem, som han for oss haffuer saffdh etc. Thogh vacerer 
thette icke in mense papali, som i wel wethe; thy ære hær 
gode personer i sticteth, gudh haffue loff, som ære begærende 
ath wordhe caniche, som ære Oggi Nielson, wor cancellere, som 
fuldhe ethers och wores wiliæ effter in hoc, quod supersedit ab 
exsequucione gracie sue, och herre Jenss Gøtsson, wor capellan, 
som och bether ther om, och ære the bodhe two tro dandemen 
och ære got werdh. Item ære och flere stictes born, bodhe wel- 
borne och andhere, som ære Wille Friis, biskop Jeibs brodér, 
Marquord Barfodz son, Oloff Nielsz son, som Boffling haffwer, 
Nis Jenson af Linwid dothers son, Stages son mester Jeib och 
wor frende Pether Henricsson, met vidhere, som alle ære in 
studiis, hwilken ether tycker och gafnysthe kan wære kirken; at 
j scriffue oss ther till om, tha giore wy gierne ther [wd]i effter 
ethers [wiliæ, o]ch thysse snarre wy kunne fonghe ethers wiliæ 
ath wethe, t[hess bæjdhere tycker oss thet wære for manghe 

handh tilfalds skyld. Item ske.at herre Pether Friis 

prebenda vacerer, tha wn.els Mattisson efther ethers 

radh. Hære om scriffuer oss till.Viuite et valete. Scriptum 

in die beati Thome apostoli . etc. lx°. Item bestå 

.[t]hen ghard, som herre Pether bodhe i thet han ... icke 

word.. adhe, han ær nw i wndhe madhe, thysselu .... om 

sogneg.h then gardh i Ippegadhe, eller och wy nothes till 

ath forsee [han]um till andhere effter retten etc. 

Udskrift bagpå): 

Wenerabilibus in Christo dominis archidiachono totique capi- 
tulo ecclesie nostre Ripensis, amicis nostris nobis sincere dilectis. 

Beskadiget original på papir i Ribe Bispearkiv. 


Trykfejl og rettelser. 


S. 55, l. 13. Gherven, læs Gherwen. 

* 56, 1 . 5 £. n. Oxenstiema, læs Oxenstjema. 

- 93, 1 . 13 f. n.; 109, l. 6. Poul, læs Paul. 

- 99, 1 . 3; IOI, 1 . 5 ; 104, 1 . 8; 109, 1 . 9 f. n. S6venbroder, læs Søvenbroder 

- 108, 1. 8, Ghiso, læs Ghise. 

- 145, 1 , 5 f. n. Jensen, læs Jonsen, 

- 170, 1 . 1, Nids, læs Claus. 

- 171, 1 . 11, Vidaa, læs Vidå. 

- 176, anm. 2. Claus. Denne, læs Claus Denne. 

- 191, 1 . 7. Mus, læs Muus. 

- 198, 1 . 6. Raffael, læs Raphael. 

• 237, 1 . 9. Keld, læs Kjeld. 

- 271, 1 . 2 og 11. Lave, læs Lage. 

- 274, 1. 17. Greverode, læs Greverade. 

I dette register er kongerne Kristiem I og Hans, paverne Nicolaus V, 


Calixtus IH, Pius II, Paul II, Sixtus 

III og Julius II ikke medtagne. 

Accoltis, Petrus de, auditør, 227 f. 

Adolf, hertug af Slesvig, 20, 28, 34, 
36,50 {., 94,272. 

Adser Ingversen, prior i Malmo, 202. 

Ahlefeld, Benedikt, 291. — Gotskalk, 
biskop i Slesvig, 109, 126J f., 164, 
170, 197, 243, 262 ff. — Hans 202. 
— Joakim, ærkedegn i Slesvig, i7of., 
187, 194. 

Albertus de Gaji, domkustos i Gnesen, 72. 

Albrecht Achilles, kurfyrste af Bran- 
denburg, 100, 102. 

Alexander V, pave, 160. — konge af 
Polen, 130. 

Alfons V, konge af Aragonien, 39, 41. 

Alverding, Helmold, kannik i Haders¬ 
lev, 105, 109, 132, 136, 253. 

Anders Jepsen, provst i Børglum, 232. 
— Nielsen, »kansler«, 105. — Thom¬ 
sen, »skolemester« i Ribe, 297. 

Anna, hertuginde af Slesvig, 110. 

Antonius Benedicti, kollektor, 78. — 
Magni, kollektor, 114. 

Aschen, Albert v., dansk kurial, 194. 

Bagge, Jens, provsti Viborg, 236. Jvfr. 
Urne, Hans. 


/, Innocens VIII, Alexander VI, Pius 

Ballionibus, Ludovicus de, bankier, 

141, 155 - 

Barfod, Markvard, 297. 

Barsebek, Frederik, til Elvedgård, 78, 
276. 

Basse, Oluf, kannik i Roskilde, 141. 

Benedikt XII, pave, 9. 

Bent (Bengt) Andersen, prior i Odense, 
221 ff. —Jonsson, provst i Vesterås, 56. 

Berlin, Otto, kollektor, 35. 

Bernhard Blochen (Lochen), francis¬ 
kaner, 287. 289. 

Bertho, Vilhelm, generalvikar for ob- 
servanteme, 287 f. 

Bille, Ove, senere biskop i Århus, 135 f., 
159, 169, 211, 236. 

Bilrinck (Bilzing), Joakim, bankier, 129, 
141, 260. 

Biltzemann, Johan, kollektor, 128 f., 131, 

Bing, Jens, provst i Lund* 166, 209 f. 

Birger Gunnarson, forstander for Bri- 
gittas hospital i Rom, 184. — Gun- 
nersen, ærkebiskop, 86, 106, 109, 
123, 130, 133, 149 f., 197,204, 208 f., 
229, 293. — Månsson, biskop i Vester 
ås, 19 f., 23 f., 35, 41 f., 56, 64. 

Bjelke, Margrethe, 69. 

Bjørn, Bjørn Eriksen, provst i Viborg, 
169, 236. 

Bo, kantor i Lund, 210. 

Bockholt, Henrik, koUektor, 130 ff. 

Boeris, Gerardus de, bankier, 141, 148, 
274. 

Bolant, Gobelinus, biskop i Børglum, 156. 

Bonifacius IX, pave, 158, 165. 

Borch, Simon v. d., biskop i Reval, 21, 
11S. 

Borgia, Rodrigo, kardinal, 186. 

Brandis, Johan, pavelig notar, 267. 

Brask, Hans, senere biskop i Link opin g, 
121 ff, 189, 219, 234(?). 

Breide, Johan, ærkedegn i Slesvig, 171, 
186 £., 194. 

Brigitta, svensk helgeninde, 80,97, 184. 

Brok, Anders, kantor i Ribe, 244. 

Broke, Filip v. d., kannik i Slesvig, 265. 

Brostrup, Jens, ærkebiskop, 88, 149, 
166, 208 ff, 216 f., 227, 249, 278. 

Brun, Jens, prior i Antvorskov, 274. — 
Jens Mathiesen, kollektor. 83 f., 112, 
185. 

Brunswick, Lyder, tjener hos Eggert 
Durkop, 193. 

Bryggow, Jens, kong Kristoffers kapel¬ 
lan, 179. 

Bryske, Knud, 180. 

Buchwald, Jasper, 256 f. 

Bugislav, hertug af Pommern (Stettin), 
100, 214. 

Bunaw, Gunther v., kollektor, 113 ff. 

Burckardt, Johan, pavelig ceremoni¬ 
mester, 102,104,183, 203, 250 f., 258. 

Bulow, Henrik, høvedsmand i Greves- 
muhlen, 70. 

Bølle, Ejler, biskop i Århus, 159, 237 f. 

Calandrini, Philippus, kardinal, 44, 51. 

Calve, Didrik, provst i Lubeck, 55 f. 

Camerino, Bartolomæus de, kollektor, 
in ff., 114. — Brunectus de, kol¬ 
lektor, 113. 

Campofrigoso, Paulus de, kardinal, 191. 


Capistrano, Johannes, generalvikar for 
observanteme, 282. 

Cardona, Johannes de, udsending for 
johanniterne, 273 f. 

Carmignolajacobus, kollektor, 67, 70 f. 

Carvajal,Johannes, kardinal, 22,39 ff.,74. 

Castelar, Joh., ærkebiskop i Trani, 258. 

Castro, Johannes de, kardinal, 103, 
107 f., 164, 194, 258—62. 

Cesarinis, Johannes de, auditør, 218. 

Cesis, Paulus de, kardinal, 172. 

Chappe, Paulinus, kollektor, 36. 

Cirow, Henrik, kantor i Haderslev, 266. 

Clausjensen, provst i Harsyssel, 170,246. 

Clemens Vil, modpave, 11. 

Clipelle, Jacobus de, johanniter, 126. 

Chtzing, Albrecht, provst i Hamburg, 
92 f. — Joakim, provst i Hamburg, 92. 

Cluger, Niels, abbed i Sorø, 167. 

Colonna, Prosper, kardinal, 29, 40,42— 
49, 51, 54, 222. 

Cordes, Cord, ærkedegn i Slesvig, 277. 
— Johan, kongelig sekretær, 95, 107 
i 99 < 2 5 3 - 

Crok, Henrik, tysk klærk, 266. 

Cusa, Nicolaus af, kardinal, 26, 224. 

Daa, Claus, kannik i Roskilde, 200. — 
Joakim, kannik i Roskilde, 166,211. — 
Oluf, biskop i Roskilde, 16, 37, 141, 
152, 212, 219, 273. 

David Arildson, svensk adelsmand, 114. 

Denne, Claus, 176. 

Digsmed, Kjeld, præst, 239. 

Dittens, Jakob, præst, 174. 

Dorothea, dronning, 34, 48, 90 f., 98, 
101 f., 105, 109, 120, 184, 188, 202, 
213,226,250,253,265,272, 288ff.,293. 

Dozenrode, Erik, koadjutor i Slesvig, 170. 

Durkop, Eggert, biskop i Slesvig, 103 ff., 
106 ff., 110, 119 f., 163, 170, 393, 
236, 239, 250—59, 263 ff., 271, 291. 

Eberstein, greverne af, 60. — Ludvig 
af, biskop i Kamin, 81. 

Ejler, kapellan hos kong Hans 105. 

Ek, Jons, svensk præst, 189, 196. 
Elisabeth, hertuginde af Stettin, 100. 

— dansk prinsesse, 108. 

Embecke, Johan v., provst i Slesvig, 100, 

262. 

Enoche, Albertus, humanist, 22. 

Erik af Pommern, konge, 147, 161, 
170, 184, 274, 276 f.. 279. — Faste¬ 
son, forstander for Brigittas hospital 
i Rom, 41 f., 47 £, 57, 69. — Sven- 
son, dekan i Linkdping, 124. 

Erland Mogensen, franciskaner, 292. 
Eskil, biskop i Ribe, 159 f. 

Estouteville, kardinal, 51. 

EugenIV, pave, 5—8, 13, 23, 31—32, 
183, 279. 

Falaris, de, bankier, 130. 

Felix V, modpave, 5 —7. 

Filip Ingmarson, kollektor, 114 f., 189 f. 
Frants I, konge af Frankrig, 5. 

Frederik I, romersk kejser, 92. — III, 
romersk kejser, 8, 25, 32, 36, 38 f., 
53 > 59 - 

Frederik, hertug af Braunschweig, 69 ff. 

— hertug af Slesvig, 103, 106, 
108 ff., 125 ff., 128, 130, 132, 136, 
142, 194, 197, 206, 249 ff., 255, 259 
f., 262 ff., 265, 294 f. 

Friis, Hakon, prior i Dalby, 166. — 
Henrik, 231 f. — Jakob, kgl. skriver, 
61. — Jep, biskop i Børglum, 156, 
230 f., 2.34, 269, 278, 285, 288, 297. 
— Jørgen, biskop i Viborg, 158. — 
Niels, biskop i Viborg, 108, 158, 190, 
196, 243. — Niels, kantor i Viborg, 
235. — Peder, kannik i Ribe, 18, 
297 f. — Peder Laurenssen, biskop i 
Børglum, 155. — Ville, provst i Thy, 
231,234 f., 297. 

frille, Claus, ærkedegn i Ribe, 242. — 
Eggert, 62. 

Frost, Jens,, kannik i Roskilde, 141. 
Fugger, bankierfamilie, 140 f., 150,164, 
182, 258, 260. 


Furstenberg, Antonius, provst i Børg¬ 
lum, 234. 

6ad, Hemming, biskop i Linkdping, 
93, 103, 108 f., 115, 119—124,133 f. r 
188 f., 202 f., 210, 249. 

Galletti, Dominicus, pavelig skriver, 194. 

Galves, Johannes de, biskop i Terra- 
cina, 201, 245, 262. 

Gaute, ærkebiskop i Trondhjem, 84. 

Ged, Jep, prior i Odense, 221. 

Geminianus Trevisanus, kongens sende¬ 
bud, 38—42, 44, 48. 

Georg Podiebrad, konge af Bohmen, 
60, 78. 

Gerhard, greve af Oldenburg, 20. 

Gerlak Mortensen, prior i Økloster, 269- 

Getyngh, Erik, svensk gejstlig, 189,210 f. 

Gherardini, Angelus, biskop i Suessa, 
in f. 

Gherwen, Henrik v., Kr. I’s prokura¬ 
tor, 55, 186. 

Glambek, Dorothea, 180. — Peder, 180- 

Glob, Anders, franciskaner, 287, 289, 
291, 293 ff. — Anders, dekan i Ros¬ 
kilde, 106, 134 f., 168, 198, 219, 
230, 237. — Lave Stigsen, biskop i 
Viborg, 157. — Niels, biskop i Vi¬ 
borg, 158, 190, 287. 

Gonzaga, Franciscus r kardinal, 45,54*'.,. 
58, 88, 91, 93, 101 f., 149, 155, 163, 
165 f., 198, 208 f., 217, 248, 283. — 
Ludovicus, markgreve af Mantova, 
26, 60, 223. — Ludovicus, ærkebi¬ 
skop, 101, 104. 

Gomow, Claus, Sten Stures kapellan, 
192. 

Grambek, Frants, 93, 95. 

Gravius, Itzard, kollektor, 131 ff., 134. 

Grasshoff, Johan, Eggert Durkops tje¬ 
ner, 257. 

168 f. — Tygesen, prior i Odense, 222. 

Gren, Magnus, 30. 

tiochia, 58. 

Gunnar, biskop i Oslo, 66. 

201. 

Hohenstein, Jodocus, biskop på Øsel, 50. 

Hvas, Erik, 180. 

Jens Andersen, pavelig notar, 186. — 
Andersen, biskopi Odense, 86, io8f., 
116, 125, 131, 135 f., 155, 196, 202f., 


211, 229 f., 233, 237. — Boesen, 
kannik i Slesvig, 192 f. — Gjødesen, 
klærk i Ribe, 297. — Gummesen, 

franciskanerne, 292 f. — Nielsen, 
prior i Ålborg, 85. — Nielsen, provst 
i Børglum, 232. — Pedersen, kannik 
(official) i Roskilde, 42, 141. — Pe¬ 
dersen, ærkedegn i Roskilde, 167, 

212, 218, 241. — Pedersen, ærkedegn 
i Viborg, 236. — Pedersen fra Før, 
194 f. — Pedersen Fynbo, domini¬ 
kaner, 280. — Thomsen, kannik i 
Stavanger, 24. — Tidikkesen (Koth, 
Roth), franciskaner, 283 ff. — Tor- 
kildsen, vikar i Århus, 180. — Tor- 
kildsen, kannik i Århus, 158. — Åge- 
sen, provst i Lund, 210 f. 

Jep Lauridsen, franciskaner, 283. — 
Olufsen, dekan i Roskilde, 166, 212, 
216. — Pedersen, kannik i Roskilde, 
216 f. — Jvfr. Jakob. 

Jesper Andersen, ærkedegn i Ribe, 190, 
243. — Henriksen, dekan i Køben¬ 
havn, 221, 286. 

Jernskæg, Edle, 126, 220. — Jens Ove¬ 
sen, biskop i Odense, 154. — Jens 
Pedersen, biskop i Roskilde, 151 f. 
— Laurids Mikkelsen, dekan i Køben¬ 
havn, 126 f., 220 f. 

Johannes XXII, pave, 9,165,177, XXIII, 
pave, 161. —Johannes, tysk benedik¬ 
tiner, 222,273. — Antonius, kollek¬ 
tor, 114. — Petri, svensk klærk, 122. 
— Veneris, ærkebisp i Ragusa, 90. 

Jon ([onas) Jensen, provst i Børglum, 
232, jvfr. Jens Nielsen. 

Juel, Hartvig, biskop i Ribe, 162 172, 
235 f., 241 f., 246, 270. — Iver, 180. 

Junge, Andreas, kannik i Slesvig, 192. 
Claus, kannik i Slesvig, 192, 251, 
253 - 

{ustiniani, Edvard, 44. — Paulus, biskop 
i Bergen, 43 “ 5 °. 

Juul, Laurids Nielsen, dekan i Lund, 
211. — Tuve Nielsen, ærkebiskop i 
Lund, 7, 37, 40, 148, i 79 » 207 ff., 
217, 224, 278. 

Jøns Nilsson, minister for franciska¬ 
nerne, 283. 

Haas, Erik, biskop i Viborg, 133, 158, 
294, 295. 

Kalteisen, Henrik, ærkebiskop i Trond- 
hjem, 20, 22, 27—37, 40 f., 44, 48, 
50 , 157 - 

Kampe, Vincens, biskop af Gardar, 
171 f. 

Karl (Knutson) konge af Sverige, 14 f., 
19 f., 22, 29, 34, 37, 43, 46, 57, 178. 
— VII, konge af Frankrig, 5, 31, 33. 
— VIII, konge af Frankrig, 116. — 
den dristige, hertug af Burgund, 59. 
— Jonsen, biskopJ'Hamar, 131, 134. 

Kasimir IV, konge af Polen, s 9, 72, 
115. 

Katarina, svensk helgeninde, 80, 97, 
120. 

Kepken, Daniel, kansler, 29 f., 33, 47, 
63, 219. — Niels Konradsen, 218 f. 

Kirstine Asmundsdatter, 79. 

Knud den store, 184. — Mikkelsen, bi¬ 
skop i Viborg, 26 ff., 157 £, 185, 188, 
221. — Pallesen, fyensk præst, 180. 
— (Knut) Jønsson, svensk francis¬ 
kaner, 82 f. 

Koch, Herman, tysk klærk, 252, 263. 

Komer, Engelbert, Kristiem Fs læge, 73. 

Krabbe, Kjeld Ovesen, ærkedegn i Vi¬ 
borg, 237. — Morten, ærkedegn i 
Arhus, 200, 238 f. 

Krafse, Mogens, biskop i Odense, 30, 
33, 34, 38, 49 ff., 60, 154, 222 ff., 
225 f., 284 f. 

Krantz, Albert, 127. 

Kremer, Johan, kantor i Haderslev, 266. 

Kristiem, tronfølger, 108 f., 127,131,136 
f., 191, 197, 199 ff., 230, 234, 237, 247, 


296. — abbed i Tvis kloster, 270. — 
Hemmingsen, biskop i Ribe, 161, 240. 
275. — Toririldsen, prior i Køben¬ 
havn, 85, 202. 

Kristine, dronning, 106, 119, 124 f., 127, 
208, 272, 294, 296. 

Kristoffer af Bavem, 7—8, 13, 14, 22, 
31, 179, 271 f., 274 f. 

Krognos, Oluf Stigsen, 109, 284. 

Krummedige, Albert, biskop i Lubeck, 
55, 94 £> 99 U 186 f., 227, 242,245. 
— Henrik, 3a 

Krumpen, Jakob, ærkedegn i Viborg, 
235, 237 £, 243. — Stygge, biskop i 
Børglum, 156. 

Kruse, Jens, provst i Harsvssel, 246. — 
Peder, ærkebiskop, 147, 161. 

Kyming, Jakob Nielsen, ærkebiskop, 145. 

Lage Jensen, kantor i Haderslev, 266. 
— Hansen, kannik i Ribe, 174, 271. 

Landus, Hieronvmus, ærkebiskop af 
Kreta, 73 £ 

Lang, Bo Mogensen, biskop i Arhus, 
151, 158. —Jens, kannik i Ribe, 244. 

Lange, Gunde Nielsen, dekan i Ribe, 
245. — Jens Iversen, biskop i Århus, 
15, 158 £, 238, 278. — Jep, kantor i 
Ribe, 244. — Niels Gundesen, de¬ 
kan i Ribe, 245. — Thomas, dekan 
i Ribe, 179, 245 £ 

Langebek, Albert, 199. —Ditlev, kurial, 
198 £, 234, 246 £ — Herman, borg¬ 
mester i Hamburg, 199. 

Laurids Andersen, kantor i Odense, 
226. — Brandsen, franciskaner, 63, 
272, 283—96. — Hansen, vikar for 
franciskanerne, 294 ff. 

Laxmand, Hans, ærkebiskop, 2, 7, 141, 
148, 204, (207, 271 £ — Paul, 109, 
208 £, 213. 

Leo X, pave, 21, 178. 

Leven, Leno, kannik i Slesvig, 253. 

Lindeman, Johan, kurial, 188. 

Lodehat, Jens Andersen, biskop i Ros¬ 
kilde, 151. — Peder Jensen, biskopi 

Roskilde, 150 f. — Peder Nielsen, bi¬ 
skop i Ribe, 162, 186, 241 f., 245, 
270. 

Lopez, Johannes, kardinal, 101, 190,197. 
Lucianus de Firmo, sekretær i St. Spi- 
rito in Sassia, 83. 

Ludvig XII, konge af Frankrig, 133. 
Ludovicus fra Bologna, korstogsprædi- 
dikant, 58 f. — fra St. Gimignano, 
Kristiem I’s prokurator, 101, 108,112, 

149. 

Lunge, Niels Jakobsen, biskop i Ros¬ 
kilde, 150.— Niels Jakobsen, biskop 
i Ribe, 160. 

Lykke, Niels, ærkedegn i Viborg, 237. 
— Peder, biskop i Ribe, ærkebiskop, 
147 f., 160 f. 

Læsø, Simon, provst i Børglum, 232 f. 
LøGhner, Johan, præst i Numberg, 66 f. 

Mads, provinsialfor dominikanerne, 279. 
— Markvardsen, ærkedegn i Ribe, 244. 
— Svendsen, prior i Landskrone, 278. 
Mansella, Benedictus, kollektor 113. 
Marasca, Bartolomæus, biskop i Cittå 
di Castello, 111 ff. 

Marcellus, biskop i Skalholt, 19—20, 
23—53, 104 , 157 - 
Margrethe, dronning, 2, 160 f. 

Marinus de Fregeno, kollektor, biskop 
i Kamin, 21, 57, 64—73, 75—83, 
89, 93, in, 113, 139 f., 142, 272, 276. 
Marquard, kannik på Øsel, 47. 

Martin V, pave, 9, 11, 17, 23, 26, 149, 
151, 175, 182, 202. 

MaximilianI,romersk kejser, 116, 133 f., 
260. 

Medici, familien, 140 f., 156, 158, 162, 
168. — Lorenzo, 101, 140. 

Melman, Marcus, kurial, 187. 

Meyer, Henrik, kurial, 256. 

Michael fra Lier, franciskaner, 287—89. 
Mikkel Iversen, kantor i Haderslev, 266. 
— Jensen, provst i Lund, 210. — 
Jensen, præst i Medelbv, 249. 
Mogens Andersen, kurial, dekan i Ros¬ 


kilde, 167, 185 f., 216 ff. — Niel¬ 
sen, ærkebiskop i Lund, 145. 

Molitoris, Vilhelm, Kr. I’s prokurator, 
55 > 149 - 

Moller, Arnold, 68. 

Mord, Niels, provinsial for karmeliteme, 
278 f. 

Morten Jonsson, sognepræst i Stock¬ 
holm, 189. — Olufsen, dansk kurial, 
195, 211, 220, 234. 

Munk, Iver, biskop i Ribe, 130, 162, 
190, 241 f., 271. 

Muus, Anders, biskop i Oslo, 191,236. 

Muller, bankier i Krakau, 72. 

Name Jensen, borger i Flensborg, 128. 

Nantius de Fregeno, 82. 

Nardini, Stefanus, kardinal, 93, 97. 

Nicolaus Jordani, guardian i Helsingør, 
295. — Niels Didriksen, »dekan« i 
Roskilde, 167, 218. — Jonsen, ærke¬ 
biskop, 145. — Kristensen, karmeliter- 
provinsial, 278. — Pedersen, kantor 
i Haderslev, 267. 

Niis, Johan, kurial, 188. 

Nis Jensen til Lindved, 297. 

Odde Hansen, provst i Roskilde, 220. 

Olaf Trondsen, ærkebiskop i Trond- 
hjem, 25, 28, 30, 34—35* 37, 40, 48 
ff., 52. 

Oluf Jensen, kantor i København, 219. 
— Jyde, abbed i Sorø, 167, 227 f.— 
Lydekinsen, ærkedegn i Ribe, 242. 
— Mortensen, biskop i Roskilde, i6f., 
40, 62, 100, 152 f., 167, 212 f., 219. 
— Nielsen til Bøvling, 297. 

Otto Boesen, »biskop i Ribe«, 160 f. 
— Jensen, kannik i Odense, 168, 
226. — Nielsen, 61. 

Ove Jensen, minister for franciska¬ 
nerne, 283, 286. 

Oxe, Johan, dronning Dorotheas hus¬ 
hovmester, 102. 

Oxenstjema, Jons Bengtson, ærkebiskop 
i Upsala, 14, 44 f., 56 f., 69 f. 

20 

Pape, Hans, provst i Viborg, 235. 

Paul Andersen, senere kantor i Ribe, 
193, 199 £. 

Paulus, »biskop i Holum«, 49. 

Peder (Peter) Arildsen, franciskaner, 
285. — Boesen, 237. — Eriksen, 
»provst i Roskilde«, 220. — Henrik- 
. sen, 297. — Henrikson, forstander 
for Brigittas hospital i Rom, 57 f., 
89 f., 115, 189 f. — Jensen, ærke¬ 
biskop i Lund, 145. — Jepsen, kan¬ 
nik i Ribe, 240. — Lauridsen, kantor 
i Haderslev, 266. — Lauridsen, klærk 
fra Roskilde stift, 129. — Madsen, 
kollektor, 36. — Matsson, svensk 
gejstlig, 15. — Nielsen, »ærkedegn i 
Arhus«, 238. f. — Paulsen, dekan i 
Lund, 210, 212. — Skriver, kannik i 
i Ribe, 297. 

Petrus, pavelig skriver, 201. 

Pellagallis, Leander de, kong Hans 
prokurator i Rom, 108, 119, 123, 
126,-.153,155,259 f. 

Peraudi, Raimund, kardinal, 116, 125, 
128 ff., 142. 

Phibbe, Herman, prokurator ved kurien, 
187 f. 

Piccolomini, familien, 162. — Francis- 
cus, kardinal, 97, 101, 183. — Æneas 
Sylvius, kardinal, 8, 23, 44 ff. 

Plate, Sebastian v., kurial, 243. 

Podebusk, Teze, biskop i Odense, 154. 
— Valdemar, biskop i Odense, 154. 

Pogwisch, Benedikt, 257. — Ditlev, 
biskop i Slesvig, 107 f., 128, 130, 
141, 164, 258—62. — Henrik, 180. 
— Wolfgang, 180, 

Poiske, Markvard, kannik i Roskilde, 
195, 210, 235 ff. 

Pomert,Henrik,dekan i Hamburg,73,75. 

Portugal, Jakob, kardinal af, 44, 51. 

Present, Kristoffer Jensen, provst i Ros¬ 
kilde, 185, 216 f., 219. 

Quetta, Anton, kansler 1 Trento, 144. 

Quitzow, Henning Pedersen, domini¬ 


kaner, 28of. —Johan Jensen, dekan 
i Roskilde, 18,167, 185 f., 216 ff., 228. 

Ragvald Ingemundson, ærkedegn i 
Upsala, 93. 

Rantzau, Balthazar, provst i Slesvig, 
264. — Hans, 251, 254 f. — Johan, 
180. — Otto, 180. — Peder, 193. 

Ravensberg, Johan Jepsen, biskop . i 
Roskilde, 105, 108 f., 127,153, 210 f., 
214 f., 218 f., 231, 238 f. 

Reberg, Peder, kantor i Roskilde, 220. 

Redh, Jens, prior i Odense, 222. 

Reff, Hans, kansler hos dronning Kri 
stine, 133, 199, 247. 

Remolini, Johannes, kardinal, 121. 

Rene, Marquard v., Kristiern l’s ud¬ 
sending, 73. 

Riario, Raphael, kardinal, 91, 198. 

Rimbertini, Bartolomæus, biskop i Ko- 
ron, 20—22, 27—28. 

Rixtorf, Gotskalk, provst i Slesvig, 262. 

Rosenkrantz, Ejler Tymmesen, provst 
i Viborg, 235. — Erik Nielsen, ærke¬ 
degn i Viborg, 236 f. — Erik Otte- 
sen, rigshovmester, 15, 238, 276. — 
— Mogens Eriksen, ærkedegn i Vi¬ 
borg og Århus, 236 ff. — Niels 
Styggesen, biskop i Børglum, 156, 
172, 231 f., 234. — Niels Tymme¬ 
sen, ærkedegn i Ribe, 242. — Otte 
Nielsen, rigshovmester, 15. 

Rovere, Francheta della, Sixtus IV’s 
søster, 83. 

Royd, Johan, provst i Bremen, 46 f. 

Rucellai, Franciscus, bankier, 69, 71 f., 
140 f., 222. 

Rud, Kristiern, 180. 

Rynkeby, Herman, biskop i Viborg, 157 

Rønnov, Claus, marsk, 225. — Karl, 
biskop i Odense, 155, 167, 218, 226 ff. 
— Markvard, 229. 

Sachow, Claus, kannik i Lubeck, 163. 

Samson, Franciscus, general for fran¬ 
ciskanerne, 285, 292. 

Sandeis, Felinus de, auditør, 253. 

Santbek, Paul, vikar i Slesvig, 93. 

Saxe, Hennike, provst i Jellingsyssel, 
192. 

Schrøder, Vilhelm, kantor i Haderslev, 
ærkedegn i Ribe, 193, 198, 243 f., 
265 ff., 267 f. 

Schuffuth, Gotfred, kurial, 169, 236. 

Schuldorp, Johan, kurial, 267. 

Schwarzburg, Henrik af, ærkebiskop i 
Bremen, 91 f. — Henrik af, 256. 

See, Henrik v, biskop i Slesvig, 163, 
170. 

Sehested, Ditlev, kantor i Slesvig, 266. 

Semelbecker, Jakob, dansk kurial, 198. 

Serra, Jacobus de, kardinal, 119, 121 f., 
124, 126. 

Sforza, Franciscus, 44. 

Sigfrid, ærkebiskop i Bremen, 92. 

Skade, Niels Clausen, biskop i Århus, 
159, 192, 239. 

Skanderbeg, 76, 139. 

Skave, Niels, biskop i Roskilde, 100, 
153, 166, 211, 213 f., 217, 228, 235 f., 
295. 

Skeel, Anders, dekan i Ribe, 244. 

Skemov, Markvard, ærkedegn i Århus, 
238. 

Skjalm Gertsen, koadjutor i Vexio, 56. 

Skodborg, Jørgen, ærkebiskop i Lund, 
172. 

Skondelev, Hans, biskop i Slesvig, se 
Gudensberg. 

Skovgaard, Hans, provst i Ribe, 125, 
169, 198 f., 234, 243 f., 246. 

Slaghæk, Didrik, ærkebiskop, 150, 178 f. 

Slore, Johan, pavelig skriver, 187. 

Smalsted, Mads, »provst i Børglum,« 
232. — Timme, kantor i Haderslev, 
266. 

Smestorp, Nicolaus, tysk klærk, 200 f. 

Smither, Ditlev, kannik i København, 
H5- 

Smyd, Gregers, kantor i Haderslev, 266. 

Sofie af Mecklenburg, 109. 

Sommer, Bo, kannik i Lund, 207. 


Spanocchi, bankierfirma, 153* 

Sparck, Morten, provst i Viborg, 169. 

Sparre, Niels Clausen, 289 f. 

Speglin, Johan, kollektor, 128. 

Spend, Mikkel, ærkedegn i Viborg, 236. 

Spinelli, bankierfirma, 149. 

Splid, Hartvig, kannik i Ribe, 297. 

Stage, Jep, senere kannik i Ribe, 297. 

Stangberg, Henrik, biskop i Ribe, 18, 
161 f., 240 f., 244, 273, 275, 297 f. 

Stecken, Niels, kantor i Haderslev, 266. 

Stelan Laurensson, minister for francis¬ 
kanerne, 285—92. 

Stig Nielsen, »dekan i Roskilde«, 218. 

Stoveman. Didrik, kantor i Slesvig, 93, 
99, 114, 171, 264 f. 

Sture, Sten (den ældre), 90 f., 92 ff., 
98, 102 ff, 105, 112, 120 ff., 124, 
184, 188, 192. — Svante, 59, 122 ff., 
133 

Stygge, Ulrik, biskop i Århus, 158, 273. 

Sven Person, kannik i Vexio, 189. 

Svinshufvud, Otto, senere biskop i 
Vesterås, 189. 

Søren Iversen, provst i Vestervig, 168. 
— Jakobsen, prior i Malmø, 202. — 
Jensen, kannik i Ribe, 198. 

Søvenbroder, Enwald, provst i Slesvig, 
99 ff., 104, 170, 187, 193, 197, 213, 
248—54. 258, 262—65, 290. 

»Taberius Kilde«, dekan i Lund, 212. 

Tegenthusen, Jens, kong Hans’ sekre¬ 
tær, 105, 167, 169, 219 f., 238. 

Teiste, Hans, biskop i Bergen, 185. 

Tetens, Didrik, kantor i Slesvig, 107, 
194, 265 f. 

Thorlav, biskopi Viborg, senere i Bergen, 
42 f., 157, 272. 

Thott, Filip Axelsen, 223. — Niels Stig- 
sen, provst i Lund, 166, 211, 220. 
— Oluf Axelsen, 223. — Peder Axel¬ 
sen, provst i Lund, 35, 154, 166, 207, 
209, 223 f. 

Torquemada, kardinal, 39 f., 44, 47. 

Trind, Paulus de, franciskaner, 281. 

20* 

Trolle, Arvid, svensk adelsmand, 187. 

Tuleman, Herman, kollektor, 114. 

Ture Tureson, svensk adelsmand, 295. 

Tyge, biskop i Børglum, 269. 

Ubaldis, Matheus de, auditør, 239, 263. 

Ulfeld, Claus Andersen, dekan i Odense, 
226. — Hennike, biskop i Odense, 
49, 51, 154, 221 ff. 

Ulfstand, Jakob Gertsen, ærkebiskop, 
146. 

Urbanis, Urbanus de. kollektor, 129. 

Urne, Hans, provst i Odense, 226 ff., 
230, 236O), 246, 286. — Lage, bi¬ 
skop i Roskilde, 128, 136 f., 153, 
193 f., 213. 

Usier, Ghise, kannik i Slesvig, 108, 
259-61. 

Valdemar Atterdag, konge, 2, 61. 

Valheld, kannik i Ribe, 270. 

Valkendorf, Anders, provst i Børglum, 
233 f. — Erik, ærkebiskop i Trond- 
hjem, 108 f., 126, 166, 211,220,230, 
233 f. — Hans, provst i Roskilde, 220. 

Varecker, Ludolf, »kantor i Haderslev«, 
266. 

Vasa, Kettil Karlson. biskop i Linko- 
ping, 47 f., 51, 58. 

Venne, Henrik, provst i Abo, 122, 189. 

Vesteni, Eggert, 189. — Laurids, ku- 
rial, 101,104, 115, 168 f., 189 ff., 196, 
211, 233, 237, 239, 243. 


Vigerius, Marcus, kardinal, 119, 123 f., 
135, 198 f., 234, 243, 246. 

Vilhelm, hertug af Braunschweig, 69 ff. 

— Everardi, kurial, 188. 

Vincens Madsen, provst i Assens, 230. 
Vind, Jep, kannik i Ribe, 240. 

Vrese, Henrik, provst i Åbo, 56. 

Wardenberg, Zutfeld, 201, 243. 
Wedekinck, Hemming, vikar i Slesvig,. 
257 * 

Wegener, Johan, kantor i Slesvig, 171, 
264. 

Westphal, Herman, kollektor, 129, 131 f. 
Wettringe, Jakobv., Kristiem I’s skriver, 
93 » 95 - 

Winter, Konrad, kollektor, 36. — Paul, 
prior i Morkær, 277. 

Wisch, Helrik v. d., biskop i Slesvig,. 

163, 170, 186, 248 ff., 262. 

Wolkow, Peter, pavelig skriver, 266. 
Wulf, Claus, biskop i Slesvig, 40, 74,. 
163, 172, 186, 247 f., — Johan, se¬ 
nere provst i Haderslev, 127, 132,. 
1 34ft, i93> 199- 

Zanetto, ordensgeneral for franciska¬ 
nerne, 283 ff., 286. 

Zeghere, Claus, kantor i Haderslev, 266.. 
Ziglino, Bartolomæus, kollektor, m. 

Åge Nielsen, kansler hos biskop Henrik 
Stangberg, 297. 

